
Introducere: 

ce este sociologia si ce fac sociologii? 

Bogdan Voicu 

Există un punct de vedere destul de răspândit care 
spune că România fiind o societate aparte, altfel decât 
altele, cercetătorii din ştiinţele sociale din România ar 
trebui să se concentreze în primul rând asupra României 
ca obiect de studiu. In cazul sociologiei, aceasta ar 
însemna utilizarea teoriilor dezvoltate în sociologie ca 
ştiinţă fundamentală şi aplicarea lor la spaţiul românesc 
dacă are sens, precum şi dezvoltarea de teorie 
suplimentară adecvată realitatilor de la noi. Oarecum 
implicit, pentru cei din mediul academic, publicarea în 
jurnale internaţionale promovată în alte ştiinţe ar trebui să 
nu constituie o prioritate. Ceea ce ar conta ar fi să 
furnizezi elemente interesante societăţii româneşti, despre 
societatea românească, să te centrezi pe dezvoltarea de 
cunoaştere legată de politicile publice de la noi, să 
contribui la procesul legislativ şi să publici prin urmare în 
spaţii preponderent româneşti. Sunt departe de a 
împărtăşi acest punct de vedere, pe care îl consider 
găunos din toate punctele de vedere, dar puterea cu care 
cei ce îl apără vorbesc, mă obligă să nu îl ignor. România 


nu este o societate de pe Marte, iar româniinu sunt altfel 
de pământeni decât ceilalţi oameni. Legitatile sociale ni se 
aplică şi nouă, aşa cum li se aplică şi altora. Totul este să 
le cunoşti cu adevărat, să observi ce se petrece în alte 
părţi pentru a înţelege de ce şi cum se modifică lucrurile în 
jurul tău, şi să fii capabil săextinzi cunoaşterea acumulată, 
generalizând-o sub formă de legitate aplicabilă şi altor 
societăţi. 

Dezbaterea nu este specifică doar României, ci o 
putem regăsi ca atare în mai toate societăţile de pe glob. 
Majoritatea centrelor de cercetare îşi chestioneaza 
permanent menirea, căutând să îşi definească atent 
misiunea plasată în funcţie de întrebările esenţiale despre 
localizarea geografică a interesului, şi îmbinând accentul 
pe cercetarea aşa-zisă fundamentală, cu cea aplicată şi cu 
procesul educaţional şi cu diseminarea rezultatelor. Pe de 
altă parte, societăţile au tendinţa de a se modifica, astfel 
că reflexivitatea discuţiei despre propria disciplină este 
relativă la potentiala modificare a obiectului de studiu. 

De aici provocarea acestui volum de a răspunde la 
câteva chestiuni majore, rezumate pe scurt spre finalul 
acestui capitol introductiv. Raspunzand la ele, mai ales în 
mod diferit, este un mod de a promova un „manifest” al 
sociologilor ce scriu în această carte, sugerând modul în 
care ei, ca experţi în domeniu, văd societatea sau 
societăţile de azi şi contribuţia lor la viaţa socială. În ce 
măsură răspunsurile sunt sau nu omogene rămâne să 
descoperiţi lecturând cele scrise. Dar înainte de a formula 
întrebările, este util să furnizez câteva elemente de 
context, explicând şi modul în care a apărut cartea de faţă. 

Istoria acestui volum este grăitoare în privinţa 
intentiilor şi a utilității sale. Lucrurile sunt simple: ca orice 
individ care face cercetare ştiinţifică, am un folder mare 
pe hardul meu, în care am adunat de-a lungul timpului 
articole ştiinţifice. Mai exact sunt fişiere. Unele conţin 
cărţii, câteva sunt prezentări Powerpoint, câteva sunt 
rapoarte din literatura gri, dar majoritatea sunt, în mod 
firesc, articole apărute în jurnale din primul flux academic. 


O sa explic peste cateva pagini ce este aceea literatura gri 
si ce sunt jurnalele din fluxul unu. Deocamdata insa am un 
alt lucru, mai important de observat. Fisierele de care 
vorbesc sunt ordonate pe categorii, in functie de subiectul 
pe care il adreseaza. Unele vorbesc despre capital social si 
participare, altele despre schimbare sociala, altele despre 
valori sociale, altele despre capital uman si educatie si asa 
mai departe. Fiecare folder are la rândul său subfoldere, 
care pot avea subfoldere, care pot avea subfoldere, într-un 
lanţ care se sfârşeşte totuşi după maxim trei-patru 
niveluri. 

Subfolderul pe care l-am intitulat pompos 
,metasociologie" include în momentul când scriu aceste 
rânduri, iar documentarea propriu-zisă pentru cartea 
aceasta încă nu a început, nu mai puţin de 74 de intrări. 
Majoritatea sunt articole recente, unele semnate de nume 
importante în sociologia mondială. Listarea câtorva titluri, 
aşa cum o face Caseta 1, este elocventă. Ele includ articole 
din jurnale precum British Journal of Sociology, Current 
Sociology, European Journal of Social Theory, Journal of 
Sociology, Sociology, Annnual Review of Sociology s.a.md. 
E vorba cu alte cuvinte de publicatii din primul flux 
academic, nu de simple articole aparute in fituica unei 
universitati anonime dintr-o tara specializata in a promova 
plagiatori. Întrebările pe care le pun aceste articole sunt 
legate de menirea ştiinţei sociale, viitorul acesteia, 
prezenţa în spaţiul public, metoda folosită, modul de 
diseminare a informaţiei. 

Caseta 1. Câteva articole apărute în ultimii ani în 
jurnale sociologice din fluxul 1 

Baechler. 2007. But What Is Sociology.pdf 

Burawoy. 2014. Sociology as a combat sport.pdf 

Cherney et al. 2013. The utilisation of social science 
research.pdf 

Elliot & Turner. 2013. Three versions of the 
social. pdf 

Gerber & Malhotra. 2008. Publication Bias in 
Empirical Sociological Research.pdf | Harley. 2012. 


Sociology’s objects, objectivity and  objectives.pdf 
Heilbron. 2013. social sciences as an emerging global 
field.pdf Martinelli. 2008. Sociology in Political Practice 
and Public Discourse.pdf Savage & Burrows. 2007. The 
Coming Crisis of Empirical Sociology.pdf Savage. 2013. 
The Social Life of Methods.pdf 

Therborn. 2012. European crisis and the 
responsability of sociologists.pdf Thorn. 2010. A “Political 
Turn’ in Sociology.pdf Touraine. 2007. Sociology after 
Sociology. pdf 

Turner. 2012. Sociology in the USA and beyond. Half- 
century of decline. pdf 

Wickham. 2012. Sociology’s object (s) and the 
discipline’s relevance. pdf 

Wieviorka. 2014. Engaging the media and politics 
while remaining a social scientist. pdf 

Nu sunt un sociolog a carei principala preocupare sa 
fie filosofia sociala, asa cum este in traditia sociologiei 
romanesti de dupa al doilea razboi mondial. Daca va uitati 
la ce am scris, majoritatea covarsitoare a lucrarilor include 
parti substantiale de analiza a datelor empirice. Pe de alta 
parte insa, am fost mereu interesat de dezvoltarea stiintei 
ca atare. De aici şi numărul mare de articole de meta- 
sociologie adunate pe hardul meu. Dar ce este meta- 
sociologia? E simplu: este vorba de un cuvânt ce 
etichetează scurt toată dezbaterea despre rolul sociologie 
în societatea, despre statutul său ca ştiinţă, despre 
direcţiile de dezvoltare. In mod implicit, este o discuţie 
despre încotro se îndreaptă societăţile si cum se schimbă 
ele, adică principalul meu interes legat de sociologie. 

Există şi un al doilea motiv pentru care multele 
articole de metateorie nu s-au adunat întâmplător pe 
hardul meu. În ultimii ani sociologia a devenit din ce în ce 
mai reflexivă. Cu alte cuvinte, sociologii respectabili au 
început să discute din ce în ce mai des despre propria lor 
soartă. Jurnale importante pe care le urmăresc, precum 
Sociology sau European Journal of Social Theory (ambele 
în 2007) sau Current Sociology (în 2014), au dedicat 


numere intregi sau parti din numere dezbaterii despre 
statutul si soarta stiintei sociale la modul general si a 
sociologiei in particular. In Romania, Norbert Petrovici a 
initiat o dezbatere oarecum similara in cadrul conferintei 
Societatii Sociologilor din Romania, organizata la Cluj, in 
decembrie 2010 si urmata de aparitia unor scurte note in 
Studia Sociologial - revista catedrei de sociologie a 
Universitatii Babes-Bolyai. La 

1 http://www.studia.ubbcluj.ro/serii/sociologia/. 

randul sau, Catalin Zamfir a propus tema intr-un 
număr din 2011 al revistei Inovația Sociala2. 

Reflexivitatea este firească. O regăsim ca trăsătură 
dominantă a epocii pe care o trăim, aşa cum este ea 
descrisă in lucrările sociologilor ce discută despre 
postmodernitate ca şi continuare firească a modernităţii. 
Argumentul include mai întâi o referire la modernizare, 
proces în care explicaţia raţională o înlocuieşte pe cea 
religioasă, iar lumea începe să se structureze în jurul ideii 
că ştiinţa poate oferi răspunsuri complete problemelor 
vieţii şi întrebărilor fundamentale ale umanităţii. În 
postmodernitate, prevalența explicatiei ştiinţifice este din 
ce în ce mai puternică, dar oamenii o abordează critic, 
încep să îşi pună întrebări despre măsura în care 
beneficiile asociate utilizării unei tehnologii sau a unei 
bucăţi de cunoaştere sunt asociate cu riscuri generate de 
efectele neprevăzute ale procesului respectiv (Vezi mai 
multe despre modul de trecere de la traditionalism la 
modernitate şi despre procesele modernităţii târzii sau 
postmodernizării in Chiribuca, 2003; Voicu, 2005; 
Vlăsceanu, 2008). 

In contextul acesta sociologia nu putea face excepţie 
de la orientarea către reflexivitate. Ca ştiinţă preocupată 
cu studiul socialului, ea este prima chemată să observe 
schimbările din societate şi, implicit, din obiectul de 
studiu. Reflexivitatea cu privire la modul de abordare a 
înţelegerii societăţi în sine era absolut necesară. La fel se 
întâmplă si cu  aplecarea atentă şi  chestionarea 
permanentă a modului de construire a explicatiilor despre 


societate, a modului de validare a acestora, de analiza, de 
înregistrare a datelor si de interpretare a acestora. 
Obiectivul sociologiei în sine devine obiect de interogare. 

De aici şi numeroasele articole de metateorie 
sociologica acumulate pe hardul meu in conditiile in care 
nu sunt un teoretician al sociologiei. Spuneam insa ca 
orientarea predominantă a sociologiei româneşti, mai ales 
a sociologilor din generaţiile care astăzi sunt considerate a 
fi mai vechi, pare a fi către astfel de interogări. Deceniile 
de includere a sociologiei în facultăţi de filosofie şi-au spus 
probabil cuvântul în acest sens. Reamintesc cititorului că, 
în România, în timpul comunismului, ştiinţele sociale, fie 
că e vorba de sociologie, asistenţă socială, ştiinţă politică, 
dar şi ştiinţe comportamentale precum psihologia, au fost 
interzise să existe ca specializări universitare în două 
rânduri: înainte de anii 1960, şi în anii 1980 (pentru detalii 
vezi Larionescu, 2002; Mihăilescu & Rostâs, 2007; Zamfir, 
2009). In acest context, sociologii ce au păstrat contactul 
cu mediul academic s-au refugiat în catedre de filosofie, 
sau în predarea socialismului ştiinţific la liceu şi în 
universitate, în cele câteva laboratoare de sociologie 
rămase, la Academia Ştefan Gheorghiu. La nivel empiric, a 
continuat tradiţia studiilor monografice rurale, aflate în 
opinia mea la graniţa dintre ştiinţă şi jurnalism, s-a căutat 
refugiu în  psihosociologie si studii organizaționale 
(Larionescu, 2002). A rămas ca un nucleu tare dorinţa de a 
construi teorie, moştenită din perioada interbelică, şi 
supusă unei evoluţii lente, dată fiind izolarea forţată şi 
contactului redus cu ştiinţa socială mondială. Includerea 
sociologilor în catedre de filosofie a avut şi ea rolul ei în 
acest sens. 

Acesta este contextul în care eu, ca student în anii 
1990 am luat contact cu sociologia, o sociologie în care 
abundau cursurile de introducere în ştiinţă, de descriere a 
paradigmelor şi abordărilor teoretice, de filosofie socială 
ascunsă în prezentarea sociologilor de ramură. Sărind 
peste ani, vitrina cu cărţi ale membrilor colectivului de 
sociologie şi asistenţă socială a Universităţii Lucian Blaga 


din Sibiu, unde predau, include doua tipuri de abordari: 
numeroase texte ce asigura introducerea in sociologie, dar 
şi numeroase volume ce adresează in mod aproape 
exclusiv dimensiunea aplicativă a sociologiei. Îmbinarea 
între orientările mai vechi ale sociologiei româneşti şi 
preocupările noii generaţii de sociologi şi asistenţi sociali 
este evidentă. Ceva în modul în care erau aranjate cărţile 
din vitrina la care mă uitam, într-o după amiază din 
decembrie 2013, aşteptând ca studenţii mei să apară 
pentru curs, mi-a sugerat folderul meu cu meta-sociologie. 
O colecţie aparent eclectică de lucrări dar care adresau 
implicit întrebările fundamentale ale ştiinţelor sociale azi. 
Ce facem noi? La ce suntem buni? Să fim mai degrabă 
filosofi sau practicieni? A explicat deja sociologia totul? Să 
folosim date cantitative, culese prin chestionare sau să 
facem interviuri puţine dar care adună mai multă 
informaţie calitativă? Să ne orientăm exclusiv spre partea 
aplicativă, eventual către generarea de politici 

2 
http://www.inovatiasociala.ro/dezbateri raspunsul sociolog 
iei romanesti la problemele actuale/11/ 

publice? Sau să contribuim la cunoaştere? 

Să nu uităm că România este încă o societate în care 
schimbarea se vede aproape cu ochiul liber, indiferent că 
este vorba de atitudini sau comportamente. Într-o Europa 
pe zi ce trece mai seculară, România cunoaşte revitalizare 
religioasă. Stilurile de viaţă se diversifică, iar o pătură de 
tineri mai bine educati şi mai avuti decât media începe să 
se contureze clar şi să se separe în bună măsură de restul 
societăţii. Lumea politică cunoaşte schimbări instituţionale 
majore la fiecare 4-5 ani, iar partidele nu par a rezista în 
aceeaşi formă mai mult de o decadă. Un val de emigrare a 
venit aproape pe neaşteptate peste România, iar cei mai 
bine de două milioane de români plecaţi peste hotare 
trimit acasă nu doar bani, ci şi modele culturale 
împrumutate din societăţile de destinaţie. Loviti de 
recesiunile succesive şi de schimbările structurale ale 
societăţii, numerosi indivizi au nevoie de sprijinul 


asistentei sociale. Aceasta insa intampina adesea bariere 
legate de nerecunoastere si de delegitimarea ajutorului 
oferit celor aflaţi in nevoie. Cândva extrem de firav, 
accesul al studii universitare se generalizează continuu, 
crescând competiția pentru resurse între cadrele 
didactice. In acest context, România caută să isi 
stabilească prioritățile de cercetare, iar un plan strategic 
pentru 2014-2020, propus în decembrie 2013 si in vigoare 
la data apariției acestui volum, elimina practic stiintele 
sociale din competiția pentru fonduri3. 

Caseta 2. Intrebarile fundamentale la care raspund 
capitolele acestui volum 

1. Cum vedeti societatea sau societatile umane peste 
30 de ani. 

(ce fenomene/procese sociale va asteptati sa continue 
sa se dezvolte si in ce directie; sunt fenomene/procese ce 
vor disparea?; vor apare unele noi? 

2. Care este relevanta sociologiei in acest context, ce 
tip de explicatie poate fi util? 

(Posibile puncte de pornire: sociologia ca inginerie 
sociala, schimbarea aparatului metodologic, big data, 
sociologia ca educatie de masa, sociologia ca aparat 
aparţinând mai degrabă practicienilor - „think tank”-uri, 
consultanţi etc.) 

3. Este România altfel? 

(va urma România aceeaşi cale ca alte ţări în ce 
priveşte punctul 1? Dar punctul 2? De ce? Care sunt 
implicaţiile? Există particularităţi ale României care o fac 
să ocupe un loc aparte în rândul societăţilor umane? Care 
şi cum le explicati?) 

4. Ce ar trebui să facă sociologii români? 

(să se concentreze pe studiul spaţiului românesc, pe 
comparaţie, pe dezvoltare de teorie etc.? Care ar trebui să 
fie prioritatea? De ce? Unde ar trebui să publice?) 

5. Cum afectează toate acestea ramurile mai înguste 
de sociologie/stiinta socială în care se manifestă expertiza 
autorilor acestui volum? 

Răspunzând unor astfel de provocări, volumul de faţă 


isi propune sa prezinte publicului larg dar si studentilor in 
sociologie si cercetatorilor din alte domenii, fata actuala a 
societatilor umane, cu focalizare asupra celei de la noi, 
precum si a modului in care stiinta sociala isi gaseste rolul 
si ajuta la dezvoltarea sociala. Am plecat de la un set de 
întrebări esenţiale pe care autorii acestui volum le 
adresează în conformitate cu expertiza lor (Caseta 2). 
Răspunsurile sunt oferite de fiecare din perspectiva 
câmpului său îngust de expertiză. În mod evident nu 
acoperim întregul spectru al vieţii sociale. Ceea ce 
încercăm în schimb este să oferim o 

3 Pentru detalii vezi 
http://blog.bogdanvoicu.ro/2014/01/decizii-esentiale- 
pentru-romania.html. 

imagine consistenta a tendintelor majore observabile 
in lumea contemporana in general si in Romania, in 
particular. 

Structura volumului cauta sa respecte pe de o parte 
dezvoltarea istorica a stiintelor sociale, iar pe de alta sa 
adreseze teme majore din stiintele sociale actuale. Nu ne 
propunem sa acoperim toate temele din stiintele sociale. 
Dimpotriva, ne limitam la a discuta despre ceea ce intra in 
aria noastra de competenta ca grup, ilustrand astfel 
directiile sociologice pe care le promovam la Sibiu. Asa 
cum veţi vedea însă, acoperim o arie vastă de interes, şi 
răspundem implicit la întrebările esenţiale ale volumului: 
este lumea de azi altfel? Dar România este altfel decât alte 
societăţi? 

Incepem prin a discuta despre societate ca întreg, 
adresând schimbări de ansamblu în societățile 
contemporane. La urma urmei aşa a apărut sociologia, ca 
explicaţie a schimbărilor sociale induse de modernizare. 
Continuăm concentrându-ne pe capitalul uman, văzut ca 
sănătate şi educaţie, element esenţial al existenţei noastre 
ca fiinţe biologice şi al capacităţii de a progresa, de a 
genera cunoaştere. Urmează o discuţie despre spaţiul 
privat, acolo unde copilăria, familia şi prietenii constituie 
elemente cheie. Ne mutăm în spaţiul privat, şi discutăm 


despre organizatii, despre comunitati si despre cum 
migratia, un fenomen extrem de relevant in Romania 
contemporană, le schimbă pe cele din urmă. În final, ne 
concentrăm pe ştiinţa socială văzută ca intervenţie, 
întrebându-ne cum arată asistenţa socială azi, dar ne şi 
aplecăm reflexiv asupra produselor ce derivă din ştiinţa 
socială şi asupra rolului lor. 

Rând pe rând, în fiecare capitol, explicăm cu ce se 
ocupă ştiinţa socială la modul general, sociologii şi 
asistenții sociali in special. Ilustram povestea cu 
experienţe legate de interesele noastre de cercetare şi 
cunoaştere şi arătăm cititorului despre direcţia în care se 
îndreaptă societăţile umane azi şi cum arată România în 
acest context. Vorbim despre cum este ştiinţa socială 
dezvoltată la nivel teoretic şi cum este validată empiric. 
Aceasta pentru că, ştiinţele sociale, ca orice altă ştiinţă, 
sunt construite ca explicaţii ale lumii ce ne înconjură, care 
sunt mai apoi verificate folosind date despre această lume. 
Rezultatele acestei cunoaşteri sunt uşor de identifical în 
produsele academice - cărţi, capitole în cărţi, articole în 
jurnale academice. Lor li se adaugă aşa numita literatură 
gri, cea produsă în rapoarte de cercetare ceva mai puţin 
riguroase, dar interesante ca sursă de date. Despre cum se 
construiesc astfel de materiale vorbeşte însă ultimul 
capitol al cărţii. Până atunci vă invit să aflaţi cu ce se 
ocupă sociologia şi ştiinţele sociale, şi să observați alături 
de noi cum se schimbă permanent societăţile. 

Am gândit textul ca pe unul relaxat, ca pe o 
introducere în sociologie ce merge însă mai departe de 
formulările terne ale manualelor, şi caută să ridice 
întrebări esenţiale şi să le ofere, dacă nu răspunsuri, 
atunci fundamente de la care să pornească cunoaşterea. 
Oferim astfel un bun material introductiv pentru cei ce 
încep studiul ştiinţelor sociale, dar ne adresăm totodată 
tuturor celor interesaţi de cunoaşterea societăţii şi a 
interacțiunilor dintre oameni. Totodată, îi provocám la 
dialog şi reflecţie pe colegii români din comunitatea 
academică sau a practicienilor din domeniul social, de la 


care aşteptăm cat mai multe replici şi invitaţii la 
dezbatere. 

Sociologie, societate şi schimbare socială 

Horaţiu M. Rusu 

De multe ori, când răspunsul la întrebarea cu ce mă 
ocup a fost sociologie, expresia feţei şi răspunsul verbal 
aparţinând celor cu care am purtat discuţia au fost 
aceleaşi: confuzie sau nelămurire. Deşi are o istorie de mai 
bine de un secol în România, cred că, în ceea ce priveşte 
rostul ei, sociologia nu rezonează în publicul larg la fel de 
bine precum alte domenii cu care se intersectează: 
psihologia sau ştiinţele economice. Această situaţie nu este 
cauzată doar de faptul că sociologii nu au făcut destul 
pentru a o explica sau pentru a o face vizibilă şi nici doar 
de perioada lungă de absenţă din sistemul educaţional, în 
perioada comunistă, şi a consecinţelor acestei absente. 
Probabil, ea este determinată şi de faptul că obiectul 
studiului în sine, societatea, deşi pare ceva banal prin 
omniprezenta sa în limbajul de zi cu zi al oamenilor, în 
realitate, este un termen cu multe interpretări sau chiar o 


abstractiune. 

Incep asadar acest capitol cu gandul la acei cititori 
pentru care sociologia si societatea sunt mai degraba 
cuvinte ale caror semnificatii sunt descifrate doar partial. 
Nu imi propun insa, sa vorbesc despre sociologie ca 
disciplina si despre societate ca obiect de studiu urmand 
un tipar excesiv de didactic. Voi incerca, pe cat posibil, sa 
nu dau sau sa redau definitii ale sociologiei si societatii. 
Mai degraba voi ridica o mica parte a cortinei care 
acopera domeniul, aratand semnificatiile unor termeni 
utilizati frecvent in interiorul sau, si cat de profund este 
legat de viata de zi cu zi, printr-o discutie asupra unuia 
dintre universurile in care poate aduce lumina: schimbarea 
sociala. Astfel, acest capitol, asemenea celorlalte din 
volum ce prezinta diverse alte fatete ale societatii sau 
sociologiei, poate fi si un mic ghid, pentru liceeni, sau 
studenti in incercarea lor de a le intelege. 

Voi incepe prin a construi o reprezentare asupra 
sociologiei, fara a o defini direct, ci introducand, impreuna 
cu termeni care fac parte din limbajul domeniului, ideea de 
societate ca obiect al studiului sau. Voi continua prin a 
introduce conceptul de schimbare la modul general. Ma 
voi concentra apoi asupra ideii de schimbare socială, 
asupra modului în care poate fi înţeleasă. Voi încerca să 
discut despre diversitatea schimbărilor şi despre 
schimbare socială în societatea actuală. În fine, voi încheia 
capitolul cu câteva gânduri despre provocările cu care se 
confruntă sociologia ca ştiinţă, astăzi: fragmentare şi big 
data. 

Despre sociologie şi societate 

Să punem deoparte, pentru moment, discuţia despre 
schimbare, pentru a arunca o privire asupra unor moduri 
în care sociologia ne poate ajuta să înţelegem societatea şi, 
implicit, pentru a ne construi o reprezentare (dintre 
multele posibile) despre sociologie. Ordinea aceasta a 
prioritatilor demersului expozitiv este firească, neputând 
să vorbim despre schimbare socială fără a avea, înainte, 
cel puţin o imagine asupra felului în care putem înţelege şi 


analiza societatea. Sarcina insa nu este una deloc usoara, 
si asta nu doar pentru ca intelesurile ambilor termeni 
(societate si sociologie) sunt multiple, ci si pentru ca, asa 
cum sugereaza Smith (1973, 1976) sau Sztompka (2004), 
orice discutie despre societate este, implicit, o discutie 
despre schimbare sociala. In plus, parcurgerea oricarui 
discurs intr-un domeniu al stiintei este un proces care 
trebuie sa beneficieze de descifrarea semnificatiilor 
specifice suportului lingvistic al domeniului. Acesta se 
traduce printr-un şoc sau blocaj iniţial în minţile celor care 
citesc sau ascultă discursuri specializate (cum este şi cazul 
acestui capitol şi acestui volum), generat de incapacitatea 
de a decodifica în mod simplu, adecvat, mesajele, din lipsa 
cheilor (codurilor) necesare. 

Pentru a înţelege mai clar această idee, să ne 
gândim, spre exemplu, cât de mult înţelegem din 
semnificaţiile textului scris de un medic, pe o reţetă cu 
care mergem la farmacie: foarte probabil suntem 
analfabeți functional, nu ştim cum se numeşte 
medicamentul pe care trebuie să îl cumpărăm, dacă nu 
suntem medici, sau dacă nu am studiat chimia sau 
farmacologia, şi asta pentru că nu cunoaştem relaţia între 
denumirile comerciale ale medicamentelor şi cele date de 
substanţele active care le compun. „Şocul” menţionat mai 
sus este efectul relaţiei de comunicare, şi prin ea de 
exercitare a puterii şi de impunere de semnificaţii, între 
emițătorul mesajului şi receptorul mesajului, numit in 
sociologie foarte sugestiv violenţă simbolică (vezi 
Bourdieu, 1991; Bourdieu şi Wacquant, 1992). 

Continuand ideea de mai sus, intr-o alta directie, 
sociologia (ca de altfel si alte stiinte socio-umane) nu doar 
a creat un limbaj cu semnificatii proprii (in incercarea de a 
se individualiza ca ştiinţă), ci a avut si are tendinţa de a se 
sofistica excesiv prin limbaj şi pretiozitate metodologica 
(vezi şi Andreski, 1972) şi, prin aceasta, posibil de a se 
retrage într-un fel chiar din societate, sau de a se izola de 
lumea de zi cu zi pe care o studiază (sociologii exprimă 
diverse valenţe ale acestei idei prin metafora turnului de 


fildes). Urmatoarea sectiune, desi poate parea arida, este 
necesară Însă tocmai datorită  familiarizării cu 
semnificaţiile specifice domeniului. 

Ariile de interes ale sociologilor sunt foarte diverse. 
Limbajul folosit este la fel de bogat şi, mai mult decât atât, 
„cuvintele” utilizate au înţelesuri multiple. Între termenii 
cei mai frecvent utilizaţi din literatura sociologică întâlnim: 

— Actori sociali. (Concept înţeles de cele mai multe 
ori, la nivel individual, ca persoane cu istorie de viaţă, 
capacitate de decizie, interpretare, acţiune etc. Fiecare 
dintre noi, fiecare dintre cei care citesc acest text, sunt 
actori sociali individuali); 

— Acțiune socială (Ceea ce fac actorii sociali, de 
exemplu orice comportament observabil al unei persoane 
manifestat prin limbaj verbal sau nonverbal, cu sens şi 
semnificaţie, care tine cont atât de nevoi, motivații, emoţii 
sau rațiune, cat si de tradiţii, valori, influenţa celorlalţi 
etc.); _ 

— Atribuire de semnificații (Intelesuri pe care le dam 
cuvintelor, comportamentelor actorilor sociali etc.); 

— Procese de interacțiune socială (Procese de genul 
stimul-reacţie între doi sau mai multi actori sociali aflaţi 
într-o situaţie de comunicare. Aceste procese presupun 
semnificare - i.e. alocare de înţelesuri - interpretare - 
decodificarea mesajelor - şi transpunere a interpretărilor 
în externalizări - ex. limbaj, comportament etc.); 

— Contexte (Mediul fizic, social, istoric şi cultural în 
care se desfăşoară interacţiunile. De exemplu sala de 
clasă, elevii prezenţi în clasă, poziţia lor în clasă, ora de 
geografie etc.); 

— Grupuri mici (Minim două persoane, aflate în 
relaţii de status-rol pentru o anumită perioadă de timp, 
care interacționează pentru atingerea unor obiective 
comune, care au sentimentul apartenenţei la un ansamblu 
comun. De exemplu: familie, echipă de tenis, formaţie de 
muzică); 

— Motive, emoții şi raționalitate care stau în spatele 
diverselor interpretări şi acţiuni; 


—  ,agentitate" (Termenul utilizat in literatura 
anglofonă este agency). Prin el înţelegem potenţialul, 
capacitatea, libertatea sau puterea auto-stabilita, de a 
gândi, acţiona şi de a determina cursul unei acţiuni de 
către actorii sociali individuali sau colectivi; caracterul 
activ, reflexiv al comportamentului uman - vezi Giddens, 
1984. De exemplu, la nivel individual, denotă agentitate 
orice decizie a unei persoane de a acţiona altfel decât este 
aşteptat. La nivel colectiv un exemplu poate fi punerea în 
dezbatere, „lupta” discursivă dusă de unele grupuri de 
persoane, sau asociaţii, pentru promovarea şi acceptarea 
la nivel legislativ a căsătoriei între persoane de acelaşi sex. 

— Actori sociali colectivi (Aceştia sunt grupuri, 
organizaţii, clase sociale, naţiuni etc. De exemplu partidele 
politice, organizațiile non-guvernamentale cum sunt 
asociaţiile elevilor sau studenţilor, sindicatele etc.); 

— Mişcări sociale (Acţiuni colective, orientate spre 
obiective împărtăşite de mai mulţi indivizi, grupuri, etc. De 
exemplu, cele mai uşor de imaginat şi înţeles acţiuni 
colective sunt grevele, mişcările de stradă de protest sau 
revoluțiile); 

— Norme (Ele sunt convenţii, reguli explicite sau 
implicite, care ghidează ceea ce este de făcut într-o 
situaţie specifică; sunt o particularizare a instituţiilor. De 
exemplu modurile în care știm că trebuie să ne comportăm 
la masă sau să ne îmbrăcăm atunci când avem sau când 
suntem oaspeţi sunt reglementate de norme: nu ne 
îmbrăcăm cu hainele pe dos, nu aşezăm farfuriile şi 
tacâmurile pe scaune, nu mâncăm cu degetele, spunem te 
rog şi mulţumesc când solicităm şi primim un pahar cu apa 
etc.); 

— Statusuri (Poziţiile ocupate de oameni în grupuri, 
organizaţii. De exemplu într-o şcoală întâlnim următoarele 
statusuri: director, profesor, diriginte, secretar, paznic, 
elev, şef de clasă, olimpic la matematică. Statusurile 
aceleiaşi persoane variază odată cu grupul de 
referinta/sistemul de referinţă. De exemplu, aceeaşi 
persoană poate să aibă statusul de învăţător la şcoala unde 


este angajata dar statusul de student la facultatea unde 
studiaza.) 

— Roluri (Comportamentele asteptate de la oameni in 
virtutea pozitiilor ocupate in familie, la munca sau in alte 
grupuri si organizatii. De exemplu, de la paznic ne 
asteptam sa ne protejeze de pericole, de la profesor sa ne 
predea lectia, de la secretar sa ne elibereze documente 
etc.); 

— Instituţii (Seturi de norme sociale, cu grad ridicat 
de generalitate, care definesc moduri cunoscute/acceptate 
de a acţiona si interactiona în situaţii tip; moduri 
structurate, recurente, de rezolvare a unor probleme, de a 
asigura supraviețuirea unui sistem social; practici, 
credinţe etc. De exemplu educaţia, economia, politica sunt 
instituţii - organizaţiile economice, politice cum sunt 
partidele sau formele de guvernământ sunt particularizări 
temporale, sociale şi spaţiale ale lor; dar instituţii sunt şi 
trocul, bacsisul, corupţia, discriminarea sexuală sau 
limbajul uman); 

— Valori sociale (Interpretări specifice, modelate 
social, ale unor idealuri abstracte precum binele, adevărul, 
egalitatea etc. transpuse în idei despre ceea ce este 
important şi de dorit social, care influenţează acţiunea 
socială. De exemplu egalitatea de gen, toleranța, 
acceptarea diversităţii sunt valori sociale); 

— Clase sociale (Categorisiri ale oamenilor în grupări 
ierarhizate, relativ omogene la interior şi eterogene între 
ele, în funcţie de diverse criterii: resurse economice, 
culturale, educaţionale, de putere etc. De exemplu, într-o 
altă perioadă de timp, burghezia, aristocrația, clasa 
muncitoarea, țărănimea); 

— Inegalitate socială (Diferențe între oameni, clase 
sociale, generate de accesul diferit la resurse sociale, 
economice, culturale, de sănătate şi acces la putere); 

— Structură socială (Pattern-uri, modele, sau 
regularitáti de organizare ale societăţii şi a interacțiunilor 
sau fenomenelor sociale) etc. 

Deşi această înşiruire de termeni este, evident, doar 


o picătură din oceanul conceptual al sociologiei, ea 
infatiseaza complexitatea si varietatea preocuparilor 
domeniului. Scopul paragrafului anterior nu a fost doar sa 
ilustram bogatia de limbaj si de semnificatii ci si sa ne 
ajute sa introducem modalitati de interpretare structurata 
a intereselor sociologilor De aceea, felul in care am 
construit enumerarea de mai sus (sugerând, evident 
simplist prin diferenţierea termenilor si reductionist prin 
interpretare, categorii de preocupări conceptuale şi 
empirice) permite, să întrevedem o serie de dihotomii, 
utilizate în mod curent pentru a descrie simplificat, dar util 
ţinând cont de caracterul introductiv şi tematica acestui 
subcapitol, preocupările sociologilor. Astfel, putem să 
discutăm, pe de o parte, despre preocupări şi termeni ce 
se pot aglutina (coagula) în jurul ideilor de pluralism şi 
caracter procesual al realităţii sociale şi, pe de altă parte, 
despre preocupări şi termeni ce se pot aglutina în jurul 
ideilor de ordine şi regularitate a realităţii sociale. 

Distincția între micro si macro sociologie este una 
dintre perechile de termeni care reflectă în linii mari 
aceste idei. Ea sugerează că, preocupările sociologilor se 
pot coagula în jurul a două nivele principale de studiu, cu 
perspectivele teoretice aferente. Cele două nivele sunt de 
fapt rezultatul plasării intereselor în spaţiul definit de două 
axe: axa timpului şi axa tipului de actori sociali. 
Microsociologia ar fi preocupată mai degrabă de momente 
sau secvenţe temporale scurte şi de actori sociali 
individuali sau grupuri mici (de interacțiuni între oameni), 
în vreme ce macrosociologia ar fi preocupată mai degrabă 
de perioade de timp îndelungate şi categorii de actori 
individuali (precum categorii sociale) sau actori colectivi 
(precum clase sociale, comunităţi, naţiuni etc.). 

O altă pereche de termeni, frecvent utilizaţi în 
literatura sociologică, pentru a sugera oarecum aceeaşi 
categorisire, este cea de agentitate - structură. Însă nu 
neapărat nivelul, ci obiectul analizei este criteriul principal 
de diferenţiere in acest caz. Distingem astfel între 
preocupări care pun în centrul atenţiei lor actorul social 


(preocupari ce pleca de la ideea liberului arbitru, libertatii 
de vointa si alegere) si preocupari care pun in centrul 
atentiei structurile sociale (preocupari ce pleaca de la 
ideea caracterului determinist, coercitiv, conditional al 
universului social). Desi urmatoarea comparatie este 
exagerata si simplificatoare, pentru a incerca sa intuim 
diferenta intre preocupari, sa ne gandim spre exemplu, la 
două personaje din renumitul roman pentru copii 
Pinocchio al lui Carlo Collodi. Cele două personaje sunt 
Pinocchio (el este obiectul primar al analizei, actorul 
neprins în sfori, liber să se mişte cum doreşte, „liber” de 
constrângeri) şi, Arlecchino sau orice altă marionetă, de la 
teatrul de păpuşi al lui Mangiafuoco, prinsă într-un sistem 
de sfori (acestea din urmă şi legăturile dintre ele sunt 
obiectul primar al analizei; ele îi determină şi constrâng 
mişcările; ele sunt esenţa sistemului, structurile sau 
instituţiile). 

Deşi exemplele de dihotomii terminologice ar putea 
continua, mă opresc prin a mă referi la un al treilea set de 
concepte care sugerează o altă  categorisire a 
preocupărilor, din perspectiva modalitatilor de analiză a 
socialului, şi anume perechea individualism - holism. În 
primul caz, individul şi acţiunile sale sunt punctul de 
plecare al analizelor în vreme ce în al doilea caz, realităţile 
colective, supraindividuale - ex. sistemul, categoria - sunt 
punctul de plecare al analizelor. Pentru discuţii detaliate 
referitoare la toate cele trei perechi de concepte de mai 
sus vezi, de exemplu, Collins (1981, 1992), Giddens, 
(1984), Archer (1996). 

Mai departe, pentru a transpune într-un alt exemplu 
modul în care putem utiliza categoriile de termeni 
introduse mai sus cu scopul de a face diferenţa între 
preocupări, să ne gândim la o chestiune mult discutată în 
ultimii ani, cea a fraudării examenului de bacalaureat în 
România. Unii sociologi ar putea fi în primul rând 
preocupaţi de motivațiile individuale ale fraudării, de 
modul (felul) în care fraudează elevii (ex. metodele de 
copiat) şi profesorii, de intelesurile/interpretarile pe care 


le dau fraudarii (ex. ce semnificatie are frauda pentru ei in 
general in plan social si, in mod particular, in contextul 
bacalaureatului) sau de modul de constituire a retelelor de 
fraudare. Alti sociologi ar fi mai preocupati de ratele 
fraudarii, de ce distributie au la nivel de localitati si centre 
de examinare, de ce asocieri sau corelatii exista intre 
aceste rate (asumand că ele există) şi implementarea sau 
utilizarea sistemelor de supravegherea audio-video, 
orientările valorice sau confesionale dominante sau nivelul 
general de bunăstare al populaţiei din raza centrelor de 
examinare respective. 

Sintetizând, am construit acest exemplu pentru a 
sugerea articularea posibilităților de înţelegere şi 
explicare a societăţii, pe de o parte la nivelul actorului şi 
interacțiunii sociale, al micro lumilor sociale (al 
semnificaţiilor, interpretărilor, contextelor, biografiilor) si, 
pe de altă parte, în ansamblul său, al mezzo sau macro 
realitatilor (prin norme, valori, ideologii, clasă, structură 
socială etc.). Deşi se întrevede destul de clar că unghiurile 
şi limbajul prin care se problematizează aceeaşi chestiune 
sunt diferite, este cvasiunanim acceptată astăzi ideea că 
cele „două” mari categorii de preocupări, şi viziunile 
aferente lor, nu sunt exclusive ci complementare: este de 
dorit să combinăm analizele şi abordările orientate la nivel 
microsocial cu cele de nivel macrosocial; aceeaşi problemă 
poate fi privită din ambele unghiuri, al agentitatii şi al 
structurii, ceea ce ne ajută să înţelegem mai bine 
fenomenele şi procesele sociale. Pe de o parte, o categorie 
este mai utilă pentru a înţelege „cum iau naştere” lumile 
sociale şi caracterul lor dinamic şi extrem de variat. Pe de 
altă parte, cealaltă categorie este utilizată cu 
preponderență in analiza şi explicarea regularitatilor 
sociale, a conexiunilor între ele, a modelelor de 
funcţionare a societăţilor. 

Să introducem în continuare, printr-un alt exemplu, 
simplu şi ilar (al unui elev „scos la tablă” în faţa clasei), 
ceva mai multe detalii despre limbajele dominante şi 
modurile de analiză apropiate fiecărei categorii de 


abordari. Asadar: Elevul X este scos la tabla la ora de 
geografie, de profesorul Y, si este intrebat: X, spune, te 
rog, două ape din România! X răspunde: plată şi minerală. 

Trecând peste comicul situaţiei, să încercăm în 
continuare să vedem cum putem să o discutăm, apelând la 
termeni specifici şi modalităţi de analiză aferente celor 
„două” perspective diferite. Pe de o parte, ne putem 
concentra pe motivațiile lui X si Y si pe interpretările pe 
care fiecare le dau situatiei si intrebárii. Pe de altá parte, 
ne putem concentra pe atributele definitorii ale lui X si Y, 
dar si ale situatiei ca fiind problematica social. 

Perspectivele centrate pe nivelul microsocial si 
agentitate adera, in general, la viziunea conform careia 
există o variabilitate considerabilă a modului in care 
fiecare experimentăm (trăim) viaţa de zi cu zi. Aceeaşi 
situaţie de viaţă (examinarea la tablă) este trăită diferit nu 
doar din punct de vedere emotional sau motivational (şi de 
acest aspect, la o simpla introspectie, nu se indoieste 
nimeni), ci poate fi traita diferit si din punct de vedere al 
intelegerii si interpretarii ei. Prin urmare, modurile de 
actiune (intrebarea si raspunsul in cazul acesta) ale 
indivizilor care se afla in situatia respectiva, pot fi diferite. 
Revenind la exemplul nostru, evident ca nu il putem 
interoga acum pe Y sau X sa aflam motivatiile raspunsului 
pe care cel din urmă îl oferă sau interpretările pe care le 
dau ambii întrebării si situaţiei, însă putem sa ne 
imaginăm o serie de explicaţii. Aşadar, de ce personajul 
nostru nu răspunde la întrebare aşa cum ne-am aştepta în 
mod obişnuit şi ce înseamnă obişnuit? 

Un răspuns posibil, pe care-l putem oferi pe baza 
uneia dintre perspectivele  microsociologice (numită 
interactionism simbolic), tine cont de atribuirea si 
interpretarea de semnificații situației, participanților la 
interacțiune şi acțiunii sociale (aici comunicarea verbală 
dintre X si Y). Altfel spus efortul analitic este concentrat pe 
limbaj, semnificații si interpretare. Propria apreciere a 
contextului în care are loc interacțiunea (materia, 
poziționarea în fața clasei), îl face pe Y să considere că se 


află într-o situaţie de examinare, de verificare a 
cunoştinţelor la geografie. Y se consideră „profesor” iar pe 
X îl consideră „elev”. Pentru Y semnificaţia evidentă a 
cuvântului (termenului) ,ape" este râuri, lacuri etc. 
(întreaga interpretare a lui Y este evident dependentă de 
istoria/experienta de viata mai recentă sau mai 
indepartata). In schimb, pentru X, pozitionarea in fata 
clasei la o anume materie nu este asociata cu o situatie de 
verificare a cunostintelor; X considera ca se afla in centrul 
atentiei, in fata unui public care asteapta un raspuns ilar. Y 
nu este profesor ci un ,interlocutor oarecare” iar el, X, 
este un „personaj istet". Cuvântul ,ape", pentru X, nu are 
semnificaţia de râu sau lac ci de „lichid de băut”. Sursa 
neintelegerii şi ceea ce ne face, pe unii, să zambim cand 
citim exemplul de mai sus, este aşadar modul în care sunt 
alocate semnificaţii cuvintelor, interacțiunii şi 
participanţilor la ea. Desfăşurarea acţiunii iese din 
modelele de acţiune pe care le-am aştepta, obişnuite (pe 
care nu suntem, de obicei, dispuşi să le interpretăm; 
asupra cărora nu reflectăm de obicei, ci le luăm drept 
bune, date, normale), datorită semnificatiilor pe care X le 
dă întrebării, participanţilor şi contextului. Ceea ce este 
obişnuit şi aşteptat pentru unii (pentru Y, pentru unii 
dintre noi) este neobişnuit pentru X. Sursa acestui 
„neobişnuit” pentru X depinde, simultan, pe lângă modul 
în care se desfăşoară şi interpretează situaţia în sine, de 
foarte multe alte elemente (şi pentru a detalia ideea 
anterioară de istorie/experienta de viata sa exemplificam 
in continuare): de cunostintele pe care le are la materia 
respectiva si de felul in care isi evalueaza nivelul de 
cunoastere, de experientele similare traite anterior (la alte 
materii sau in alte grupuri sau in experienta scolara 
anterioara), de interpretarea dominanta pe care o dau 
situatiei tip examinare grupul de prieteni sau colegi cu 
care îşi petrece timpul, de ceilalţi semnificativi care 
participă la situaţie, de modul în care îşi reprezintă relaţia 
cu profesorul Y etc. La fel şi în cazul lui Y. 

Perspectivele orientate în primul rând pe ideea de 


structura, regularitate, ar incerca sa ofere alte tipuri de 
explicatii la problema: ,,De ce personajul X nu actioneaza 
(nu răspunde la întrebare) asa cum trebuie, aşa cum ne-am 
aştepta în mod obişnuit?”. Situaţia de mai sus poate fi 
descrisă şi explicată şi în termeni de sistem, cauzalitate, 
elemente ale sistemului, funcţie, clasă socială, instituţii, 
organizaţii, relaţii de putere etc. O să parcurgem în 
continuare trei exemple de posibile explicaţii ale situației 
tip ilustrate mai sus - adică nu vom lega explicaţiile 
neapărat de contextul creat de exemplul de mai sus. 

Un răspuns posibil (evident simplificat) din această 
perspectivă, ar fi că socializarea primară a lui X a fost 
inadecvată: familia nu a îndeplinit în mod adecvat funcţia 
de inculcare a modelelor de comportament normativ (adică 
de ceea ce trebuie să facă şi să spună X) legate de rolul de 
elev şi relaţia profesor-elev. Explicaţia porneşte de la ideea 
cà societatea este un sistem ale cărui elemente 
componente (ex. familia, şcoala, organizaţiile economice 
etc.) îndeplinesc funcţii specifice, contribuind astfel 
împreună la existenţa şi echilibrul său (a/al sistemului). În 
cazul acesta presupunem că familia este elementul 
sistemului care trebuie să îndeplinească funcţia de 
transmitere de valori si comportamente adecvate 
interacțiunii elev-profesor. Cu alte cuvinte, X nu a fost 
invatat si nu si-a insusit, in familie, care sunt asteptarile 
(care sunt regulile) pe care trebuie sa le implineasca (sa le 
urmeze) o persoană cand se află în rolul de elev şi cum se 
gestionează o relaţie între rolul de profesor şi cel de elev 
(i.e. nu este permis un răspuns în batjocură; nu este 
permis să contrazici profesorul). Consecința, pentru X, 
este că el este considerat deviant, încalcă normele (şi 
sistemul valoric latent) la care aderă majoritatea celorlalţi 
elevi şi profesori. Consecința pentru sistem, pentru a se re- 
echilibra şi a intra în echilibru şi „normalitate”, este că 
funcţia familiei (elementului familie), de transmitere şi 
inculcare de valori, comportamente în relaţie cu şcoala şi 
profesorii, poate fi corectată, preluată sau suplinită de alt 
element al sistemului (ex. grădiniţă). 


Un alt raspuns posibil, poate avea in vedere relatiile 
de putere intre profesori si elevi in sistemul de educatie. 
Modul clasic, si in general nechestionabil, in care privim 
cele doua categorii sociale este urmatorul: profesorul (ca 
reprezentant al unei categorii sociale) este singurul 
detinator si furnizor de cunoastere si adevar absolut, si din 
aceasta pozitie, doar el stie ce trebuie invatat si ce este 
corect (de exemplu elevii trebuie sa participe la ore de 
religie pentru a deprinde valori morale); iar elevul 
(membru al altei categorii sociale) este, pentru profesor, 
doar un receptor necritic, pasiv de informaţie. Y aşadar 
este cel care impune definiţia realităţii (el spune ce este de 
făcut şi cum trebuie făcut) şi acţionează conform acestei 
viziuni. Această teză poate fi însă contestată de elevi (şi 
părinţi) care doresc să îşi impună propriul punct de vedere 
referitor la cunoaştere, la ceea ce este corect şi ceea ce 
trebuie învăţat (de exemplu valorile morale pot fi deprinse 
şi printr-un curs de educaţie civică). X acţionează conform 
celei din urmă viziuni. Cei doi (Y şi X) aparţin aşadar unor 
categorii sociale cu viziuni diferite asupra rolului 
categoriei sociale „profesori” şi acţionează, prin urmare, 
(în mod natural) conflictual. Rezultatul acțiunii 
contradictorii poate fi definirea unei noi teze (i.e. 
necesitatea expertizei externe în definirea curriculumului), 
acceptată în final de ambele categorii, şi, ulterior, apariţia 
unei noi categorii sociale implicate în relaţia profesor-elev, 
de „experţi în curriculum” şi al unei noi materii definite de 
aceştia. 

Iesind uşor din registrul particular al situaţiei lui X şi 
Y, putem construi şi un alt mod de explicare a situaţiei tip. 
Astfel, un alt exemplu de răspuns (care are în vedere 
aceeaşi idee de sistem, elemente, funcţii) poate pleca de la 
două observaţii: 1) că schimbarea meseriilor (tipurilor de 
ocupaţii şi conţinuturilor lor) este foarte rapidă în prezent 
în anumite sectoare economice şi 2) că oferta de absolvenţi 
mai ales pentru zonele non tehnice, deşi foarte largă, este 
relativ rigidă în diversitatea sa (cu alte cuvinte categoriile 
de specializări non tehnice, deşi multe, se schimbă greu). 


Putem presupune in aceste conditii, ca pentru organizatiile 
economice care resimt continuu nevoia de schimbare, 
decizia de angajarea mai ales în meserii precum cele din 
zonele non tehnice sau medicale, nu se bazează în primul 
rând pe atestarea unor competenţe profesionale înguste, 
specializate (diplome), dobândite prin sistemul învăţământ 
(sistemul de educaţie formală), ci pe nivelul şi potenţialul 
de dezvoltare a aptitudinilor şi competenţelor generale 
(transversale ale indivizilor), peste care preferă sa 
construiască sigure competenţe specializate (preferă să 
investească singure în specializarea capitalului uman). Cu 
alte cuvinte, simplificând, organizaţiile economice preferă, 
în anumite situaţii, investiţia în alte tipuri de formare: 
formare la locul de muncă, formare oferită în cadre 
nonformale etc. decât în absolvenţi cu specializări înguste 
dar fara competenţe şi aptitudini generale bine 
consolidate. Ceea ce înseamnă, pe de o parte, că sistemul 
de educaţie formală (şcoala ca instituţie) nu îndeplineşte în 
mod adecvat funcţia socială de a pregăti resursă umană 
specializată pentru piaţa muncii - pentru că, aşa cum arată 
Durkheim (1984 [1893]), sistemul de educaţie trebuie să 
formeze diferențiat specialişti în concordanţă cu funcţiile 
sociale pe care trebuie să le îndeplinească, să şi le asume. 
Pe de altă parte, înseamnă, că nevoia (cerința funcţională) 
de a avea absolvenţi pregătiţi foarte specializat în zone 
non tehnice pentru piaţa muncii este suplinită şi 
satisfăcută de furnizori alternativi de formare. Prin 
urmare, şi din nou simplificând, se poate spune că atât 
existenţa de furnizori multipli de formare cât şi eşecul în 
îndeplinirea funcţiei primare a sistemului de educaţie 
formală, duc, în primă instanţă, la o valorizare mai scăzută 
a şcolii în general (ca instituţie). Scoala devine o 
alternativă între alți furnizori posibili, instituția 
profesoratului nu mai este necesară, ca atare, în 
consecință întreg sistemul de norme asociat ei (inclusiv 
cele legate de interacțiunea elev-profesor) devine opțional 
si relativ. De aici si atitudinea lui X fata de scoala si 
comportamentul sau „inadecvat” (deviant). 


Până aici am arătat că o situaţie particulară, poate 
consuma mult efort de explicaţie şi interpretare şi că poate 
fi „povestită” cu termeni diferiţi, din unghiuri diferite. Am 
ajuns în punctul în care putem să lăsăm în planul secund 
explicaţiile de mai sus. Putem să ne gândim, doar în scop 
descriptiv, că situaţia exemplificata, şi multiplele ei 
interpretări, nu reprezintă decât o frântură din ceea ce, în 
mod obişnuit, şi fără să ne gândim prea mult, numim 
societate. Deşi pare un truism, pentru a fi mai aproape de 
înţelegerea complexităţii vieţii sociale, trebuie să ne 
imaginăm însă că oamenii acţionează în multe planuri şi 
situaţii sociale: de învăţare, de joc, de muncă, de loisir 
(adică de petrecere a timpului liber) etc. De asemenea, 
trebuie să ne imaginăm, că aceste situaţii şi acţiuni foarte 
diverse se produc în mod continuu, uneori simultan alteori 
succesiv, sau că sunt „încapsulate” una în alta. Ei bine, 
aceste situaţii, dar şi agregări de complexitati şi intensitati 
diferite ale lor (pe care le numim generic în limbajul de zi 
cu zi societate), dar şi interpretările şi explicaţiile lor, fac 
obiectul analizei sociologice. 

Tot demersul din acest prim subcapitol a avut rolul 
de a oferi o introducere în ceea ce putem înţelege prin 
sociologie, societate şi analize sociologice. În continuare, 
în următoarele trei secţiuni, vom încerca să explicăm 
apelând şi la exemple, dar şi la teorie, ce este şi cum se 
poate înţelege şi analiza schimbarea socială. 

Despre schimbare şi permanenta sa 

Nu am ales întâmplător să discut în acest capitol 
despre schimbare socială. Nici contradictia din subtitlu nu 
este întâmplătoare, ci are rol provocator. Schimbare este 
unul dintre cuvintele pe care le pronuntam cu toţii zilnic. 
Panta rhei, viaţa fiecărui om înseamnă, în sine, neîncetat, 
schimbare fizică, psihică şi socială. Altfel spus, fiecare 
dintre noi suntem în schimbare continuă: fiind, în acelaşi 
timp, (1) o sursă potenţială de schimbare, dar şi (2) prinşi 
în conditionarile universului nostru (fizic şi social) în 
schimbare. Pentru a înţelege această propoziţie, pentru a 
înţelege forţa, semnificaţia şi fascinația schimbării, sa ne 


gândim în primul rând, cu ajutorul câtorva exemple, la noi 
înşine, şi abia apoi (în secţiunea următoare), la ceea ce 
numim schimbare socială. 

În acest demers constatăm, întâi, fără îndoială, că 
organismul şi psihicul nostru trec neîntrerupt prin diverse 
tipuri de schimbări. Unele, dacă sunt urmărite, sunt relativ 
uşor de observat, cum ar fi schimbările în greutate, care 
au loc pe parcursul unei zile sau nopţi, sau schimbări ale 
stărilor emoţionale - ne dăm seama că suntem, de regulă, 
mai liniştiţi şi mai calmi dimineaţa şi mai agitati sau mai 
nervoşi după o zi plină de muncă sau în preajma unor 
examene. Însă, de cele mai multe ori, schimbările care se 
petrec, în sau cu noi înşine, sunt greu observabile. De 
exemplu creştem, sau îmbătrânim, dar nu observăm în 
mod curent această realitate chiar dacă ne uităm în fiecare 
zi în oglindă. Pentru a deveni conştienţi de acest proces 
trebuie să ne uităm la poze pe care le-am postat pe 
Facebook, de exemplu, acum cinci ani, sau şapte ani, sau 
la poze mai vechi pe care le avem în albume (de hârtie). 
Dar sunt probabil şi schimbări cu varii grade de impact 
asupra fizicului sau psihicului nostru, care au loc, si de a 
căror existenţă sau realitate nu suntem conştienţi, pe care 
le putem numi chiar neobservabile direct (sau latente), pe 
care le putem deduce la un moment dat sau niciodată. 
Este, cred, evident pentru oricine că unele dintre aceste 
schimbări fizice (fie ele observabile sau latente) 
influenţează şi modul în care ne comportăm fata de ceilalţi, 
dar şi atitudinea celor din jurul nostru faţă de noi. 
Consecința lor poate fi afectarea relaţiilor sociale. De 
exemplu, dacă ne îngrăşăm foarte mult este posibil să ne 
izolăm social (reducem numărul şi frecvenţa contactelor cu 
ceilalţi) pentru că renuntam la unele activităţi (să zicem 
sportive sau artistice, cum ar fi dansurile de societate) pe 
care le desfăşuram cu prietenii sau colegii, fie din raţiuni 
legate de sănătate, fie de modul în care ne reprezentăm 
sau îşi reprezintă ceilalţi tipul ideal de greutate. Sau, un 
alt exemplu, faptul că îmbătrânim ne afectează nu doar 
sănătatea, ci şi relaţiile sociale. Deteriorarea progresivă a 


stării de sănătate este legată de scăderea calităţii vieţii. 
Oamenii devin mai izolaţi social (se întâlnesc mai greu şi 
mai rar cu prietenii din motive obiective - nu mai au bani 
să cineze în oraş, nu îi ajută condiţia fizică să se deplaseze 
etc.) sau pot ajunge în situaţia de a avea nevoie de sprijin 
pentru rezolvarea problemelor curente (cumpărături, 
deplasare, îmbrăcat etc.) 

Schimbările nu sunt doar observabile greu sau uşor, 
ci unele sunt şi greu de acceptat şi înțeles. Acceptăm greu 
că ceea ce numim eu, identitatea noastră, se schimbă, că 
eu de acum zece ani nu este acelaşi cu eu de astăzi sau că 
eu din familie nu este eu de la locul de muncă; ne este 
greu să înţelegem, din interior, că eu este relativ la timp şi 
la context. Ne este însă mai ușor să acceptăm şi înțelegem 
schimbările fizice de exemplu. 

Unele schimbări sunt mai abrupte, mai ales cele ale 
stărilor emoţionale: putem trece relativ rapid de la bucurie 
la supărare si invers; putem deveni foarte repede 
intoleranti fata de vecinii sau colegii noştri pe care-i 
considerăm de altă rasă sau etnie (dacă discursul public 
este de aşa natură, sau dacă ne afectează direct interesele 
şi suntem obişnuiţi să gândim relaţia noastră cu ceilalţi în 
termeni de rasă sau etnie). Altele sunt mai /ente si le 
observăm destul de greu dacă nu le monitorizăm. 
Intelegem că ne-am schimbat fizic, substantial fata de un 
moment de referinţă anterior, atunci când constatăm că 
unele haine au devenit prea largi sau prea strâmte. Sau, ne 
este foarte dificil să acceptăm (să tolerăm) şi este posibil 
să facem acest lucru foarte lent, ca din familia noastră să 
facă parte persoane pe care le considerăm aparţinând unor 
rase, etnii sau categorii de orientări sexuale (cum ar fi 
homosexualii) care public sau cultural sunt stigmatizate. 

Sunt schimbări despre care putem spune că sunt 
uşor de observat din punct de vedere cantitativ, cum ar fi 
schimbările în greutate. Dacă utilizăm un cântar, este 
foarte uşor să numărăm diferenţele în minus sau în plus 
faţă de ultima măsurare. Despre altele putem spune că 
sunt mai degrabă observabile din punct de vedere 


calitativ. Spre exemplu memoriile devin mai nesigure sau 
mai neclare pe masura ce durata fata de evenimentele de 
referinţă (evenimente cum ar fi o petrecere, un botez sau o 
nuntă) este mai mare. Sau, de exemplu, ar trebui să ne 
acomodăm mai uşor la situaţii considerate stresante, 
scăzându-ne progresiv sensibilitatea, prin confruntarea 
repetată sau controlată cu ele. 

Unele schimbări pot fi dorite, cum ar fi scăderea în 
greutate, o altă culoare a părului, creşterea forţei sau 
elasticitatii musculare. Alte schimbări sunt nedorite, dar 
suntem conştienţi că au loc, cum ar fi procesele asociate 
îmbătrânirii (nu mai vedem la fel de bine ca în trecut, nu 
mai putem alerga la fel de repede etc.), sau că pot avea 
loc, cum ar fi slăbirea imunitatii organismului sau 
declanşarea unor boli. 

În fine, sunt schimbări pe care le anticipăm, la care 
ne aşteptăm, cum ar fi, din nou, îmbătrânirea sau 
eliminarea de calorii în urma unei serii de exerciţii fizice. 
Dar sunt şi schimbări neanticipate cum ar fi de exemplu 
intrarea într-o stare de depresie, sau un accident care 
generează urmări în plan fizic, psihic şi implicit şi în plan 
social. 

lată, aşadar, cât de uşor şi rapid putem inventaria şi 
categorisi o serie de procese de schimbare care se petrec 
cu noi. Fiecare dintre aceste exemple ne arată, pe de o 
parte, importanţa dimensiunii temporale în discuţia despre 
schimbare, dar si cât de intrinsecă este ea vieţii 
individuale fizice şi psihice. Mai mult, fiecare din exemple 
ne sugerează că schimbarea este o permanenţă a vieţii, un 
proces, întotdeauna în devenire, niciodată finalizat. 

Putem vorbi deci despre: schimbări observabile şi 
schimbări greu observabile sau chiar neobservabile care se 
petrec cu noi; schimbări pe care le acceptăm şi înţelegem 
sau nu; schimbări rapide şi schimbări lente; schimbări 
cantitative şi schimbări calitative; schimbări pe care ni le 
dorim şi pe care nu ni le dorim; dar şi despre schimbări pe 
care le anticipăm şi pe care nu le anticipăm. Alte criterii 
de interpretare a schimbării sunt oricând posibile. M-am 


oprit insa la acestea, pentru ca, sunt mai usor de inteles si 
pentru ca sunt utile in translatia la discutia despre 
schimbare sociala. Mai mult decat atat, am folosit acest tip 
de introducere a ideii de schimbare, pentru ca schimbarile 
societatilor, realitatilor sociale, au si fost imaginate, la 
inceputurile sociologiei, prin comparatie cu schimbarile 
prin care trec organismele si natura. 

Despre schimbare socială: o introducere 

În această secţiune vom muta discuţia despre 
schimbare, din planul individual, personal, în planul 
lumilor sociale. Vom discuta despre ea, gândindu-ne, şi 
raportându-ne, la exemple care reflectă ceea ce auzim sau 
vedem în jurul nostru, la ceilalţi, în mass media, în viaţa de 
zi cu zi. În plus vom avea în minte ecuaţia indicată 
anterior, schimbarea = proces. 

Dacă teza că fiecare dintre noi suntem în schimbare 
este relativ uşor de acceptat, ideea că societăţile sunt, 
folosind o exprimare  oximoronicá, în schimbare 
permanentă este mai greu de înţeles şi de explicat în 
multidimensionalitatea sa (şi sociologia, aşa cum o să 
vedem în subcapitolul următor, „a avut de furcă” destul de 
mult timp cu ea). 

De fapt, nu greşim dacă spunem că, pentru mulţi 
oameni, schimbările sociale nu sunt percepute şi 
conceptualizate ca atare (i.e. ca schimbări). De multe ori, 
oamenii observă schimbarea, dacă o observă fără a fi 
atentionati în vreun fel, „după ce s-a produs”, ignorând 
omniprezenta sa. Din aceste motive putem spune ca 
schimbările sociale sunt mai degrabă greu observabile, 
sunt percepute a se produce lent sau foarte lent, sunt greu 
de inteles, de acceptat, şi de anticipat. 

Astfel, spre exemplu, la nivelul discursului de zi cu zi 
se imbratiseaza destul de frecvent ideea că schimbarea 
socială nu se produce, sau se produce foarte greu. Şi acest 
discurs despre lipsa schimbării persistă. Insă actorii care 
interpretează schimbarea si procesele la care se 
raportează (calitativ şi cantitativ) sunt de fiecare dată alţii. 
De câte ori nu aţi auzit expresia „nu se schimbă nimic în 


tara asta” sau „nu se poate schimba nimic într-un an sau 
doi de guvernare”? Printre motivele cele mai probabile 
care stau în spatele acestor percepții se găsesc: 
concentrarea atenţiei pe perioade medii sau scurte şi 
faptul că oamenii se aşteaptă ca schimbările în societate să 
fie semnificative, chiar generale şi, deci, în mod necesar 
vizibile pentru toţi. Formulările în acest caz sunt, mai 
degrabă, rezultatul raportărilor şi aşteptărilor vizavi de 
schimbările de instituții. De exemplu, schimbarea 
legislaţiei referitoare la durata învăţământului obligatoriu, 
poate fi considerată o schimbare de acest tip (majoră). Însă 
schimbarea legislaţiei este doar markerul, sau expresia, 
procesului de schimbare. Schimbarea începe de fapt mult 
înainte, odată cu înţelegerea, discutarea şi recunoaşterea 
(un proces lent, greu observabil datorită complexităţii 
sociale) de către experţi (ex. cercetători) şi apoi decidenti 
(ex. oameni politici) a importanţei scăderii vârstei de la 
care să înceapă educaţia obligatorie. Astfel de procese 
sunt, de fapt, antemergătoare oricărui proces de 
institutionalizare. 

Dificultatea înțelegerii schimbării sociale ca 
omniprezenta generează, la nivelul înțelegerii si 
discursului mundan, recursul frecvent la etapizări. Se 
vorbeşte de exemplu despre „alegerea unui nou preşedinte 
al țării, un eveniment care marchează o nouă etapă în 
evoluția României”. În fapt, si ideea aceasta este legată de 
cea anterioară, etapele acestea nu există ca atare. Ele 
sunt, construcții mentale, bazate pe spargerea, sau 
separarea discursivă, a unor procese de schimbare, în 
segmente temporale, spatiale şi  actionale. Aceste 
construcții prind contur prin identificarea şi marcarea 
unor elemente considerate a fi de referință (i.e. exponentul 
unui partid sau coaliții politice câştigă puterea). Insă, 
procesele de schimbare care orientează identificarea de 
markere, şi în care se ancorează aceasta, pot fi, de 
exemplu, variații ale opțiunilor ideologice generate de 
creşterea nivelului de educație ale unor categorii ale 
populației, sau de scăderea condițiilor de trai ale altor 


categorii. 

In mod firesc si natural, oamenii au nevoie de rutina 
(pentru a se descurca uşor in lumea socială), pe care o 
imbratiseaza si la care renunta greu. De exemplu unora le 
este greu sa creada si sa accepte ca institutia casatoriei nu 
este în mod necesar aplicabilă doar persoanelor de sex 
diferit - pentru ca asa au fost obisnuiti de mici si considera 
acest fapt ca fiind ceva obiectiv, adica datorita reificarilor - 
sau că fiica sau fiul lor - spre deosebire de ceea ce s-a 
întâmplat în cazul lor - doreşte să trăiască cu un partener 
sau parteneră fără a fi căsătoriţi, sau că munca - şi în 
consecinţă retribuirea ei - nu se măsoară prin timpul 
alocat ei ci prin rezultate. De aceea, pentru unii oameni 
schimbarea socială este greu de acceptat. 

Pentru că se prezintă ca agregari, ca emergente ale 
unor realităţi sociale foarte diverse, schimbările sociale 
sunt greu de anticipat, mai ales la nivele macrosociale. 
Chiar şi dacă, uneori, schimbările sociale sunt provocate 
intenţionat la nivele macrosociale (de exemplu, prin 
modificări legislative), direcţia, viteza de desfăşurarea şi 
implicaţiile lor sunt dificil de anticipat. Altfel spus, unele 
contează mai mult iar altele mai puţin, în ecuaţiile 
generale, ceea ce evident contribuie la dificultatea 
decelării lor. 

Nu trebuie să rămânem însă cu impresia că, doar 
schimbările definibile la nivel macro social sunt greu 
observabile, greu de anticipat, de acceptat şi neinteligibile. 
De exemplu modificarea structurii unei organizaţii 
economice (a unei fabrici, să zicem), decisă de conducere 
sau patronat, poate genera multiple modificări în planul 
statusurilor ocupaţionale ale angajaților (schimbări 
observabile uşor, direct; unii pot avansa, iar alţii pot 
deveni şomeri). Dar poate genera şi ajustări ale relaţiilor 
de putere, competiţie sau colaborare între angajaţi 
(schimbări care pot fi greu de observat, de acceptat, 
neinteligibile). 

Evident, şi mai ales ultimul exemplu arată acest 
lucru, toate discursurile şi situaţiile de mai sus au şi 


revers. Nu mai insistam aici, insa, fiecare dintre noi, putem 
gasi nenumarate exemple de schimbari sociale care pot fi 
usor observabile, asteptate, provocate sau intentionate, 
acceptate, rapide etc. Cel mai spectaculos exemplu de 
eveniment vizibil cu consecinte majore asupra schimbarii 
societatilor (organizatiilor, structurii sociale, 
interacțiunilor sociale etc.) sunt revoluțiile. Să ne gândim 
de exemplu la modificările în structura ocupationala a 
societăţii româneşti după revoluţia din decembrie 1989: a 
crescut mult numărul celor care activează în aria 
serviciilor, au dispărut unele profesii şi ocupaţii şi au 
apărut altele etc. Sau la efectele revoluţiei în plan politic: 
sistemul politic bazat pe existenţa unui partid unic a fost 
înlocuit cu pluripartidismul. 

Incheiem acest subcapitol cu observaţia că toate 
procesele de schimbare socială sunt construite şi definibile 
într-un ,spatiu" conturat de cel putin trei axe, relevante 
atât social (pentru actorii sociali), cât şi analitic şi teoretic 
(adică pentru cercetători): 

— A timpului - importantă fiind aici secvenţa de timp 
pe care este orientată analiza (ex.: timp scurt - secunde, 
minute, ore versus timp lung - decenii, secole); 

— A nivelului de agregare a unităţilor de analiză - 
importantă fiind aici anvergura unităţilor avute în vedere 
(ex.: nivel scăzut - individual, de grup sau organizaţie 
versus scală mare - clase sociale, naţiuni, societăţi); 

— A obiectului analizei - importantă fiind aici tema 
de interes (ex.: semnificaţii, interpretări date gesturilor, 
acţiunilor şi interacțiunilor, modul in care apar/se nasc si 
sunt respectate sau se schimbă regulile de acţiune şi 
interacţiune, construcţia normelor, clase sociale, 
inegalităţi sociale, sisteme de valori, instituţii). 

Chiar şi pentru cineva care nu a parcurs studii 
dedicate schimbării sociale, trebuie să fie clar, dacă îşi 
imaginează spaţiul generat de cele trei axe indicate mai 
sus, că procesele de schimbare sunt de multe feluri. 
Teoretic si analitic, tipul lor variază în funcţie de 
„coordonatele carteziene” in care ne ,ancoram 


interpretativ”, adică de conjugarea punctelor de referinţă 
pe fiecare dintre axe. Cu cât „coordonatele” sunt mai 
apropiate de originea axelor, cu atât procesele sunt mai 
discrete, cu cât sunt mai îndepărtate cu atât sunt mai de 
anvergură. Uneori procesele discrete se transformă în 
tendinţe majore, alteori nu. Adică, de exemplu, o anume 
schimbare de semnificație care se produce prin 
interacţiunea unor indivizi, (ca în exemplul nostru cu 
profesorul X si elevul Y) poate să conteze doar hic et nunc 
(la momentul şi locul producerii ei, şi pentru actorii 
implicaţi) ulterior diluándu-se. Insă, alteori (în anumite 
condiţii) poate deveni, pentru un timp, interpretarea 
ortodoxă a unui grup, organizaţii, societăţi. Însă indiferent 
de anvergura lor (adică dacă sunt perceptibile numai de ei 
sau sunt perceptibile de mai mulţi sau toţi), pentru actorii 
individuali (pentru oameni) ele pot conta/pot fi trăite în 
măsuri similare. Putem să construim şi o altă imagine, mai 
plastică, a diferențelor între procesele discrete şi 
tendinţele majore: ele sunt asemenea baloanelor de săpun 
suflate de un copil: în mulţimea de baloane, unele sunt 
mici, greu de observat, nu parcurg distanţe mari, se mişcă 
repede, se sparg şi dispar repede (procesele discrete) însă 
altele sunt mari, ies în evidenţă, creează curenţi în jurul 
lor, zboară departe şi din ce în ce mai lent, şi dispar mai 
încet (tendinţele majore). 

În secţiunea următoare vom discuta despre modul în 
care este explicată schimbarea socială în lucrările din 
ştiinţele sociale. 

Despre schimbare socială: scurt recurs la teorie 

Tema schimbării sociale a fost şi rămâne centrală în 
sociologie. Lucrările clasice au fost preocupate cu trecerea 
de la societatea de tip feudal la cea de tip industrial, cu 
teza modernizării (sociologia însăşi este o „fiică” a 
modernităţii) şi consecinţele ei în plan social. Lucrările din 
ultimii 40-50 de ani discută fie despre trecerea la o nouă 
eră post-modera,  post-industrială  (ex.: societate 
postindustrială ce înlocuieşte societate industrială- Bell, 
1973; apariţia post-materialismului, Inglehart, 1977; al 


treilea val/era informaţiei, Toffler, 1983 [1980]) fie 
incearca sa diferentieze intre tipuri de modernitate 
(modernitate, modernitate radicalizata - Giddens, 1990; 
modernitate simpla, modernitate reflexiva - Beck, 1992; 
modernitate solida, modernitate fluida - Bauman, 2000). 

Cu toate acestea, sociologia s-a framantat mult timp 
si a avut (si inca are) dificultati in a intelege si explica 
schimbarile sociale. Pentru a simplifica discutia vom spune 
ca, in general, atunci cand se analizeaza literatura de 
specialitate, se discuta despre doua mari viziuni teoretice 
(i.e. grupare a unor teorii pe baza unor elemente/trasaturi 
comune) asupra schimbarii: sistemica si procesuala. 

Spuneam, in incheierea celui de-al doilea subcapitol, 
ca explicatiile date schimbarii sociale, mai ales in primele 
momente ale evolutiei sociologiei, au fost oferite, prin 
analogia intre societate si organisme sau natura (vezi 
Comte, 2000 [1896]; Spencer, 1899 [1873]). In aceasta 
comparaţie originară, isi are sursa viziunea (pe care o 
numim sistemică) conform căreia schimbarea socială reală 
este schimbarea de sistem (orice explicaţie a schimbării 
unui proces, element, sau funcţii a unui element al 
sistemului, vizează în final o explicaţie referitoare la 
schimbarea sistemului ca întreg). Din această comparaţie, 
rezultă încercările sociologilor de a identifica legi, de a 
oferi teorii cadru, generalizante, aplicabile istoriei şi 
schimbării sociale. Alte criteriile care ne permit, fără să 
teoretizăm prea mult, să integrăm o parte din analizele 
schimbării sociale în această viziune sunt: 

— Modul în care este orientată atenţia asupra 
timpului de referinţă utilizat în analize (timp istoric, mai 
degrabă pe perioade îndelungate - decenii, secole etc.); 

— Concentrarea pe instituţii (norme, reguli, legi, 
credinte)/ structuri sociale (clase); 

— Concentrarea pe evenimente considerate 
semnificative (care întrerup rutinele, aparenta 
homeostazie), cum ar fi revoluțiile; 

— Reificare (asimilarea sau echivalarea realităţile 
sociale celor/cu cele factuale, obiectuale); 


— Efortul de tipologizare (încercarea de a identifica 
etape sau faze ale schimbarii sau de dezvoltare); 

— Înclinarea spre perspective holiste (integrale si 
integratoare) asupra societății (ex.  nationalismele 
metodologice - i.e. concentrarea eforturilor analitice la 
nivel de state, naţiuni şi culturi) şi poate chiar o 
suprapunere a definirii schimbării sociale cu schimbarea 
societală. 

De exemplu, Comte (2000 [1896]) vorbeşte despre 
legea celor trei stadii în evoluţia umanităţii, care sunt 
caracterizate prin câte un „spirit” specific: teologic (sau 
fictiv, în care cunoaşterea este bazată pe superstiții, pe 
credinţa ca în spatele tuturor fenomenelor stau fiinţe 
supranaturale, iar organizarea socială dominantă este de 
tip militar, sclavagist), metafizic (sau juridic, care este un 
stadiu de tranziţie în care, cunoaşterea devine raţională, 
explicaţiile sunt dominate de idei care se referă la forţe 
abstracte, cum ar fi natura, capabile să producă toate 
fenomenele) şi pozitiv (sau ştiinţific, în care cunoaşterea şi 
explicaţiile fenomenelor sunt bazate pe empirism, iar 
organizarea socială dominantă este de tip industrial). 

Un alt exemplu clasic, este teza lui Durkheim (1984 
[1893]) referitoare la diferenţiere (diviziunea muncii) ca 
mecanism principal, sau ca lege (principiu universal 
valabil) a schimbării sociale. Durkheim (1984 [1893]) arată 
că societatea se schimbă, îşi schimbă modurile de 
funcţionare (solidaritatea mecanică este înlocuită cu cea 
organică), ca efect al creşterii densităţii locuirii, 
interacțiunilor şi competiţiei. Împreună toti trei factorii fac 
necesară diviziunea muncii, adică specializarea 
activităţilor indivizilor / comunităţilor. 

Foarte pe scurt spus, explicaţia este construită de 
Durkheim (1984 [1893]) în felul următor. Societăţile 
premoderne sunt alcătuite din comunităţi diferite însă 
similare ca profil. Comunitățile nu sunt alcătuite din multi 
indivizi. Ele sunt de regulă aşezări rurale, în care oamenii 
nu se diferenţiază substanţial între ei, de exemplu în 
sensul că au aceleaşi activităţi economice şi îndeplinesc 


cam aceleasi sarcini (i.e. activitatile asociate muncilor 
agricole sunt cam aceleasi). Principalele criterii dupa care 
operează  diferentierile in aceste comunităţi (daca 
operează) sunt vârsta şi sexul. Creşterea numărului 
indivizilor (populaţiei) şi nevoia (firească, naturală) 
indivizilor de a fi în contact duce la schimbarea tipurilor de 
aşezări, la apariţia oraşelor. Totodată creşte numărul si 
viteza mijloacelor de comunicare, se intensifică 
transporturile. Lupta pentru supravieţuire se intensifică, 
ceea ce înseamnă că pentru a supravieţui, oamenii şi 
comunităţile trebuie să îşi diversifice şi să îşi specializeze 
activităţile. Diferentierea (diviziunea muncii), este vizibilă, 
de exemplu, în specializarea în anumite sectoare 
economice a oraşelor şi regiunilor. Începând cu secolul al 
XIV-lea, spune Durkheim (1984 [1893]), manufacturile 
dintr-o regiune (oraş-cetate) intră în competiţie cu altele 
din altă regiune (oraş-cetate). De exemplu unele oraşe au 
acces mai uşor la anumite materii prime, la căi de 
transport etc., iar altele nu. Ca efect al concurenţei 
manufacturile din unele oraşe dispar. In felul acesta, 
treptat, în timp, oraşele îşi pierd caracterul universal (în 
sensul de profil economiccultural universal) şi tind să 
dezvolte anumite specializări: industriale, comerciale, 
universitare etc. 

Acest mod de a discuta despre schimbarea socială nu 
este vizibil doar în textele lui Durkheim (1984 [1893]) - cu 
referire la diviziunea muncii - sau Marx (1859) - cu 
referire la materialismul istoric - ci, evident mai nuantat, 
si mai târziu, în literatura (neo) funcționalistă (ex. Polanyi, 
2001 [1944]; Eisenstadt, 1970, 1976; Parsons, 1961, 1966, 
1977; Smelser, 1959, 1976). Un set de teme persistă în 
majoritatea în analizelor dedicate modernizării. Ele includ 
analize referitoare la caracterul gradual, stadial, etapizat, 
al schimbării -schimbarea este treptată, se produce în paşi 
mărunți, este cumulativă şi se prezintă ca o succesiune de 
etape; caracterul directional, progresist şi ireversibil al 
schimbării - schimbarea echivalează cu progresul, cu 
trecerea inevitabilă de la forme şi sisteme simple, 


primitive, la forme si sisteme dezvoltate, complexe (pentru 
mai multe detalii vezi si Rusu, 2008: 19-30) s.a. 

In altă ordine de idei, lucrările mai recente se 
raportează (sau încearcă sa se raporteze) din ce în ce mai 
mult la un alt tip de viziune, cea procesuală (mai eclectică, 
integrând varii modele de analiză a schimbării de 
inspiraţie interpretativă). Dată fiind diversitatea teoretică 
ce intră sub această etichetă, analiza procesuală a 
schimbării nu este uşor de prezentat în mod succint. 
Discutând valenţele sale, Pettigrew (1997) vorbeşte despre 
importanţa crucială a interschimbului între actorii sociali 
şi contexte şi a recunoaşterii faptului că acesta se produce 
în timp şi este cumulativ. Timpul şi evidenţierea legăturilor 
între trecut şi prezent, agentitatea, diferitele nivele 
contextuale şi relaţiile între ele, dar şi un rezultat, o 
consecinţă a procesului studiat sunt elemente care, în 
viziunea sa, ghidează analiza procesuală. 

Perspectiva procesuala presupune înțelegerea 
societăţii ca semnificaţii, acţiuni şi interacțiuni sociale (ale 
indivizilor, grupurilor, organizaţiilor), ca realități 
structurate şi structurabile (Giddens, 1984) ce prezintă 
resurse, complexitati si anverguri diferite, autonomii si 
dependențe relative. Altfel spus, din această perspectivă 
realităţile sociale sunt în continuă dinamică, definire şi 
redefinire (o să vedem în continuare ce se poate înţelege 
prin asta, continuând exemplul cu profesorul şi elevul din 
primul subcapitol), nu sunt desăvârşite niciodată, sunt de 
fapt, aşa cum spune şi Bauman (2000), lichide. Înțelegerea 
şi definirea pe care actorii sociali o dau _ realitatilor, 
intersubiectivitatea, şi efectele pe care le au interpretările 
asupra acțiunilor si interacțiunilor, sunt cruciale. 
Înțelegerea procesului de construcție simbolică 
echivalează cu înțelegerea schimbării sociale. 

Am vazut în primul subcapitol, într-o interpretare 
construită din perspectivă teoretică microsociologică, a 
exemplului cu X si Y la ora de geografie, că ceea ce de 
multe ori asumăm ca fiind obişnuit, standard, 
neproblematic, nu este in mod necesar interpretat in 


acelasi fel de catre ceilalti. Ceea ce inseamna ca realitatile 
sociale se produc in permanenta, ele fiind influentate sau 
determinate nu doar de asteptarile normative ci si de 
agentitate (putem sa spunem ca realitatile se reproduc 
daca se suprapun unor tipare de interpretare si actiune). 
Cu alte cuvinte, dintr-o astfel de perspectiva, schimbarea 
sociala este prezenta in nuce in orice interactiune. Pentru 
a clarifica aceste afirmatii, sa continuam exemplul, si, sa 
ne imaginăm mai departe că atât interacțiunea dintre 
profesorul de geografie Y şi elevul X, cât şi pentru colegii 
din întreaga clasă are loc pentru prima dată. Să ne 
imaginăm că ea continuă şi cum se derulează. Că 
profesorul Y râde împreună cu elevii de răspunsul lui X, 
sau că se face că nu aude răspunsul. Că situaţia se repetă. 
Că alţi elevi, din alte clase, aud povestea. Că situaţia este 
povestită, şi repovestită, de mai multe generaţii de elevi. 
Alţi elevi care vor avea ore cu profesorul respectiv, vor 
înţelege şi vor şti că la ora de geografie este posibil să 
răspunzi eludând ceea ce cunoşti (din experienţă sau din 
alte situaţii similare) a fi semnificaţii „uzuale”, „normale” 
ale întrebărilor şi cuvintelor, sau chiar în batjocură. Orice 
îi va întreba profesorul respectiv, pe aceşti alţi elevi, va 
putea fi interpretat prin prisma căutării unui răspuns ilar, 
pentru că la ora de geografie „aşa se face”. Acest 
deznodământ însă, şi această construcţie particulară a 
situaţiei nu este decât un exemplu de construcţie a uneia 
dintre posibilele lumi sociale de acelaşi tip (din universul 
posibil al situaţiilor de examinare şi al interpretărilor lor). 
Există şi varianta de a ne imagina, că elevul ar fi răspuns 
cu numele a două râuri sau lacuri importante. Sau, să ne 
imaginăm că nu ar fi răspuns nimic, sau că i s-a şoptit 
răspunsul, sau că ar fi încercat să găsească răspunsul, pe 
furiş, cu ajutorul unui smartphone. Şi că de fiecare dată 
situaţia de examinare ar fi continuat altfel. Toate aceste 
variante, şi altele, pot fi, sau sunt, după cum putem 
observa, atât surse ale variaţiei şi diversităţii vieţii de zi cu 
zi cât şi surse ale regularitatilor (o să vedem imediat cum 
sunt surse ale normelor, instituţiilor, structurilor sociale). 


Fiecare desfasurare diferita a actiunii conjuga in mod 
diferit interpretarile de moment ale actorilor (X si Y), cu 
tiparele cunoscute de interpretare, cu contextele (i.e. se 
rade, se sopteste), si genereaza prin agregare, rezultate 
diferite. Fiecare desfăşurare diferită a acţiunii si 
interacțiunii da naştere altor (micro) lumi sociale, şi, 
ulterior altor „aşa se face”. 

Deşi am încheiat exemplul, analiza schimbării nu 
trebuie să se oprească aici, la acest nivel. Berger şi 
Luckmann (1967 [1966]) ne arată că pe măsură ce se 
repetă şi apoi se distanțează (prin transmitere în cadrul 
unui proces de învăţare, pe care-l numim proces de 
socializare) din ce în ce mai mult în timp şi spaţiu de 
momentul, locul şi actorii care le produc, interpretările sau 
modurile de acţiune (modurile de a face) devin 
impersonale şi se transformă în tipare de acţiune („aşa se 
face”), norme şi ulterior instituţii (care, vor fi supuse la 
rândul lor, în timp şi contexte diferite, aceluiaşi proces de 
semnificare şi resemnificare, legitimare, transmitere etc.). 
Pentru fiecare dintre actorii sociali (care nu au participat 
la construcţia lor), ele pot părea să aibă o existenţă 
independentă (reificata, în termenii lui Berger şi 
Luckmann, 1967 [1966]), exterioară acţiunii, chiar 
coercitivă. 

Aşadar, una din cheile necesare pentru a înţelege mai 
uşor ideea schimbării ca proces, a  permanentei 
schimbărilor sociale, este aceea că oamenii sunt în acelaşi 
timp subiect al acţiunii sociale (o sursă a acţiunii, şi 
interpretării ei, învăţate, repetitive sau inovative, cu 
potenţial de schimbare socială) şi obiect al schimbării 
sociale (prins în varii conditionalitati ale universului social 
în schimbare). Altfel spus, schimbarea socială este un 
proces de interschimb continuu, între agentitate si 
structură, la diferite nivele şi în diferite contexte. 

Analizele sociologice construite pe baza concepţiei 
procesuale relevă importanţa schimbărilor de diferite 
tipuri ce se produc la nivelele micro sociale. Ele induc 
recunoaşterea faptului că schimbările sunt procese în 


devenire (Sztompka, 1993) ce au loc la nivele diferite, cu 
viteze diferite si uneori chiar in sensuri diferite (ex.: daca 
ne raportăm la schimbarea valorilor sociale la nivel 
agregat, de ţări, în Estul Europei, între 1993 şi 2009, 
observăm că religiozitatea are variaţii diferite: în unele ţări 
creşte lent, în altele scade rapid, iar în altele creşte şi apoi 
scade sau viceversa - vezi Comşa şi Rusu, 2011; dacă ne 
raportăm la aceeaşi schimbare a religiozităţii, pe aceeaşi 
perioadă, dar de data aceasta la alt nivel de agregare, să 
zicem tinerii din rural şi tinerii din urban, doar din 
România, observăm variaţii diferite între categorii şi între 
categorii şi întreaga populaţie). 

Incheiem această secţiune cu constatarea ca analiza 
schimbărilor sociale presupune un efort de pendulare între 
nivelele micro şi macrosociale. Altfel spus, schimbarea 
socială este analizabilă, pe de o parte, ca procese multiple 
în lumi multiple, sau, pe de altă parte, ca tendinţe majore 
(sau ca efecte ale lor). Cele din urmă (tendinţele majore) 
sunt de fapt produse analitice şi teoretice, realităţi 
emergente dinamice, atribuibile unor nivele agregate. 

Tendinţe ale schimbării 

Am văzut în subcapitolele anterioare că schimbarea 
socială poate fi conceptualizată şi abordată prin raportare 
la diferite nivele de agregare şi tipuri de manifestare ale 
realităţii sociale. Fără a nega importanţa analizelor 
microsociologice ale schimbărilor sociale, considerăm 
totuşi că provocarea majoră pentru cercetătorii socialului 
este de a identifica acele procese, care dacă nu contează în 
mod decisiv în construcţia majorităţii lumilor sociale 
(indiferent de nivelele lor de agregare), cel putin 
interferează cu ele. Adică, acele tendinţe ale schimbării 
sociale care sunt relevante pentru, sau transpar la un 
moment dat, în deciziile, acţiunile şi interacţiunile 
majorităţii actorilor sociali (individuali sau colectivi) dintr- 
un spaţiu de mare anvergură, definibil şi delimitabil în 
realitatea geografică, administrativă, geopolitică sau chiar 
în realitatea virtuală a internetului. Identificarea acestor 
tendinţe este o provocare majoră datorită relevantei pe 


care o are intelegerea lor pentru proiectarea, planificarea 
şi orientarea schimbării la nivele macro sociale (de 
exemplu prin politici aplicate la nivel de state sau in 
relatiile dintre state). 

Cu alte cuvinte, nu negam insemnatatea identificarii 
şi analizei proceselor de schimbare socială ce se 
desfăşoară, de exemplu, într-un grup de lucru (cum ar fi 
procesul de balans între cooperare şi conflict), o 
organizaţie economică (cum ar fi procesul de transformare 
a conţinutului muncii) sau comunitate profesională (cum ar 
fi dinamica procesului de raportare a indivizilor la etica 
domeniului). Pentru că, aşa cum am spus mai sus, 
importanţa lor este dată tocmai de posibilitatea ca o parte 
din procesele de schimbare identificabile la nivele micro 
sau mezzo sociale să se transforme în tendinţe majore ale 
schimbării. Rochon (1998) spre exemplu, ilustrează câteva 
situaţii de acest fel în ceea ce priveşte schimbarea 
valorică, culturală. El analizează tocmai  translatia 
microsocial-macrosocial, discutând importanţa micilor 
comunităţi critice în construcţia, resemnificarea sau 
conversia de valori, apoi a mişcărilor sociale şi a media în 
difuzarea lor largă. Unul din exemplele fascinante ale lui 
Rochon (1998) integrează povestea Rosei Parks, a lui 
Martin Luther King, NAACAP rolul media, dar si al 
politicienilor americani în interpretarea si explicarea 
modului în care s-a produs desegregarea rasială şi au 
început să se extindă drepturile civile pentru populaţia 
afro-americană în SUA anilor '50-'60, secolul trecut. O 
astfel de analiza nu face obiectul acestui capitol însă, 
pentru exerciţiu, oricine se poate documenta pe internet 
asupra modului în care a fost introdusă, a devenit 
obligatorie şi apoi, de jure opţională, disciplina religie, în 
sistemul de educaţie din România în ultimii 25 de ani 
(asupra modului în care au acţionat actorii sociali 
individuali sau colectivi de-a lungul timpului: biserica, 
politicienii, persoanele precum Emil Moise sau Remus 
Cernea, comunităţile critice şi media). 

Considerăm însă, pe de o parte, că sunt mai uşor de 


inteles tendintele majore, identificabile (evident ca 
agregari) la nivel de societati, tari, cele din urma fiind o 
categorie esenţială a gândirii oamenilor, făcând parte din 
sistemele lor de referinţă centrale. Pe de altă parte, 
tendinţele majore fiind identificabile în multe lumi sociale, 
cresc şansele ca ele să fie aspecte cu care se confruntă cât 
mai mulţi dintre cititorii acestui capitol şi, din nou, sunt 
mai uşor de înţeles. 

Schimbările sociale majore sunt analizate, sau 
explicate prin raportare la o serie de tendinţe de 
transformare masivă ale lumii în domeniul economic şi al 
infrastructurii (industrializarea, urbanizarea, 
tehnologizarea, informatizarea, interconectarea financiară 
a lumii etc.) demografic (ex. creşterea populaţiei, 
îmbătrânire) sau, mai recent, a mediului şi climei 
(încălzire, poluare etc.). Migraţia, educaţia, schimbarea 
generaţiilor, schimbarea contextelor sunt temele principale 
legate de aceste tendinţe. Ele însă nu sunt prezente 
uniform în toate categoriile sociale şi în toate regiunile 
(inclusiv în România). Nu are sens să intrăm în continuare 
într-o discuţie despre cauzalitati vizavi de aceste relaţii. 
Analizele sociologice empirice (şi ne referim aici la cele 
care uzează de metode statistice sau analizează date 
rezultate din interviuri de profunzime sau din documente 
scrise şi/sau vizuale) ne arată destul de limpede că, deşi 
reuşim din ce în ce mai mult şi mai bine să clarificăm 
relaţiile dintre variabilele socialului, şi între acestea şi 
variabile de alte tipuri, gradul de indeterminare al 
explicaţiilor (adică numărul de factori greu de identificat 
sau nemasurati, care generează influenţe asupra a ceea ce 
vrem/încercăm să explicăm sau să înţelegem), rămâne 
destul de mare (în statistica socială, în funcţie de metoda 
de analiza, această indeterminare se numeşte varianta 
neexplicată sau termeni eroare). 

Transformările decisive în economie, infrastructură şi 
ştiinţă în lumea modernităţii târzii, cu relevanţă maximă 
pentru tendinţele de schimbare socială, sunt aduse de 
tehnologia informaţiei şi calculatoarelor, informatizare şi 


automatizare. Ele reprezinta pentru modernitate ce a 
reprezentat mecanizarea si motorul cu abur pentru 
Revolutia Industriala. Sa vedem cateva exemple legate de 
modul in care se articuleaza relatiile intre acestea in 
contextul societatii romanesti. 

Cele cateva tendinte majore ale schimbarii sociale in 
interactiune cu tendintele de informatizare si schimbare a 
tehnologiei, pe care le consideram importante si pe care le 
vom discuta mai jos sunt: a) scaderea increderii in 
autoritatea profesionala odata cu cresterea posibilitatii de 
informare; b) cresterea exponentiala a capacitatii de 
supraveghere colectivă si implicit a supravegherii 
colective; c) creşterea individualizării dar scăderea 
autonomiei culturale, ştiinţifice şi implicit sociale a 
indivizilor pe fondul externalizării memoriei şi exploziei 
informaţiei şi disponibilitatii accesarii ei. 

Cu siguranţă am auzit în jurul nostru discursuri în 
care este incriminată calitatea profesorilor, a medicilor, a 
constructorilor, a managerilor etc. Perceptiile publice, 
stereotipurile, sugerează că foarte mulţi ar fi mai slabi 
profesional, mai puţin calificaţi, mai lipsiţi de experienţă 
decât cei de altădată, dintr-un trecut nu foarte clar 
specificat. Cu alte cuvinte nu mai sunt buni de nimic. Dacă 
încercăm însă sa înţelegem aceste percepții, să le 
integrăm, descoperim de fapt că această încredere scăzută 
în profesionişti, specialişti indică de fapt o tendinţă de 
scădere a încrederii în expertiză. Explicaţia pe care o dăm 
pentru ultima afirmației este simplă. Importanţa acordată 
de oameni expertizei tinde să scadă odată cu generalizarea 
şi creşterea capacităţii de informare, interogare si 
contestare (a reflexivitatii). Cu alte cuvinte, pentru că prin 
universalizarea şi instantaneitatea accesibilitatii 
informaţiilor, cunoştinţele îşi pierd caracterul esoteric şi 
prin urmare magia, scade încrederea în cei care deţineau 
în mod tradiţional cheile lor. Şi mai simplu spus: datorită 
expunerii şi accesului masiv la informaţie oamenii 
accesează uşor cunoştinţe de specialitate, le interoghează 
şi încearcă să le integreze în înţelegerea lor. În felul 


acesta, de fapt oamenii pot sti din ce in ce mai multe 
lucruri si asta ii face mai critici dar si sa se simta mai liberi 
in raport cu profesionistii. De aceea pot sa relativizeze 
importanta expertizei profesionale. In unele cazuri oamenii 
ajung sa se considere, in mod fals, ei insisi experti. De 
exemplu atunci cand unii se imbolnavesc si merg la medic, 
pot verifica foarte usor relatia intre diagnosticul pus si 
prescriptii, nu doar pentru ca au o cunoaştere „din 
interior” a simptomelor si efectelor medicamentelor, ci si 
pentru că încep să „scotocească” internetul. Astfel ajung 
să cunoască limbajul, rolul medicamentelor, află despre 
efectele lor la alţi pacienţi. În felul acesta se consideră 
informaţi, unii chiar mai informaţi decât medicii şi, ce mai 
tura-vura, se simt la fel de experţi ca ei. În felul acesta se 
relativizează importanţa sursei. Dacă li se pare aşadar că 
evidenţele descoperite pe internet contrazic 
recomandările, nu le mai respectă, pentru că ei „ştiu”. 
Supravegherea colectivă (în sensul de vizibilitate, 
expunere şi control public a acţiunilor individului) nu a mai 
fost atât de puternică de la momentul disolutiei 
comunităţilor mici şi a solidarităţii mecanice despre care 
vorbeşte Durkheim (1984 [1893]). Nu este un secret faptul 
că această creştere a capacităţii de supraveghere colectivă 
este în directă legătură cu dezvoltarea tehnologiei 
informaţiei şi calculatoarelor. Deşi în România este încă 
exagerat să discutăm despre omniprezenta sa, tehnologia 
din ce în ce mai înaltă şi mai performantă - fie că vorbim 
despre televiziune sau telefoane, despre calculatoare, 
tablete sau obiecte inteligente, care comunică între ele - 
îşi face, mai repede sau mai încet, simțită prezenţa în toate 
spatiile/lumile sociale. Oamenii sunt din ce in ce mai 
prezenti in lumea tehnologiei si viceversa. Disponibilul de 
supraveghere colectivă creşte aşadar prin efectele 
integrării acţiunilor noastre în şi cu toate mediile în care 
tehnologia informaţiei şi calculatoarelor este pervazivă. 
Utilizarea calculatorului sau telefonului inteligent lasă în 
orice moment „urme” (date) care se stochează în serverele 
din întreaga lume. Să ne gândim de exemplu la e-mailurile 


trimise zilnic, la cautarile efectuate cu motoarele de 
cautare online (ex. Google, Yahoo! sau Bing), la cautarea si 
urmarirea de videoclipuri pe Youtube sau 220.ro, la 
achizitiile sau vanzarile efectuate online sau, de exemplu, 
la automonitorizarea activităților fizice cu ajutorul 
aplicaţiilor instalate a telefoanelor inteligente, la jocurile 
online, ca să nu mai vorbim despre „ferestrele deschise” 
precum reţelele de socializare (ex. Facebook, Linkedin) sau 
paginile web sau blogurile personale. Dar nu numai 
acestea lasă urme sau produc date ci şi utilizarea GPS-ului, 
tranzacţiile cu cardul, televizoarele inteligente, contoarele 
inteligente, cartelele de acces în diverse incinte etc. Mai 
mult chiar, lumea lucrurilor devine o lume vie (obiecte 
inteligente care, ne învaţă rutinele, comunică si 
interacționează unele cu altele) care produce „tone” de 
date care se stochează. Toate datele produse în aceste 
feluri şi altele fac ca dificultatea supravegherii (extinderii 
atenţiei şi observării) individului în mulţime despre care 
vorbea Durkheim (1984 [1893] să devină dintr-o data o 
banalitate. Nu doar cei care deţin sau stochează datele 
despre care vorbeam mai sus, ci aproape oricine poate 
urmări pe oricine. Spaţiul privat şi intimitatea sunt, nu 
doar benevol, expuse controlului publice sau expuse 
furnizorilor de servicii, partenerilor acestora şi instituţiilor 
de control social (ex. poliţie, servicii de securitate), dar 
sunt şi vulnerabile expunerii publice (datele pot fi accesate 
ilicit). Este foarte posibil ca, în consecinţă, anxietatea faţă 
de furnizori, state şi expunere publică să fie din ce în ce 
mai răspândită şi să crească (un exemplu este „dreptul de 
a fi uitat”). Reacţiile faţă de tehnologie nu vor întârzia să 
apară în consecinţă: unii oameni se vor retrage voit din 
„lumea tehnologiei”, alţii vor renunţa la o parte din obiecte 
etc. 

Creşterea individualizării este anunţată de clasicii 
sociologiei şi probată cu date de anchetă sociologică, în 
lume, inca din anii 70 ai secolului trecut. Insă 
individualizare nu înseamnă şi independenţă. Credem că, 
de fapt, scăderea autonomiei (independenţei) culturale şi 


stiintifice si implicit sociale a indivizilor are loc pe fondul 
externalizarii memoriei si a cunoasterii. Argumentul este 
ca pe aceeasi tendinta de impletire a vietii individului cu 
tehnologia oamenii isi pierd autonomia pentru ca isi pierd 
memoria (nu şi-o mai exersează) şi capacitatea de 
memorare şi structurare a informaţiilor. Reperele 
culturale, ştiinţifice fie sunt uitate, fie nu sunt învăţate 
fiindcă nu mai este necesar, dar şi pentru că timpul a 
devenit mai zgárcit în lumina bogăției de informaţii 
disponibile. Viaţa este mai uşoară în general, dar memoria 
este din ce în ce mai puţin provocată şi antrenată. Oamenii 
au cu ei, tot timpul, memoriile externe (i.e. telefoanele 
inteligente). Aceasta îi conduce pe unii să nu mai reţină 
informaţii pentru că, sunt oricând accesibile. Îmi spuneau 
mai mulţi profesori de liceu, în urmă cu câţiva ani, că una 
din explicaţiile ratei scăzute de reuşită la Bacalaureat este 
că elevii nu mai învaţă si nu mai ştiu tabla inmultirii (nu o 
memorează). În consecinţă, la examen nu mai au 
capacitatea de a rezolva exerciţii care se bazează pe 
această operaţie matematică. La fel de cert este că unii 
oameni nu mai cunosc sau cunosc din ce în ce mai puţin 
reperele geografice majore (râurile, fluviile, lanţurile 
muntoase, oraşele) şi le folosesc din ce în ce mai puţin 
pentru orientarea în spaţiul fizic. Un motiv ar fi că din ce 
în ce mai multă lume are posibilitatea de a utiliza hărţile 
de pe telefoane, GPS-uri având acces la indicaţii de 
orientare în timp real. Este fascinantă complexitatea 
procesului, uşurinţa şi comoditatea utilizării serviciului, 
dar şi faptul că, încet şi uşor ne transformam în analfabeți 
ai orientării în spaţiul geografic mai larg sau chiar în 
geografia urbană (credem că din ce în ce mai puţini 
oameni se orientează după semnalizările rutiere clasice - 
panouri reflectorizante cu denumiri de localităţi, cartiere 
etc. — şi puncte cardinale, ignorându-le din comoditate 
sau din lipsa de familiaritate cu sistemul de semnalizare 
respectiv. Cunoaşterea transmisă pe cale orală (de 
exemplu în şcoli, licee, universităţi), marile naratiuni, 
devin din ce în ce mai puţin inteligibile şi mai plictisitoare 


în aceste circumstanţe. Aceste exemple arată ca 
tehnologia, pe de o parte uşurează accesul la informaţie 
dar în acelaşi timp limitează dezvoltarea anvergurii 
intelectuale. Însă această tendinţă are şi implicaţii sociale. 
De fapt, declinul memoriei înseamnă declinul 
interacțiunilor substanțiale: oamenii comunică din ce in ce 
mai putin eficient folosind repere culturale, ştiinţifice, 
geografice sau istorice, să spunem, daca nu au micile 
memorii externe la îndemână. 

Toate aceste tendințe au impact si relevanta de 
exemplu pentru stratificarea socială. Tehnologia devine un 
mecanism de creştere a inegalitátilor. Lumea se împarte în 
stăpâni al tehnologiei şi slujitori ai tehnologiei. 

Ne oprim aici cu exemplele şi cu discuţia despre 
schimbare socială. Înainte de încheia capitolul, să 
discutăm însă, şi despre sociologie. 

Din nou despre sociologie. 

Fără îndoială există multe dezbateri despre 
sociologie, trecutul, prezentul şi viitorul său. Există atât 
puncte de vedere pesimiste cât şi optimiste. Nu are sens să 
le reluăm aici - vezi de exemplu, câteva puncte de vedere 
relativ recente: Gans (1997); Beck (1999); Bell (1999), 
Abbott (2000), Collyer (2014); Bauman (2014); Szeleny, 

(2015). 

Cu certitudine însă, sociologia astăzi este mult mai 
bogată şi mai diversă atât teoretic cât şi metodologic şi din 
punct de vedere al preocupărilor decât acum şapte, cinci 
sau trei decade. Cu alte cuvinte diversitatea teoretică şi 
metodologică este din ce în ce mai mare: la început 
sociologia a fost dominată de  evolutionism şi 
functionalism; ulterior, s-a îmbogăţit cu perspectiva 
materialist dialectică şi interpretativă (sociologia acţiunii); 
pentru ca mai apoi, să se diferentieze si mai mult, 
adăugându-i-se teoriile  conflictualiste, fenomenologia 
sociologică, constructivismul, curentul  interactionist 
simbolic, etnometodologia; iar astăzi, diversitatea să fie 
atât de mare încât să nu mai fie cognoscibila, 
comprehensibilă - cu alte cuvinte există atât de multe 


teorii despre societate incat este foarte putin probabil ca 
un sociolog sa ajunga sa le stie pe toate. Aceeasi evolutie 
sau parcurs il are si metodologia sociologică: devine din ce 
in ce mai diversa, metodele atat cele cantitative cat si cele 
calitative, atat cele de culegere a datelor cat si cele de 
analiza a datelor, sunt din ce in ce mai elaborate si mai 
inguste. Parcursul incepe cu analizele efectuate pe date 
existente (analizele secundare) de genul celor efectuate de 
Durkheim (1993 [1897]), continua cu anchetele si 
sondajele de opinie, si se diversifica din ce in ce mai mult 
pana la marea varietate de metode calitative si cantitative 
de interpretare si culegere a datelor de astazi. 

Exista asadar sentimentul si perceptia chiar intre 
sociologi ca domeniul, la inceputuri larg si generos 
tematic, se disipeaza, ca isi pierde obiectul de studiu in 
favoarea altor discipline (economia de exemplu care este 
din ce in ce mai preocupata de inegalitate sociala si de 
educatie; sau stiintele comunicarii care se concentreaza pe 
una din componentele socialului: comunicarea sociala; sau 
chiar stiintele politice care se concentreaza pe alta 
componentă a vieţii sociale: puterea etc.), cà se 
fragmenteaza prin suprapopulare. Dacă privim însă 
lucrurile din unghiul opus acestea sunt succese ale 
domeniului. Pentru ca  efervescenta şi diversitatea 
preocupărilor, teoriilor şi metodologiilor, perspectivele 
concurente, critice, şi până la urmă competiţia între ele nu 
poate decât să fie benefică. 

Cu certitudine este şi mai utilă social. Undeva la 
începutul acestui capitol spuneam că sociologia are 
tendinţa de a se sofistica teoretic şi metodologic. Însă în 
acelaşi timp, din anumite puncte de vedere, a devenit atât 
de publică şi accesibilă încât şi-a pierdut magia. Metode, 
instrumente, explicaţii si interpretări construite si 
furnizate de sociologie de-a lungul timpului sunt şi au fost 
integrate în alte domenii dar şi în politici publice, sociale şi 
au intrat încet-încet în conştiinţa oamenilor. 

Pe de altă parte este la fel de adevărat că sociologii 
(mai ales cei din institute, academii şi universităţi) încep să 


nu mai aiba monopolul datelor sociale. Din contra, sunt 
mai degraba in afara datelor. Din acest punct de vedere 
cred ca sociologia de-abia iese din evul mediu. De-abia de 
curand am intrat in era datelor si mai ales a datelor reale 
cu caracter social, date reale referitoare la 
comportamente. Asa cum arátam mai sus (in capitolul 
anterior) lumea tehnologiei calculatoarelor si informatiei a 
adus cu ea un nou mod de colectare de informatii despre 
comportamentele oamenilor. Sa ne imaginam bogátia de 
date care este stocata astazi despre fiecare dintre cei care 
detin sau utilizeaza un dispozitiv electronic. Atunci cand 
platesti cu cardul magazinul tau preferat si banca ta pot sti 
exact de cate ori pe an, care sunt valorile, care sunt zilele 
si chiar orele la care faci cumpărături. In acelaşi timp 
furnizorul de servicii de telefonie mobile poate reface in 
linii mari traseele zilnice ale tale urmarind dupa releele 
care iti furnizează semnal. Mai mult decât atât, daca 
folosesti GPS-ul si harta online traseul tau si timpii de 
deplasare sunt foarte precisi si inregistrati de furnizorii 
acestor servicii (oare cati dintre cei care utilizeaza hartile 
Google cu indicații de orientare in timp real 
conştientizează că aceste informaţii se bazează pe date 
furnizate instant de ei şi alţii). Dacă în acelaşi timp 
accesezi internetul mobil (sau dacă o faci de acasă) cel 
care îţi furnizează acces la internet va şti exact ce pagini 
accesezi, cât de frecvent, care este aria tematică ce te 
interesează etc. Practic se reuşeşte prin metodele de 
colectare enumerate mai sus (înregistrarea tuturor 
urmelor electronice) să se stocheze imens de multe date 
reale despre ce fac oamenii. Comportamentele sunt 
înregistrate fidel. Datele sunt nenumărate şi trebuie doar 
puse cap la cap. Împreună, această lume a datelor este 
cunoscută sub denumirea de „big data”. Teoretic, ele sunt 
mai bune calitativ, şi cantitativ evident, decât orice alte 
date despre comportamente culese de sociologi prin 
metodele tradiţionale, clasice. Am spus în secţiunea 
anterioară că gradul de indeterminare a analizelor 
sociologilor rămâne destul de mare. O cale de a-l reduce 


insa este tocmai aceasta, de utilizare a ceea ce numim big 
data. Este adevarat ca este vorba doar despre o parte a 
sociologiei care poate fi interesata de aceste date: 
sociologia pozitivista, sociologia faptelor sociale; 
interpretările, semnificațiile pe care le dau actorii 
propriilor comportamente şi comportamentelor altora 
scăpând înregistrării. Si totuşi, big data este una din 
posibilele lumi, pentru unii deja aici, pentru altii viitoare, 
ale sociologiei. 

Schimbarea capitalurilor 

Bogdan Voicu 

Sociologia s-a nascut odata cu modernitatea. Sau 


pentru a explica modernitatea (Vlasceanu, 2011). Numai 
ca a merge pana la a doilea sens constituie cale lunga si 
implică o anume cauzalitate a cărei testare pare dificilă. 
Cert este că sociologia s-a desprins din filosofie cam în 
acelaşi timp în care modernitatea irumpea, iar explicarea 
modernităţii şi schimbărilor aduse de aceasta au devenit 
rapid scopurile esenţiale ale sociologiei. Mai mult, 
contrastarea modernităţii cu traditionalismul a reprezentat 
elementul central pentru ştiinţe sociale diverse timp de 
multe decenii la rând. Este suficient să amintesc aici 
modul în care antropologia a căutat să desprindă 
învățături despre  traditionalism studiind societăți 
intepenite într-o lume mai degrabă arhaică (Geertz, 1973) 
şi cum economia a descris relaţiile de schimb mijlocite de 
bani în contrast cu barterul (Polanyi, 

1944). 

Nu îmi propun însă în acest text să construiesc o 
istorie a sociologiei. Tinta mea este să vorbesc putin 
despre modernitate, să vă propun o discuţie despre 
cauzalitate, şi să ajung cu povestea repede în zilele 
noastre, concentrând expunerea pe dezbaterea proceselor 
fundamentale de schimbare prin care trec societăţile 
contemporane. 

Urmând tipicul acestui volum, referintele apar doar 
din când în când, iar atunci când sunt prezente, ele trimit 
mai ales către lucrări fundamentale în domeniu sau 
produse ale unor autori români. Îmi doresc să explic ce 
face sociologia şi la ce este bună această disciplină astăzi, 
în lumea contemporană, care este demersul său şi cum 
sunt vizibile rezultatele. În centrul atenţiei se află 
cauzalitatea, prin urmare voi purta discuţia mai ales către 
resurse sau capitaluri, şi către cum acestea conduc la 
schimbare socială. 

De la traditionalism la postmodernitate, prin 
sociologie 

Să revenim însă mai întâi la modernitate şi 
modernizare. Spre începutul secolului al XIX-lea lumea era 
în plină schimbare, chiar dacă oamenii poate nu observau 


acest lucru. Tehnologia schimba deja fundamental lumea. 
Trenul, vaporul cu aburi şi apariția motoarelor 
transformau modul în care se făceau călătoriile, uneau 
colţuri altcándva complet izolate ale lumii, urgentau 
schimburile comerciale, modificau viteza de producţie, 
redefineau modul în care se construia. Dar aceste procese 
uşor observabile nu însemnau nimic faţă de ce se petrecea 
la nivelul vieţii de zi cu zi. De-a lungul secolului al XIX-lea, 
fenomene sociale masive au retrasat faţa planetei. Oamenii 
se mutau tot mai mult în aglomerări urbane şi începeau să 
derive resursele vieţii mai degrabă din muncă salarială 
decât din rente şi taxe, din lucrul pământului propriu, sau 
din participarea la război şi piraterie. Părăsind satul natal, 
oamenii se mutau în apartamente, dar mai mult decât atât, 
părăseau mediul familiar al casei în care stătea zeci de 
rude, ieşeau din acea plasă de siguranţă pe care o 
reprezenta familia extinsă. Munceau şi aveau bani, dar 
orice accident de muncă sau mai rarele momente când 
ajungeau la bătrâneţe deveneau treptat riscuri importante. 
Înainte vreme, cei ce nu mai puteau lucra, dintr-un motiv 
sau altul, beneficiau de protecţia rudelor în putere, de 
regulă fiice si fii, care le asigurau subzistenta. Acum însă, 
pierduţi în marele oraş, orice accident de muncă, deces al 
unicului aducător de venit, boală ce reducea forţa fizică, 
constituiau motive de îngrijorare şi puneau în mare pericol 
întreaga familie. 

Un cinic poate remarca faptul că la început lucrurile 
nu erau atât de grave: majoritatea bolilor erau mortale, iar 
speranţa de viaţă atât de scăzută încât nu erau tocmai 
mulţi cei ce ajungeau la acea etate pe care azi o denumim 
„vârstă de pensionare”. Iar cei ce ajungeau erau de regulă 
mult mai avuţi decât media, şi nu aveau de ce să se teamă 
că nu pot lucra. La urma urmei ei nici nu lucraseră 
vreodată, averea fiindu-le suficientă pentru a nu se 
preocupa de aşa ceva! Până şi aceştia însă aveau 1 sa se 
afle a începutul secolului XX în situaţia ingrată de a-şi 
schimba modul de viaţă: revoluţia industrială îi lăsase fără 
resurse, dacă nu cumva reactionasera mai timp şi optaseră 


pentru mai multa rationalitate in gestiunea propriilor 
afaceri. Petru cei ce urmaresc serialul britanic Downton 
Abbey, ideea este usor de inteles. Latifundiarii traditionali 
nu mai aveau cum rezista in fata unei lumi ce muta deja in 
agricultura principiile rationale ale productiei industriale. 

In timp ce industria inlocuia manufacturile, medicina 
progresa si ea, hrana era de mai buna calitate si oamenii 
traiau mai mult. Ajungeau din ce in ce mai multi sa treaca 
de 50 de ani, ba chiar cazurile celor ce aveau peste 60 de 
ani nu mai erau asa de izolate. In Germania, puternic 
industrializata dupa standardele vremii, pe la 1880, 
cancelarul Bismarck avea sa introducă pe rand 
obligativitatea asigurărilor sociale pentru caz de boală 
(1881), accident (1883) şi vârstă (1889), punând astfel 
bazele statului bunăstării aşa cum îl ştim astăzi. Acesta era 
însă doar semnul vizibil al unor modificări structurale 
profunde, in care familia nucleară se substituia celei 
extinse iar prietenii deveneau din ce în ce mai importanţi, 
aşa cum explic în un alt capitol al volumului de faţă. 

Evident, toate aceste procese sunt tipice lumii 
dezvoltate, la cărei periferie se plasau şi teritoriile în care 
trăiau români. Aceste locuri preluau o parte din 
transformările de care vorbesc, chiar dacă de regulă 
schimbarea se producea ceva mai lent decât în Europa 
centrală şi de vest. 

Dar calitatea din ce în ce mai bună a vieţii, creşterea 
speranţei de viaţă, schimbarea modurilor de producţie, 
boom-ul transporturilor, descoperirea importanţei 
petrolului, generalizarea accesului la energie electrică, 
trecerea la familia nucleară, traiul în oraşe, 
industrializarea din ce în ce mai accentuată erau doar 
vârfuri ale unui aisberg profund. Lumea se transforma 
profund, în straturile sale intime, cele legate de modul de 
gândire, de imaginea asupra vieţii, de controlul asupra 
propriului destin. 

Credinţa religioasă fusese cea care dominase lumea 
milenii la rând, încă din zorii conştiinţei de sine. Oamenii 
nu înțelegeau mediul in care trăiau si îl explicau simplu, 


apelând la forţele supranaturale, la zeitati ale căror toane 
putea fi uneori prezise, dar ale căror motive erau adesea 
greu de desluşit. Era absolută nevoie de o explicaţie 
religioasă. Ea dădea ordine şi sens vieţii. Ea permitea să 
reduci incertitudinea axiologică până la cote suportabile 
pentru fiinţe dotate cu conştiinţă de sine, cu capacitate de 
a gândi. Rămânea astfel spaţiu pentru concentrarea pe 
nevoile imediate, pe hrană, securitate, locuire, pe lupta cu 
incertitudinile materiale (Voicu, 2005). Odată acestea 
asigurate însă, interesul pentru cunoaştere şi pentru 
înţelegere raţională creştea. Timp de secole, el avansase 
treptat, conducând la explicaţii ştiinţifice, raţionale, ale 
unor fenomene ce păreau cândva supranaturale. În spaţiul 
european, minoianii, apoi grecii, apoi romanii atinseseră 
nivele de cunoaştere şi înţelegerea vieţii de invidiat şi 
dezvoltaseră moduri de a gândi viaţa ce spărgeau tiparele 
tradiţionale, dar catastrofe naturale, cucerirea de către 
alte imperii sau prăbuşirea unor modele nesutenabile de 
organizare statală conduseseră mereu la pierderea unei 
parti a acestei cunoasteri, a acestui mod de a fi si la 
replierea pe poziţii traditionaliste. După  Renastere, 
bisericile creştine  controlaseră strict dezvoltarea 
cunoaşterii, dar deja la 1800 şi mai ales după 1900, 
lucrurile se schimbau fundamental. 

Statul începuse a se organiza altfel, mai raţional. 
Logica economică preschimbase complet raționalitatea 
producţiei, iar industrializarea condusese la apariţia 
fabricilor. Fabricile, la rândul lor, erau şi sunt locuri unde 
seturi clare de reguli ordonează interacţiunile umane. Mai 
ales după automatizare, în organizaţiile fordiste, raţiunea 
prevala, cel puţin aparent, oricărei alte legi. Astfel 
muncitorii, veniţi dinspre sat şi ajuns în oraş, erau expuşi 
la o influenţă fantastică, la contagiunea cu organizarea de 
la locul de muncă, una având în centrul ei pragmatismul, 
raţiunea, planificarea. Fabrica devenea astfel o şcoală în 
care oamenii învățau modernitatea culturală (Inkeles, 
1969). 

Omenirea asista, fără să ştie, la o „revoluţie tăcută” 


ce continua permanent si schimba fundamental civilizatia 
umană (Inglehart, 1997).  Modernitatea culturală 
presupunea trecerea de la explicaţia centrată pe 
religiozitate, la cea axată pe cunoaşterea raţională (Weber, 
1995). Acest tip de schimbare este cel pe care sociologia 
căuta să îl explice (Vlăsceanu, 2011). Desprinsă din 
filosofie cam în acelaşi timp cu zorii modernităţii, 
sociologia părea a se confunda cu aceasta. Dar este greu 
de spus dacă sociologia şi ştiinţă socială la modul general 
a apărut ca o consecinţă a modernităţii sau pur şi simplu 
întâmplarea făcut ca cele două să înceapă a se contura în 
acelaşi moment istoric. Cauzalitatea aceasta este însă mai 
puţin importantă. Cauzalitatea în sine, ca proces de 
înţelegere a legitatilor sociale, avea să devină elementul 
central al ştiinţei sociale. Spre deosebire de ştiinţele 
naturale însă, experimentarea in sociologie este 
complicată. Nu poţi în niciun fel să controlezi perfect 
condiţiile mediului social şi să le reproduci de câte ori vrei 
(mai exact nu o poţi face nici măcar o dată!), variind un 
parametru, apoi altul, prin încercare şi eroare, până poţi 
spune cu exactitate ce determină ce, ce e mai întâi - oul 
sau găina, şi pe ce pârghia a societăţii poţi apăsa pentru a 
produce rapid efecte benefice pentru dezvoltare, 
democraţie sau creştere a tolerantei, ca să dau trei 
exemple de efecte sociale dezirabile conform standardelor 
actuale. Mai mult decât atât, scopul suprem este să poţi 
prezice ce se poate întâmpla dacă schimbi un element mic, 
al organizării sociale, sau dacă structura socială se 
modifică de la sine. Astfel de scopuri au devenit ţinte 
majore ale explicatiei sociale. Să poţi spune ce se întâmplă 
dacă grupuri mari de oameni migrează din România în 
Italia. Cum schimbă acest lucru Italia? Dar România? Ce 
impact are asupra modului în care se raportează britanicii 
la migraţie? Se schimbă modul în care votează românii 
datorită migraţiei? Dar modul în care funcţionează 
sistemul educaţional? Sau spitalele? Sunt valorile sociale 
supuse schimbării datorită unui astfel fenomen 
migrationist? 


Valorile sociale sunt elementul cheie al revolutiei 
tacute. Ele sunt cele care s-au schimbat fundamental in 
procesul de modernizare si au mentinut viteza ametitoare 
a schimbarii. In traditionalism, omul este conservator, se 
teme de mediul social pe care nu il controleaza. Prefera 
explicaţia religioasă, refuză orice este diferit de el. în 
modernitate, lumea rămâne una normativă, in care 
aşteptările sunt ca oamenii să aibă aceleaşi preferinţe şi 
valori, sau cel puţin ca acestea să se plaseze într-o plajă 
îngustă, dar explicaţia raţională este cea care o elimină pe 
cea religioasă, încrederea în ştiinţă se asociază deschiderii 
la schimbare. 

Dar schimbarea nu s-a încheiat odată cu apariţia 
modernizării. Mai mult, acest proces nici măcar n a 
penetrat complet societatea, că o altă revoluţie, la fel de 
subtilă, s-a instalat tăcut: postmodernizarea. Având 
asigurate nevoile de bază, oamenii şi-au permis să fie 
reflexivi, să vrea mai mult decât mâncare, locuire şi 
securitate, să îşi dorească o calitate a vieţii mult mai 
ridicată, mai diversă, desprinsă din normativitate, în care 
gusturile fiecăruia sunt acceptate. O lume a tolerantei, în 
care hedonismul, auto-exprimarea, accesul nelimitat la 
cunoaştere, autorealizarea sunt valorile cheie (Beck & 
Beck-Gernsheim, 2001; Chiribucă, 2003; Giddens, 1990; 
Inglehart, 1997; Vlăsceanu, 2007; Voicu, 2005). Una dintre 
predicțiile confirmate din ştiinţele sociale este ca pe 
masura ce valorile postmateriale sunt mai puternice, 
voturile pentru partide de stanga vor fi mai numeroase 
(Inglehart, 1971). Acest lucru determina fundamental 
modul de structura a societatii, a statului, a functionarii 
economiei s.a.m.d. 

Noua revolutie tacuta, in plina desfasurare azi, aduce 
in prim plan acceptarea unor moduri de viata pana nu de 
mult complet  prohibite. Homosexualitatea, divorțul, 
avortul, căsătoriile interetnice, interconfensionale, 
ateismul, religiile a Ja carte, sunt parte firească a unei lumi 
contemporane în care diversitatea este norma. lar ele au în 
spate valori de susţinere a diversităţii si tolerantei, nu sunt 


simple comportamente iesite la suprafata din neant. Un 
calator prin timp venit din trecutul nu foarte indepartat, ar 
putea fi uimit de cum arată Germania de azi, o tara in care 
locuitorii turci, spre exemplu, sunt atat de numerosi incat 
stereotipul blondului neamt arian a ramas o simpla 
poveste. 

Stiinta rămâne predominantă ca explicaţie in fata 
religiei, dar ea insasi este chestionata. De altfel, a 
chestiona orice este elementul esential al postmodernitatii 
culturale, reflexiva in insasi natura sa. Binele adus de 
progresul tehnologic este contestat si corijat de 
preocuparea pentru starea mediului, renunţarea la 
normativism înseamnă şi acceptarea multiparadigmicitatii, 
a idei că nu mai avem adevăruri absolute, ci doar realităţi 
de moment. Nu ştim spre exemplu cum s-a născut 
universul, dar lucrăm cu ipoteza unui univers expansionist, 
care ne permite să avansăm cu cunoaşterea, chiar dacă 
ştim că e posibil ca la un moment dat să arătăm că ipoteza 
de plecare nu a fost cea corectă. 

În paralel cu extinderea valorilor postmoderne, are 
loc şi o contrarevolutie tăcută (Ignazi, 2005). 

Termenul a fost folosit iniţial pentru a explica 
ascensiunea partidelor de extremă dreaptă în Europa 
vestică a anilor 1990. Explicaţia este extrem de simplă. 
Anii 1990 au marcat o schimbare covârşitoare a ordinii 
politice la nivel european şi a regulilor jocului în societăţile 
vestice. Blocul comunist tocmai se prăbuşise, un 
conglomerat suprastatal - Uniunea Europeană - începea să 
înlocuiască statele naţiune, computerele proliferau şi 
eliminau rapid de pe piaţa muncii meserii altă dată 
respectabile (cum ar fi cea de maistru tipograf sau pe cea 
de dactilograf) emigranții deveneau deja minorităţi 
vizibile şi, mai mult decât atât, era clar că prezenţa lor în 
societate nu e una temporară, ci definitivă. Colac peste 
pupăză, homosexualii încep să constituie o formă de viaţă 
acceptată legal, iar femeile merg tot mai des pe piaţa 
muncii şi refuză adesea să mai facă singure treburile 
casnice în timp ce soţii lor merg la meci. Pentru un tip 


modern din punct de vedere cultural, deschis la schimbare, 
toate acestea nu constituie o mare dificultate. EL are deja 
instrumentele de a se adapta uşor la orice situaţie. Dar 
pentru cei mai conservatori, pentru traditionalisti, darea 
peste cap a ordinii vieţii este dificil de suportat. Reacţia 
este reîntărirea valorilor traditionaliste, acutizarea lor, şi 
exprimarea publica, hotărâtă, a  intolerantei si 
normativismului. Tacit, traditionalistii devin vocali şi prin 
contagiune sau presiune socială atrag şi alţii care se 
raliază cauzei lor, într-un proces de revenire către 
traditionalism, de stopare a revoluţiei tăcute postmoderne 
printr-o... contrarevolutie. 

Polarizarea este însă doar una de moment, fiind 
dificil de revenit către traditionalism cand motorul 
economiei şi progresului continuă să alimenteze o calitate 
ridicată a vieţii, când interacţiunea socială arată ca 
emigranții, homosexualii, femeile care lucrează sunt la fel 
de oameni ca oricine altul, că rockeri şi rapperi pot fi 
prieteni, la fel cum fanii Barcelonei şi cei ai Realului pot 
convietui dacă vor. Răspunsul la incertitudinea axiologică 
devine tot mai clar: încrederea în oameni 

Contrarevolutia anilor 1990 arată însă cât de fragil 
este întreg procesul de schimbare, cât de sensibil la 
variaţii ale structurii sociale şi ale infrastructurii 
materiale. Recesiunea sfârşitului anilor 2000 aduce cu sine 
o retragere uşoară către traditionalism, o revigorare a 
valorilor religioase, aşa cum se întâmplase de pildă în 
Finlanda anilor 1990 (după ce Finlanda pierduse atuul său 
de economie de contact între vest şi URSS), ca în România 
anilor 1990 (unde criza economică profundă a dus la o 
reafirmare fără echivalent în lume a credinţei religioase, 
aflată la un nivel ridicat încă din perioada comunistă). 

Cauzalitatea pare a fi aici dinspre economic către 
social: creşterea economică permite reducerea 
nesigurantei materiale şi orientarea către nevoi de tip 
superior care devin dominante in scala preferințelor 
indivizilor. Oamenii îşi permit să fie deschişi la schimbare, 
toleranti, încrezători, având in spate motorul creşterii, al 


progresului tehnologic. Dar progresul tehnologic se 
datoreaza si este accelerat tocmai de setea de cunoastere, 
de deschiderea catre experimentare, de apelul la ratiune in 
fata explicatiei religioase, de toate aceste procese si valori 
ce sunt sau au fost sau vor fi potentate de tehnologie si de 
dezvoltare economica. Interdependenta poate inlocui 
cauzalitatea sau cauzalitatea se poate dovedi una mai 
complexă decât simpla asumptie ca acumulările materiale 
conduc la schimbare socială şi politică. 

Am simplificat mult lucrurile în această introducere 
succintă. Exemplul pe care l-am ales este cel al schimbării 
la nivel societal, însă modernizarea şi postmodernizarea 
culturală se petrec mai ales la nivel individual. Referințele 
citate în text explică pe larg acest lucru. Ele discută despre 
cum indivizii schimbă societatea şi cum societatea îi 
schimbă pe indivizi şi propun explicaţii asupra a ce s-a 
petrecut în trecut şi predicții despre prezent şi viitor. 

Spaţiul şi scopul acestui capitol nu este însă acela de 
a epuiza întreaga sociologie sau de a oferi o explicaţie 
totală. Nici măcar nu cred că este posibil aşa ceva. Am 
oferit însă această perspectivă asupra modului în care s-a 
schimbat lumea noastră, pentru a putea în continuare să 
subliniez unde si cum poate sociologia să ajute 
cunoaşterea, mobilizarea resurselor pe care le avem, 
pentru a progresa în continuare ca specie. 

Capitalul material 

Capitalul material a revenit de mai multe ori în 
discuţia de mai sus ca element central, ca resursă 
fundamentală a schimbării. Am spus că atunci când 
securitatea materială este asigurată, oamenii încep să se 
orienteze către alte nevoi, superioare. Ideea este esenţială 
pentru ipoteza socializării a lui Inglehart (1997): crescuţi 
într-un mediu al abundentei, copii interiorizeazá valori 
moderne şi apoi postmateriale, cu tot ce înseamnă acest 
lucru. In viata adultă ei vor fi mai preocupaţi de 
cunoaştere decât de chestii elementare, vor fi mai orientati 
către reflecţie şi autoexprimare decât către dispute asupra 
bunurilor materiale (Beck şi Beck-Gernsheim, 2001), iar 


aceasta va duce la o dezvoltare si o extindere inca si mai 
accelerata a nivelului de bunastare. 

Scopul final este bunastarea, calitatea vietii, fericirea 
in sine, un camp de studiu pentru stiintele sociale ce a 
cunoscut in ultima jumătate de secol o extindere si un 
interes enorm (vezi Mărginean şi Vasile, coord., 2014). 
Problema bunăstării este însă că ea este relativă 
(Townsend, 1979). Indivizii se pot considera bogaţi sau 
săraci în funcţie de definiţia socială a termenului, în 
funcţie de cum se raportează ei la propria situaţie 
materială, în funcţie de reprezentarea asupra bunăstării în 
grupul relevant de referinţă. Mai mult decât atât, ipoteze 
recente arată că modul de definire a bunăstării este 
determinat şi modelat cultural (Voicu & Vasile, 2014). Prin 
urmare simpla securitate materială este probabil 
insuficientă pentru a explica schimbarea socială. 

Modul în care ea este definită cultural devine 
relevant pentru a înţelege societatea. Aceasta este o arie 
de studiu în care ştiinţele sociale au avut şi vor avea multe 
de spus în următoarele decenii. Mai ales sociologia a 
concurat cu psihologia şi economia în a analiza bunăstarea 
subiectivă. Mă aştept ca acest lucru să se petreacă şi pe 
viitor. Capitalul material (incluzând aici orice fel de avutie, 
precum echipamentul, resursele naturale, banii etc.) 
rămâne un element cheie în a înţelege societatea noastră. 
Dar mai ales într-o lume postmaterialistă, simpla 
cuantificare propusă îndeobşte de economie este 
insuficientă. Discuțiile despre  comparaţia socială, 
caracterul homeostatic al satisfactiei, sau importanţa 
grupurilor de referinţă devin elemente esenţiale pentru a 
înţelege lumea pe de o parte, şi ştiinţa socială pe de alta. 
Schimbarea de paradigmă din viaţa de zi cu zi este 
reflectată astfel şi în ştiinţă. Aceasta aduce informaţie în 
domeniu şi contribuie astfel la consolidarea schimbării. 

Următorii treizeci de ani pot fi esentiali în istoria 
umanităţii. Continuarea creşterii economice, chiar şi cu 
sincopele recesiunii globale declanşate în 2007, va 
însemna noi şi noi generaţii care cresc în societăţi ale 


abundentei si pentru care capitalul material, banii, vor fi 
mai putini importanti decat calitatea vietii. Sociologia in 
particular si ştiinţa socială în general au atunci nevoie să 
se focalizeze pe anticiparea modului în care vor arăta 
societăţile umane in acest context. Implicatiile imediate 
sunt legate de redistributiei, de modul în care generaţii 
active le ajută pe cele inactive (copii, bătrâni) să îşi 
satisfacă nevoile şi să atingă un standard de viaţă pe 
măsura propriilor dorinţe. lar modul de folosire a 
resurselor materiale va depinde de reprezentarea asupra 
lor. Războaiele pentru a controla rezerve de petrol sau 
uraniu vor deveni nesutenabile într-o astfel de societate a 
abundenței. Lăcomia corporațiilor, incriminata in multe 
proze sau filme de anticipație de azi, practic nu va exista în 
condiţiile în care cei ce le conduc vor fi mai puţin 
interesaţi de a avea, şi se vor orienta mai mult către a 
cunoaşte. Dar acestea sunt doar simple piste pe care le 
mentionez pentru a sublinia una din direcţiile în care 
ştiinţă socială, ca ştiinţă se îndreaptă azi, continuând în 
fapt menirea sa de ştiinţă despre schimbarea socială. 

Capitalul uman 

Am etichetat banii şi resursele materiale drept 
capital material. Acesta a fost principalul mijloc de a 
asigura supraviețuirea speciei umane pentru perioade a 
căror menționare depăşeşte cu mult zona despre care 
istoria ne poate oferi o imagine clară asupra vieţii sociale. 
Forţa fizică şi mai apoi priceperea de a face s-au adăugat 
ca un al doilea element important. Pe la jumătatea 
secolului al XIX-lea, şcoala economică de la Chicago, a 
definit acest capital biologic şi educaţional drept capital 
uman (Becker, 1995; Voicu, 2004). Se deschidea astfel 
calea către o lungă discuţie despre rolul educaţiei în 
dezvoltare. ţări întregi, precum Coreea de Sud aveau să 
includă investiţia în educaţie între priorităţile naţionale, 
dezvoltând mai întâi sistemul de învăţământ pentru a 
deveni în anii 2000 una dintre societăţile avute ale lumii, 
după ce în 1950 era printre cele mai sărace. Companii mai 
mari şi firme mai mici au preluat treptat în modelul lor de 


afaceri investiţia in capital uman. Personalul este 
permanent stimulat să se perfecţioneze prin participarea 
la sesiuni de formare şi training. Învăţarea de-a lungul 
întregii vieţi devine centrală pentru aproape orice individ, 
în timp ce masificarea participării la educaţie superioară 
este norma socială curentă în ţările europene. 

Toate aceste procese nu apar în neant. Am 
argumentat mai sus că modernizarea economică şi socială 
conduce către o societate în care acoperirea nevoilor de 
bază nu mai este prioritară, dat fiind nivelul general de 
abundență. Interesul se orientează către autoexprimare, 
autoîmplinire, către hedonism şi cunoaştere. Investiţia în 
educaţie devine firească: pe de o parte, educaţia asigură o 
productivitate mai ridicată, deci, din punct de vedere al 
utilității economice, ea alimentează motorul creşterii, 
asigurând o abundență încă si mai ridicată. Pe de alta 
parte, creşterea duratei de viaţă, amânarea primei 
căsătorii şi scăderea numărului de copii oferă timpul 
necesar pentru o formare iniţială mai lungă, precum şi 
pentru continuarea educaţiei şi după absolvirea formală a 
universităţii. În fine, productivitatea ridicată şi abundența 
fără precedent creează mediul în care indivizii şi 
societăţile îşi permit investiţia în astfel de bunuri 
superioare, precum învăţământul. 

Mai vechile inegalităţi de acces la educaţie se 
transformă şi ele (Voicu & Vasile, 2010). Spre mijlocul 
secolului al XX-lea, accesul la studii liceale era rezervat 
mai ales păturii superioare şi celei de mijloc. În timp 
acesta s-a generalizat şi inegalitatea s-a mutat la nivelul 
educaţiei superioare. Motivația este simplă: când bunurile 
dorite de toţi sunt rare, ele sunt acaparate imediat de cei 
care dispun de mai multe resurse. Educaţia din familie 
contribuie şi ea, fiind reflectată în rezultate şcolare 
superioare, interes faţă de accesarea universităţii, acestea 
dublând resursele financiare necesare. Astfel, structura 
socială se reproduce permanent (Bourdieu & Passeron, 
1977). Odata cu masificarea, procesul nu dispare, dar se 
transforma. Cum studenti din toate clasele vin catre 


universitatii, inegalitatile de acces par a dispare. Ceea ce 
se petrece insa este o diferentiere intre universitati si in 
interiorul acestora. Cei proveniti din clasele superioare se 
indreapta in mult mai mare masura catre universitati cu 
prestigiu mai inalt, iar aceasta tendinta tinde sa capete 
accente globale, in sensul in care a studia in alta tara nu 
mai este demult un lucru neobisnuit, cel putin in Europa. 
In plus, in interiorul aceleiasi universitati, cei proveniti din 
clasele sociale dezavantajate se vor îndrepta către 
specializări mai puţin prestigioase, precum ştiinţele sociale 
sau umane. Diferentierea poate merge şi la detalii mai 
fine: in interiorul stiintelor sociale, asistenta sociala, mai 
putin prestigioasa, va atrage mai putini studenti din 
clasele sociale in comparatie cu sociologia sau stiintele 
politice. 

O dubla inegalitate orizontala de acces inlocuieste 
astfel inegalitatea verticala din urma cu cateva decenii. Ea 
face ca însăşi modul de satisfacere a nevoii de cunoaştere 
să fie unul diferit, mai sărac în capital uman de calitate 
pentru unii şi mai bogat pentru alţii. Dar o astfel de 
inegalitate pare a fi doar începutul unei noi aşezări a însăşi 
bazelor formării şi întreţinerii capitalului uman. Pe de o 
parte, educaţia de-a lungul întregii vieţi este mai frecventă 
printre cei ce termină secţii prestigioase din universităţi 
prestigioase, ceea ce face ca diferenţierea să continue 
mult după încheierea educaţiei formale. Pe de altă parte, 
durata şcolarizării este e punctul a cunoaşte o nouă 
creştere. Mai întâi procesul Bologna a scăzut aparent 
numărul de ani petrecuţi în facultate cu unul (în ştiinţele 
sociale, spre exemplu, durata programelor de licenţă a 
scăzut de la patru la trei ani). Concomitent însă s-au 
generalizat programele de master, cu durate curente de 
doi ani. Cum majoritatea studenţilor merg către programe 
de master, consecinţa este că durata educaţiei a crescut cu 
un an. În acelaşi timp, cei ce nu mergeau la facultate, tind 
acum să urmeze doar programele de licenţă. Mai apoi, este 
util să ne uităm la tendinţa de acreşte participarea în 
programe doctorale şi redefinirea poziţiilor ulterioare ca 


poziţii postdoctorale, cu contracte nepermanente 
(Romania încă nu a trecut la implementarea acestei 
politici, deşi influenţe ale sale pot fi regăsite în sistemul de 
educaţie românesc încă din a doua parte a anilor 2000). 
Cum universităţile nu pot absorbi toţi absolvenţii de 
doctorat şi, respectiv, de postdoctorat, apare un influx de 
personal înalt calificat ce se îndreaptă către piaţa muncii 
în afara domeniului academic. Acest lucru poate pregăti 
piaţa respectivă pentru o cerere ridicată de absolvenţi de 
doctorat, mărind din nou durata considerată firească 
pentru o şcolarizare normală. 

Avem astfel de a face cu un sistem social care se 
autoreglează în sensul creşterii, exploatând resursele 
biologice pentru a promova setea de cunoaştere şi a 
stimula dezvoltarea. 

Capitalul social 

Dar dezvoltarea nu presupune numai resurse 
material-financiare şi capital uman. lar cunoaşterea nu se 
realizează doar formal. Există lucruri pe care le afli în 
principal prin discutare, vorbind cu prietenii. Există lucruri 
pe care le faci împreună cu cei care au aceleaşi interese ca 
şi tine. Există lucruri, bunuri publice, ce pot fi generate în 
mod sutenabil, astfel încât să dureze, fără a fi distruse 
tocmai de cei cărora le sunt destinate, numai dacă sunt 
percepute ca fiind legitime, iar cea mai sigură legitimare 
derivă din implicarea beneficiarilor în producerea bunului 
respectiv. Ca să dau un exemplu, mă inspir dintr-un fapt 
real, pe care însă îl anonimizez. 

La un moment dat am fost implicat într-un proiect 
mai vast de studiu al impactului social al unor lucrări de 
infrastructură. Undeva, într-o zonă înconjurată de ape, se 
construise un dig. Aşa cum am aflat eu atunci, digurile 
acestea, din pietriş, bolovani şi pământ, sunt fiinţe 
complicate în sinea lor. Ca să stea locului şi să te apere de 
furia apelor, au nevoie de anumită îngrijire. Mai exact au 
nevoie de vegetaţie. Aceasta creşte, prinde rădăcini şi ţine 
digul pe loc. Dar nu e suficient ca digul să stea locului, ci e 
nevoie şi ca apa să nu sape sub dig. Asta înseamnă că digul 


nu se pune chiar pe malul raului, ci la cativa metri in 
interiorul tarmului. Zona ce rămâne, este ocupată de 
vegetatie. Sunt plantati cativa copaci, sa tina malul pe loc. 
Iarba si alte buruieni năpădesc apoi zona singure, 
intretinand digul facut de om. Un adevarat paradis pentru 
cei ce vor sa petreaca o zi pe malul apei, pentru 
îndrăgostiţi şi pentru.. crescătorii de animale. 

Să luăm de exemplu o capră. O iei, o duci acolo şi 
pleci. Capra nu are unde fugi, fiind captivă între apă şi 
digul abrupt. Da, e mai greu să o bagi şi să o scoţi din 
zonă, dar asta e o problemă minoră: are iarbă, buruieni, 
apă, copaci a căror coajă să o roadă. Eventual pui un copil 
să stea şi să le păzească pe toate. Precum şi pe porci, chit 
că ăştia ar putea să o şteargă englezeste, fiind capabili să 
înoate. Beneficiile sunt însă enorme: creşti animale la un 
cost foarte scăzut. Pentru sătenii din satul sărac din 
spatele digului, investiţia în infrastructură părea mană 
cerească: redusese substanţial riscul de inundaţii şi le 
pusese la dispoziţie resursa pentru creşterea nivelului de 
trai. 

Iar lucrurile nu se opreau aici: singura cale de acces 
către sat era un drum desfundat, pe care a merge cu 
maşina, căruţa sau tractorul era o adevărată aventură. 
Dacă îţi doreai o cursă ca de montagne rousse, totul ar fi 
fost în regulă. Cum însă cvasimajoritatea dorea altceva, a 
merge pe coama lină a digului, chit că nu era un drum în 
sine, şi era şi uşor ocolitor, devenea o opţiune de preferat. 
De aici o valoare şi mai mare a investiţiei făcute. 

Dar toate aceste beneficii erau doar simple iluzii. Am 
spus că digul are nevoie de întreţinere. Păşunatul în zona 
dig-mal era un dezastru: caprele rodeau tot, plantele nu 
prindeau rădăcini, apa săpa sub dig, digul o lua uşor-uşor 
la vale, ajutat si de la trepidatiile date de maşinile ce 
circulau pe el, şi care nu fuseseră prevăzute niciodată, 
panta devenea mai mică, uşor pentru capre să suie şi să 
mai mănânce acele ierburi ce o ţineau cât de cât pe loc. 
Apa venea la un moment dat mare, digul ceda şi satul era 
inundat. Sătenii se revoltau pe lucrarea de infrastructură 


facuta prost. Proiectantii si constructorii se enervau pe 
sateni si pe caprele, porcii si tractoarele lor. Demagogii 
veneau si castigau capital electoral impartind pâine si circ 
televizat. 

Dar sa revenim, pentru ca pana la urma digul nu a 
cazut, din fericire. Iar aici e meritul stiintei sociale. Chiar 
daca sociologii au ajuns tarziu acolo, nu a fost prea tarziu. 
Normal era ca, inca de la inceput, inainte de a incepe 
lucrarea de infrastructura, sa fie realizat un studiu de 
impact social care sa prevada riscul actiunii caprelor si 
tractoarelor, a revendicarii de pamant fix pe coama digului 
unde un satean incepea sa construiasca o cosmelie, a 
trepidatiilor la care casele din sat aveau sa fie supuse cand 
treceau camioanele cu pietriş ca sa facă digul, a 
crăpăturilor din aceste case ce delegitimaseră sfaturile 
inginerilor şi reduseseră către zero colaborarea primarului 
etc. (Da, aici, pentru a acoperi o plajă mai mare de lucruri, 
am combinat două studii de caz. Aceasta nu schimbă însă 
cu aproape nimic validitatea argumentului, ci doar 
încearcă să propună o mai mare forţă ilustrativă). 

Mai mult, soluţiile de a construi sau consolida digul 
vechi, deja fisurat de multă vreme, trebuiau discutate cu 
sătenii. Aceasta era cheia simplă către evitarea tuturor 
acelor factori de risc listati mai sus. Sa faci sătenii sa 
înţeleagă, în adunări publice, în reuniuni informale la 
cârciuma din localitate, prin postere lipite la magazinul 
sătesc, care sunt lucrurile care ar trebui făcute pentru a-şi 
proteja casele. Şi să îi implici în decizie, ca şi în 
implementare: o zi în care fiecare din sat iese la clacă la 
construcţia digului şi apoi se face un meci de fotbal între 
constructori şi localnici? O zi în care constructorii vin şi 
mănâncă la o sărbătoare câmpenească ad-hoc, organizată 
de preotul din sat? Sunt lucruri simple, care întăresc 
comunitatea, o ajută să acceseze şi să interiorizeze 
informaţie, o face să discute despre problemele sale şi să 
găsească multe alte soluţii pe care să le transpună în 
practică, dincolo de chestiunea digului, a cărei protecţie 
devine deja implicită, fiind de acum perceput drept 


proprietate a comunitatii, adica un lucru de care trebuie sa 
ai grija, ca e al tau. 

Participarea si relationarea cu altii, increderea in 
acestia sunt cheile unui alt tip de capital: capitalul social 
(Voicu, 2010). Anii 1980-1990 constituie momentul 
redescoperii conceptului şi a botezării sale cu numele 
actual. Proprietate a structurii sociale, el se manifestă prin 
abilitatea oamenilor de a produce împreună bunuri 
publice, prin capacitatea indivizilor de a accesa resurse pe 
care nu le deţin, dar pe care reţeaua lor socială, prietenii, 
le au în posesie. Un alt capitol al acestui volum discută 
însă în detaliu despre rolul prietenilor. Rolul comunităţii în 
a produce bunuri publice este cel sugerat exemplul cu 
digul. Căutând împreună soluţii la problemele comune, 
oamenii ajung să se cunoască, află lucruri despre unii şi 
alţii, despre lume şi viaţă, se autocunosc mai bine, găsesc 
o reţea socială ce le poate servi drept sprijin în toate. La 
fel se petrece în oraşe mari, unde mici asociaţii reunesc 
grupuri cu acelaşi hobby, leagă oameni, îi fac să aibă acces 
la cunoştinţele şi cunoaşterea celorlalţi, creează prietenii 
durabile, sau legături slabe. La fel se petrece în 
organizaţii, adică acele locuri ce au descoperit în anii din 
urmă că team-buildingul este esenţial pentru ca activitatea 
formală, productivă, să fie eficientă, şi că merită să 
investeşti pentru a avea angajaţi care acţionează mai 
degrabă ca o echipă decât ca nişte indivizi izolaţi. Regula, 
simplă, că angajarea se face pe bază de recomandare, ţine 
cont de acelaşi tip de rațiune socială. Oamenii au 
încredere mai mare în cei ce le seamănă, astfel că a fi 
recomandat de cineva de încredere este deja o primă 
garantei ca ai putea fi similar şi ai putea să te potrivesti 
echipei, dincolo de competențele profesionale legate de 
obiectul de activitate în sine. lar aici nu mă refer la 
cunoscuta plângere românească că angajarea se face doar 
pe pile, ci la legitatea observată de Granovetter (1973) şi 
apoi validată aproape oriunde în lume, că a ştii persoana 
potrivită este cheia prin care majoritatea găseşte accesul 
către un loc de muncă potrivit. 


Relaţiile si încrederea sunt prin urmare elementul 
esenţial prin care alte resurse sunt mobilizate, atât la 
nivelul indivizilor, cât şi al colectivitatilor. Însă 
recunoaşterea capitalului social ca element decisiv în 
dezvoltare constituie un element extrem de recent în 
istoria umanităţii. lar acceptarea sa presupune o abordare 
non-normativă a vieţii, impulsionata de cunoaşterea 
sistematică a societăţii aşa cum este aceasta promovată de 
ştiinţă socială. Dinamismul contemporan al societăţilor, 
mobilitatea accentuală şi fluiditatea comunităţilor dată de 
migraţie şi comunicare instantanee prin Internet schimbă 
tot mai mult peisajul social şi probabil va redefini şi modul 
în care capitalul social se dezvoltă. Spre exemplu, deşi 
distracţiile electronice (videogames clasice, spre exemplu) 
sunt cunoscute pentru a distruge capitalul social (Putnam, 
2001), utilizarea Internetului are efectul opus (Voicu, 
2014). Insă lucrurile nu stau la fel cu orice fel de utilizare 
a Internetului, atâta vreme cât sunt lucrări care 
chestionează efectele ale Facebook asupra calităţii 
interacțiunilor sociale (Sabatini şi Saraceno, 2014). 

Capitolul despre prieteni din acest volum merge mai 
în detaliu povestind cum relaţiile sociale se schimbă cu 
viteză uimitoare în zilele noastre şi cum transformă 
capitalul social pe care societăţile şi indivizii răspund la 
schimbările respective. 

Valorile sociale 

In mod formal nu există în literatură un al patrulea 
element esenţial care să aibă recunoaşterea de care se 
bucură capitalul material, cel uman şi cel social. Bourdieu 
(1980) menţionează capitalul simbolic şi pe cel cultural, 
definindu-le însă vag într-un mod ce s-ar putea suprapune 
peste un alt concept al său, cel de habitus. În literatura 
română, Sandu (1996) conceptualizează valorile sociale ca 
şi capital simbolic, o resursă utilă în procesul de tranziţie. 
Pentru a explica mai bine cum o astfel de resursă 
funcţionează este util ca mai întâi să o definim. Valorile 
sociale sunt acele orientări latente, interioare indivizilor, 
care nu sunt direct observabile, dar care determină 


comportamentele si atitudinile oamenilor, acestea fiind 
simple manifestari ale valorilor (Voicu, 2011). Despre 
valori se crede ca sunt foarte stabile in timp, insa ele se 
pot modifica sub impactul expunerii la contextul social. 
Acest lucru este vizibil in cazul imigrantilor ce preiau din 
valorile societatii gazda. La fel se petrecea in cazul amintit 
al muncitorilor ce lucrau in fabrică, în perioada 
industrializării, şi intrau în contact cu organizarea 
riguroasă de acolo, interiorizând normele sociale cu care 
veneau în contact şi preluând orientări explicite către 
planificare şi explicaţie ştiinţifică. 

Întreaga discuţie din prima parte a acestui capitol 
este o discuţie despre valori ale modernității, 
traditionalismului, postmodernitatii. Procesul descris până 
aici aproape teleologic nu este unul liniar. În perioadele de 
criză, caracterizate de inflaţie şi şomaj ridicat, indivizii tind 
să revină către valori tradiţionale (Inglehart & Welzel, 
2005). România postcomunistă, în plină recesiune, a 
cunoscut o revigorare neaşteptată a credinţei religioase 
(M.Voicu, 2007), fiind practic singura ţară europeană ce a 
crescut credinţa religioasă în asemenea măsură în a doua 
parte a secolului XX. Faptul este cu atât mai uimitor cu cât 
nivelul iniţial al credinţei religioase era între cele mai 
ridicate din lumea dezvoltată. Să notăm că şi practica 
religioasă a crescut, dar într-o măsură mai mică. Şi spun 
acest lucru pentru a sublinia că aici discutăm despre 
valori, adică despre acele lucruri lăuntrice ce ne pun în 
mişcare comportamentele şi atitudinile. Mersul la biserică 
este doar una dintre manifestări ale practicii. Făcutul 
crucii când treci pe lângă o biserică (obicei aproape unic în 
Europa) este o alta. Insă nu ele ne interesează aici, ci 
gradul în care indivizii interiorizează credinţa că religia 
explică lumea şi viaţa. Aceasta este, aşa cum am explicat, 
una din valorile esenţiale ale trecerii de la traditionalism la 
modernitate. 

Redeschizând pentru un moment discuţia despre 
modernitate şi postmodernitate, să notăm faptul că ţările 
foste comuniste în general (Sztompka, 1993) şi România în 


particular (Voicu, 2005) erau la inceputul tranzitiei tari 
pseudomoderne. Parti ale orientarilor valorice dominante, 
cel putin in patura mai educata a societatii, erau moderne 
(precum orientarea către planificare) sau chiar 
postmoderne (precum egalitatea de gen în ce priveşte 
accesul pe piața muncii, mult mai acceptată si susținută in 
estul decât în vestul continentului). Alte părți (precum 
credința religioasă) erau profund traditionaliste. Lipsa de 
implicare civică şi de încredere în oameni pot fi 
considerate de asemenea ca elemente ce tin mai degrabă 
de tradiționalism (Sztompka, 1993). Pe ansamblul 
României, satele constituiau zone marcate in principal de 
traditionalism cultural (Popa, 2010), în timp ce întreaga 
tara poate fi văzută ca un amalgam pestrit de orientări de 
valoare 

(Voicu & Voicu, 2007). 

Valorile pot constitui resurse prin însăşi modul lor de 
existență. Latente, ele se manifestă prin atitudini şi 
comportamente, aşa cum deja am spus. Manifestările lor 
pot bloca sau accelera progresul, acumularea, pot 
eficientiza utilizarea resurselor existente. Oameni mai 
deschişi la schimbare, spre exemplu, vor adopta mai iute 
tehnologii noi, urgentând dezvoltarea, vor accepta mai 
multă variație, crescând puterea de inovare etc. 
Orientarea către autonomia individuală postmodernă este 
un tip de valoare de căutat în angajaţi de firme organizate 
pe baze postfordiste, în care lucrătorii sunt responsabili de 
propria lor activitate şi nu trebuie să raporteze permanent 
unui şef. Un articol recent (Rusu & Gheorghiţă, 2014) 
argumentează că orientarea către solidaritate poate 
constitui o bază a atitudinilor pozitive faţă de extinderea 
Uniunii Europene. Participarea presupusă de capitalul 
social este reflexia unor culturi ale participării, orientarea 
fata de resursele materiale este la rându-i cultural 
învățată. 

Cu alte cuvintele, fără a fi un capital în sine, sau cel 
putin nu unul la fel de palpabil si cuantificabil precum 
celelalte, valorile sociale sunt un fel de compus ce poate 


cataliza sau ingreuna modul in care alte resurse sunt puse 
in miscare. Ele sunt acumulabile prin interiorizare si 
transmisibile prin contagiune, dar nu sunt instrainabile. 
Acest ultim aspect le face sa constituie un capital aparte, 
dar nu le afecteaza importanta. Schimbarile accelerate ale 
contemporaneitatii transforma studiul acestui al patrulea 
tip de resursa intr-una din provocarile importante ale 
ştiinţei sociale curente. 

Implicații pentru ştiinţa socială în societate 

Argumentele de până aici au fost în general plasate 
la nivel general, universal. Legitátile pe care le-am amintit 
se aplică oriunde, în orice societate. Lumea este mereu în 
schimbare, iar această schimbare poate şi trebuie 
explicată sistematic, pentru a permite evoluția. 
Particularizările pe o societate sau alta sunt utile, permit 
focalizarea, dar să nu uităm că oamenii sunt pretutindeni 
la fel, chiar dacă uneori societatea în care se află ocupă un 
alt loc pe scara dezvoltării. Comparatia între societăţi 
permite observaţii mai exacte asupra elementelor comune. 
Concentrarea exclusivă pe un singur conglomerat, fie el 
România, un sat oarecare, un flux migrational anume, un 
grup etnic particular, poate fi utilă pe termen scurt, pentru 
a testa frânturi de ipoteze sau teorii incipiente. Ştiinţa 
socială se dezvoltă însă având o privire de ansamblu 
asupra realităţii sociale. De aici credinţa mea că a te 
concentra exclusiv pe societatea românească riscă să te 
conducă la ignorarea unor legi sociologice simple, a acelei 
literaturi de înalt nivel ce tocmai se dezvoltă sau e pe cale 
să se dezvolte şi te poate împinge să reinventezi la infinit 
roata. 

Pe de altă parte, pledoaria mea implicită în acest 
capitol este pentru două feluri de ştiinţă socială, în 
general, si de sociologie, in particular. Acesta este 
argumentul pe care l-am pregătit pentru final. Deşi am 
discutat mai ales despre sociologie ca explicaţie în cele de 
mai sus, discursul poate fi uşor adaptat ca să se poată 
potrivi oricărei ştiinţe sociale. Apoi, ideile de bază pe care 
le-am expus conduc către o concluzie pragmatică în ce 


priveste achizitia de cunoastere in acest domeniu din anii 
ce vor urma. Pe de o parte am aratat ca lumea nu este 
simpla, iar cunoasterea sa are nevoie de apelul la teorii din 
stiintele sociale care pot fi explicate in cuvinte simple, fara 
multa incarcatura academica. Pe de alta parte, am sugerat 
ca aceste teorii sunt parte a unui camp comun al stiintelor 
sociale, nu apartin neaparat sociologiei, antropologiei, 
ştiinţei politice, ştiinţelor comunicării sau asistenței 
sociale, ca să dau cinci exemple pe care nu le-am ales la 
întâmplare. Am lăsat în substratul a tot ce am scris idea că 
astfel de cunoaştere, nu foarte înalt specializată ar trebui 
să facă parte din bagajul oricărui absolvent de liceu. Aşa 
cum toţi avem un limbaj cât de cât comun cu privire la 
fenomenele fizice şi biologie, aşa este firesc să avem o 
cunoaştere sistematică comună în ce priveşte învelişul soft 
al vieţii noastre sociale, adică in ce priveşte legitatile ce 
guvernează relaţiile noastre sociale, cele care ne 
deosebesc de alte vieţuitoare. Adaug acum că ar fi firesc 
ca primii trei ani de facultate (licenţa) să fie comuni celor 
ce studiază aceste discipline. Mai exact, este absurd să 
poţi pretinde că în trei ani poţi pregăti un „sociolog” sau 
un „political scientist”. Poţi însă pune fundamentele 
esenţiale ale pregătiri unui „social scientist” care să îşi 
aleagă mai apoi calea, în oricare dintre disciplinele 
amintite, specializându-se mai întâi la master şi apoi la 
doctorat. 

O astfel de perspectivă ar fi în primul rând în 
beneficul societăţii. Aceasta ar fi compusă din oameni ce 
ştiu cum funcţionează propriile lor societăţi, le înţeleg şi 
pot să se aplece reflexiv asupra funcţionării lor, permiţând 
perfecţionarea rapidă, continuă. În al doilea rând ar fi în 
beneficiul ştiinţelor sociale în ansamblul lor: masa critică 
ar fi mai uşor creată, comunicarea între ştiinţe mai 
firească, comunicarea cu restul societăţi mai facilă, 
specializarea întârziată ar crea spaţiu pentru încă o 
extindere a duratei de şcolarizare şi ar da sens încă şi mai 
clar studiilor postdoctorale. Intr-un fel s-ar urma exemplul 
unei ştiinţe bine constituite, cu mult înaintea tuturor 


stiintelor sociale: medicina. 

Sociologia si noile provocari din domeniul sanatatii 

Adela Elena Popa 

Pandemii, organisme modificate genetic, mediciná 
holista, fertilizarea in vitro, cancer hrană organică, 
liposuctie, fitness, tratamente cu nanoparticule, gripa 
aviará, terapie cu celule stem, nutritie, imbátránire,... Ce 
au in comun toate acestea? Fiecare dintre ele 
caracterizeazá din punct de vedere medical lumea in care 
traim. Fie cà sunt maladii, perspective medicale, trenduri 
demografice sau orientari legate de stilul de viata, ele au 
legáturá, directá sau tangentialá, cu sfera medicalà. Ín 
acelaşi timp, fiecare reprezintă o provocare pentru 
sociologie. Studiul sociologic al aspectelor care ţin de 
sănătate poate arăta care este rolul lor în mentalitatea şi 
comportamentul oamenilor şi în societate în general. 
Înţelegând aspectele medicale specifice unei anumite 
epoci, sociologia poate trage invataminte despre modul în 
care funcţionează mecanismele sociale în general. Pentru 
că în ultimii ani, schimbările din sfera sănătăţii şi a bolii s- 
au acumulat în mod accelerat, datorită ritmului rapid în 
care evoluează ştiinţa medicală şi tehnologiile, dar şi 
datorită noilor provocări sociale şi politice, sociologia a 
fost tot mai mult chemată să ofere explicaţii, ajustându-şi 
metodele şi instrumentele în acest scop. Practic sociologia 


a devenit o stiinta matura si datorita schimbarilor din 
domeniul sanatatii si al bolii. 

In capitolul de fata intentionez să arăt modul în care 
sociologia poate sa raspunda noilor provocari din sfera 
începe prin a argumenta faptul că sănătatea si boala sunt 
fenomene sociale. Voi arăta că sfera socială şi medicală au 
evoluat dintotdeauna împreună şi că s-au influenţat 
reciproc. Sociologia ca ştiinţă ce explică societatea şi 
schimbarea socială poate fi un bun instrument pentru 
înţelegerea fenomenelor de sănătate şi boală. g 

Capitolul este structurat în trei mari părți. In prima 
parte voi merge dinspre medical înspre social, prezentând 
principalele schimbări din sfera medicală şi cum 
influențează ele societatea de astăzi. Ele tin in mare 
masura de schimbarea tabloului nosologic (adică 
schimbarea tipurilor de boli), ce mută accentul pe anumite 
categorii de patologii (cum ar fi bolile cronice sau 
tumorale) si deci pe un anumit tip de îngrijire. Schimbările 
tin de asemenea de apariția unor noi practici medicale 
(spre exemplu chirurgia estetică sau tratamentele 
medicale legate de sănătatea reproducerii) şi a unor noi 
perspective asupra sănătății, bolii, durerii şi corpului 
uman. 

Voi face apoi drumul invers, discutând de data 
aceasta schimbări din sfera socială şi politica care au 
implicații asupra sanatatii si bolii. Aici voi aborda aspecte 
legate de modernizare şi postmodernizare, individualizare, 
secularizare şi globalizare şi modul în care acestea 
influențează viziunea asupra sănătății şi bolii. Schimbarea 
modului de guvernare generează si ea noi perspective si 
probleme în sfera medicală ce se cer explicate de 
sociologie. 

La granița între medical şi social se plasează 
probleme precum noile trenduri demografice, inegalitatile 
în sănătate sau sistemele de îngrijire a sănătății şi noile 
provocări cărora acestea trebuie să le facă faţă. Capitolul 
va face referire la ceea ce se întâmplă în aceste domenii în 


Europa si in lume, pentru ca multe din aceste evolutii sunt 
globale, dar se va focaliza si pe situaţia României şi modul 
în care ea este similară sau diferită în ce priveşte aceste 
aspecte. 

Mi se întâmplă frecvent să fiu întrebată ce studiază 
sociologia medicală. Răspunsul meu legat de faptul că 
studiază sănătatea şi boala din perspectivă socială este 
urmat aproape întotdeauna de întrebarea: 

dar ce legătură au sănătatea şi boala cu socialul? Cei 
mai mulţi oameni consideră că cele două sunt fenomene 
medicale cu specific fiziologic, biologic şi eventual 
psihologic. Tesatura socială a celor două este, poate, mai 
puţin vizibilă pentru un ochi neavizat. Dar sănătatea şi 
boala au fost dintotdeauna fenomene profund înrădăcinate 
în social. Din punctul meu de vedere tocmai această 
caracteristică face ca studiul celor două să fie fascinant, 
nu doar pentru un sociolog, ci şi pentru specialişti din alte 
domenii. În toate epocile istorice, atitudinile şi concepţiile 
despre sănătate şi boală sunt derivate din orientările 
valorice centrale ale societăţii şi sunt conforme cu tipul şi 
structura acesteia. În societăţile primitive, explicaţia 
legată de apariţia bolilor, tratamentele, ca şi prescriptiile 
despre menţinerea sănătăţii erau rudimentare. Pe măsură 
ce spaţiul social devine mai complex, reflectia medicală si 
practicile derivate din ea se nuanteaza si se rafineaza. lată 
doar cateva exemple ce ilustreaza caracterul social al 

Modul in care este definită sănătatea este diferit de 
la o societate la alta. Apartenenta la o anumită societate 
sau cultură ne modelează explicaţiile legate de motivul 
pentru care ne-am îmbolnăvit, modul în care putem să 
identificăm boala de care suferim (căror simptome să le 
acordăm atenţie, pe care să le trecem cu vederea), sau 
credinţa despre ce tratament ar fi mai potrivit. 

Normalitatea si anormalitatea sunt înţelese şi 
explicate diferit de la o cultură la alta, iar cei consideraţi 
ca având caracteristici de  anormalitate au fost 
dintotdeauna potenţiale victime ale stereotipurilor şi 


discriminării. Există o istorie îndelungată si bine 
documentată a segregării şi tratamentului rău aplicat celor 
cu boală psihică (Foucault, 1996) în anumite epoci, în timp 
ce în altele, anumite afecţiuni psihice (de exemplu 
epilepsia) puteau fi interpretate ca semn divin ce conferea 
persoanei respective puteri magice şi vindecătoare 
(Girard, 1995). 

Stilul de viata (ce include modul de hrănire, 
exerciţiul fizic, decizia de a consuma sau nu tutun şi alcool, 
etc.), ce are implicaţii atât de importante în menţinerea 
sănătăţii, este profund influenţat de ceea ce sociologii 
numesc variabile socio-demografice, adică de vârsta 
persoanei, de educaţie, ocupaţie, de grupurile sociale din 
care face parte, cum ar fi familia, grupul de prieteni, dar şi 
de contexte şi ritualuri sociale. 

Numeroase studii demonstrează faptul că vindecarea 
în diferite tipuri de patologii este facilitată de calitatea 
interacțiunii între pacient şi personalul medical, uneori 
aceasta influențând sănătatea pacientului într-o mai mare 
măsură decât tratamentul aplicat. 

Boala nu este determinată doar de factori biologici, ci 
şi sociali, câteva aspecte sociale ce pot influenţa incidenţa 
şi evoluţia bolilor fiind capitalul social de care dispune un 
individ sau o comunitate (adică relaţiile pe care le are, 
calitatea acestora, încrederea), calitatea locuirii, 
apartenența la diverse tipuri de comunități, sau modelele 
de comportament ale comunității din care face parte. Spre 
exemplu hepatita B se transmite diferit în tari, oraşe, 
grupuri etnice sau chiar vecinatati diferite pentru că 
transmiterea ei este influențată de factori culturali cum ar 
fi modelele acceptate de comportament sexual, restricțiile 
legate de viața sexuală premaritală, permisivitatea legată 
de relațiile extramaritale (Helman, 2014). 

Spitalul nu este doar o instituție medicală, ci si un tip 
de organizație ce a făcut obiectul a numeroase studii 
sociologice, pentru că poate aduce clarificări legate de 
funcționarea, structura, procesele si disfunctionalitatile 
organizațiilor în general. 


Provocari din sfera medicala pentru sociologie 

Oamenii nu au suferit dintotdeauna de aceleasi boli. 
Patologiile s-au schimbat odata cu epocile si la fel s-au 
transformat si modurile in care oamenii si-au explicat de-a 
lungul timpului de ce se imbolnavesc, sau ce tratamente isi 
pot aplica pentru vindecare. Astfel, fiecare epoca istorica 
are un specific in ce priveşte tabloul nosologic. 
Simplificând foarte mult, putem spune ca în zorii 
umanităţii când omenirea era atât de încercată în războaie, 
traumatismele şi afecțiunile consecutive infectării rănilor 
erau probabil predominante. Evul Mediu a fost marcat de 
epidemii precum cele de ciumă, holeră, lepră. Perioada 
modernă, odată cu Revoluţia Industrială, este caracterizată 
de  maladiile profesionale si cele specifice oraşelor 
industriale aglomerate, insalubre, oferind rezidentilor 
conditii mizere de muncá si locuire. Treptat, medicina 
progreseazá, calitatea vietii creste (a hranei, a locuirii, 
etc.), astfel cá ultimul secol aduce cu el un mai mare 
control al bolilor infectioase, dar si o crestere a incidentei 
pentru cáteva maladii redutabile, cu care omenirea luptá 
inca si astázi (HIV/SIDA, cancerul) Ca o consecinta a 
trendului de imbátránire a populatiei ce se inregistreazá 
astázi peste tot in lume, prezentul pare a fi marcat de 
bolile cronice, de tinerea sub control a infectiei cu 
HIV/SIDA, de aparitia tratamentelor pentru anumite tipuri 
de cancere, dar si de aparitia unor conditii si factori de 
risc precum obezitatea, sedentarismul, diabetul. 

Nu doar patologiile se schimbá in timp, ci si gandirea 
medicalá, intim legata de gandirea sociala a fiecárei epoci. 
In societatile primitive nediferentiate singurul tip de 
reflectie si practicá medicalá care putea sa apara nu putea 
fi decát unul nediferentiat, in care elementele religioase, 
medicale si magice coexistau. Se practica o mediciná 
instinctiva, rudimentara (Cumston, 1996) cu practici 
medicale barbare si in mare parte ineficiente 
(cauterizarea, trepanatia, amputarea). In zorii umanitátii, 
popoarele nu cunosteau probabil decat bolile cele mai 
simple. Stim acest lucru pentru cá indivizii din societatile 


primitive contemporane pastreaza inca un tablou nosologic 
putin specializat. Insa pe masura ce civilizatia avanseaza, 
pe masura ce reteaua relatiilor sociale si a semnificatiilor 
construite social se diversifica, tipurile de boli se 
diversifica. Apar pozitii si roluri din ce in ce mai 
diversificate in interiorul societatii in ansamblu si din ce in 
ce mai specializate in interiorul profesiunii medicale. Ca sa 
luam un exemplu, raspunsul institutionalizat la epidemie 
(de oricare fel ar fi ea) nu poate sa apara decat intr-un 
anume context social in care exista si forme de control 
social institutionalizat. In Nasterea clinicii, M. Foucault 
spune că „n-am putea avea o medicină a epidemiilor decât 
dublată de o poliţie care să vegheze la amplasarea 
cimitirelor, care să insiste pentru incinerarea cadavrelor în 
loc de înhumare, să controleze comerţul cu pâine, vin, 
carne, să interzică locuinţele insalubre” (Foucault, 1998). 
Gândirea medicală a Evului Mediu este dominată de 
explicaţiile religioase, de credinţa că bolile sunt cauzate de 
forţe celeste, tratamentul fiind şi el sub semnul voinţei 
divine. Boala era văzută fie ca o stare de graţie (pentru că 
era o formă de suferinţă ce purifica sufletul şi îl aducea 
mai aproape de Dumnezeu), fie ca o pedeapsă divină 
pentru păcate. Medicina era perfect conținută în dogma 
religioasă, iar calitatea de preot şi cea de medic se 
confundau. Ulterior, graţie anumitor conjuncturi de 
evenimente şi idei şi a unor noi orientări - cum ar fi 
raționalismul, empirismul sau descoperirile medicale - 
medicina se îndreaptă spre faza ei ştiinţifică, în care încep 
să se acumuleze explicaţiile naturale. De fapt, relaţia este 
una de reciprocitate, adesea fiind dificil de stabilit dacă 
schimbarea valorilor sociale influenţează schimbarea 
medicală sau invers. 

Caseta 3. Schimbarea medicală de-a lungul secolelor 

Nu doar schimbarea tiparelor de îmbolnăvire de-a 
lungul timpului a reprezentat o provocare pentru ştiinţa 
socială şi, în speţă, pentru sociologia medicală. În acelaşi 
timp, modul în care a evoluat medicina ca ştiinţă, 
tratamentele şi tehnologiile medicale sau viziunea asupra 


corpului uman si bolii, au reprezentat subiecte cu o 
importanţă atât de mare pentru societate, încât era 
necesar ca ştiinţa socială să ofere explicaţii asupra lor. 
Incepând cu secolul XVII, medicina începe să iasă de sub 
aripa întunecată a religiei. O serie de descoperiri, ce se 
acumulează accelerat în decursul a două secole, schimbă 
aproape complet faţa medicinii. Astfel, descoperirea 
circulaţiei sângelui (William Harvey - 1628), primul vaccin 
eficient (1796 - vaccinul pentru variolă de către Edward 
Jenner), descoperirile de la mijlocul secolului XIX în 
domeniul geneticii (Gregor 

Mendel), germenilor patogeni (Louis Pasteur) sau 
chirurgiei antiseptice (Joseph Lister), rafinarea clinicii în 
secolele XVIII-XX, contribuie într-o mare măsură la 
redefinirea bolii şi la abordarea ei într-un mod raţional, 
pozitivist, adică ştiinţific (Lehrer, 2006). 

În paralel cu dezvoltarea medicinei ca ştiinţă (Caseta 
3), sunt dezvoltate mecanisme de explicare ştiinţifică a 
bolii şi, datorită progresului ştiinţei în general, sunt 
dezvoltate modalităţi prin care aceste explicaţii pot fi 
dovedite ştiinţific. Treptat încep să se acumuleze noi 
tratamente, unele din acestea reuşind să producă astăzi 
eradicarea sau ţinerea sub control a unor boli infecțioase 
care altădată generau rate de mortalitate uriaşe (variola în 
1979, poliomielita in Europa în 1998, pesta porcină în 
2010, etc). Tratamentele noi au mers mână în mână cu 
tehnologii revoluţionare, iar de atunci medicina evoluează 
constant, fiind unul din domeniile în care progresul este nu 
numai rapid, dar face o mare diferenţă în ce priveşte 
calitatea vieţii oamenilor. Au apărut noi ramuri medicale, 
extrem de specializate, iar altele s-au dezvoltat într-un ritm 
accelerat: farmacologia, biomedicina, medicina 
moleculară, imunologia, anesteziologia, angiologia si 
chirurgia vasculara, si altele. S-au dezvoltat tehnologiile 
pentru diagnosticare, screening sau monitorizare (spre 
exemplu cele pentru analize de laborator, radiologia, 
computer tomografia, alte explorari imagistice de tipul 
endoscopiei sau  bronhoscopiei) ca şi cele pentru 


tratament (tehnologiile din domeniul stomatologiei, cele ce 
permit transplantul de organe, terapia genetica). Au 
aparut tehnologii menite sa rezolve probleme care pana de 
curând păreau de nerezolvat (inseminare artificială, 
fertilizare in vitro, chirurgie reparatorie şi estetică). 

In paralel cu progresul explicatiei ştiinţifice 
medicale, al tratamentelor şi tehnologiilor din domeniu, 
apar schimbări şi în ce priveşte modul de înţelegere şi de 
raportare a medicinii convenţionale la boală şi bolnav. 
Odată cu medicina modernă, boala începe să fie înţeleasă 
tot mai mult ca o entitate obiectivă, instalată temporar sau 
permanent, dar oricum străină de persoana care o are, un 
„inamic” care trebuie înlăturat. Bolnavul este o persoană 
temporar dezechilibrată de boală şi care trebuie să facă tot 
ce poate ca să ajungă la vindecare, pentru că boala este 
considerată o formă de deviantá, o viziune normativa 
prezentă în concepţia lui Talcott Parsons asupra rolului de 
bolnav (Hingson et al, 1981). Concepţia medicinii moderne 
convenţionale este aceea a disocierii între boală şi bolnav. 
Medicina câştigă în eficienţă, dar pierde principiul 
integralist care a făcut ca viziunea medicală a Greciei 
Antice să fie una profund umană, acela că boala reprezintă 
un dezechilibru al fiinţei umane luate ca întreg. În efortul 
ei de a înregistra exact, de a diagnostica precis şi a trata 
cât mai eficient, medicina convenţională a zilelor noastre 
uită uneori să arunce o privire atentă pacientului. 

Consecința acestui mod de a face medicină este 
vizibilă în satisfacția scăzută fata de modul de desfăşurare 
a consultatiei medicale şi a comunicării cu medicul curant, 
pe care pacienţii o raportează nu doar în România, ci şi în 
alte tari (Popa, 2011). De altfel, calitatea interacțiunii 
medic-pacient, satisfacția pacienților, modul în care 
acestea se răsfrâng asupra calităţii şi eficienţei actului 
medical reprezintă un pilon de studiu extrem de important 
în sociologia medicală. Ştiinţa socială prin sociologia 
medicală găseşte de asemenea un teren de cercetare 
foarte fertil în încercarea de a explica unde anume eşuează 
şi ce lipseşte din medicina convenţională astfel încât 


medicii si pacientii au simtit nevoia de a se indrepta spre 
orientari medicale ce propun alte tipuri de explicatie si 
ofera alte tratamente. Ma refer aici la medicina alternativa 
si complementara ce a constituit dintotdeauna o cale 
paralela la medicina alopata, dar si la faptul ca, in ultimii 
ani, a castigat tot mai mult teren conceptia holista asupra 
bolii si bolnavului, care s-a si materializat in practica (prin 
clinici ce practica medicina holista, medici specializati in 
acest sens). 

Practic, astazi asistam la doua discursuri alternative 
asupra bolii, ce dicteaza doua tipuri distincte de practica 
medicala. Pe de o parte este cel al cel al medicinii 
conventionale, specializat, detasat, bazat pe aplicarea 
aceluiasi standard pentru toti pacientii ce sufera de o 
anumita boala. Conceptia subiacenta aici este cea a 
medicinii bazate pe dovezi4, ce prinde tot mai mult teren si 
care dispune deja de o metodologie, de protocoale de 
practica, de medici specializati. Se poate aminti de 
asemenea despre Grupurile Inrudite de Diagnostic (DRG)5, 
care au ca scop determinarea cu acuratete a resurselor 
necesare pentru tratarea pacientilor spitalizati cu un 
anume diagnostic, fiind in primul rand o modalitate de 
documentare a deciziei de alocare de fonduri pentru 
spitale. Practica spitalicească bazată pe DRG înseamnă 
însă şi standardizarea modului de practicare a medicinii, 
uniformizarea deciziei legate de îngrijirea oferită si 
atenuarea  personalizării tratamentului, prin gruparea 
pacienţilor cu afecţiuni similare în aceeaşi categorie şi 
oferirea aceluiaşi tratament. Medicii trebuie să se 
de diagnostic din care pacientul face parte, sau să se 
limiteze la anumite teste şi proceduri medicale, ceea ce 
poate duce la scăderea calităţii actului medical. 

De cealaltă parte este discursul unificator, 
personalizat şi integrator al medicinii neconvenţionale, ce 
consideră boala ca realitate ce are o semnificaţie şi 
încearcă să o explice în contextul organismului ca întreg, 
şi în contextul universului de viaţă al pacientului. 


Conceptul de medicina neconventionala (utilizat alternativ 
cu cel de medicină complementară şi alternativă) este o 
umbrelă ce acoperă diverse tipuri de a practica medicina 
care sunt în afara celei alopate: medicină naturistă, 
homeopatie, acupunctură, etc. Medicina neconvenţională 
este în general recunoscută în ţările Europei (inclusiv în 
România), dar există grade diferite de acceptare şi de 
regularizare a ei prin legi. Faptul că acest tip de practică 
medicală vine în completarea unor nevoi ale pacienţilor 
este dovedit de cererea tot mai mare pentru tratamente şi 
îngrijiri medicale de acest tip. Spre deosebire de medicina 
convenţională, cea discutată aici porneşte de la o abordare 
centrată pe pacient, nu este opacă la valorile tradiţionale 
şi la contextul cultural, promovează intens ideea de 
preventie a bolii şi include o dimensiune spirituală în 
înţelegerea şi tratamentul bolii (Tognetti Bordogna, 2013). 
Nu doar acestea sunt diferite, ci şi modul de raportare la 
boală în sine şi la durere. Dacă pentru medicina alopată 
durerea este o problemă „tehnică”, un simptom ce trebuie 
anulat cât mai rapid prin administrarea de medicamente, 
în medicina neconvenţională este important mai întâi să fie 
înţeles mesajul pe care îl transmite aceasta. 

Schimbări din sfera socială şi politică cu influenţe 
asupra sănătăţii şi bolii 

Domeniul medical evoluează rapid, produce 
schimbări legate de tehnologii, tratamente sau abordări 
medicale ce au un impact social şi de aceea trebuie 
explicate de către sociologie, aşa cum am arătat mai sus. 
Dar în acelaşi timp există transformări care sunt în primul 
rând de factură socială şi care creează efecte semnificative 
şi vizibile inclusiv asupra sănătăţii, bolii sau sistemului 
medical. Mă voi referi în continuare pe scurt la procese 
cum ar fi modernizarea şi postmodernizarea, globalizarea, 
la procesele demografice actuale, la noi trenduri sociale 
cum ar fi downshiftingul, şi la aspecte politice şi 
economice, în speţă schimbarea modului de guvernare, 
toate acestea putând avea impact asupra domeniului 
medical. Fiecare din ele reprezintă fenomene sau procese 


complexe, extrem de studiate in sociologie, de aceea 
referinţa la ele va fi sumară, încercând doar o introducere 
in tema. Procesele si fenomenele din aceasta sectiune vor 
fi prezentate separat doar pentru a usura intelegerea, in 
realitate multe fiind intim legate intre ele. Spre exemplu, 
modernizarea include si schimbari legate de sanatate si 
este dificil de precizat daca modernizarea a produs aceste 
schimbări, sau anumite evenimente legate de sfera 
medicală au generat atitudini şi comportamente cu 
caracter de modernitate. 

Modernizarea si  postmodernizarea reprezintă 
fenomene actuale ce au fost studiate de mulţi 

4 Medicina bazată pe dovezi este un tip de medicină 
ce îmbină informaţiile clinice cu informaţii dovedite din 
cercetarea medicală sistematică, pentru un diagnostic şi 
un tratament cât mai acurate (Sackett, 1997) 

5 modalitate de clasificare a cazurilor dintr-un spital 
în 467 grupuri de diagnostic, în scopul transparentizării 
serviciilor spitalicesti, pentru o mai bună alocare a 
fondurilor pentru fiecare spital, ca şi pentru creşterea 
eficienţei cheltuirii resurselor (Busse et al, 2011) 

sociologi din străinătate şi din ţară (Sandu, 1996; 
Inglehart, 1997, 2000; Giddens, 2000; Voicu, 1999, 2005; 
Kumar, 2009). Câteva capitole din această carte fac de 
asemenea referire la cele două (Schimbarea capitalurilor, 
Despre prieteni si familie). Proces început odată cu 
revoluţia industrială, modernizarea a înglobat schimbări la 
nivel individual dar şi la nivelul societăţii ca întreg. La 
nivel individual modernizarea a însemnat o tendinţă spre 
individualizare, deschidere spre noi experienţe, inovaţie, 
schimbare, încredere în oameni şi instituţii, aspirații legate 
de educaţie şi profesie, tendinţa spre organizare şi 
planificare (Inkeles & Smith, 1976). La nivel social, are loc 
urbanizarea prin industrializare (creşterea oraşelor şi 
mişcarea populaţiei dinspre ariile rurale spre cele urbane), 
birocratizarea şi centralizarea la nivelul statului, schimbări 
în structura familiei (trecerea spre familia nucleară), 
fenomene de secularizare (scăderea importanţei valorilor 


religioase), participare ridicata la viata politica si sociala, 
interes pentru eficienta, planificare, crestere economica 
(Popa, 2010). Modernizarea s-a produs in ritmuri diferite 
in Europa si a avut fete diferite in functie de contextul 
istoric si cultural local. Sunt analize care arata ca in 
România a avut loc o pseudo-modernizare (Voicu, 2005). In 
timp ce unele ţări fac încă eforturi să se modernizeze, 
altele sunt deja caracterizate din plin de postmodernitate. 
Orientările postmoderne se referă la toleranţă ridicată faţă 
de diversitate rasială, etnică, sexuală, importanţa 
autoexprimării, hedonismului, nevoilor de nivel superior, 
preocupările pentru ecologism 

(Voicu, 2005). 

Cele două, modernizarea şi postmodernizarea sunt 
intim legate de un al treilea proces, cel de globalizare, şi el 
extrem de studiat în ultimii ani (Giddens, 1991; Sztompka, 
1993). Iată o definiţie: „Globalizarea presupune 
intensificarea relaţiilor sociale mondiale, care leagă locuri 
distincte de pe glob, astfel încât evenimente locale sunt 
influențate de evenimente ce au loc la mii de mile 
depărtare si invers” (Giddens, 1991). Dimensiunea 
economică a globalizării, cea legată de mobilitate şi mai 
ales dimensiunea ei simbolică (Rusu, 2008) ce presupune 
vehicularea de modele culturale pot avea implicaţii şi în ce 
priveşte sănătatea şi respectiv boala. 

Toate aceste schimbări la nivel individual şi societal 
şi-au pus amprenta şi asupra sănătăţii oamenilor şi 
tipurilor de îngrijire a sănătăţii. Iniţial, modernitatea a 
însemnat o deteriorare a sănătăţii oamenilor. Aglomerările 
urbane în care trăiau cei mai mulţi dintre ei, sărăcia, 
igiena, hrana şi locuirea precară şi condiţiile inumane în 
care lucrau în industrie au crescut dramatic ratele de 
îmbolnăvire şi de mortalitate. Ca răspuns la această 
tendinţă, sunt puse treptat bazele sănătăţii publice şi se 
schimbă concepţia despre cauzalitatea bolilor, graţie 
descoperirilor revoluţionare ale unor medici (spre exemplu 
Pasteur - germenii patogeni). Organizarea modernă a 
statului aduce cu ea şi primele iniţiative de tipul 


asigurarilor sociale si medicale, sau a serviciilor publice de 
sănătate (se construiesc spitale, creşte numărul medicilor). 
Apar sau se generalizează practici medicale cum ar fi 
internarea sau asepsia. 

Ulterior, oamenii din societăţile modernizate sunt 
foarte diferiţi faţă de cei de la începutul modernităţii în ce 
priveşte concepţia despre sănătate şi boală: devin 
conştienţi de faptul că sănătatea reprezintă un capital pe 
care sunt datori să-l întreţină, au eliminat explicaţiile şi 
credinţele religioase legate de cauzele şi tratamentul 
bolilor, au tot mai multă încredere în explicaţiile oferite de 
ştiinţă şi au introdus practici moderne legate de stilul de 
viaţă (practicarea constantă a exerciţiului fizic, atenţia 
legată de modul de hrănire, conştientizarea riscului legat 
de consumul de alcool, tutun, droguri). Modernizarea şi 
post-modernizarea au un impact major şi asupra 
comportamentului sexual şi reproductiv al oamenilor, cu 
atât mai mult cu cât modernitatea aduce o dezvoltare a 
metodelor contraceptive şi accesul populaţiei la acestea. 
Astfel, numărul avorturilor şi mortalitatea produsă de 
acestea, scad semnificativ, familiile devin mai puţin 
numeroase. Orientarea spre hedonism şi autoexprimare, 
dublată de toleranța sexuală, determină inclusiv interesul 
pentru experienţe sexuale noi şi inedite, ceea ce face ca 
unele comportamente sexuale interzise de morala publică 
în trecut să devină treptat acceptate. Implicit, preocupările 
pentru sănătatea sexuală devin mai intense, la nivel de 
individ, dar mai ales de societate (eforturi de educare 
sexuală a populaţiei, controlul anumitor maladii cu 
transmitere sexuală, politici tintite pe aspecte sexuale). 
Globalizarea înseamnă faptul că oamenii intră în contact 
(prin mass-media, turism, comunicarea la distanţă) cu 
stiluri de viaţă diferite, cu atitudini, comportamente şi 
modele culturale legate de sănătate din alte zone, 
împrumutându-le treptat pe unele din acestea. 

Mobilitatea teritorială crescută este o caracteristică 
în acelaşi timp a modernităţii, postmodernitatii şi 
globalizării, cu potenţiale implicaţii în sfera sănătăţii. 


Amploarea pe care a luat-o turismul este o caracteristica a 
timpurilor moderne. lată două tipuri specifice de turism, 
legate de sfera sănătăţii, care nu ar fi fost posibile în 
absenţa celor trei procese descrise mai sus. Un număr 
semnificativ de pacienţi călătoresc în fiecare an din ţări 
occidentale înspre destinaţii precum Thailanda, Malaezia, 
Turcia sau Brazilia, pentru a se supune unor intervenţii de 
chirurgie estetică sau reparatorie. Motivele sunt multiple. 
Aceste ţări dispun de clinici luxoase, cu echipamente 
medicale de ultimă oră şi specialişti bine pregătiţi şi pot 
oferi toate acestea la preţuri mai scăzute decât ar putea 
beneficia pacienţii respectivi în ţara de origine. În plus, 
aceştia sunt îngrijiţi si pe perioada post-interventie si pot 
beneficia de intimitate în timpul refacerii. Într-un mod 
oarecum similar persoane având boli cu prognostic fatal, 
sau uneori fără a avea vreo patologie călătoresc pentru a 
se sinucide sau a muri într-un mod asistat de personal 
medical în ţări în care dreptul de a-ţi alege moartea este 
recunoscut tuturor, nu doar cetăţenilor ţării respective (de 
exemplu Elveţia). Legislaţia Elveţiei incriminează doar 
actele de suicid asistat ce au la bază motivații egoiste (de 
exemplu financiare), în rest neprecizând niciun fel de 
condiţii, nici măcar necesitatea prezenţei unui medic 
(Huxtable, 2009). 

Alt fenomen social specific societăţilor moderne şi 
postmoderne şi care a fost preluat rapid în diverse 
societăţi prin mecanisme specifice globalizării este cel al 
emancipării femeilor. leşirea femeii din sfera casnică, 
creşterea nivelului ei de educaţiei, intrarea pe piaţa forţei 
de muncă, toate acestea au avut implicaţii şi în sfera 
sănătăţii. Femeile au devenit mai educate ceea ce a 
facilitat o sănătate mai bună (legătura între nivelul de 
educaţie şi starea de sănătate este demonstrată prin 
numeroase studii în sociologie) şi au început să aibă acces 
la facilităţi oferite pe piaţa muncii (asigurări de sănătate, 
controale periodice). Inclusiv sănătatea copiilor a 
beneficiat, femeile fiind mai capabile să se ocupe de 
îngrijirea lor. Fenomenul a avut desigur şi efecte mai puţin 


dorite: femeile au inceput sa devina si ele victime ale unor 
boli profesionale care anterior erau specifice doar 
bărbaţilor, sau au început să resimtă stresul unei vieţi mult 
prea ocupate, cu sarcini diverse şi timp limitat. 

Un proces ce ţine de sfera politică dar are implicaţii 
şi în ce priveşte sănătatea este schimbarea tipului de 
guvernare. Scăderea importanţei si puterii statului 
bunăstării a condus în ultimii ani la o schimbare treptată a 
guvernantei, aceasta imbratisand tot mai mult ideologia 
neo-liberala. Reforme ale administratiilor centrale mai ales 
in sensul descentralizarii s-au produs in foarte multe tari 
din Europa si din lume. Una din premisele neo- 
liberalismului este responsabilizarea si imputernicirea 
indivizilor si comunităţilor, astfel încât aceştia să se bazeze 
mai puţin pe statul paternalist (Ericson et al, 2000). 
Creşterea gradului de autonomie, de participare, 
încurajarea exprimării opiniilor şi participării la decizie 
sunt de asemenea caracteristici ale noului tip de 
guvernare care treptat, devine vizibil în tot mai multe ţări. 

Acest trend s-a făcut simţit nu doar la nivel de 
administrații centrale, ci şi în cadrul reformelor sanitare ce 
au avut loc în foarte multe ţări. Cel mai adesea el a luat 
forma descentralizarii, realizată la diverse niveluri în 
sistemele medicale. În România o măsură în acest sens a 
fost descentralizarea spitalelor publice în anul 2010, adică 
trecerea lor de sub tutela statului în cea a autorităţilor 
locale (Consilii Locale si Judeţene) (Popa, 2014a). 
Participarea comunitară în sănătate este un concept intens 
studiat astăzi. Tot mai mult se consideră că o iniţiativă 
legată de sănătatea unei comunităţi (ca de exemplu o 
campanie de vaccinare sau de promovare a sănătăţii, 
construirea unui spital sau implementarea unor noi măsuri 
legate de sănătate) atinge gradul maxim de eficienţă 
atunci când membrii comunităţii participă în toate etapele 
realizării iniţiativei respective. În România participarea 
comunitară, mai ales cea în sănătate este scăzută (Popa, 
2014b). Altă măsură consistentă cu acest trend al creşterii 
implicării membrilor comunităţilor locale ce poate fi 


amintita in Romania este initierea asistentei medicale 
comunitare, din 2002, prin introducerea a doua roluri: 
asistentul medical comunitar si mediatorul sanitar. 

Schimbarile discutate pana acum sunt schimbari de 
anvergura, ce antreneaza societatea ca intreg, dar si 
fiecare din straturile ei, şi se ramifică până la nivel 
individual. Există însă şi fenomene ce caracterizează 
grupuri sau comunităţi mai mici de oameni din societate. 
Sau schimbări ce se produc mai întâi la nivelul 
mentalităților si a modului de viata specific unui număr 
redus de oameni. Cu toate acestea, ele nu pot fi ignorate. 
Mă refer aici la un trend nou ce este deja vizibil de câţiva 
ani în unele tari din Europa, şi anume downshifting. Acesta 
se referă la opţiunea unor oameni de a trăi o viaţă mai 
simplă şi cu un echilibru muncă/timp liber mai bun. Aceşti 
oameni, care au experimentat de obicei munca într-un 
mediu extrem de solicitant şi concurential, cum ar fi o 
corporație, renunţă la un moment dat la slujba lor şi încep 
o activitate, eventual bazată pe un hobby personal, mai 
puţin stresanta si mai satisfăcătoare. De altfel, 
downshiftingul se referă şi la alte opţiuni de viaţă, cum ar 
fi renunţarea, în diferite grade, la posesiile materiale 
personale, reapropierea de natură prin renunţarea la 
locuinţa urbană şi relocarea în arii mai naturale, sau 
căutarea de noi experienţe care să ducă la auto-realizare 
(Paukova, 2012). 

Caseta 4. Nomadismul ca stil de viaţă alternativ 

Intr-una din călătoriile mele in Marea Britanie, în 
cadrul unui proiect ce îşi propunea schimbul de experienţă 
între trei ţări europene privind educaţia incluzivă, gazdele 
ne-au facilitat vizita într-o comunitate de „travellers”. În 
Marea Britanie (ca de altfel şi în alte ţări), există multe 
comunităţi de „gipsy” si „travellers”. Sunt comunităţi 
nomade formate fie din ţigani, fie, aşa cum am aflat cu 
surprindere la momentul respectiv (2009), din oameni ce 
au avut o situaţie socială medie sau peste medie, dar la un 
moment dat al vieţii lor au decis să renunţe la tot ce aveau 
(loc de muncă, locuinţă, poziţie socială), pentru a trăi o 


viata simpla, impreuna cu familia, intr-o rulota, calatorind. 
Statul britanic monitorizează îndeaproape aceste 
comunităţi: sunt înregistrate, le sunt oferite opţiuni privind 
locurile unde pot să se oprească (adesea rămân săptămâni, 
luni sau chiar ani într-un loc) şi le oferă facilităţi privind 
educaţia şi asistenţa medicală. În comunitatea pe care am 
vizitat-o noi, se încerca includerea copiilor în învăţământul 
de masă, astfel că ei mergeau la şcoala locală şi li se 
oferea sprijin cu cele necesare (rechizite, uniforme, etc), 
sau pentru recuperarea unor întârzieri în dezvoltarea lor 
şcolară. Acesta este totuşi un exemplu extrem de 
downshifting, cei mai mulţi din cei ce optează pentru acest 
stil de viaţă preferând doar schimbarea locului de muncă 
sau un trai simplu, eliberat pe cât se poate de materialism. 

Ce legătură are un trend cum este downshiftingul cu 
sănătatea şi cu sistemul de îngrijire a sănătăţii? Răspunsul 
tine de faptul ca este o altă provocare ce vine dinspre 
social înspre domeniul medical. Există mai întâi implicaţii 
la nivel individual: pe de o parte există un efect benefic 
asupra stării de sănătate a persoanei care face o astfel de 
opţiune de viaţă prin reducerea stresului, apropierea de 
natural, o viaţă mai plină de semnificaţie, împlinire şi 
armonie cu propria persoană şi cu ceilalţi. Există studii ce 
arată ca downshiftingul poate contribui la creşterea 
calităţii vieţii şi, mai specific, la intensificarea activităţii 
fizice ca urmare a faptului că aceste persoane au mai mult 
timp liber (Kennedy et al, 2013). Pe de altă parte este de 
aşteptat să existe şi efecte negative datorită scăderii 
venitului, schimbării stilului de viaţă şi pierderii reţelei de 
suport social. Astfel, traiul într-o comunitate nomadă 
(Caseta 4) poate să însemne creşterea riscului pentru 
anumite boli (de exemplu cele infecțioase), sau accesul mai 
scăzut la o îngrijire medicală de calitate, sau la asigurări 
de sănătate. Totuşi, există foarte puţine studii care sa 
analizeze efectele în planul sănătăţii ale acestui 
comportament social în creştere. Există de asemenea 
implicaţii pentru sănătate la nivel de societate, având în 
vedere că statul trebuie să gândească politici, inclusiv de 


Sanatate, pentru aceste persoane. De asemenea trebuie 
oferite servicii de sanatate care sa raspunda nevoilor 
acestei categorii de populaţie. O astfel de opţiune poate fi 
viabilă într-o societate ce oferă servicii universale de 
îngrijire a sănătăţii, chiar şi celor ce nu sunt integrati pe 
piaţa muncii. 

Cum se reflectă modernizarea de astăzi a României 
în problemele de sănătate şi boală? Aici, mixul între 
traditionalismul din zonele rurale şi modernitatea sau 
postmodernitatea zonelor urbane, se reflectă inclusiv în 
sănătate. România este asemenea unui mozaic în ce 
priveşte serviciile medicale, având atât zone geografice cu 
servicii medicale de vârf, cât şi arii (cele rurale, izolate) cu 
servicii extrem de precare sau inexistente, ceea ce 
determină un acces inegal. Mentalităţile legate de sănătate 
sunt şi ele foarte diferite. Multe persoane din zonele rurale 
apelează în primul rând la remedii naturale, adesea cerând 
ajutor medical de specialitate când e prea târziu pentru un 
tratament eficient. Religiozitatea crescută a oamenilor ce 
locuiesc în rural sau a celor cu educaţie scăzută, ca şi lipsa 
de acces la servicii face ca mulţi oameni din România să fie 
mai încrezători în ajutorul primit de la Dumnezeu decât de 
la un medic. De cealaltă parte, avem persoana foarte 
educată din urban, ce dispune de resurse materiale şi 
informaţionale şi care îşi monitorizează atent sănătatea şi 
uneori apelează la tratamente medicale exclusiviste, cum 
ar fi chirurgia estetică. 

Aceleaşi extreme le regăsim şi în oferta de servicii de 
sănătate: la un pol spitalele publice cu condiţii şi dotări 
precare, cu o incidenţă prea mare a infecțiilor 
nozocomiale, iar la polul opus clinicile private, cu preţuri 
prohibitive pentru o mare parte a populaţiei. România este 
caracterizată de asemenea de o mentalitate deficitară în ce 
priveşte preventia şi promovarea sănătăţii (controlul 
medical periodic nu este încetățenit la noi, datorită lipsei 
unei  educaţii eficiente pentru sănătate, informaţia 
medicală este scăzută). La acestea se adaugă moştenirea 
unui sistem de sănătate cu tare: corupţie, calitate scăzută, 


practici medicale ce trebuie schimbate, resursa umana 
(medici si personal medical auxiliar) nesatisfacuta si 
demotivata. Subfinantarea sistemului a determinat masuri 
de austeritate ca reduceri de personal, scaderea salariilor 
medicilor sau inchiderea unor spitale. 

Provocari aduse de schimbari plasate la granita intre 
medical si social 

Exista o serie de schimbari ale unor fenomene si 
procese care se plaseaza la intersectia intre domeniul 
medical si social si care reprezinta adevarate provocari de 
studiu pentru sociologia de azi. Un bun exemplu sunt 
schimbarile de factura demografica din societatile de 
astazi. Ele sunt fenomene sociale pentru ca se refera la 
populatie ca intreg si pentru ca sunt sensibile la trenduri si 
transformări sociale. În aceeaşi măsură, au caracter sau 
conotaţii medicale pentru că surprind aspecte legate de 
sănătate şi boală. Morbiditatea, mortalitatea, speranţa de 
viata, nuptialitatea, etc. sunt indicatori demografici care 
reflectă şi sunt influenţaţi de aspectele sociale şi medicale 
ale unei societăţi. Demografia a constituit dintotdeauna un 
domeniu asupra căruia sociologia şi-a aplecat atenţia, dar 
în ultimii ani, o serie de schimbări demografice atrag şi 
mai mult interesul sociologilor. Voi discuta pe scurt doar 
unul din trendurile demografice actuale, cel legat de 
îmbătrânirea populaţiei, înregistrat în toată Europa, care a 
debutat în urmă cu câteva decenii (Eurostat, 2014). 
Consecinta a creşterii speranţei de viata (prin creşterea 
calităţii îngrijirii medicale) si a scăderii fertilităţii 
populaţiei, îmbătrânirea populaţiei pune nu doar probleme 
sociale, ci şi medicale: are influenţe asupra pieţei muncii, 
asupra locuirii sau asupra suportului economic şi social 
oferit celor de vârsta a treia (pensii, servicii de sănătate). 
Imbătrânirea populaţiei cere o redimensionare a serviciilor 
medicale, cu apariţia unor noi specialităţi, cum ar fi 
gerontologia sau îngrijirea paliativă. 

Sociologia medicală aduce în prim plan ideea 
medicalizării vârstei a treia, adică faptul cá batranetea 
umană, condiţie firească şi naturală, începe să fie 


revendicata si redefinita de medicina. Tot mai multe stari 
specifice bátránetii sunt considerată ca patologice si 
tratate ca atare (Kaufert & Lock, 1997; Vincent, 2006; 
Mykytyn, 2008). Ca o consecinţă există astăzi o gama 
întreagă de servicii sau produse medicale menite să 
întârzie batranetea sau să o îmblânzească şi eventual să o 
,trateze”: produse hormonale pentru întârzierea 
menopauzei, tratamente pentru diverse tipuri de dureri, 
chirurgia estetică pentru atenuarea semnelor vizibile de 
îmbătrânire sau medicalizarea sexualităţii la vârsta a treia. 
Oamenii încep să considere din ce în ce mai mult că 
batranetea poate fi amânată şi că mare parte din 
constrângerile ei pot fi atenuate. 

Un alt fenomen plasat la graniţa între medical şi 
social este reprezentat de inegalitatile în sănătate, cărora 
sociologia medicală le-a dedicat numeroase studii. Oamenii 
nu au aceleaşi condiţii privind modul de hrănire, locuire 
sau muncă şi nu au acces egal la servicii de sănătate (adică 
la oportunităţi de preventie, diagnosticare, tratament). Din 
acest motiv şi bolile, dizabilitatile şi ratele de mortalitate 
diferă. Se considera că inegalitatile în sănătate nu sunt 
necesare, sunt injuste si evitabile (Whitehead, 1992). Mai 
mult, se cunoaste ca factorii ce determina aceste 
inegalitati sunt sistematici, deci pot fi studiati. Una din 
contribuţiile majore pe care o poate avea sociologia este să 
studieze aceşti factori (determinantii sociali ai sănătăţii si 
bolii) ce produc inegalităţi în sănătate, scopul fiind desigur 
atenuarea acestora. 

Tot la graniţa dintre social şi medical se plasează 
sistemele de sănătate. Fiecare stat dispune de un astfel de 
sistem care reprezintă totalitatea instituţiilor, actorilor, 
resurselor necesare pentru îngrijirea sănătăţii. Sistemele 
de îngrijire a sănătăţii aparţin desigur domeniului medical, 
dar au şi componente sociale însemnate. In ultimii ani, 
sistemele de sănătate din ţările lumii au trecut prin 
schimbări importante. Cele mai multe au fost reformate 
pentru că o serie de schimbări sociale recente au adus 
această necesitate: populaţia şi-a schimbat structura, 


multe regimuri politice au colapsat sau au fost regandite, 
criza economica a afectat resursele inclusiv in domeniul 
sanitar, iar viziunea despre statul bunăstării s-a schimbat 
treptat în multe state. Un caz deosebit îl constituie 
sistemele de sănătate din fostele ţări comuniste, extrem de 
centralizate şi ineficiente, marcate de corupţie, şi care au 
fost reformate din temelii. Sociologii au un cuvânt 
important de spus în toate aceste schimbări. Studiile de 
macrosociologie, bazate pe măsurări la nivel naţional sau 
supra-national si care utilizează instrumente statistice 
riguroase, pot fi de mare ajutor în direcționarea acestor 
schimbări si reforme, pentru că oferă o viziune de 
ansamblu asupra efectelor lor. Ritmul reformelor este 
diferit, astfel încât unele ţări au realizat deja reforme 
importante în domeniu, în timp ce altele abia le planifică 
(caseta 3). Studiile comparative în sociologie, sau studiile 
de măsurare a efectelor unor măsuri concrete pot arăta ce 
anume din experienţa ţărilor avansate poate fi preluat ca 
model de succes. Nu în ultimul rând, aceste reforme 
reprezintă un veritabil laborator pentru sociologie, pentru 
că, spre deosebire de alte perioade de transformări sociale 
(de exemplu perioada de după al Doilea Război Mondial), 
acum este o ştiinţă suficient de matură încât să poată 
contribui semnificativ la înţelegerea proceselor care au loc 
şi la influențarea lor în sens pozitiv. 

Caseta 3. Ritmul reformelor în sănătate în ţări din 
Europa 

Începute la mijlocul anilor '80, reformele sanitare în 
ţările din Europa au urmărit patru mari direcţii: 
schimbarea rolului statului şi a pieţei în domeniul sanitar 
(guvernanta, finantare, rolul sectorului privat), 
descentralizare, drepturile pacienţilor şi schimbarea 
rolului sănătăţii publice (Saltman and Figueras 1998). Deşi 
scopul reformelor a fost în general unul comun - creşterea 
eficienţei sistemelor sanitare -, ţările Europei nu au 
realizat aceste reforme în acelaşi ritm şi cu aceleaşi 
rezultate. Explicatiile sunt complexe si tin de discrepantele 
demografice intre tari, de contextul politic instabil, de 


resursele economice. Diferentele intre tari tin si de tipurile 
de sisteme sanitare implementate, unele fiind bazate pe 
asigurare sociala, altele pe taxe, sau pe o combinatie de 
alocare de fonduri de la nivel central si local. Nu doar 
tarile din fostul bloc comunist au realizat reforme in 
sectorul sanitar; masuri de reforma, de mai mica sau mai 
mare anvergura au fost luate practic in ultimele doua 
decenii in toate tarile membre ale Uniunii Europene. Au 
existat si aspecte comune ale acestor refome, ca de 
exemplu faptul ca toate tarile au introdus asigurare 
medicala obligatorie, dar cu diferente notabile legate de 
organizare, guvernare si finantare. Iata cateva exemple din 
tari din estul si centrul Europei: Ungaria a implementat 
sistemul de asigurări sociale în 1989, a reorganizat 
serviciile medicale primare in 1992 si a introdus metode 
de eficientizare si de control a costurilor din sistem 
(Bokros, Dethier 1998); Republica Ceha a trecut in 1992 la 
sistemul asigurărilor sociale si ulterior la privatizarea 
serviciilor medicale deţinute de stat, astfel încât astăzi 
marea parte a instituţiilor medicale sunt în proprietate 
privată (Ensor, 1993); Polonia a iniţiat şi ea un program 
naţional de asigurări de sănătate începând cu anul 1997 
(Berman, 1998). În România sistemul asigurărilor sociale 
de sănătate, iniţiat în 1996, a început să devină funcţional 
în 1999. În 2010 a fost realizată ultima schimbare majoră 
în domeniu, prin descentralizarea spitalelor publice. 

Câteva concluzii 

Cum va evolua societatea din punct de vedere al 
problemelor de sănătate şi boală? Cum vor fi provocate 
ştiinţele sociale, în speţă sociologia, să răspundă la aceste 
noi evoluţii? Câteva direcţii sunt uşor de intuit pentru că 
se prefigurează încă de astăzi. Le voi discuta pe scurt mai 
jos. 

Schimbarea patologiilor despre care am arătat că a 
fost un fenomen continuu în istoria umană, va avea loc în 
continuare. Apariţia de noi tratamente pentru diferite boli 
(deja există ştiri promițătoare despre evoluţii în ce priveşte 
găsirea unor tratamente pentru bolile degenerative sau 


infectioase - Alzheimer sau HIV/SIDA), progresele in 
domeniul cancerului si apariția unor noi maladii 
infecțioase sunt deja premise pentru modul în care va 
evolua tabloul nosologic în viitor. De câteva ori în ultimii 
ani omenirea a trecut prin alerte legate de pericolul şi 
posibilul debut al unei pandemii. Chiar acum în timp ce 
scriu, mass media transmite ştiri alarmante despre Ebola. 
Toate aceste subiecte medicale sunt deja pe agenda 
publică, generează comportamente individuale, mişcări 
sociale şi schimbări la nivel social şi politic şi din acest 
motiv, sociologia va avea un rol important în analiza lor. 

Medicina de azi se confruntă tot mai mult cu o serie 
de probleme etice. Diagnosticul genetic prenatal pentru a 
lua decizia de a termina o sarcină prin avort în cazul în 
care fătul are probleme sănătate, euthanasia şi aspectele 
legate de sfârşitul vieţii, avortul (şi dacă religia are un 
cuvânt de spus în această problemă), alternativele la 
reproducerea naturală (mamele-surogat, fertilizarea in 
vitro), cercetarea/experimentarea medicală pe animale şi 
fiinţe umane, malpraxisul medical, transplantul de organe, 
diagnosticarea si screening-ul în bolile stigmatizante, 
religie, toate acestea sunt doar câteva aspecte ce 
generează azi dileme etice. O nouă ramură medicală, 
bioetica, a apărut cu aproximativ cinci decenii în urmă ca 
răspuns la aceste preocupări. Importanţa acestui domeniu 
este dovedită de faptul că există instituţii dedicate 
cercetării şi publicaţii în domeniu (există 10 reviste 
ştiinţifice pe tema bioeticii numai în fluxul international 
principal). Datorită progresului considerabil pe care le 
înregistrează astăzi ştiinţa şi tehnologia, inclusiv în 
domeniul medical, mă aştept ca subiectele sensibile din 
punct de vedere etic să devină mai numeroase şi 
dezbaterile pe unele din problemele care există deja să se 
amplifice. 

Sociologia analizează deja de ani buni un fenomen ce 
pare să ia tot mai mult amploare: medicalizarea societăţii 
(amintit succint mai sus). Stări sau probleme care erau 


considerate anterior ca firesti pentru conditia umana sau 
evolutia de-a lungul vietii intra din ce in ce mai mult in 
atentia domeniului medical si sunt tratate ca probleme 
medicale. Consumul de alcool sau de droguri, boala 
mintala, aspectele legate de comportamentul sexual, 
maternitatea, stresul, hiperactivitatea copilului sunt 
exemple ilustrative pentru medicalizare. Desi exista voci 
ce arata ca discutia legata de medicalizare e exagerata si 
ca procesul nu este atat de extins, realitatea desemnata de 
ea nu poate fi totusi contestata. Institutia medicala a 
devenit una din principalele instituţii sociale, iar 
problemele medicale ocupă tot mai mult loc in 
preocuparile oamenilor si societatilor Ma astept ca 
problemele legate de sănătate si boala să se menţină şi în 
continuare pe agenda publică şi preocupările faţă de ele să 
crească în viitor. Anumite schimbări sociale ce afectează 
aspectele de sănătate se desfăşoară pe intervale mari de 
timp (evoluţiile demografice sau schimbarea ideologiilor 
politice) şi, mă aştept ca trenduri ce au debutat în prezent 
să se menţină şi într-un interval de 30-50 de ani. 

O persoană atentă poate observa faptul că în ultimele 
decenii a crescut tot mai mult preocuparea oamenilor 
pentru propriul corp şi propria persoană. Mass-media 
abundă în imagini ale corpului omenesc în diverse 
contexte şi ipostaze, oamenii se preocupă tot mai mult de 
aspectul lor, este redefinită ideea de corp sănătos şi sunt 
reajustate continuu criteriile de frumuseţe. Toate acestea 
determină o continuă raportare a oamenilor la corpul lor, 
fie într-o relaţie pozitivă de grijă pentru acesta, fie într-un 
raport negativ, atunci când nu corespunde standardelor, 
adesea imposibil de atins, prezentate în media. Dezbaterile 
legate de calitatea hrănirii, fitness-ul ca activitate, 
numărul mare de pacienţi ai chirurgiei estetice, sau 
extinderea pe care a luat-o industria wellness-ului nu sunt 
decât semne ce arată importanţa acordată corpului. 
Probabil că niciodată corpul uman nu a fost atât de mult în 
centrul atenţiei. Firesc, disciplinele ce studiază umanul au 
creat ramuri pentru studiul acestui aspect. Sociologia şi 


antropologia corpului vor cuprinde tot mai mult teren in 
cercetarile viitoare, in timp ce psihologia si psihiatria vor 
trebui sa gaseasca solutii pentru patologiile ce afecteaza 
imaginea corporala (ca anorexia si bulimia). 

Alte tendinte ce vor caracteriza viitorul tin de 
cresterea in importanta a orientarilor religioase moderne 
(în sens de  non-traditionale). Această revitalizare 
religioasă va avea ca efect consolidarea abordărilor 
medicale alternative care pun accent pe armonie, pe 
unitatea corp-minte şi care abordează fiinţa umană ca 
întreg. Cred că, din acest punct de vedere, medicina 
holistă îşi va continua dezvoltarea în paralel cu medicina 
convenţională. 

Care e relevanta sociologiei în acest context? Cum se 
va schimba ca să poată răspunde acestor noi provocări? Ca 
să răspundem la această întrebare trebuie să vedem mai 
întâi cum s-a adaptat până acum. După o etapă a 
începuturilor marcată de contribuţii teoretice, dezvoltarea 
metodologiei a permis acumularea studiilor de teren pe 
diverse teme. Ulterior, dezvoltarea treptată a aparatului 
statistic a permis realizarea de studii extensive care au 
conturat o imagine de ansamblu asupra stocului de 
sănătate al unor ţări, uniuni de ţări sau a lumii ca întreg. 
Studiile realizate de Organizaţia Mondială a Sănătăţii, sau 
realizate de diferite instituţii ale Uniunii Europene, ca şi 
cercetările de tipul European Values Survey şi World 
Values Survey sunt un bun exemplu în acest sens. Ele au 
reprezentat un instrument extrem de valoros inclusiv 
pentru cunoaşterea atitudinilor şi comportamentelor 
legate de sănătate şi boală. Există şi un oarecare 
dezavantaj al acestor studii, respectiv faptul ca 
acumularea unui bagaj atât de mare de date statistice în 
sănătate a dus şi la o acumulare a erorilor în interpretarea 
acestora. (Gigerenzer et al. 2007) arată cum nu doar 
pacienţii, ci uneori si medicii interpretează eronat 
statisticile medicale. Cred că acest mod de lucru utilizând 
studii de teren extensive va continua. Abilitatea de a 
colecta şi a lucra cu big data va fi una extrem de 


valorizata. Deja in tari din Europa cu traditie in cercetare 
se lucreaza cu baze de date cu inregistrari (registry data) 
despre diverse aspecte ale vietii indivizilor (date legate de 
venit, de educatie, medicale, etc.) si mai ales cu informatii 
rezultate din agregarea acestor baze de date. E un mod de 
lucru cu un potential deosebit pentru verificarea unor 
cauzalitati care anterior nu puteau fi testate decat pe 
populatii mici (de exemplu relatia boala-venit, boala- 
ocupare, etc.). 

In paralel cu studiile extensive (pe populatii mari), s- 
au acumulat si studiile legate de experienta individuala a 
bolii. Ecoul emotional şi social pe care boala il 
declanşează, experienţa spitalizării, adaptarea la o boală 
cronică sau semnificaţiile atribuite sănătăţii şi bolii 
reprezintă teme tot atât de interesant de studiat. Studiile 
calitative, de mai mici dimensiuni, au rafinat şi nuantat 
cunoaşterea în acest domeniu. Atenţia tot mai mare 
acordată individului (aşa cum arătam mai sus) şi auto- 
exprimării, valorizarea tot mai mare a experienţelor 
individuale, facilitată si de explozia canalelor de social 
media şi a comunicării online se va reflecta în continuare 
şi în tipul studiilor de sociologie. Studiile ce dau întâietate 
experienţei si semnificatiilor individuale vor ocupa si mai 
departe un loc important. Vor lua amploare si studiile 
despre impactul reflectarii mediatice asupra aspectelor de 
sănătate. Deja există un număr impresionant de cercetări 
ce arată că deşi mass media prezintă masiv teme din 
domeniul medical, nu aduce întotdeauna cele mai 
importante subiecte în atenţia publicului sau nu o face cu 
foarte mare acuratețe. 

Inchei acest capitol într-o notă practică şi optimistă, 
arătând un exemplu concret despre cum sociologia poate 
contribui la găsirea de soluţii pentru probleme de sănătate 
actuale. Arătam mai sus că astăzi predomină bolile cronice 
în majoritatea ţărilor Europei. Dintre acestea cancerul 
constituie o mare provocare pentru ştiinţa medicală şi 
sistemele de sănătate, fiind a doua cauză de mortalitate în 
Europa (European Health Report 2012). Dacă iniţial ratele 


de mortalitate erau mari pentru toate tipurile de cancer, 
astazi, o serie de progrese in preventie, diagnosticare si 
tratament aduc cateva raze de speranta, pentru cateva din 
tipurile de cancer. Perspectiva asupra acestei boli s-a 
schimbat in ultimii ani. Supravietuirea in cancer este 
redefinita si se considera ca incepe din momentul punerii 
diagnosticului. Pentru ca ratele de supravietuire au crescut 
considerabil in ultimii ani pentru anumite cancere, se pune 
tot mai mult problema reintegrarii sociale şi profesionale a 
supravietuitorilor Aceşti oameni care au trecut prin 
experienţa unei boli devastatoare încearcă la un moment 
dat să îşi reia viaţa, suspendată temporar de tratamente şi 
proceduri medicale. Numai că reîntoarcerea la muncă este 
adesea însoţită de dificultăţi, unele individuale (putere 
scăzută de muncă, oboseală, dureri), altele legate de 
interacţiunea cu colegii (stigmatizare, marginalizare), 
altele venind dinspre angajatori (lipsa de înţelegere şi 
suport sau chiar refuzul de a reprimi persoana la muncă). 
Aici pot interveni ştiinţele sociale (sociologia, psihologia) 
pentru a studia atât perspectiva supravietuitorilor de 
cancer, cât şi cea a angajatorilor şi a semnala soluţii 
pentru ca reintegrarea în muncă, atât de necesară pentru 
bolnav, pentru organizaţie şi pentru societate, să fie 
facilitată. În Europa există din 2013 o reţea formată din 
peste 40 de specialişti (medici, sociologi, psihologi) din 20 
de ţări europene care îşi propune acest lucru. Reţeaua 
COST - Cancer and Work (din care face parte şi România) 
are finanţare europeană şi va încerca, pe parcursul a patru 
ani, prin eforturi interdisciplinare, să aducă un progres 
într-o arie îngustă dar însemnată legată de cancer. 

Migratia si revenirea romanilor in tara. 

ii i 


Implicatii 

Ionela Vlase 

Asa cum aprecia Stephen Castles (2010), interesul 
pentru a explica fenomenul migratiei a crescut in ultimele 
decenii daca luam in considerare multiplicarea revistelor 
de specialitate, a cursurilor universitare, a conferintelor 
internationale dedicate acestei teme de interes pentru 
cercetare. Cu toate acestea, nu exista inca un model 
teoretic coerent care sa explice de ce unii oameni sunt 
mobili, in vreme ce majoritatea nu migreaza. Autorul mai 
sus citat argumenteaza ca nu este nici posibil nici dezirabil 
sa existe un model teoretic global care sa explice migratia, 
ci mai degraba este necesar ca migratia sa fie abordata in 
domeniul mai vast al schimbarii sociale. Migratia nu 
prezinta un interes in sine, cat pentru implicatiile pe care 
poate sa le aiba in functie de tipul de migratie, de numarul 
persoanelor implicate, de  profilurile migrantilor, de 
caracteristicile structurale ale tarilor afectate de procesul 
migratiei. Castles (2010) atrage atentia, de asemenea, ca 
in cadrul studiilor si politicilor privind migratia, foarte 
adesea există o asumptie implicită conform căreia migraţia 
este o anormalitate care trebuie oprită sau măcar 
controlată şi de aici nevoia statelor de a croi politici 
specifice. 

Un alt aspect problematic ridicat de Castles se referă 
la parcelizarea studiilor privind migraţia, acestea fiind 
adesea caracterizate de o abordare unidisciplinară: 
economică, demografică, antropologică, etc., în vreme ce 
interdisciplinaritatea studiilor unui fenomen atât de 
complex precum migraţia s-ar dovedi mult mai eficientă 
pentru cunoaştere. Acest lucru ar presupune ca studiul 
migraţiei sa fie conectat cu studiul mai larg al 
transformărilor sociale la care migraţia contribuie, fiind la 
rândul ei afectată de noile ordini sociale. 

Migraţia este în fapt un proces. Efectele acestui 
proces continuă să apară chiar dacă am presupune că 
oamenii s-ar stabili la un moment dat fie în ţara de primire, 
fie în cea de origine. Chiar şi în cazul când oamenii care au 


plecat se vor stabili in tara destinatiei lor, efectele acestui 
fapt se vor face resimtite in timp intr-o forma sau alta: 
socializarea generatiei a doua (copiii imigrantilor), relatiile 
cu tara de origine si cu cei ramasi in urma (familii, 
prieteni) sau modificarea structurii socio-demografice a 
populatiei din localitatile de origine si implicatiile acestui 
fapt in plan economic sau social. 

Din acest punct de vedere, sociologia are un rol 
important de jucat in cunoasterea acestor efecte pe 
termen lung ale mobilitatii geografice a populatiei. Fie ca 
se preocupa de aspectele economice ale migratiei, fie ca ia 
în considerare relaţiile sociale şi ideile sau valorile in curs 
de schimbare ca urmare a transferurilor sociale, 
cercetătorii din acest domeniu au un rol însemnat în a 
descrie şi înţelege aceste schimbări produse de migraţie. 
Cunoaşterea acestor fenomene constituie fondul istoriei 
sociale pe care mai târziu oamenii vor încerca să o 
înţeleagă. Fără doar şi poate, localităţile care astăzi cunosc 
o rată ridicată a mobilităţii membrilor comunităţii lor, vor 
arăta mâine altfel datorită transferurilor economice şi 
sociale ale migrantilor. Înțelegerea acestor schimbări in 
viitor depinde însă de minutioasa lor descriere şi cercetare 
în prezent, acum când se petrec. 

In ce priveşte tara noastră, fenomenul emigrației este 
unul extins şi a cunoscut o evoluţie rapidă ca tipuri de 
migraţie (exemplu: migraţie economică, de studiu, înalt 
sau slab calificată, etc.), dar şi ca număr de persoane care 
participă la proces. Estimările privind numărul românilor 
care lucrează astăzi în afara ţării se ridică la 3 milioane de 
persoane, femei şi bărbaţi deopotrivă. Italia este principala 
tara destinaţie a migrantilor români, urmată de Spania. 
Pentru a avea o imagine mai precisă asupra evoluţiei 
fluxurilor de români care au intrat în aceste două ţări 
destinaţie între 2000 şi 2011, putem menţiona, 
conformsursei OECD International 

Migration Database, că numărul românilor care au 
intrat in Italia a crescut de la 19 332 in 2000 la 90 096 în 
2011, atingând totuşi maximul în 2007 (data aderării 


României la Uniunea Europeană) cu un număr de 261 273 
de persoane. In Spania, evolutia a fost asemanatoarele, 
chair daca efectivele migrantilor au fost relativ mai 
scazute decat in Italia. Astfel, daca in 2000 un numar de 
17 456 de romani au intrat in Spania, numarul lor a 
crescut la 60 898 in 2011, cel mai ridicat numar de romani 
intrand in Spania tot in 2007, respectiv 197 

642. 

Sunt cateva aspecte ce par a caracteriza migratia 
românilor si a o individualiza partial fata de caracteristicile 
obisnuite ale migratiei internationale. Literatura din 
ştiinţele sociale, precum şi discursurile politice propun ca 
portret tip al migrantului un bărbat, de obicei tânăr, 
necăsătorit, mai bine educat decât media (Chiswick, 1999). 
Există însă fluxuri de migraţie unde lucrurile stau altfel. 
Spre exemplu, în Italia, numărul româncelor sosite după 
1990 este mai mare decât al bărbaţilor, reflectând nişa 
migratorie pe care sa dezvoltat fenomenul: integrarea în 
servicii de îngrijire domestică. 

Pe de altă parte, în ultimii ani, cel puţin în anumite 
comunităţi, o parte a migranţilor se întorc pentru a se 
stabili în ţară (Martin & Radu, 2009; Shima, 2010; Marcu, 
2011; Stoiciu et al, 2011). In vreme ce majoritatea studiilor 
din domeniu considera migrantii reveniti ca pe un 
potenţial al dezvoltării ţărilor de origine (prin economiile 
transferate în ţară, prin investiţiile locale şi prin transferul 
de competenţe sau idei noi), observaţiile recente în 
România, în zone rurale, par să contrazică acest lucru 
(Vlase, 2013). Migrantii, femei şi bărbaţi, nu au motivații 
egale de a reveni în tara. Revenirea familiilor de migranti 
ascunde adesea conflicte ti opoziții în sânul familiilor, chiar 
dacă acestea sunt uneori considerate unităţi sociale 
caracterizate de o coeziune de interese. Nu toţi mebrii 
famillilor reîntoarse în ţară beneficiază de oportunităţi 
egale de insertie socio-economică şi culturală. Există 
tendinţe contradictorii. Femeile apar mai dezavantajate cu 
privire la potenţialul de a dezvolta afaceri locale în 
societăţi bazate pe un model patriarhal. Investiţiile din 


propriile economii (in cazul barbatilor), capitalul social 
redus datorita absentei indelungate, neincrederea in 
practicile instituţiilor financiare, contextul economic 
instabil sporesc riscul ca acest grup să devină vulnerabil. 

Atât plecarea, cât şi revenirea în ţară a românilor, 
sunt fenomene care produc schimbări demografice, 
economice şi culturale. În articolul său privind relaţia 
dintre migraţie şi schimbare sociale, Portes (2010) afirmă 
că migraţia este ea însăşi formă şi cauză a transformărilor 
sociale. Autorul remarcă însă că efectele şi profunzimea 
schimbărilor sociale generate de migraţie sunt mai 
importante în societăţile de origine decât în cele de 
primire a imigranţilor. În acelaşi timp, profunzimea 
schimbărilor sociale depinde totuşi de numărul de 
migranti, de durata migraţiei, şi de caracteristicile socio- 
demografice ale migrantilor. Efectele asupra societăţii de 
origine sunt cu atât mai mari cu cât un număr însemnat al 
populaţiei pleacă pe o perioadă relativ extinsă de timp şi 
afectează structura pe vârste a populaţiei rămase în ţară. 
În cazul migraţiei economice, în special populaţia activă 
pleacă, lăsând în urmă o populaţie îmbătrânită. Acest lucru 
este evident în unele regiuni din ţara noastră, în special în 
rural. Perspectivele reduse de angajare după terminarea 
şcolii determină pe mulţi tineri să caute un loc de muncă în 
străinătate. Aşa cum spunea o intervievată din Cluj: „Asta-i 
tara fără viitor, tinerii pleacă pentru ca mai bine slugă la 
străini decât slugă în ţara lui. Totuşi te alegi cu un 
beneficiu... aici sluga pe nimic”. (femeie căsătorită, 58 de 
ani, casnică, mamă a patru copii dintre care doi sunt la 
muncă în Spania). Oamenii sunt descurajati după lunga 
tranziţie îngreunată de criza actuală şi percep România ca 
pe o ţară care nu oferă şanse tinerilor. 

Criza actuală globală şi impactul ei asupra scăderii 
cererii de forţă de muncă în ţările spre care s-au orientat 
cu precădere românii, determină ca o parte dintre cei 
plecaţi la munca în Italia sau Spania să se întoarcă în tara: 

... C-O venit şi copilu’ din Italia. Acolo, nici acolo nu 
mai merg treburile [...] cum au mers, şii, o lucrat, acolo, 


săracu', o lucrat o grămadă de timp, şi o venit acasă 
păntru că trebuia să-i dea din Italia în jur de 5000 de euro 
şi nu i-o dat, ş-o vinit acasă. (femeie divorțată, 65 de ani, 
pensionară, mamă a doi băieţi, unul în Italia şi celălalt 
reîntors în tara din cauza datoriilor acumulate acolo.) 

Migraţia de întoarcere este un fenomen care, pe 
fondul crizei economice globale actuale, începe sa 
preocupe atât oficialii europeni, instituţiile de cercetare, 
cât şi unele organizaţii neguvernamentale de la noi. În 
2008, potrivit datelor Eurostat, peste 500.000 de cetăţeni 
ai statelor membre UE, reprezentând 15% din totalul 
imigranţilor in UE pentru anul respectiv, sunt migranti 
reveniti în ţările lor de origine după o anumită perioadă 
petrecută la muncă sau studii în străinătate. România nu 
înregistrează însă astfel de date (fiind o excepţie între 
ţările UE din acest punct de vedere), pe principiul că ce nu 
este este înregistrat înseamnă că nu există. Migraţia de 
întoarcere nu este însă un fenomen recent, fapt arătat şi 
de Dustmann (1996), doar că interesul pentru el este nou 
acum când majoritatea statelor se confruntă cu creşterea 
şomajului. Evident, cele mai multe state doresc ca 
cetăţenii străini aflaţi temporar la muncă să se întoarcă de 
unde au venit, pentru a evita mişcări sociale, cheltuieli 
publice ridicate pentru asistenţă sociale, printre altele. 
Cum era de aşteptat, în aceste situaţii străinii sunt mai 
afectaţi de şomaj decât cetăţenii respectivei ţări. Criza 
actuală este, indubitabil, un factor care afectează cu 
precădere anumite categorii de migranti, precum şi 
şansele reintegrării lor în ţară. 

Raportul anual SOPEMI (2008) privind migraţia 
rezervă o parte însemnată analizei ratelor de întoarcere a 
migrantilor în tara de origine, a profilului socio-demografic 
al acestora, pecum şi a impactului politicilor destinate 
reintegrării acestor categorii de migranti reveniti. Pe 
scurt, raportul arata ca, in functie de contextul socio- 
economic al tarii de origine, intre 20 si 50% dintre 
migranti revin cu intentia de a se stabili definitiv; cei care 
se reintorc in tara de origine sunt, in special, migrantii cu 


studii primare cat si cei cu studii universitare, iar din 
punct de vedere al varstei active rata mai mare de 
reintorcere se afla, de asemenea, la cele doua extremitati 
(pana in 30 de ani si peste 50 de ani, sau care se apropie 
de vârsta pensionării). In ce priveşte momentul 
reîntoarcerii, raportul arată că majoritatea migrantilor se 
întorc în ţara de origine după 3-5 ani petrecuţi în 
străinătate. După această perioada începe să scadă foarte 
mult rata întoarcerii, migrantii optând mai degrabă pentru 
migraţia de instalare în tara gazdă. Există şi studii 
(Dustmann, 2003, de pildă) care au ambiția de a oferi 
estimări ale duratei optime a migraţiei în vederea 
acumulării capitalului economic şi uman necesar 
reintegrării durabile în ţara de origine. Într-un context 
marcat de incertitudini, nu e de mirare că migrantii romani 
sfidează calculele economiştilor alegând să revină în ţară 
mai mult după dispoziţia psihologică de moment, decât în 
funcţie de anumite obiective economice pe termen mediu 
sau lung, aşa cum arăta şi Marcu (2011). Între cei reveniti, 
cei mai mulţi afirmă că s-au întors din motive familiale şi 
doar 40% spun că au revenit pentru că şi-au atins 
obiectivele economice fixate, conform studiului „Impactul 
crizei economice asupra migraţiei forţei de muncă 
româneşti” publicat de Friedrich Ebert Stiftung (Stoiciu, 
2008). 

Estimari ale numarului de romani reveniti in tara 

Asa cum precizam anterior, nu exista date oficiale la 
nivel national privind migratia de revenire. Putem face 
unele estimari ale numarului persoanelor intoarse in tara 
din surse ale tarilor gazda. Trebuie insa retinut ca migratia 
de intoarcere, in cazul acestor surse, nu precizeaza daca 
romanul care paraseste Italia sau Spania, de exemplu, 
revine in România sau alege alta tara gazdă. In plus, nu 
toti cei care parasesc tara gazda anunta acest lucru, fie 
pentru a nu renunta la anumite drepturi sociale dobandite 
in tara respectiva, fie pentru ca nu sunt siguri asupra 
deciziei de a se restabili definitiv in tara de origine. Nu 
avem astfel certitudinea ca cel revenit in anul 2008, cu 


intentia de a se restabili in Romania, mai este astazi in tara 
Sau a re-migrat in fosta tara gazda sau in alta tara. Tinand 
cont de aceste limite inerente masurarii unui fenomen in 
continua evolutie, iata care sunt datele furnizate de 
registrele populatiei Italiei si Spaniei (fig 2 si 3) - cele 
doua destinatii principale ale migrantilor romani de dupa 
1995 (Sandu, 2010). Spania si Italia atrag, intr-adevar, in 
jur de doua treimi din migrantii romani. Din cele 3 
milioane de romani care ar fi peste hotare astazi, numai in 
Italia sunt in un milion, iar in Spania alti 800.000 de 
romani. Este de asteptat atunci ca cel mai mare numar de 
persoane revenite sa fie muncitori din Spania si Italia. 
Totusi, chiar si in conditiile crizei economice globale si a 
somajului in crestere6, Italia si Spania atrag in continuare 
un numar important de romani. Conform Eurostat, 
Romania era in 2008 tara din UE cu cel mai mare numar 
de emigranti, 46% dintre ei mergand in Italia si 19% in 
Spania. Asa cum aratau Ambrosini et al. (2015), profilul 
romanilor plecati pe ruta tarilor din Sudul Europei este cel 
al migrantului slab calificat (selectia negativa in raport cu 
nivelul de educatie), in vreme ce SUA sau Australia atrag, 
cu precadere, romanii inalt calificati (selectie pozitiva), iar 
tarile Europei Occidentale atrag toate categoriile de 
migranti romani (selecţie neutră). 

Numarul romanilor care au parasit Italia intre 1995 
si 2007 este in crestere (vezi figura 2). In acest interval 
20.588 de romani au revenit, probabil, in tara. Pe de alta 
parte, numarul celor care pleaca in Italia, este in 
continuare semnificativ, ceea ce explica evolutia stocului 
de migranti romani din Italia in ultimii ani (Romania este 
de cativa ani pe primul loc in randul comunitatilor de 
straini in Italia, reprezentand 21% din totalul imigrantilor). 
Cat priveste Spania, romanii continua sa spere la un loc de 
munca, chiar daca mai prost platit decat sa revina in tara 
atata timp cat nu cunosc modele de reusita ale altor 
migranti reintorsi. Cifrele furnizate de Institutul de 
statistică al Spaniei arată că în jur de 5.500 de persoane 
au plecat din Spania în 2009 pentru a se stabili în 


Romania, majoritatea fiind la varsta activa (vezi figura 3). 
Intre cei reveniti din Spania predomina barbatii (3200), 
fata de 2300 femei. 

Motivaţiile reîntoarcerii si tensiunile generate in 
cadrul familiilor 

Intuitiv, aceste diferente de gen pot fi datorate, pe de 
o parte, contractiei locurilor de munca în domeniul 
construcţiilor, unde lucrează în special bărbaţii, în vreme 
ce domeniul serviciilor domestice (menaj, asistenţa 
persoanelor vârstnice sau bolnave la domiciliu, etc.), unde 
lucrează îndeosebi femeile, este mai puţin afectat. Pe de 
altă parte, o cercetare empirică în Vrancea (Vlase, 2011), 
pe un grup de 20 de persoane revenite din Italia, arată că 
femeile nu vor să revină în ţară, iar cele care se întorc 
recunosc că decizia a fost luată de soţii lor. Femeile 
reîntoarse sunt în general căsătorite şi au copii. Copiii 
constituie adesea argumentul invocat de soţi pentru a 
convinge soțiile că e spre binele copiilor să se întoarcă in 
tara: „soţul meu ce zice: noi ne întoarcem în tara. A fost 
decizia lui, că noi nu o duceam greu acolo (în Italia - nota 
autorului). Deci noi nu o duceam rău acolo, aveam salariu 
fix, dar soţul meu s-a gândit că dacă ea (fiica cea mare - 
nota autorului) creşte şi începe secunda noi tre' să stăm 
acolo până termină (încă 4 ani - nota autorului)” (femeie 
căsătorită, 40 de ani, mama a două fiice, a locuit în Italia 
11 ani, intervievată în noiembre 2010). Femeile au mai 
multe motive de a nu dori să revină în ţară, aşa cum am 
arătat şi cu alte ocazii (Vlase, 2011; 2013): 

— In ciuda ocupaţiilor precare în Italia/Spania, 
femeile apreciază totuşi faptul că sunt active economic şi 
relativ independente financiar; 

— De obicei ele nu au economii personale pentru că 
salariile lor în ltalia/Spania au fost cheltuite pe 
întreţinerea familiei, pentru a permite soţilor să pună 
deoparte banii; 

— Reîntoarcerea înseamnă pentru femei revenirea la 
statutul de casnică, izolată în gospodărie şi dependentă 
financiar; 


— Mai mult, meritele pentru cele realizate in 
decursul anilor de migratie sunt atribuite mai mult sotilor 
in comunitatea de origine, desi femeile au o contributie 
importanta la realizarea economiilor familiale. 

Sotul meu depinde foarte mult de mine, dar nu vrea 
să o recunoască niciodată. Si eu nu i-o scot niciodată in 
evidenţă. Ştiu că îl deranjează, dar el depinde foarte mult 
de mine sub orice aspect: în 

6 Datele înregistrate de OECD/ Main Economic 
Indicators, se observă o evoluţie îngrijorătoare în 
majoritatea ţărilor, dar cu precădere în ţările Europei de 
Sud. În Spania, de exemplu, unde un număr important 
dintre români trăiesc şi muncesc, şomajul a crescut de la 
11,2% în 2008 la 26,1% in 2013. Desi Italia înregistrează 
rate mai reduse ale şomajului, studiile arată că şi acolo 
imigranții romtni (cea mai largă comunitate de străini din 
Italia) suferă din ce în ce mai mult de pierderea locurilor 
de muncă şi de riscul excluderii sociale (Sacchetto & 
Vianello, 2013). 

gândire, în bani, în tot ce face. Dar orgoliul lui 
masculin nu îl lasă să recunoască că ce avem, avem 
datorită faptului că eu am sacrificat totul. Nu că eu nu aş 
vedea, ea (fiica cea mare - nota autorului) mereu zice că 
eu nu văd anumite lucruri, dar nu că nu le văd, dar pentru 
supremaţia familiei eu dau înainte. Nu că nu vad, nu ca nu 
ştiu, dar nu vreau să le fac simţite copiilor... eu 
întotdeauna am avut concepţia asta să am o familie unită, 
şi am mai lăsat aşa de la mine să curgă anumite treburi. 
Nu am vrut niciodată să îi scot lui ochii că, uite, datorită 
mie se face asta, am lăsat aşa să creadă el doar ca să văd 
că merge familia într-o anumită armonie. (femeie 
căsătorită, 40 de ani, mama a două fiice, a locuit în Italia 
11 ani, intervievată în noiembre 2010) 

După cum arăta Shima (2010) într-un studiu pe un 
eşantion de 1200 de români reveniţi în tara din Spania, 
Italia, Ungaria şi Germania, inegalitatile între femeile si 
bărbaţii reveniti sunt semnificative cu privire la ocupaţii şi 
venituri realizate după întoarcere. Studiul încearcă să 


masoare performatele economice ale migrantilor in tara de 
origine si arata ca cei care obtin venituri mai mari dupa 
intoarcere fata de cele anterioare migratiei sunt barbatii, 
indeosebi cei care deschid propriile afaceri. Cei din urma 
sunt de fapt cei care tind sa revina definitiv in tara, in 
vreme ce restul re-migreaza. Totusi, chiar si cei care 
deschid propriile afaceri au sanse mici sa se dezvolte atata 
timp cat depind doar de economiile proprii, fiind obligati 
uneori sa se întoarcă din nou în străinătate. Mai mult, in 
planul relatiilor cu elitele locale ei au un dezavantaj fata de 
investitorii care nu au migrat, pentru ca absenţa 
îndelungată a slăbit încrederea şi accesul in aceste reţele. 

Aşadar, prinşi între criza economică actuală, 
tensiunile domestice si inegalitatile de gen care 
influenţează posibilităţile femeilor şi bărbaţilor de a realiza 
venituri în tara, migrantii reveniti (oricât de multi/ puţini 
ar fi) se profilează ca o nouă categorie vulnerabilă în 
România. Numărul celor reîntorşi in tara nu este 
înregistrat nicăieri, însă unele date pot fi accesate în 
registrele populaţiei ţărilor de unde se întorc românii. De 
pildă, din Italia numărul românilor care au plecat a crescut 
continuu din 2000 încoace de la 195 de persoane până la 
9.131 în 2012), chiar dacă nu avem certitudinea că toti s- 
au întors în România sau au ales o altă ţară gazdă. În ce 
priveşte vârsta celor reveniti din tara gazdă, cel mai 
adesea, aceştia sunt încă la o vârstă activp din punct de 
vedere economic, aşa cum se poate vedea din tabelul 
următor cu privire la vârstele românilor care au părăsit 
Spania. 

Tabel 1: Distribuţia pe grupe de vârstă a persoanelor 
care au părăsit Spania pentru a se stabili în România 

S 16 25 30 45 55 65 
ub  16-24ani -34 ani -44 ani -54 ani -64ani si peste 
ani 

69 1, 1, 1, 53 25 65 
6 282 696 031 8 2 


1 Sursa: ISTAT.it disponibil la 
http://demo.istat.it/altridati/trasferimenti/index e.html 


Sursa: Institutul de Statistica al Spaniei, date 
disponibile aici http://www.ine.es/jaxi/menu.do? 
type=pcaxis&path=%2Ft20%2Fp307 &file=inebase&L=1 

Faptul ca majoritatea celor reveniti in tara sunt inca 
la varste active ridica intrebari cu privire la posibilitatile 
de a gasi un loc de munca. Multi dintre acestia se 
confrunta cu dificultati dat fiind ca Romania a fost la 
randul ei afectata de criza economica ce a dus la scaderea 
cererii pe piata muncii in special in constructii unde cei 
mai multi dintre migranti au lucrat in Italia si Spania. In 
aceste condiţii, şansele de reintegrare in tara dupa 
revenire sunt compromise si de contextul actual. In plus, 
până in prezent nu se cunosc măsuri speciale luate de 
instituţii ale statului cu privire la reintegrarea migrantilor 
reveniti. Desi în 2008 ANOFM organizase târguri de joburi 
în Italia şi Spania pentru a încuraja românii să vină să 
lucreze în ţară, nu se cunosc rezultatele acestor măsuri, 
dar foarte probabil, din ecourile primite, aceste măsuri nu 
au avut succes. Ideea ca migrantii ar constitui o manevră 
intresantă pentru politicieni nu pare fondată de sudiile 
ştiinţifice care arată un slab (inexistent) transnationalism 
politic al românilor de peste hotare (Eve, 2008). Nici 
programe ale ONGurilor care să sprijine integrarea în ţară 
nu au au fost identificate încă în România. Prin urmare, în 
loc să constituie un potential de dezvoltare, migrantii 
noştri riscă să fie ignorati de către politicieni, 
marginalizati economic şi izolaţi social. 

Implicații ale imigrației pentru comunităţile de 
origine 

Migraţia afectează în general atât individul, cursul 
vieţii sale, relaţiile sociale, familiale, cât şi instituţiile 
socio-economice şi politice în special ale ţării de origine. 
Migraţia economică din ultimele două decenii începe să 
producă diferite tipuri de efecte în planul localităţilor de 
origine. Multe regiuni se confruntă cu îmbătrânirea 
demografică a populaţiei datorită plecării tinerilor în 
căutare de locuri de muncă în afara ţării, scăderea 
natalității, pentru a enumera doar câteva. Cercetătorii au 


in tara (Piperno, 2011), acea munca pe care de regula 
femeile o asigură în cadrul economiei domestice 
neremunerate. Odată cu plecarea în număr considerabil a 
femeilor la muncă în străinătate, în special după 2002 (an 
care a marcat ridicarea vizelor pentru românicare 
călătoreau in spaţiul Schengen), multe familii sau 
confruntat cu problemele lipsei serviciilor sociale de 
specialitate care să răspundă acestor nevoi de îngrijire a 
copiilor şi bătrânilor. Statul bunăstării în România nu oferă 
încă astfel de servicii sociale, iar în anumite regiuni nu 
există nici asociaţii sau alt tip de sprijin comunitar în acest 
sens. Cerami (2008) atrăgea atenţia asupra necesităţii unei 
reforme a statului bunăstării in ţările europene 
postsocialiste care se aseamănă mai mult cu modelul 
liberal al statului bunăstării deoarece, deşi acoperă multe 
dintre riscurile sociale, beneficiile oferite sunt foarte 
modeste. România este într-adevăr ţara care cheltuie cel 
mai mic procent din produsul intern brut (PIB) pentru 
protecţia socială (Aidukaite, 2009; 2010), iar acest lucru 
este fără îndoială un factor care contribuie la adâncirea 
inegalitátilor sociale si la creşterea ratei sărăciei 
populaţiei. În acest sens, cercetătorii vor putea să observe 
şi să explice în următoarele decenii care sunt efectele în 
plan social a nesatisfacerii adecvate a acestor nevoi de 
îngrijire. Ei vor putea să propună modele de politici sociale 
care să ţină cont de factorul migraţie şi de contribuţia 
genizata a migrantilor la îngrijirea membrilor familiilor 
rămaşi în ţară. 

O altă implicatie la nivelul comunităţilor de origine a 
migrantilor o reprezintă circulaţia sau transferul unor idei, 
comportamente, valori pe care migrantii le interiorizează 
şi le transferă în comunităţile lor fie prin revenirea 
definitivă în ţară, fie cu ocazia întoarcerilor repetate pe 
timpul vacantelor (Levitt, 1998; Levitt & Lamba - Nieves 
2011). Asa cum arat in alta parte (Vlase, 2013), in cazul 
Romaniei aceste remiteri sociale sub forma ideilor si 
comportamentelor care patrund in societatile de origine 


prin vizitele migrantilor pot conduce la transformari la 
nivelul gospodăriilor in mai multe direcţii. În primul rând, 
femeile migrante investesc în educaţia fiicelor cu scopul ca 
acestea să devină independente financiar, fapt care ar 
spori şansele unei relaţii maritale echitabile. In al doilea 
rând, mamele plecate la lucru în străinătate muncesc 
adesea în rândul familiilor din clasa mijlocie a societăţilor 
de primire şi prin urmare împrumută din ideile acestora în 
ce priveşte relaţia dintre parteneri şi dintre generaţii, şi 
astfel îşi educă mai departe copiii în acest spirit, 
contribuind la remodelarea ideilor din societatea de 
origine. Instituţia familiei în sine cunoaşte tendinţe de 
transformare datorită renegocierii normelor care stau la 
baza funcţionării ei. Normele de gen şi rolurile pe care 
soţii le asumă se schimbă, chiar dacă acest lucru nu este 
evident pentru această primă generaţie de migranti, însă 
copiii lor sunt expuşi la aceste noi idei pe care le 
interiorizează prin socializarea primară. Femeile migrante 
au de asemenea tendinţa de a renegocia normele 
solidarităţii difuze din cadrul gospodăriei noastre. Aşa cum 
spunea una din femeile intervievate după întoarcerea din 
Italia: 

Am ajuns la concluzia că rudele, mai ales în ziua de 
astăzi, trebuie să le ţii cât mai mult la distanţă, bună ziua! 
şi doar atât, pentru că altfel să nu cumva să ai mai mult ca 
ăla, să nu muncesti mai mult ca ăla. eu am muncit atât 
timp în Italia, dacă aud măcar unul că m-a atins măcar atât 
cu un deget, că eu nu ştiam altceva decât tramvai, metrou, 
autobuz si munca. (femeie căsătorită, a lucrat in Italia 
între 2000 şi 2007, are două fiice) 

Migraţia a condus deci şi la creşterea competiţiei 
între rude şi membrii comunităţii de origine, în general. 
Realizările migrantilor depind in mare măsură de etica 
muncii migrantului şi de obiectivele pe care aceştia le 
urmăresc la întoarcerea acasă, dar sunt în acelaşi timp 
determinate de factori impredictibili caracateristici pieţei 
muncii din tara gazdă. Situaţia ilegală a multor migranti in 
Italia sau Spania le lasă angajatorilor libertatea de a 


dispune de aceastaforta de munca dupa bunul plac. 
Aceasta competitie intre migranti are deci la origine atat 
elemente ce tin de ambitiile si realizarile lor, cat si aspecte 
pe care acestia nu le pot controla. Cercetatorii si 
politicienii ar trebui sa considere mai indeaproape aceste 
situatii si sa contribuie la crearea unor mecanisme prin 
care migrantii sa fie mai bine protejati in astfelde cazuri de 
abuz din partea angajatorilor. 

În fine, o altă implicatie care merită discutată în ce 
priveşte migraţia de întoarcere a românilor în ţară, se 
referă la şansele integrării lor sustenabile din punct de 
vedere economic, social şi cultural după o absenţă 
îndelungată. Cassarino (Cassarino, 2004) spunea ca 
procesul pregătirii pentru revenirea în ţară merită o 
atenţie deosebită din partea cercetătorului. Acesta din 
urmă trebuie să acorde atenţie deosebită oportunităţilor 
migrantului de a aduna resurse materiale şi informaţionale 
care să ii asigure reintegrarea în ţara de origine. În 
următorii ani, sociologii vor avea multe de studiat în acest 
sens, pentru că mare parte dintre migrantii plecaţi se vor 
întoarce dat fiind că pentru majoritatea dintre ei migraţia 
a fost o etapă planificată temporar, în raport cu obiective 
pe care şi le fixaseră (construirea unei case, cumpărarea 
unor bunuri, educaţia copiilor, etc). Este inevitabil ca o 
parte dintre ei să îşi schimbe planurile pe parcurs, dar 
chiar si aşa, ne aşteptăm ca multi migranti care au muncit 
în tari precum Italia şi Spania, să revină mai curând sau 
mai târziu în ţară. În general, studii empirice arată că 
succesul reintegrării în ţară de origine este mai mare cu 
cât migrantul are şansa participării la viaţa economică şi 
socială a ţării de destinaţie (Davids & van Houte, 2008). 
Reintegrarea migrantilor depinde mai ales de 
interdependenta dintre următoarele elemente: contextul 
reintegrării în ţara de origine; natura experienţei trăite în 
ţara de destinaţie şi durata acestei experienţe care trebuie 
să fie optimă, adică nici prea scurtă nici prea lungă 
(Dustmann, 2001) aşa încât să ofere posibilitatea 
repatriatului să investească în ţara sa capitalul financiar şi 


uman acumulat; conditiile favorabile sau ostile prezente in 
tarile de origine si destinatie si care au determinat luarea 
deciziei de repatriere. 

Evolutia migratiei si rolul sociologiei 

Romania constituie principala tara din care provin 
imigrantii europeni. Este posibil ca acest lucru sa ramana 
in continuare valabil in urmatoarele decenii tinand cont de 
discrepantele economice dintre Romania si tarile europene 
dezvoltate si de capitalul de migratie acumulat prin 
mobilitatea care s-a desfasurat in ultimii ani in randul 
populatiei din tara noastra. Romanii au calatorit, au muncit 
sau au studiat în diferite tari europene, au învăţat limbile 
şi au integrat un set de valori şi comportamente sociale 
care să le permită o participare mai activă în rândul 
societăţilor din ţările gazdă. Căsătoriile mixte, în special 
dintre românce şi parteneri italieni, spanioli sau de alte 
naţionalităţi, constituie un fenomen în creştere. In Italia, 
numărul româncelor căsătorite cu italieni era de 2,300 în 
2007 în vreme ce numai 123 de români s-au căsătorit cu 
femei italiene în acelaşi ani, potrivit datelor Istat. Acest 
lucru poate fi interpretat prin diferite niveluri de ajustare a 
migrantilor la normele societăţii gazdă. Unii bărbaţi 
reventi din Italia recunosc că o o soţie italiancă nu ar 
accepta să trăiască după normele societăţii lor patriarhale. 

În următoarele două-trei decenii interesul pentru 
integrarea celei de-a doua generaţii de migranti români ar 
putea să apară, ţinând cont de numărul mare de familii 
stabilite cu copii, sau ai căror copii s-au născut în ţări 
precum Italia şi Spania. Accesul la educaţie, rezultatele şi 
integrarea pe piaţa muncii, reîntoarcerea în ţară pot fi, din 
acest punct de vedere, elemente importante ale cercetării 
în domeniul migraţiei româneşti. 

Copilul si copilăria din perspectiva schimbărilor 
sociale 

Anca Bejenaru 

Nu de puţine ori auzim pe stradă, în parc, la cinema, 
la operă, la TV etc., voci indignate care susţin că, pe 
vremea lor, copiii şi tinerii erau „altfel”. Cum altfel? Pentru 
majoritatea, altfel semnifică mai supuşi faţă de adulţi, mai 
respectuoşi, mai previzibili sau uşor de încadrat într-un 
model „natural şi universal” al copilului sau al tânărului. 
Se vorbeşte la nivel internaţional despre o „panică morală” 
sau despre o îngrijorare intensă în rândul populaţie 
născută în jurul copilului şi a copilăriei. Aceasta e 
generată, pe de o parte de comportamentul şi atitudinile 
copiilor, care sunt percepute ca ameninţări la adresa 
valorilor şi a intereselor sociale, iar pe de altă parte de 
circumstanţele, evenimentele, persoanele şi grupurile care 
afectează copilul şi copilăria. Comportamentele violente 
ale copiilor, precocitatea comportamentului sexual, 


consumul de stupefiante sunt printre cele mai mediatizate, 
inclusiv de presa romaneasca. Pe de alta parte accesul 
neingradit al copiilor la materiale informationale, abuzurile 
in toate formele, pedofilia, exploatarea prin munca par a 
afecta, cel putin in viziunea mass-mediei, tot mai multi 
copii. O serie de specialisti au inceput sa se intrebe daca 
nu cumva asistăm, in ultimele decenii, la o „criză” a 
copilăriei sau chiar la ,,disparitia” ei. Înainte de a formula 
concluzii radicale, de tipul celei expuse anterior, propunem 
sa reflectam in acest capitol asupra schimbarilor sociale 
care au influentat copilul si copilaria in diferite perioade 
de timp si in diferite spatii geografice, asupra evolutiei 
sociologiei copilariei, a directiilor de cercetare ce merita a 
fi considerate in prezent si a strategiilor de investigatie ce 
ar putea fi adoptate de cercetatorii acestei ramuri a 
sociologiei. 

Copilul si copilăria din perspectiva schimbărilor 
sociale 

Viziunea asupra copilului şi asupra copilăriei nu a 
fost unitară în perioade şi spaţii geografice diferite. La fel 
ca sănătatea şi boala sau comportamentul delincvent, 
copilăria este o construcţie a fiecărei societăţi. Aceasta 
semnifică faptul că, factori precum timpul, spaţiul 
geografic, accesul la tehnologie, cultura, religia 
influențează expectantele, atitudinile si comportamentele 
în raport cu copilul si copilăria. In paragraful anterior 
semnalam aşteptările adulților, ca adolescenții şi copiii să 
fie obedienti, dar nu în toate culturile sunt valabile aceste 
aşteptări. De exemplu, Raymond Firth (1970), studiind 
tribul Tikopia din vestul Pacificului, arăta că manifestarea 
supunerii din partea copiilor, la solicitarea adulților, este o 
concesie a acestora din urmă şi nu un comportament 
considerat a fi normal în față autorității celor mai în 
vârstă. 

Cel care incetateneste teza copilăriei ca şi 
construcție socială este P Ariès, în 1960, odată cu 
publicarea lucrării L'enfant et la vie familiale sous l'Ancien 
Régime (tradusă în 1962 în limba engleză). Bazându-se pe 


analize iconografice, Aries ([1962]1996) constată diferente 
importante între copilăria modernă şi cea medievală care 
nu a fost tocmai una „blândă”, plină de inocenta şi basm 
pentru copii. Dimpotrivă! Odată ce forţa fizică le permitea, 
în general de la 7 ani în sus, copiii primeau sarcini similare 
cu ale adulţilor. Faptul că luau parte la tumultul vieţii de zi 
cu zi, cu bune şi rele, că jocurile lor erau, în mare măsură, 
cele jucate şi de adulţi şi hainele lor similare cu ale 
acestora, ar putea indica lipsa unei culturi a copilăriei. 
Nici cei mai mici nu beneficiau de o atenţie specială din 
partea adulţilor. Aceştia, incapabili să muncească, 
aparţineau comunităţii. Numeroşi în cadrul unei familii, ei 
erau vizibili în spaţiul public, fără a forma însă un grup 
distinct, cu nevoi specifice şi fără ca cineva să se preocupe 
în mod expres de ei (vezi Qvortrup, 2005). Adeseori în grija 
fraţilor mai mari, a vârstnicilor care nu mai puteau munci 
sau a vecinatatii, erau lipsiţi de legăturile emoţionale 
strânse cu părinţii. Aceasta nu înseamnă neapărat că 
adulţii nu manifestau afecţiune faţă de copii, deşi cruzimea 
cu care erau trataţi în acele vremuri - fiind binecunoscute 
practicile de abandon, de infanticid, abuz si neglijare 
soldate adeseori cu decesul copiilor - pune sub semnul 
întrebării afecțiunea. 

În ceea ce priveşte educaţia, lucrurile au stat diferit 
în funcţie de starea economică şi apartenenţa la clasa 
socială a familiei. Copiii familiilor din elita societăţii, 
primeau educaţie, fie acasă, fie în şcoală, fiind pregătiţi 
spre a munci în serviciile religioase, militare şi mai târziu 
birocratice Totuşi numărul acestora era redus. Majoritatea 
copiilor erau ţinuţi acasă şi pregătiţi pentru a prelua 
treptat responsabilităţi specifice adulţilor. Copiii urmau 
astfel căi similare cu ale părinţilor în privinţa ocupaţiei 
(Heywood, 2001). In familiile care nu-şi permiteau sa 
crească copiii, aceştia erau adeseori trimişi, după vârsta 
de 7 ani, spre a-şi face ucenicia în alte case unde munca 
lor era mai profitabilă, alţii erau vânduți sau oferiţi ca si 
garanţie pentru diferite împrumuturi (Ferraro, 2013). 

Aparenta lipsă de preocupare faţă de copii şi 


perioada copilăriei si de conştientizare a naturii 
particulare a acestora, îl face pe Aries să concluzioneze că, 
în epoca medievală conceptul de copilărie nu a existat. Ca 
o consecinţă, acesta a luat naştere în societăţile vestice, 
începând cu secolul al XVII-lea. Archard ([1993]2004) 
critică această concluzie susţinând că, Aries a interpretat 
trecutul in lumina atitudinilor, a asumpţiilor si a 
preocupărilor contemporane lui. În fapt, nu este vorba 
despre absenţa conceptului de copilărie ci despre o altă 
perspectivă asupra acestui concept, una conformă situaţiei 
socio-economice şi culturale din acele vremuri. Invaziile, 
foametea, sărăcia şi mortalitate infantilă ridicată, sunt 
doar câteva dintre cauzele care justifică interesul limitat al 
adulţilor în general, şi al iconografilor şi al scriitorilor, în 
mod particular, de a portretiza copilul în această perioadă. 
Copilul era important doar din perspectiva adultului în 
devenire. Astfel copilăria se pierdea progresiv în etapa de 
vârsta adultă, fără ca adulţii să manifeste vreo preocupare 
specială pentru ea. De altfel, locuind în comunităţi 
restrânse, in care vecinii trăiau experienţe de viata 
similare, e greu de crezut că se năşteau dezbateri despre 
copil şi copilărie şi despre modul în care aceştia ar trebui 
trataţi (Heywood, 2001). 

In perioada Renaşterii, efervescenta intelectuală a 
adus o serie de inovaţii ştiinţifice şi culturale, care aveau 
să influenţeze şi viziunea asupra copilului şi a copilăriei în 
secolele XV şi XVI (Lascarides & Hinitz, 2000). Pedagogia 
umanistă „a îmblânzit” atitudinea represivă îndreptată 
asupra copiilor în perioada medievală, punând accent pe 
unicitatea, autonomia intelectuală şi interesele lor 
(Klapisch-Zuber, 1987). Părinţii erau îndrumați să-şi 
observe copiii şi să le ofere oportunitatea de a se exprima, 
cu scopul de a-i cunoaşte (Gavitt, 1990). Adultul menținea 
încă decizia asupra cunoştinţelor, valorilor şi a 
comportamentului ce trebuiau transmise şi formate la 
copii. Totuşi, interesul faţă de copii s-a reflectat în valoarea 
morală şi educaţională a jocurilor şi în încurajarea unui 
comportament creştin prin picturi şi jucării (Klapisch- 


Zuber, 1987). Cultul Fecioarei Maria, manifestat pregnant 
în secolul al XIII-lea, a generat schimbări şi în interesul 
faţă de nou-născuţi (Valkanova, 2014). Prezenţa copiilor în 
familie începe a fi percepută ca o binecuvântare şi s-a 
născut o atitudine de adorare a copiilor (Miller & Yavneh, 
2011). 

Semnalăm însă că, stratificarea socială şi structura 
de clasă rigide, în termeni de sărăcie şi inegalitatea de 
gen, au făcut ca schimbările în sfera educaţiei, în perioada 
Renaşterii, să se resimtă în principal asupra copiilor din 
familiile înstărite şi în mod particular asupra băieţilor. 
Nobilii bogaţi obişnuiau să-şi formeze copiii în retorică, 
limbi vechi şi filosofie, negustorii în domeniul matematicii, 
în timp familiile sărace şi artizanii ofereau copiilor 
instrucţie acasă, conformă cu statusul lor (Valkanova, 
2014). De instrucţie în mediul familial beneficiau şi fetele. 
Un rol important revenea tatălui care avea misiunea să 
vegheze asupra educaţiei şi anturajului copiilor şi în 
acelaşi timp să le ofere un bun exemplu de comportament 
(Gavitt, 1990). 

Incepând cu secolul al XVII-lea o serie de schimbări 
au condus în mod gradual la formarea viziunii moderne 
asupra copilăriei. Pe plan economic, modernitatea este 
asociată cu apariţia capitalismului. Producţia pe scară 
larga a mărfurilor în baza proprietăţii private, schimbul 
monetar şi acumularea de capital, ce s-au impus treptat în 
viaţa economică, au generat o serie de schimbări şi pe plan 
social. Astfel, se constată un declin al ierarhiilor sociale 
tradiţionale, ca cele bazate pe rangul feudal, şi înlocuirea 
lor cu o formă a diviziunii sociale a muncii mai dinamică 
(Prout, 2005). Crearea nucleelor urbane, deplasarea 
familiilor tinere la oraş şi integrarea lor in muncă conduc 
treptat la restrângerea familiei şi instituirea unei vieţi de 
familie private. In felul acesta şi copiii au experimentat o 
retragere istorică din plan public, vizibil, într-un spaţiu 
familial privat, care-i plasează în centrul ei (Qvortrup, 
2005). Se recunoaşte acum, vulnerabilitatea şi inocenta 
copilului, incompatibile cu activităţile lucrative. Totuşi 


nevoia de forţă de muncă pregătită sa răspundă 
solicitărilor din fabrici, generează un interes major pentru 
investiţia în educaţia copiilor. Viziunea filosofilor vremii 
asupra copilului este în acord cu această orientare spre 
educaţie. Astfel, J. Locke ([1693]1996), reprezentativ 
pentru modernitatea timpurie susţinea potenţialul ridicat 
de învăţare şi de modelare a comportamentului copiilor. 

Caseta 5. Etape istorice în introducerea legislaţiei 
care interzice munca copiilor 

Inainte ca statele să adopte legi care să impună 
învăţământul obligatoriu, numeroşi copii au fost exploataţi 
prin muncă în fabricile de textile, de sticlă sau în mine. Ei 
ofereau forţă de muncă ieftină şi în acelaşi timp erau uşor 
de gestionat. Munca copiilor a stârnit îngrijorarea şi a 
intrat în dezbatere publică abia la începutul secolului al 
XIX-lea. Primele legi nu au abolit munca copiilor, ci doar au 
stabilit reglementări privind numărul de ore lucrate, vârsta 
de la care copiii pot lucra, eventual corelarea muncii cu 
educaţia. 

De pildă, în Anglia primele reglementări au apărut în 
1802, fiind impuse de Legea privind standardele morale şi 
sănătatea în fabrică, care face referire la ucenici. Acestora 
li se conferea dreptul de a primi lecţii de matematică, 
citire, scriere şi religie creştină în primii patru ani de 
ucenicie. De asemenea timpul de lucru pentru ei era 
restricţionat la 12 ore pe zi, în intervalul 6 dimineaţa şi 9 
seara. În 1833, a devenit ilegal să fie angajaţi copii cu 
vârsta sub 9 ani şi s-a stabilit un număr redus de ore de 
muncă în funcţie de categoriile de vârstă. Astfel, copii între 
9 şi 13 ani, puteau muncii maximum 9 ore pe zi, în timp ce 
copiii între 13 şi 16 ani puteau munci maximum 12 ore. 
Legea din 1833 era aplicabilă însă numai pentru fabricile 
de textile. După 1840 au apărut standarde similare pentru 
majoritatea ramurilor industriale. În Anglia, munca copiilor 
sub 14 ani a devenit prohibita abia in 1986. 

Reglementări similare au fost introduse, în aceeaşi 
perioadă, în majoritatea ţărilor europene. 

(Pentru o imagine complexă privind munca copiilor 


recomandam lucrarea Hobbs, S. (1999). Child labor: a 
world history companion. Santa Barbara, California: ABC- 
CLIO.) 

Ideea potrivit căreia copiii ar trebui să sprijine 
economia familiei de la o vârstă foarte fragedă, 
fundamentală pentru societățile agricole, a fost 
abandonată treptat în favoarea participării la educaţie. 
Aceasta înseamnă că atât copiii, cât şi adolescenţii devin 
pasivi si dependenţi economic (Stearns, 2005). 
Nuclearizarea treptată a familiei şi reducerea numărului 
de copii dintr-o familie, schimbă şi relaţiile copii -parinti, 
respectiv fraţi - surori (vezi şi Voicu în acest volum). În 
lipsa suportului din partea vecinatatii, a familiei extinse şi 
a fraţilor mai mari, părinţii petrec mai mult timp împreună 
cu copiii. Reducerea mortalităţii infantile, ca urmare a 
progreselor din sferă medicală, îi determină pe părinţi să 
investească mai mult, din punct de vedere emoţional, în 
copiii lor. Totodată a apărut nevoia găsirii de alternative de 
îngrijire (Stearns, 2005). Asistăm astfel, pe de o parte la 
familializarea copilăriei, ca proces de menţinere şi îngrijire 
a copilului în cadrul familiei, iar pe de altă parte la 
institutionalizarea acesteia, ca proces de dezvoltare a unor 
medii de creştere, educare şi socializare a copiilor, 
adaptate unor nevoi considerate naturale şi universale. 
Aceste două procese, intră treptat în conflict unul cu 
celălalt, în special în a doua parte a secolului al XX-lea. 
Deşi se recunoaşte nevoia copilului de a petrece cât mai 
mult timp alături de familie, constatăm că, adeseori copilul 
din ziua de azi, este plasat/deplasat, în decursul unei zile, 
dintr-o instituţie în alta. Luat de la şcoală, este dus la after- 
school, apoi la diverse cluburi pentru a urma varii cursuri, 
iar daca mai rămâne timp liber şi-l petrece adeseori în 
locuri de joacă, special amenajate. Nu doar procesul de 
învăţare este structurat şi controlat în prezent, ci şi jocul 
copiilor. De altfel, sunt autori care susţin că, absenţa 
timpului, a spaţiului si a oportunității copiilor de a se juca, 
precum si ingradirea spontaneitatii si structurarea 
timpului liber reprezintă o cauză pentru „criza” 


copilariei, acuzata de unii autori (Wyness, 2000). 

Modernismul a generat separarea copilariei de varsta 
adultă. Archard ([1993]2004: 31) defineşte copilul in 
opoziţie cu adultul, văzându-l ca fiind lipsit de abilităţi 
intelectuale, conştiinţă de sine, autonomie sau forţă fizică. 
Prin urmare, contrar adultului, copilul nu este conştient de 
credinţele şi nevoile proprii şi este incapabil să ia decizii 
informate în ceea ce-l priveşte. Copilăria este astfel văzută 
ca un stadiu asocial. Priviţi mai degrabă dintr-o 
perspectivă biologică, ca adulţi în devenire, copiii nu 
contează. Nu au drept de exprimare socială, politică sau 
economică. Consideraţi a fi receptori pasivi a ceea ce 
părinţii şi educatorii le oferă în maniera socializării şi a 
educaţiei, copiii devin invizibili (Wyness, 2000: 24). Cu 
toate acestea, preocuparea pentru natura specială a 
copilului, îl ajută să câştige, treptat, o categorie 
importantă de drepturi, şi anume cele de dezvoltare şi de 
protecţie. 

Spre sfârşitul secolului al XX-lea schimbările 
economice, sociale şi tehnologice determină o nouă viziune 
asupra copilului şi asupra copilăriei. În mod particular, 
distincţia dintre adulți si copii, stabilità ferm în 
modernitatea timpurie, tinde să se estompeze. Imaginea şi 
discursul tradiţionale de reprezentare a copilăriei par a nu 
mai fi adecvate. Noi modalităţi de scriere, vorbire şi 
imaginare a copiilor oferă noi versiuni de a-i conceptualiza. 
Aceşti copii sunt diferiţi de creaturile inocente şi 
dependente, populare în prima jumătate a secolului XX. 
Aceste noi reprezentări construiesc copilul ca fiind mai 
activ, cunoscător şi participativ social decât ar fi permis 
vechiul discurs. Copiii sunt mai dificil de gestionat, mai 
putin dedicati şi mult mai problematici (Prout, 2005). In 
studiul lor, J. Holland si R. Thomson (1999) arătau ca 
figurile tradiţionale care impuneau autoritate, ca de ex. 
poliţia, feţele religioase, liderii politici etc., primesc în 
prezent puţin respect în mod automat; tinerii considerând 
că, respectul şi autoritatea trebuie câştigate şi meritele 
dovedite. Se vorbeşte acum despre un al treilea proces 


care guvernează copilăria, alături de familializare şi 
institutionalizare, cel de individualizare care face referire 
la dreptul copilului de a avea un cuvânt de spus în 
determinarea propriei vieţi şi în dezvoltarea propriei 
identități (Christensen & Prout, 2005). Acest proces este în 
deplină concordanţă cu noul profil al copilului şi dreptul la 
participare dobândit prin adoptarea Convenţiei ONU 
privind Drepturile Copilului. Adepții viziunii modernităţii 
timpurii asupra copilului nu agreează aceste schimbări. 
Unii dintre ei vorbesc despre o criză a copilăriei sau chiar 
despre dispariţia ei, găsind ca vinovate instituţiile cu rol de 
socializare a copilului - familia şi şcoala - care, potrivit lor, 
nu mai au suficiente resurse morale şi sociale pentru a 
proteja inocenta si naivitatea copiilor. De asemenea 
contestatarii Convenţiei ONU cu privire la drepturile 
copilului, consideră neoportun a le conferi acestora dreptul 
de participare, de teamă că adulţii îşi vor pierde 
autoritatea şi privilegiul de a decide în locul copiilor. 

Caseta 6. Refuzul SUA de a ratifica Convenţia cu 
privire la drepturile copilului 

Elocvent este exemplul Statelor Unite ale Americii, 
care până în prezent nu au ratificat Convenţia cu privire la 
drepturile copilului. În această situaţie se mai regăseşte 
doar Somalia. Dacă Somalia nu-şi permite să se angajeze 
să respecte drepturile copilului, principalul motiv fiind 
sărăcia, în SUA, un motiv este percepţia eronată potrivit 
căreia ratificarea Convenției conduce la subminarea 
drepturilor parentale şi la imixtiunea autorităţilor în 
exercitarea rolului parental. Mai mult, la nivelul SUA s-au 
înfiinţat ONG-uri care militează împotriva ratificării acestei 
Convenții. 

Vezi de ex. http://www.parentalrights.org/ 

In fapt, Convenţia cu privire la drepturile copilului 
recunoaşte părinţii ca principali responsabili de creşterea 
şi dezvoltarea copilului şi specifică obligaţia statelor de a 
oferi asistenţă acestora în îndeplinirea rolului parental, 
prin dezvoltarea de instituţii, de facilităţi şi servicii de 
îngrijire a copilului. Aceasta nu semnifică imixtiunea 


statului in problemele de familie, decat atunci cand acest 
fapt este in interesul superior al copilului. 

Exista insa si state care au depus eforturi si au gasit 
strategii de implicare cu succes a copiilor in procesele si 
deciziile care-i afecteaza direct sau indirect. Un bun 
exemplu este cel al copiilor din Empoli, Italia care au 
participat la planificarea si designul orasului. In acest scop 
s-au organizat workshop-uri cu copii din şcolile primare si 
gimnaziale şi sondaje de opinie în rândul elevilor de liceu. 
La propunerea copiilor şi a tinerilor s-a renunţat la 
proiectele de dezvoltare pentru a creşte aria zonelor 
pietonale şi a spaţiilor verzi pentru copii. O fermă veche a 
fost salvată si transformată într-o fermă cu scop 
educaţional, noi clădiri cu scopuri mixte, s-au ridicat în 
jurul pieţelor. Succesul acestui proces a fost recunoscut de 
guvernul italian în 1999 şi premiat în cadrul concursului 
Oraşe sustenabile (Francis & Lorenzo2002). 

Câteva particularităţi ale copilului şi copilăriei în 
România 

Puținele surse bibliografice disponibile indică faptul 
că, pe teritoriile româneşti, conceptualizarea copilăriei 
până la instaurarea regimului comunist, a fost similară cu 
cea din ţările vestice. Abia la finele secolului al XVII-lea se 
recunoaşte importanţa educaţiei în formarea copilului. 
Până atunci nimeni nu s-a ocupat, în mod special de el. 
Copilul se năştea, creştea şi se dezvolta în umbra adultului 
şi prin identificare cu acesta, în experienţa vieţii de zi cu 
zi. Chiar şi după conştientizarea nevoii de educaţie, până 
la începutul secolului al XX-lea, copilul îşi petrecea timpul 
mai mult în jurul gospodăriei, fiind educat în spiritul 
„Culturii si al îndeletnicirilor specifice mediului social 
cărora aparţinea” (Costescu, 1944: 283). Astfel se 
structurează mai multe imagini ale copilăriei. 

În mediul urban, copiii burghezilor urmau în general 
cursurile şcolilor publice, cei ai micilor boieri, fie erau 
internaţi la vreun pension în oraş, fie erau educati de vreo 
guvernantă, în timp ce copiii meşteşugarilor şi a celor din 
clasele de jos erau daţi, de multe ori, la „stăpân”, unde-şi 


faceau ucenicia intr-o meserie. In orice caz, Costescu 
(1944: 284-286) sesiza lipsa libertatii copiilor, singura 
indeletnicire specifica varstei fiind joaca, ,nevinovata si 
necostisitoare”, o joacă ce „nu putea isca niciun narav 
urât”. Fetele nu se bucurau nici de aceste libertăţii. 
Copilăria lor trecea pe ne-ştiute. (Costescu, 1944: 286). Ele 
nu mergeau la şcoală, şi nu aveau timp liber nici pentru 
jocuri. În general erau ţinute în jurul casei pentru a 
deprinde tainele treburilor gospodăreşti: cusut, ţesut, 
gătit, scuturat, creşterea copiilor mai mici. Aceeaşi soartă 
o împărtăşeau şi fetele din mediul rural. Băieţii în schimb 
îmbinau jocul cu munca. Trimişi cu animalele la păscut, 
activitate destinată lor, ei aveau prilejul de a-şi întâlni 
camarazii şi de a se juca împreună cât era ziua de lungă 
(Majuru, 2006). Uliţele satului nu prezentau nicio 
primejdie pentru copii. 

Sursele documentare de natură memorialistică 
conturează o imagine a copilăriei „idilică”, „dominată de 
figuri dragi” (Dumănescu, 2008), dar atitudinea adulţilor 
faţă de copii era una autoritară. Copiii crescuţi de 
guvernante erau adeseori mustruluiti aspru, iar cei care-şi 
făceau ucenicia erau la cheremul jupânilor, având adeseori 
o existenţă dură (Costescu, 1944). De altfel, corectiile 
fizice, erau frecvent uzitate şi de membrii familiei (Rusu şi 
Bejenaru, 2010), fiind întâlnite până la finele secolului al 
XX-lea. 

Odată cu începutul secolului al XX-lea, sistemul de 
învăţământ a cuprins tot mai mulţi copii, atât în mediul 
rural cât şi în mediul urban, inclusiv de sex feminin (Rusu 
şi Bejenaru 2010). Familia extinsă menţine încă un rol 
important în creşterea şi educarea copiilor mici. Pentru 
aceştia, joaca în curtea casei, în vecini sau chiar pe uliţă 
era principala activitate. 

După instaurarea comunismului, copilul şi copilăria, 
capătă un profil particular, diferit de cel descris anterior, 
ca rezultat al condiţiilor sociale şi economice specifice 
acestui regim. Axat pe creşterea productivităţii, statul a 
intensificat procesul de industrializare şi urbanizare 


fortata. Familiile tinere, stramutate la oras, au ramas fara 
suportul familiei extinse în ceea ce priveşte creşterea 
copiilor. Mai mult, politica de reintegrare rapidă a mamei 
în muncă, la 2 luni după naşterea copilului, a făcut ca 
îngrijirea acestuia pe timpul zilei, încă de la o vârstă 
fragedă, să fie preluată de stat. Pentru aceasta s-a 
dezvoltat rapid o reţea de creşe şi grădiniţe cu program 
prelungit destinată copiilor cu vârstă între O şi 7 ani. 
Asistăm astfel la o institutionalizare a copiilor mici, in 
detrimentul creşterii lor în mediul familial, în condiţiile în 
care alternativele familiale erau cvasi-inexistente. O parte 
dintre familii îşi trimiteau copiii la ţară, pentru a fi crescuţi 
de către bunici. În mediul rural copiii mici beneficiau de 
prezenţa adulţilor, dar nu neapărat şi de atenţia lor 
permanentă. De cele mai multe ori ei erau purtaţi la 
muncile agricole, găsindu-şi „de joacă” în jurul adulţilor. 
Şcolarii din mediul urban, adeseori cu cheia de gat, 
îşi petreceau singuri câteva ore, fie pe stradă la joacă, fie 
acasă, până la întoarcerea părinţilor de la serviciu. Străzile 
erau încă spaţii destul de sigure, unde copiii se bucurau de 
libertate din plin. Lipsa accesului la tehnologia de care 
beneficiau deja copiii din alte ţări europene, face ca 
jocurile să păstreze aceeaşi naivitate şi inocenta din prima 
jumătate a secolului. La sat şcolarii nu aveau timp de joacă 
decât în zile de sărbătoare şi eventual iarna. Altfel, 
munceau alături de adulţi şi uneori absentau pentru a-i 
ajuta pe aceştia în agricultură. După 1990, copilul şi 
copilăria intră într-o altă dimensiune de schimbări. O serie 
de factori au condus la refamilializarea copilăriei, în 
special pentru primii ani de viata. Dintre aceştia 
importantă este introducerea beneficiilor de creştere a 
copilului până la vârsta de un an, destinate mamei, dar şi 
faptul că, perioada imediat următoare revoluţiei a fost 
caracterizată printr-o rată ridicată a şomajului, ce a afectat 
în special femeile şi printr-o deteriorare rapidă a 
instituţiilor de îngrijire a copiilor mici (a creselor in 
principal). Îngrijirea copilului foarte mic deci, revine 
familiei cel puţin pentru ultimul deceniu al secolului al XX- 


lea. In prezent, sub presiunea politicilor europene de 
reinsertie a femeii pe piata muncii si de reconciliere a 
vietii de familie cu activitatea profesionala, dar si a celor 
care privesc integrarea copiilor mici in crese si gradinite, 
au fost instituite o serie de masuri de stimulare a 
intoarcerii femeilor la locul de munca si deci de apelare la 
alternative de îngrijire a copiilor mici. Trendul 
institutionalizarii a revenit, dar sub o altă formă. Pe lângă 
instituţiile de stat, o serie de instituţii de educaţie şi 
îngrijire alternative se regăsesc în prezent. Mai mult, ca şi 
in alte ţări din Europa, inclusiv timpul liber al copiilor se 
petrece in medii specializate. Aceasta poate pentru că, 
străzile nu mai sunt, ca altă dată, locuri de joacă sigure. În 
plus, a-ţi lăsa copilul să se joace ca odinioară, în faţa 
blocului, de unul singur sau însoţit de alţi copii, este 
catalogat neglijenţă din partea părinţilor. Când nu are 
program în vreun mediu instituţional specializat, copilul se 
,conecteaza” la copilăria internaţională, fie prin 
intermediul televiziunii, fie al internetului. Nu doar se 
joacă, ci se informează despre ce se poartă în materie de 
vestimentaţie, despre ultimele lansări în muzică sau 
cinematografie. Desenele animate şi filmele reprezintă în 
prezent metode de marketing promovând diverse obiecte, 
precum haine, jucării, gadgeturi, iar personajele principale 
din aceste producţii reprezintă pentru copii şi tineri 
modele de comportament. Accesul la tehnologie a adus 
modificări semnificative în modul de petrecere a timpului 
liber, în stilul de relationare socială, în joc si în modul de 
învăţare. 

Caseta 7. Schimbări în modul de a imagina creşterea 
copiilor şi relaţia cu mama 

Ideile moderne despre ataşament şi dezvoltarea 
sănătoasă a copilului, popularizate în România după 
înlăturarea comunismului, au fost imbratisate de mame cu 
multă fervoare. Reguli precum alăptarea copilului la 
intervale fixe de 3 ore sau deprinderea copilului să se 
autoreconforteze prin aplicarea tehnicii plânsului controlat 
cunoscută şi în varianta engleză „cry it out”, au fost 


înlocuite de altele care denotă o atitudine plină de căldură 
şi afecţiune faţă de copil. Încă de la naştere mamele 
solicită să-şi ţină copilul cât mai aproape de ele, cunoscute 
fiind beneficiile contactului direct şi pe o perioadă cât mai 
lungă între mamă şi copil, îl hrănesc „la cerere”, adoptă 
sistemul de co-sleeping, adică dormitul împreună sau cel 
puţin alături de copil şi sar „ca arse” când acesta începe să 
plângă, pentru a-l reconforta. 

Multă vreme s-a crezut că acceptul pus pe protecţia 
copilului şi dezvoltarea copilului, inclusiv pe ideile care au 
răzbătut din teoria ataşamentului, frânează participarea 
copilului. Exemplul anterior ne dovedeşte însă contrariul. 
Copilul supus regulii celor trei ore sau a plânsului 
controlat, va învăţa să se supună voinţei adultului, în timp 
ce copilul înconjurat de afecţiune va învăţa că cele mai 
mici acţiuni ale sale -plânsul sau mişcările mai mult sau 
mai puţin controlate - sunt suficiente pentru a influenţa 
comportamentul şi acţiunile adultului. De altfel aceasta 
este o formă rudimentară de participare (vezi şi Hart, 
1992). 

Un alt aspect care ar fi trebuit să schimbe imaginea 
copilului şi a copilăriei a fost semnarea, de către 

România, în 1990, a Convenţiei ONU cu privire la 
drepturile copilului. Deşi a căpătat drepturi, inclusiv de 
participare, o lungă perioadă de timp adulţii - părinţi, 
educatorii etc. — nu au fost conştienţi de ele. Sub 
presiunea problemelor cauzate de categoriile vulnerabile 
de copii - copiii din sistemul de protecţie, copiii străzii, 
copiii minorităţilor etnice, copiii infestati cu HIV-SIDA, 
copiii cu dizabilităţi etc. — restul copiilor au fost, în mare 
măsură invizibili în dezbaterile publice. Primele 
reglementări care au transpus legislația internațională 
privind drepturile copiilor pe plan național fac obiectul 
pachetului legislativ din 2004, când Legea 272, nu se mai 
adresează numai copiilor in dificultate, ci tuturor copiilor. 
In ultimul deceniu, sub monitorizarea Comisiei Europene, 
instituțiile guvernamentale şi organizațiile non- 
guvernamentale au contribuit la promovarea drepturilor 


copilului. În prezent studiile arată că majoritatea copiilor 
îşi cunosc drepturile şi sunt foarte critici în raport cu cei 
care nu le respectă. De altfel şi atitudinea părinţilor faţă 
de copii a înregistrat schimbări semnificative. Librăriile 
abundă în lucrări de popularizare despre „Cum să-ţi creşti 
copilul?".Pe site-urile de socializare sunt zeci de grupuri de 
mămici care dezbat probleme legate de creşterea copiilor. 

Din păcate însă, lipsa studiilor de specialitate nu ne 
permite să conturăm foarte exact un profil al copilului 
beneficiar de drepturi, care-şi petrece majoritatea timpului 
liber în faţa calculatorului, care a înlocuit jocul din curtea 
casei sau de pe uliţă cu prieteniile virtuale, cu jocurile pe 
calculator şi vizionarea emisiunilor TV, care adoptă, în 
general necritic, stilul vestimentar, de interacţiune şi 
comunicare al personajelor din animatiile si din filmele 
pentru copii şi adolescenţi. Cu toate acestea se vorbeşte 
tot mai mult despre dificultăţile de gestionare a copiilor în 
familie şi mediile şcolare, despre violenţa în şcoală şi 
violenţă stradală, consum de substanţe interzise încă de la 
o vârstă fragedă şi alte probleme de acest gen. În ce 
măsură aceste fenomene sunt rezultatul schimbărilor în 
sfera copilăriei? O serie de întrebări privind copilul şi 
copilăria din România contemporană rămân fără răspuns. 
Sociologia copilului ar putea oferi răspuns la aceste 
întrebări. 

Stadiul sociologiei copilăriei la nivel internaţional 

O analiza a lucrărilor sociologice clasice şi 
contemporane ne conduce la concluzia că atât conceptul 
de copil cât şi cel de copilăria au fost subteoretizate, până 
în jurul anilor 1970. Ca urmare a intrării copilului în 
umbra familiei şi a şcolii, în modernitatea timpurie, se 
poate lesne înţelege absenţa acestuia din sfera lucrărilor 
de specialitate. Vazuti ca fiind dependenţi de adulţi şi/sau 
instituţii, majoritatea studiilor s-au realizat din perspectiva 
acestora. Astfel că, în toată această perioadă, copiii au 
constituit un „grup mut” (Hardman, 1973: 

85). 

Singurul concept pe care sociologia l-a avansat în 


relatie cu copilul a fost cel de socializare, ca raspuns la 
intrebarea ,,Cum sa-i formam pentru viata adulta, cum sa 
le inoculam normele, regulile, valorile potrivite societatii?” 
(Turmel, 2008). Teoria socializarii a dominat sfera 
cercetarii in raport cu copilul, fapt de la sine inteles data 
fiind schimbarea de viziune asupra copilului in 
modernitate, văzut ca adult in curs de dezvoltare şi 
accentul pus pe formarea acestuia. In prezent, aceasta 
teorie este îndelung criticată, existând voci care susţin 
necesitatea abandonării ei, în favoarea altor paradigme 
(Alanen, 1997; Qvortrup, 1995) sau cel puţin actualizarea 
ei în conformitate cu schimbările contemporane. 

Criticile ce i se aduc teoriei vizează două direcţii: pe 
de o parte imaginea pe care o construieşte asupra copilului 
ca incompetent, irațional, iresponsabil, pentru ca este 
incomplet şi imatur (Alanen, 2004) şi în virtutea acestor 
particularităţi este considerat ca receptor pasiv al 
înţelepciunii adulţilor şi a culturii acestora, iar pe de altă 
parte conceptele şi construcţia teoriei. Teoria socializării 
este deterministă, aculturală, atemporală şi rezistentă la 
schimbare ca urmare a faptului că se ancorează în teoria 
dezvoltării şi ea recunoscut ca fiind rezistenta la critici 
(Christensen & Prout, 2005). De asemenea, teoria 
socializării este anticipativă, centrată pe ceea ce va fi 
copilul în viitor şi nu pe ceea ce este el în prezent. 

Ca răspuns la aceste critici, în perioada anilor 1970- 
1980, se conturează o nouă paradigmă asupra copilului şi 
asupra copilăriei. Teza de bază a acestei noi paradigme 
este cea incetatenita de Aries ([1962]1996) 

si sustine copilaria ca si constructie sociala. Nu 
există o copilărie universală. Aceasta este o construcţie a 
unui timp şi a unui spaţiu specifice (Jenks, [1996]2005; 
James şi Prout, [1990]2004: 8). Prin urmare, ea oferă doar 
un cadru pentru conceptualizarea primilor ani ai vieţii 
umane. Distinctă de imaturitatea biologică, copilăria este 
un status al fiinţei umane caracterizat printr-o serie de 
imagini, reprezentări, constructe adeseori diferite (Jenks, 
[1996]2005: 93). În noua paradigmă, copiii sunt văzuţi ca 


agenti sociali activi in constructia si determinarea vietii lor 
sociale, a vieţii celor din jurul lor si a societăţii în 
ansamblu (James & Prout, 

[1990]2004). 

Se conturează astfel noi direcţii de cercetare pentru 
sociologia copilăriei. Devin importante relaţiile pe care le 
stabilesc cu adulţii şi modul în care aceste relaţii sunt 
negociate în fiecare zi (Alanen, 2004); mediile copiilor de 
joacă, de învăţare, de petrecere a timpului liber, de 
socializare jocurile copiilor cu tematica, semnificaţia şi 
interacţiunea dintre copii (Wyness, 2000). 

Noua paradigmă a adus cu sine şi o serie de 
schimbări în plan metodologic. Anterior anilor 1970, 
discursul din psihologia dezvoltării a constituit în mod 
implicit baza pentru majoritatea studiilor sociale şi 
antropologice realizate în sfera copilului şi a copilăriei. 
Psihologia dezvoltării a căutat legi universale de 
dezvoltare a copilului pe care le-a transpus în instrumente 
obiective de cercetare şi evaluare a copilului, de tipul 
chestionarelor şi al testelor psihometrice (James et al, 
1998). Acolo unde era necesar, aceste evaluări obiective 
erau însoţite de observaţia copilului. Marea deficiență a 
acestor studii s-a considerat a fi aceea că toate sunt 
efectuate din perspectiva adulţilor. În jurul anilor 1970- 
1980, o serie de voci au susţinut necesitatea de a obţine şi 
perspectiva copilului (vezi Christensen & Prout, 2005). 
Copilul a început să nu mai fie numai ca obiect de studiu, 
ci şi ca actor direct implicat în producerea datelor de 
cercetare. Întrebările care se ridică sunt: câtă încredere 
poate fi acordată copiilor şi care sunt temele de cercetare 
potrivite spre a fi implicaţi? O serie de cercetători atribuie 
competenţă copiilor numai în limita studiilor care vizează 
lumea lor a copiilor. Abordările fenomenologice şi 
interactioniste sugerează că aceştia pot da sens si 
semnificaţie la ceea ce spun şi fac ei. Ei sunt cei mai buni 
experţi ai propriei vieţi. Fără a surprinde vocea lor, studiile 
asupra copilăriei nu vor fi complete. Pe de altă parte post- 
structuraliştii militează pentru a se atribui copilului, rolul 


de agent social, si deci si de cercetare, complet. Aceasta 
abordare considera copilaria ca o trasatura cheie a 
stratificării sociale similară cu genul, etnia şi clasa. 
(Wyness, 2000: 24). In aceşti termeni sociologii sunt mai 
puţin dispuşi să neglijeze poziţia copiilor. Mai mult, în 
ultimele două decenii, copiii au fost implicaţi şi ca 
cercetători in diferite faze ale cercetării. Cercetările 
copiilor despre copii aduc un plus valoare cunoaşterii în 
acest domeniu, ei fiind capabili să studieze problematica 
copilăriei din interior. 

Caseta 8. Exemplul unei cercetări participative cu 
copii 

O cercetare întreprinsă de copii şi despre copii, dar 
pentru folosul adulţilor a fost realizată după trei ani de 
conflict în Siria, la iniţiativa World Vision International. 
WVI a invitat copiii sirieni, refugiaţi în Liban şi Iordania, 
pentru a realiza un studiu cu scopul identificării celor mai 
importante griji ale copiilor şi pentru a le solicita să 
formuleze soluţii la acestea. 140 de copii au răspuns 
pozitiv iniţiativei. Copiii au organizat brainstorming-uri, 
dezbateri, au intervievat alţi copii de vârsta lor şi au 
analizat rezultatele. La final au ales un grup mic de copii 
care au fost însărcinaţi cu redactarea raportului. 

Ce au constatat copiii? Ei trăiesc cu teama de 
agresiune si violenţă. Sunt îngrijoraţi de căsătoriile 
timpurii, de sărăcia cauzată de lipsa locurilor de muncă 
pentru părinţii lor şi de situaţiile în care ar fi nevoiţi să 
cerşească pentru a supravieţui. Ei simt că sunt o povară 
pentru intretinatorii lorşi se tem pentru propriul viitor. 

Intregul raport este disponibil la adresa: 
http://reliefweb.int/report/jordan/children-s-report-stand- 
me. 

O metodologie considerata a fi potrivita pentru a 
surprinde perspectiva copilului a fost cea care utilizeaza 
metode etnografice. Specialistii considera ca ea permite 
copilului să aibă o perspectivă si să participe la producerea 
datelor sociale mai mult decât experimentul sau ancheta 
(James şi Prout, 


[1990]2004). 

Ansamblul acestor schimbări au făcut posibilă 
conturarea sociologiei copilăriei. În timp ce psihologia se 
concentrează pe cercetarea copilului şi a dezvoltării sale 
individuale, sociologia se centrează pe copilărie, ca 
fenomen social, şi pe dinamica sa istorică, culturală şi 
socială (Qvortrup, 2002: 46) 

Putem vorbi despre o sociologie a copilăriei în 
România? 

Ca şi în celelalte state ale Europei, preocuparea 
pentru studiul copilăriei în România a început să prindă 
contur, la finele secolului al XIX-lea şi începutul secolului al 
XX-lea. Cea mai însemnată evoluţie s-a înregistrat însă în 
anii 1930-1940, prin activitatea Şcolii Monografice de la 
Bucureşti. H. Stahl scria încă de pe atunci despre „lumea 
aparte” sau „subcultura” copiilor, ce are o literatură, 
jocuri, organizare socială, gândire şi limbaj proprii. O lume 
pe care adulţii o uită şi nu o mai înţeleg (Stahl, 1939; 
1974). Pentru Stahl, copilăria nu era un stadiu de viaţă 
pasager, în pregătirea micii fiinţe pentru viaţa de adult, ci 
un status social, care merită să fie studiat prin semnificaţia 
sa socială, culturală şi economică. Pentru pătrunderea 
sensurilor copilăriei, copiii erau priviţi de Stahl ca 
„informatori obligatorii” (1974: 227). Ca şi metode de 
investigaţie, propunea „observarea obiectelor si a 
acţiunilor” şi interviul despre care vorbeşte ca „observare 
asupra opiniilor pe care le au oamenii, asupra gândirilor şi 
sentimentelor pe care ei ni le comunică prin viu grai” 
(Stahl, 1974: 227). 

Odată cu instaurarea regimului comunist, şi mai cu 
seamă, în perioada Ceauşescu, sociologia copilăriei a intrat 
într-un con de umbră, ca de altfel toate ramurile 
sociologiei. Temele de cercetare care s-au mai abordat 
erau dictate de interesul şi ideologia politică. Accentul a 
căzut pe socializarea, „în sens durkheimian” şi pe educaţia 
copiilor pentru formarea omului nou, dar şi pe 
problematica deviantei şi a delincventei (Stanciulescu, 
2010). Cercetările care au implicat copiii ca şi subiecţi ai 


cercetarii au fost din ce in ce mai putine. 

După 1990, asa cum precizam în secţiunea 
anterioară, au intrat în dezbatere publică, naţională şi 
internaţională, grupurile de copii vulnerabili, restul 
copiilor fiind neglijati pana in jurul anilor 2004. 
Majoritatea acestor studii au fost realizate din perspectiv 
adulţilor utilizând metodologii de tip cantitativ, adeseori 
bazându-se pe instrumente preluate şi traduse, cu puţină 
adaptare, din literatura internaţională. Sunt cercetări care 
răspund de obicei solicitărilor venite din partea ONG-urilor 
sau a instituţiilor publice şi stau la baza diagnozei sociale, 
a monitorizării implementării de politici sociale, a evaluării 
de servicii, sau a intervenţiei propriu-zise. Studiile care-şi 
propun să răspundă unor întrebări strict teoretice despre 
copilăria la români sunt cvasi-inexistente. Şi cele care s-au 
mai realizat rămân tributare sociologiei educaţiei şi 
sociologiei familiei, accentul căzând încă pe socializare. 
Copilul „obişnuit” nu a stârnit încă suficient interes. 
Imaginea lui şi a copilăriei, aşa cum sunt în prezent în 
România, sunt greu de conturat. Nici despre 
conceptualizarea copilăriei în trecut nu avem foarte multe 
dovezi. Prin urmare este nevoie să ieşim din această stare 
de subteoretizare a copilului şi a copilăriei din România. 

Privind către viitor 

Literatura internaţională a evoluat mult în acest 
domeniu, după ce A. Prout contura în 1990, o nouă 
paradigmă a copilăriei. Aşa cum am arătat însă, în paginile 
anterioare, noţiunile de copil şi copilărie se schimbă în 
funcţie de condiţiile sociale şi economice specifice unui 
timp şi unui spaţiu geografic. Prin urmare, simpla aplicare 
a teoriile existente la nivel internaţional pentru România 
nu o considerăm suficientă. Am văzut că, odată cu 
instaurarea regimului comunist, imaginea copilului şi a 
copilăriei în România s-a schimbat raportat la ceea ce se 
întâmpla la nivel european. Cum a evoluat însă în ultimii 
25 de ani? Accesul la tehnologiile de comunicare şi media 
au condus la o oarecare omogenizare a copilăriei în 
România cu ceea ce se întâmpla la nivel internaţional, dar 


cu certitudine pastreaza elemente particulare ale spatiului 
social, cultural si economic romanesc. Prin urmare, in 
viitor, e important sa ne concentram pe spatiul romanesc, 
pe formularea de intrebari fundamentale, pe studierea in 
profunzime a culturii copiilor din Romania, a relatiilor lor, 
a jocurilor, a activitatilor lor, a institutiilor in care isi 
petrec tot mai mult timp. Este nevoie sa acordam atentie 
tuturor copiilor, nu doar celor care ajung in situatie de 
risc, si nu doar din perspectiva socializarii. Literatura 
internaţională trebuie să constituie o bază de pornire si un 
reper de comparaţie. In conformitate cu trendul 
internaţional să fie întreprinse studii de tip calitativ, bazate 
pe metode etnografice, care să permită copilului să devină 
subiect al cercetării. În egală măsură ar trebui identificate, 
bazându-ne poate pe experienţa altor ţări, strategii de 
implicare a copilului în toate etapele investigaţiilor, de la 
identificarea temelor, până la formularea concluziilor. 
Implementarea tuturor acestor aspecte nu va fi una facilă, 
cu atât mai mult cu cât cercetarea copilului şi a copilăriei 
se află încă la început în România, iar specialiştii 
preocupaţi de acest domeniu sunt puţini. Prin urmare mă 
aştept să se extindă pe perioade lungi de timp, însemnând 
poate peste 3-4 decenii. 

Cum va evolua copilul şi copilăria în viitor? Trendul 
recunoaşterii copilului ca actor social va continua fără 
doar şi poate decenii bune. În ţările unde participarea 
copilului la deciziile care-l privesc nu mai este un 
deziderat, ci a devenit o realitate, copilul va cuceri noi 
teritorii, iar în ţările în care nu s-au găsit încă strategii 
pentru a da voce copilului, cu certitudine acest lucru se va 
întâmpla pe viitor, chiar şi numai pentru faptul ca, 
semnatare fiind ale Convenţiei pentru protecţia drepturilor 
copilului, vor trebui sa dea socoteala Comisiei Europene 
pentru implementarea acestui drept. Statusul de actor 
social, va schimba relaţiile copiilor cu adulţii. Copiii şi 
tinerii vor contesta tot mai mult autoritatea adulţilor şi vor 
fi mai revendicativi în raport cu ceea ce consideră că li se 
cuvine. Ascultarea vocii copiilor, va aduce cu sine cel puţin 


un aspect pozitiv si anume, se va contura o lume mai 
prietenoasa si mai adecvata nevoilor lui. 

Un alt aspect cu un impact tot mai puternic asupra 
copilului si asupra copilariei este accesul la tehnologie si 
media. Inca de la cele mai fragede varste copiii au acces la 
computere, tablete si smartphone-uri. O buna parte din 
timp şi-l petrec utilizând gadgeturi, stand in fata 
televizorului sau al calculatorului, în defavoarea timpului 
petrecut alături de părinţi, de prieteni, jucându-se în aer 
liber sau practicând sporturi. Mă aştept ca pe viitor acest 
trend să se intensifice. Până şi învăţarea formală tot mai 
mult asistată de calculator. De pildă, s-a propus ca, elevii 
din clasele I şi a Il-a vor învăţa din manuale digitale. 
Evident, avantajele tehnologiei moderne şi a accesului la 
informaţie sunt multiple. Cu toate acestea, lipsa unui 
echilibru între aceste metode moderne de joc, învăţare, 
petrecere a timpului liber şi metodele tradiţionale care 
presupuneau jocuri în aer liber, solicitare fizică, 
îndemânare, interacţiune socială directă, comunicare faţă 
în faţă, creativitate şi imaginaţie ar putea genera pe viitor 
schimbări în detrimentul unei dezvoltări armonioase a 
copilului. Accesul neîngrădit la materiale informative de 
orice tip, scrise sau audio-video, şi preluarea şi acceptarea 
lor necritică de către copii şi tineri, va conduce la 
fenomene care, în ţările dezvoltate sunt de multă vreme 
dezbătute şi pentru care se caută soluţii pentru 
combaterea lor. Mai jos ne oprim doar asupra câtorva, cu 
precizarea că sunt mult mai multe de avut în vedere. 

Probabil cel mai important efect negativ îl constituie 
comercializarea copilăriei. Trăim într-o perioadă în care 
spoturile publicitare îi vizează pe copii de la cele mai 
fragede vârste. Copilul învaţă despre branduri şi produse 
încă de timpuriu, ştie preţurile, îşi construieşte argumente 
pentru care prefera anumite produse în favoarea altora, 
negociază cu părinţii pentru achiziţionarea lor. Brandurile 
şi produsele pe care le poartă şi/sau le foloseşte, la şcoală, 
în timpul liber îi conturează identitatea, îi permit să-şi 
atragă anumiţi prieteni, îi conferă accesul în anumite 


grupuri si/sau il exclude din altele. Pentru copii si tineri 
devine tot mai important ce poseda si mai putin ce stiu, ce 
pot sa faca sau care sunt valorile dupa care se conduc. 

Legat de comercializare, un aspect de discutat este si 
înfăţişarea pe care au luat-o produsele destinate copiilor şi 
tinerilor. Indiferent că vorbim despre jucării, haine sau alte 
obiecte, toate tind să copieze la scară mai mică sau cu mici 
adaptări obiectele pentru adulţi. Asistăm astfel la ceea ce 
se numeşte adultizarea copiilor şi mai mult la sexualizarea 
lor. Dorinţa copiilor de a fi ca mama sau ca tata, a existat 
dintotdeauna. Fetitele au râvnit întotdeauna la pantofii cu 
toc ai mamei, poşeta, eşarfa, trusa de farduri etc., dar 
până nu de mult ele au rămas obiecte destinate 
persoanelor adulte. În prezent însă exista brand-uri care 
creează haine identice pentru mama şi fiică sau tată şi fiu. 
Truse de farduri se găsesc la standul de jucării, păpuşile 
nu mai sunt pe modelul copiilor, ci au luat înfăţişarea unor 
femei elegante, venind la pachet cu garderoba de haine şi 
ele având înfăţişarea celor destinate persoanelor adulte. 

Comercializarea, adultizarea şi sexualizarea copilului 
schimbă semnificativ portretul acestuia. Preocupati de 
cumpărături în mall, de imaginea de sine, de a se face 
plácuti celorlalţi, copiii şi tinerii se îndepărtează de 
activităţile specifice până nu de mult acestei vârste. Cu 
certitudine, probleme importante, semnalate de media, 
gen comportamente violente ale copiilor şi tinerilor, 
consumul de substanţe interzise, prostituție infantilă, 
sarcinile la adolescente, sau cele privind rata abandonului 
şcolar, al copiilor care eşuează la examenele naţionale îşi 
au rădăcina în schimbările din sfera copilăriei anterior 
semnalate şi nu numai. Pe viitor ne aşteptăm ca ca aceste 
fenomene să ia amploare. De aceea sociologia ar trebui să 
le confere mai multă atenţie. Pin cercetări adecvate, 
avându-i ca subiecţi atât pe copii, cât şi pe adulţi, 
sociologia poate informa politicile sociale, educaţionale şi 
de sănătate care să contribuie la stabilirea unui echilibru 
in viaţa copiilor. 

Familia: 

o provocare pentru sociologi, dar si pentru omul 
obisnuit 

Felicia Morândău 

Dintre toate instituţiile sociale, cea mai accesibilă, ca 
nivel de înţelegere, pentru majoritatea oamenilor, este 
familia. Este o realitate la care cei mai mulţi dintre actorii 
sociali participă în diferite momente ale vieţii, cel mai 
important şi de impact fiind copilăria. Familia devine astfel 
ceva banal, ceva foarte obişnuit, ceva firesc şi nu ne 
provoacă, o bună perioadă din viaţa, să încercăm să 
înţelegem mecanismele care stau la baza bunei sale 
functionari. 

Mare parte din actiunile, comportamentele care apar 
in interiorul familiei sau sunt strans legate de ideea de 
familie (casatoria si conditiile acesteia, anumite roluri, 
obligatii, asteptari de la membrii familiei etc.) nu sunt 
intamplatoare. Ele au la baza un set de norme, reguli care 
au aparut in timp si care au fost acceptate de membrii 
comunităţilor ca fiind funcţionale si necesare. S-au 
constituit astfel într-o structură, într-un mecanism care 
oferă individului o anumită siguranţă şi contribuie la 
menţinerea ordinii sociale. Nu înseamnă că abaterile sunt 
complet excluse, acestea sunt mai mult sau mai puţin 


permise in functie de tipul de societate. Stim, de exemplu, 
că in România înainte de 1989 băieţii „trebuiau” sa se 
casatoreasca imediat dupa ce terminau armata, pentru a fi 
„în rândul lumii”. La fel şi fetele, dupa ce implineau 18 ani 
era vremea să se căsătorească pentru a evita atragerea 
oprobriului public. Şi astăzi mai sunt astfel de presiuni. 
Chiar dacă vârsta la căsătorie a crescut, iar celibatul nu 
mai este considerat un stil de viaţă „complet nesănătos”, 
tinerii se gândesc cu toţii la căsătorie. Aceste mecanisme 
informale, fără un suport legal, sunt completate şi întărite 
de mecanisme formale, legale. Un exemplu clar în acest 
sens îl reprezintă interzicerea prin lege, de către cele mai 
multe state din lume, a căsătoriei între homosexuali. Când 
vorbim de schimbări la nivelul familiei, vorbim de fapt de 
schimbări la nivelul normelor, regulilor care 
reglementează comportamentul indivizilor în strânsă 
legătură cu grupul cu care îşi duc viaţa în comun şi de care 
sunt legaţi prin legături de sânge sau bazate pe alianţă (de 
ex. căsătoria). 

Tot familia este una dintre cele mai vechi instituţii în 
jurul căreia s-au dezvoltat societăţile umane. Sa constituit 
ca un grup de persoane ce oferea securitate fizică şi 
materială celor care făceau parte din el. Individul singur, 
izolat (chiar şi adult) nu îşi putea asigura existenţa în 
societăţile cu o economie preagrară şi agrară. Nici 
economia industrială nu-i oferă mult mai multă siguranţă şi 
confort, dacă alege să rămână izolat. Pe măsură ce accesul 
la resurse creşte şi este mai facil, iar controlul exercitat de 
individ este mai mare, acesta nu mai este constrâns să îşi 
sacrifice din libertate pentru a-şi asigura confortul. Astfel, 
dragostea devine aproape unicul mecanism care îi aduce şi 
îi ţine pe oameni împreună. Nu este însă o situaţie 
universal valabilă. Nu în toate societăţile contemporane, 
dragostea romantică este principiul care stă la baza 
căsătoriei şi întemeierii unei familii. În ţările asiatice, dar 
şi în astfel de comunităţi din ţările dezvoltate, căsătoriile 
aranjate reprezintă norma, fiind percepută ca unica ce 
poate asigura reuşita în viaţa de familie. Aşa cum în 


societatea românească actuală nu concepem întemeierea 
unei familii în afara sentimentelor de iubire dintre 
parteneri, în alte societăţi nu este acceptată întemeierea 
unei familii pe baza unei relaţii de iubire. Este şi cazul 
societăţii româneşti tradiționale când tinerii erau 
consideraţi ca neavând suficientă experienţă pentru a-şi 
alege singuri partenerul, iar iubirea un motiv nu suficient 
de serios. În acest context, alegerea partenerului era o 
sarcină ce revenea familiei de origine. 

Cuprinzând aspecte care influenţează modul de 
funcţionare al unei societăţi în ansamblu, familia, ca 
instituţie, a devenit obiect de studiu al specialiştilor în 
domeniul ştiinţelor sociale, sociologi cu precădere. 
Perspectivele din care s-au făcut primele analize au vizat 
funcţiile şi structura familiei urmând ca ulterior să se 
deschidă interesul pentru rolurile de gen şi rezolvarea 
diferitelor probleme generate de procesele de schimbare 
care au loc la nivelul societăţilor. 

De ce a apărut familia 

Familia a apărut din nevoia, necesitatea fiecărei 
persoane de a se bucura de mai multă siguranţă şi confort, 
cu precădere în plan fizic. Sunt elemente care nu puteau fi 
oferite în afara unui astfel de grup. Funcţia, axul în jurul 
căruia se ţese structura familiei este reproducerea: 
naşterea şi creşterea copiilor. Fiinţa umană este cea care 
are nevoie de cel mai mult sprijin din partea celor din jur 
până la momentul în care devine independentă, capabilă 
de a se descurca singură. Legăturile de rudenie sunt cele 
care determină cea mai mare apropiere şi încredere în cei 
din jur. Relaţiile bazate pe legături de sânge sunt încărcate 
cu multă obligativitate şi responsabilitate, aspecte înscrise 
în normele şi regulile care orientează comportamentul 
indivizilor în cadrul acestui sistem reprezentat de familie. 

Familia nu este o structură naturală, ci este una 
creată de oameni pentru a permite acestora să îşi satisfacă 
nevoile, să îşi îndeplinească obiectivele, să îşi asigure un 
anumit nivel de securitate fizică şi emoţională. Schimbările 
care se produc la nivelul nevoilor şi preocupărilor 


oamenilor fac din familie un sistem care la randul sau 
evolueaza si se schimba. Este motivul pentru care vorbim 
de o varietate de modele sub care se prezinta familia in 
timp şi spaţiu. Familia din societăţile cu o economie 
preponderent agrară nu este aceeaşi cu familia dintr-o 
societate cu o economie industrială sau informaţională. 
Familia din America se delimitează de familia din Suedia, 
Marea Britanie, România, China, India etc. Daca ne 
gândim la variabile precum libertatea relaţiilor sexuale, 
ascensiunea socială a femeilor, accentul pus pe carieră, 
politicile statelor de susţinere a familiilor, înţelegem în ce 
direcţie merg aceste delimitări. 

Odată cu dezvoltarea economiei si tehnologiei, 
lucrurile se schimbă şi la nivelul familiei. Acest fapt 
demonstrează că societatea umană este compusă din mai 
multe elemente care se influenţează reciproc, influenţe 
„transmise” prin intermediul actorilor sociali. Nivelul de 
civilizaţie (dezvoltarea materială), accesul la informaţie şi 
tehnologie influenţează puternic stilul de viaţă şi 
raporturile cu cei din jur, inclusiv cu membrii familiei. 
Schimbările frecvente care au loc la nivelul companiilor şi 
al locurilor de muncă fac să fie firească (pentru societăţi 
precum cea americană, germană etc.) situaţia în care unul 
din membrii familiei locuieşte pe timpul săptămânii în alt 
oraş urmând să „revină” în familie la sfârşitul săptămânii. 

Pentru foarte multă vreme, majoritatea nevoilor 
individului au fost asigurate de familie. Pe lângă cele 
primare: hrană, îmbrăcăminte etc. le asigura şi pe cele 
spirituale: divertisment, educaţie. In absenţa programelor 
TV pentru copii de toate vârstele, a jocurilor electronice, a 
tuturor dispozitivelor cu care ,interactioneazá" astăzi un 
copil, părinţii petreceau mult mai mult timp în preajma 
acestuia implicându-l, dacă nu în jocuri, în activităţile lor. 

Este un fapt ce asigura coeziune, unitate dar şi o 
bună socializare în vederea integrării sociale. Timpul 
petrecut împreună contribuia la întărirea legăturilor şi la 
dezvoltare unei relaţii de ataşament bazată pe satisfacerea 
unor nevoi reciproce. Se năştea astfel o nevoie a unuia de 


celalalt. Desi poate suna usor materialist, aceasta idee, si 
în cazul relaţiilor umane este valabil principiul „utilităţii”: 
oamenii stau împreună atâta timp cât au nevoi pe care şi le 
satisfac reciproc. Şi iubirea este o astfel de nevoie. Când 
aceste nevoi pot fi satisfăcute şi de alte structuri, relaţiile 
din interiorul familiei slăbesc. Dacă întrebăm membrii unui 
cuplu în vârstă de ce au ales să rămână împreună pentru o 
lungă perioadă de timp, răspunsurile vin din zona nevoii 
unuia de celălalt, nevoie de multe ori greu de descris, şi 
care ţine cu precădere, în prezent, de zona emoţională. 

Aşadar, ca mai toate institutiile/organizatiile, si 
familia a apărut din necesitatea de a îndeplini o serie de 
funcţii, de a atinge un set de finalitati care permiteau 
individului să supravieţuiască şi să poată evolua. Cele mai 
cunoscute si recunoscute funcţii ale familiei sunt: 
socializarea (transmiterea de norme şi modele de 
comportament); reglementarea activităţii sexuale; plasarea 
socială (conferirea statusului social); securitatea materială 
şi emoţională (Macionis, 2007). Ce are ca element comun 
în aproape toate culturile acest grup social este că se 
bazează pe o alianţă (ex. căsătoria) între două persoane de 
sex opus (deşi astăzi se pune tot mai mult problema 
căsătoriilor şi adoptiilor în rândul homosexualilor) care 
trebuiau să coopereze în primul rând pentru îngrijirea 
copiilor ce apăreau în cadrul acestei relaţii. 

Copiii pot fi văzuţi şi ca un scop dar şi ca un rezultat 
al relaţiilor dintre două persoane de sex opus, în condiţiile 
în care pentru foarte multă vreme ideea de contraceptie nu 
exista. Pilula contraceptivă, ca invenţie (urmată apoi de 
apariţia şi a altor mijloace) a revoluţionat nu numai 
relaţiile sexuale dar şi familia ca instituţie (Toffler, 1983). 
Faptul că pot fi întreţinute relaţii sexuale fără riscul 
apariţiei unei sarcini nedorite poate duce la amânarea 
căsătoriei dar şi la dezvoltarea relaţiilor extraconjugale. 
lată numai două dintre elementele care au produs 
transformări la nivelul modului de organizare a vieţii de 
familie. 

Ce rol joacă astăzi familia 


Daca ar fi sa pornim analiza de la functiile enuntate 
mai sus, familia moderna se centreaza cu precadere pe 
ultima functie: securitatea materiala si emotionala. Rolul 
familiei în asigurarea confortului emotional si nu numai, 
este vizibil din studiile care arată că persoanele căsătorite 
au o stare de sănătate mai bună, sunt mai fericite şi se 
bucură de mai multe beneficii comparativ cu cele 
necăsătorite, inclusiv membri ai cuplurilor consensuale 
(Meadows et al, 2008). Argumentul prezentat de aceiaşi 
autori este că viaţa de familie oferă suport emoţional şi 
asigură, determină o îngrijire reciprocă. Activităţile tot mai 
numeroase în afara familiei, timpul tot mai redus petrecut 
cu membrii familiei, contactul frecvent cu alte medii reduc 
importanţa familiei în procesul de transmitere de modele şi 
favorizează o influenţă tot mai crescută din afara familiei: 
grup de prieteni, mass media, organizaţii de timp liber etc. 

In ceea ce priveşte reglementarea relaţiilor sexuale, 
este uşor de observat faptul că tot ceea ce ţine de viaţa 
sexuală a individului nu mai este strâns legat de mediul 
familial. Relaţiile sexuale în afara ideii de căsătorie (în alt 
sens decât al celor premaritale), relaţiile extraconjugale, 
cuplurile consensuale, numărul tot mai mare de parteneri 
sunt indicatori care subliniază reducerea implicării 
familiei, ca instituţie, în organizarea comportamentului 
sexual. 

Viaţa de familie, în general, impune mai multă 
ordine, un anumit control al comportamentului dar si o 
anumită cenzură. Sunt câteva condiţii care în prezent nu 
sunt foarte apreciate pentru că sunt percepute ca fiind 
elemente ce limitează libertatea individului. 

Caseta 9. Căsătoria şi libertatea individuală 

O tânără de 23 de ani se îngrijora la gândul că se va 
căsători, va avea un copil şi nu va mai putea să plece de 
acasă şi să se întoarcă atunci când doreşte. Căsătoria şi 
apariţia copiilor sunt înţelese ca nişte ameninţări la 
libertatea individului, percepţie conturată pornind de la 
multitudinea de oportunităţi pe care le au tinerii astăzi: de 
a studia, de a lucra, de a-şi petrece timpul liber cât mai 


variat etc. 

Oamenii au nevoie sa fie constransi simbolic pentru a 
avea un stil de viata mai ordonat, este nevoie de spirit de 
sacrificiu, de reducerea focalizarii pe binele propriu si 
preocuparea pentru binele celor din jur. 

Este necesara o anumita rezistenta la frustrare, 
foarte greu de construit intr-o societate in care suntem 
obisnuiti cu satisfacerea cat mai rapida a celor mai multe 
dorinte. 

Pe de alta parte, securitatea materială uşor 
amenintata creste cooperarea in interiorul familiei, tine 
grupul aproape si unit. O stare de insecuritate economica 
moderată îi tine pe membrii familiei împreună, nui lasă sa 
se desprindă de grupul familial foarte uşor. Individul 
preferă grupul când se simte ameninţat, sau când se simte 
vulnerabil din punct de vedere fizic. 

Astăzi familia joacă un rol important în furnizarea 
securităţii emoţionale. Oamenilor nu le displace să fie 
singuri (în afara familiei) când totul merge foarte bine. 
Când se confruntă cu diverse probleme au nevoie de 
suport. „In condiţiile în care încrederea în oameni scade, 
familia rămâne un spaţiu în care omul poate dezvolta 
relaţii sociale satisfăcătoare şi bogate” (Ben-Shahar, 2009: 
142). In familie pot exista nu numai rude, ci şi persoane de 
încredere, prieteni spre care te poţi îndrepta fără să îţi fie 
teamă că la un moment dat slăbiciunile tale vor fi 
exploatate în dezavantajul tău. „Prietenii în familie oferă 
posibilitatea de a împărtăşi gânduri, trăiri, nemulțumiri 
unor oameni cărora le pasă şi nu le transformă în arme 
pentru a te supune” (Ben-Shahar, 2009: 142) Este o funcţie 
pe care o poate îndeplini familia, dar pentru a se ajunge 
aici este nevoie de o investiţie în timp în astfel de relaţii. 

Societăţile tradiţionale, cu o economie bazată pe 
agricultură în principal, s-au caracterizat prin existenţa 
familiilor numeroase, cu mulţi copii, dar şi a familiilor 
extinse, care adăposteau în aceeaşi locuinţă mai multe 
generaţii (bunici, copii, nepoti sau alte rude). Era un tip de 
familie considerat functional, care oferea securitate 


materiala si fizica individului. Cu cat numarul de membrii 
era mai mare, cu atat forta de munca din gospodarie era 
mai numeroasă. La nivelul societăţii, în ansamblu, 
natalitatea era crescută dar şi mortalitatea avea un nivel 
destul de ridicat din cauza slabei dezvoltări a sistemului 
medical. 

Pentru apariţia şi menţinerea unui anumit model de 
familie este foarte important contextul economic şi social. 
Odată cu procesele de dezvoltare economică şi socială, 
industrializarea şi urbanizarea ar putea fi amintite aici, se 
modifică şi structura familiei. Locuinţele din zonele urbane 
nu mai sunt unele potrivite pentru familia extinsă, iar 
munca în afara gospodăriei (în fabrici) modifică opţiunile 
în ceea ce priveşte numărul de copii. Ajungem astfel la 
familia nucleară, formată din două generaţii (mama, tata şi 
copiii), si la un număr mai mic de copii. Tendința de 
scăderea a natalității continuă însă, pe măsură ce 
societăţile se dezvoltă tot mai mult şi pe măsură ce nevoile 
individului se modifică. Acestea din urmă ajung tot mai sus 
pe piramida lui Maslow (dar numai după ce au fost 
satisfăcute cele de bază) şi determina modificări 
semnificative la nivelul stilului de viaţă în centrul căruia 
este plasată latura spirituală, dezvoltarea personală. Astfel 
se ajunge ca societăţile dezvoltate să se caracterizeze 
printr-o natalitate scăzută, însoţită însă de o scădere şi la 
nivelul ratei mortalităţii, scădere permisă de inovațiile din 
domeniul medical dar şi de o preocupare mai crescută a 
individului faţă de propria persoană. 

Care sunt elementele care marchează cele mai 
profunde modificări la nivelul familiei 

Tehnologia mai puţin dezvoltată şi numărul relativ 
mic de opţiuni privind adoptarea unui anumit stil de viaţă, 
i-a făcut pe oameni să semene mai mult, să aibă mai mare 
nevoie unul de celălalt şi i-a „constrâns” astfel să rămână 
împreună, atât în comunitate cât şi în familie. 

În momentul în care activitatea economică necesară 
asigurării vieţii nu se mai desfăşoară în gospodărie, în 
momentul în care mare parte din existenţa oamenilor se 


muta in afara familiei, se extinde universul social al 
individului. Contactul cu alte medii permite dezvoltarea 
unei noi mentalitati. Prima ruptura in cazul familiei s-a 
produs atunci când bărbatul a început să presteze o munca 
plătită în afara familiei. Acest lucru i-a alocat imaginea de 
breadwinner (cel care câştigă pâinea) şi i-a ataşat 
caracteristici de superioritate în raport cu femeia, care a 
rămas cu imaginea de homemaker (cea care se ocupa de 
casă) (Kameyer et al, 1992). Este momentul în care relaţia 
mamă-copil s-a întărit şi mai mult, atât la nivel concret cât 
şi la nivel normativ. Nimeni nu se putea ocupa mai bine de 
copii decât mama. Şi în mare parte aşa şi era având în 
vedere dependenţa de mamă în asigurarea hranei (hrănitul 
la sân) şi timpul petrecut împreună cu mama. Astăzi se 
observă o creştere a alternativelor şi în ceea ce priveşte 
îngrijirea bebeluşilor în aşa fel încât libertatea mamei să 
fie cât mai mare chiar şi în primele luni de la naştere. Tot 
acest lucru favorizează şi permite implicarea mai mare a 
tatălui în creşterea copiilor. 

Intrarea femeii pe piaţa muncii a modificat şi ea 
relaţiile din interiorul familiei. Cu toate acestea, femeia a 
continuat o bună perioadă de timp (în funcţie de ritmul de 
dezvoltare al societăţilor) să se identifice într-o măsură 
mai mare cu viaţa de familie datorită locurilor de muncă ce 
nu presupuneau multă implicare emoţională, angajament, 
o pregătire şi o calificare înalte, fiind percepute, în 
principal, ca o sursă de venit complementară şi atât. Pe de 
altă parte, atribuţiile din interiorul familiei au rămas încă 
în seama femeii, în lipsa alternativelor. Imaginea femeii 
continua să fie asociată cu căminul iar bărbatul era 
aducătorul principal de venituri, susținătorul familiei. 
Sentimentul de împlinire al femeii era încă strâns legat de 
reuşitele în plan familial iar ideea de carieră nu era pe 
deplin cristalizată. 

Schimbarea majoră apare atunci când importanţa 
femeii pe piaţa muncii este tot mai mare, când economia şi 
piaţa forţei de muncă cer competenţe mult mai înalte 
pentru ocuparea unui număr crescut de locuri de muncă. 


Pentru a acoperi aceasta nevoie se ofera oportunitati in 
domeniul educatiei, deschise si femeilor din societatile 
moderne. Ele devin astfel promotorii marilor schimbari 
(Touraine, 2007; Vlasceanu, 2007). Lucrurile stau altfel in 
societatile mai putin dezvoltate, cazul Indiei spre exemplu, 
unde fetele nu au acces la educatia formala, fapt ce le 
directioneaza spre un alt stil de viata care va avea in 
centru familia si valorile familiale. 

Preocuparea pentru atingerea unui nivel de educatie 
ridicat care sa asigure obtinerea unui loc de munca bine 
plătit, garantul unei vieţi fericite, duce la amânarea 
tuturor activităţilor ce ţin de familie, de la căsătorie până 
la apariţia copiilor. La acestea se adaugă oportunităţile de 
petrecere a timpului liber, valorile individualiste şi 
preocuparea pentru calitatea copiilor (investiţii tot mai 
mari în copii, preocupare crescută pentru performanţa 
acestora etc.) (Becker & Tomes, 1976). Vorbim aşadar de o 
îmbogăţire a rolului femeilor: de la îngrijitor al familiei, la 
aducător de venituri şi la actor important în zona 
economică, profesională. Toate acestea creează şi sporesc 
conflictul între profesie şi familie, între viaţa personală şi 
viaţa profesională. De asemenea este favorizată şi apariţia 
unei ambiguitati la nivelul rolurilor: de exemplu, cine 
trebuie să se ocupe de copil? Cel mai firesc răspuns este: 
„amândoi”, dar la nivel concret acest „amândoi” este dificil 
de pus în practică. Accentuarea conflictului de rol la 
nivelul familiei duce la scăderea confortului şi stării de 
bine (well-being). Să mă ocup de casă, sot/sotie, copii sau 
să mă ocup de profesie? Este o întrebare care produce 
multă tensiune la nivelul individului care şi-a întemeiat 
deja o familie sau se gândeşte să o facă. Putem spune 
astfel că în multe cazuri ideea de familie, aşa cum era 
cunoscută până acum, este destul de greu de replicat 
pentru că s-a modificat foarte mult contextul economic şi 
social în care a funcţionat până în prezent. 

Chiar dacă educaţia informală a individului pune 
undeva în prim plan grija pentru copii şi familie, în 
momentul în care este foarte atras de zona profesională şi 


constata ca aceasta promite, pe moment, mai multe 
satisfactii, isi modifica schemele de perceptie pentru a 
elimina disonanta cognitiva cu care se confrunta, acel 
conflict între principii şi comportament. „Astăzi copiii nu 
mai stau toată ziua cu părinţii şi nu au nicio problemă. Eu 
trebuie să lucrez pentru a-i putea oferi tot ceea ce are 
nevoie”, sunt frazele cel mai frecvent întâlnite. Problema 
este câţi părinţi îşi întreabă copiii „ce are nevoie” (în afară 
de anumite sărbători sau contexte gen ziua de naştere, 
când de fapt sunt întrebaţi „ce îşi doresc”). lar dacă 
vreodată acesta spune „să stai mai mult cu mine”, 
răspunsul este de cele mai multe ori ocolit, pentru că 
părintele modern are multe alte provocări de rezolvat. 

Odată satisfăcute nevoile materiale, apare o presiune 
din partea nevoilor spirituale: dragostea, prietenia, 
ataşamentul. Acestea pot fi însă satisfăcute şi în cadrul 
altor relaţii decât cele strict familiale. Este drept că 
alternativele nu oferă atât de multă siguranţă şi nu sunt 
atât de profunde. Experiențele comune, viaţa trăită 
împreună, timpul petrecut împreună, nevoia de celălalt, 
oferă mult mai multă siguranţă. În momentul în care unor 
persoane (chiar şi cele care se bucură de mult succes) li se 
cere să puncteze cele mai importante momente din viaţa 
lor, subliniază în primul rând evenimente legate de familie, 
în principal copii, şi numai apoi (uneori deloc) reuşitele 
profesionale. De asemenea, constatăm că ceea ce îi 
impresionează întotdeauna cel mai puternic pe cei din jur 
sunt scenele de familie (exploatate de multe ori şi în 
jocurile politice). Aceasta demonstrează totuşi că 
indiferent de forma sub care se prezintă, familia 
(reprezentată de acele persoane cu care imparti 
experienţe intime din viaţa ta) are asupra individului un 
efect pozitiv şi îi permite o mai bună integrare socială, îi 
asigură o stare de sănătate mai bună, o viaţă şi un 
comportament mai echilibrate. 

Până în prezent femeia se identifica în cadrul 
locuinţei cu bucătăria, acum, în familiile moderne se 
identifică mai degrabă cu garderoba (se poate observa 


acest lucru din modul de organizare a locuintei si din 
bugetul de timp al femeii). Copiii (atunci cand acestia 
există) au la rândul lor „propria viata” destul de timpuriu, 
o agendă încărcată cu multe activităţi şi puţin timp 
petrecut în familie. Pentru foarte multă vreme femeile s-au 
identificat, în special, cu rolul din familie. Ulterior apare 
rolul profesional, nu foarte extins la început, după care 
apare şi rolul social (implicarea în activităţi de timp liber, 
şi nu numai, în afara familiei). Aceste ultime transformări 
creează o distanţă destul de mare între ideea de familie 
clasică şi cea de familie modernă. 

Ca şi elemente vizibile ale schimbărilor produse în 
zona familiei, în societatea românească, putem puncta 
creşterea vârstei la prima căsătorie: 29,3 ani pentru 
bărbaţi, 26,2 pentru femei în anul 2011, în timp ce cu 
aproximativ 10 ani în urmă, în anul 2000, era cu trei ani 
mai mică 26,9 în cazul soţului şi 23,6 în cazul soţiei. De 
aici, evident, vârsta medie la prima naştere a crescut 
semnificativ într-un interval de aproximativ 10 ani. Astfel 
dacă în anul 2000 o femeie năştea primul copil la 23,7 ani, 
in 2011 acest moment se petrecea la vârsta de 26,2 ani. În 
anul 1980 vârsta medie la prima naştere era de 22,6 iar 
prima căsătorie la 22, observăm aşadar creşteri destul de 
mari care antrenează şi alte schimbări (Institutul Naţional 
de Statistică, 

2012). 

Amânarea apariţiei copiilor aduce provocări şi 
modifică o funcţie esenţială a familiei: reproducerea. 
Problemele legate de fertilitate sunt tot mai frecvente iar 
răspunsul la acestea este reprezentat de diferite metode 
gen: fertilizare in vitro, inseminarea artificială, tratamente 
tot mai complexe care vin cu o alternativă şi reduc 
îngrijorarea asociată cu riscul sterilitátii. La acestea se 
adaugă politicile sociale de tip alocarea unor fonduri 
pentru cuplurile care se confruntă cu probleme în 
aducerea pe lume a unui copil. In acelaşi timp presiunea 
socială pentru apariţia copiilor nu mai este la fel de mare, 
amânarea apariţiei copiilor fiind percepută uneori ca o 


responsabilitate: „Nu poţi să faci copii pana nu îi poţi oferi 
cele mai bune condiţii”. Soluţia extremă în rezolvarea 
problemelor ce ţin de fertilitate o reprezintă mamele 
surogat, o alternativă la care apelează un segment izolat 
de populaţie întâlnit cu precădere în Statele Unite ale 
Americii. Este o alternativă care implică multe dificultăţi 
determinate de relaţia copilului cu mama biologică şi 
drepturile acesteia, motiv pentru care foarte probabil 
această practică nu se va extinde foarte mult. 

Numărul mediu de copii născuţi de o femeie rămâne 
relativ stabil o bună perioadă de timp în istorie, la nivelul 
României: 2,3 în 1960, 2,2 în 1989 dar în 2011 coboară la 
1,3. Rata de fertilitate, adică numărul de copii născuţi la o 
mie de femei, scade drastic: în 1989 era de 66,3 iar in 
2011 coboară la 36,6 (Institutul Naţional de Statistică, 
2012). 

Scăderea natalității este un fenomen specific 
societăţilor dezvoltate, declanşat de schimbările 
economice şi tehnologice. Contextul politic poate fi şi 
acesta un factor important care blochează sau încetineşte 
o tendinţă de evoluţie firească pentru o societate. Este 
cazul României din perioada comunistă, când politicile de 
sustinere a natalității (interzicerea avortului dar şi lipsa 
accesului la mijloacele contraceptive) au menţinut la un 
nivel relativ crescut rata natalității. Schimbarea sistemului 
politic şi o intervenţie mai redusă a statului în organizarea 
vieţii de familie a deschis drumul spre schimbare şi 
societăţii româneşti. In prezent ea urmează acelaşi trend 
de evoluţie pe care l-au urmat majoritatea societăţilor dar 
cu o anumită întârziere. Această întârziere ar putea 
permite însă României să se folosească de experienţa altor 
state în gestionarea problemelor specifice acestei etape: 
sporul natural negativ şi îmbătrânirea populaţiei, spre 
exemplu. 

Statusul social al femeilor suferă tot mai multe 
modificări si antrenează totodată tot mai multe 
transformări. Un indicator poate fi numărul femeilor care 
îşi stabilesc domiciliul în străinătate care este tot mai mare 


si îl depăşeşte pe cel al bărbaţilor. Acest fapt arată o 
mobilitate crescută a femeilor ceea ce poate reprezenta un 
impediment în întemeierea sau menţinerea unei familii. De 
asemenea este un indicator pentru egalitatea de gen. 
Datele oferite de Institutul Naţional de Statistică (2012) 
arată astfel că în 2011, 9780 de femei din România şi-au 
stabilit domiciliul în străinătate, fapt ce produce mutatii la 
nivelul relaţiilor de familie. Numărul bărbaţilor care au 
plecat din România se menţine sub nivelul numărului 
femeilor (cel puţin începând cu anul 2006) iar în 2011 
cunoaşte o creştere semnificativă ajungând la 8527 de 
persoane. Cea mai serioasă problemă care apare aici este 
a copiilor care rămân în tara. In astfel de contexte, 
specialiştii în zona sociologiei şi asistenţei sociale trebuie 
să vină cu soluţii pentru evitarea excluziunii sociale a 
acestui segment de populaţie. 

Rata căsătoriilor este în continuă scădere, semn că 
nu mai există o presiune socială în sensul întemeierii unei 
familii. Dacă în 1960 aveam10,7 căsătorii la mia de 
locuitori, în 1989 - 7,7, în anul 2011 rata căsătoriilor scade 
la 4,9 la mia de locuitori. 

Natalitatea suferă de asemenea scăderi majore. Dacă 
în 1960 se năşteau 19,1 copii la mia de locuitori, în 1989, 
16, în anul 2011 numărul scade la 9,2. Efectele sunt 
asupra sporului natural (raportul dintre naşteri şi decese) 
care în anul 1960 era de 10, 4 (se năşteau cu 10,4 mai 
mulţi copii decât decesele înregistrate) iar din 1992 este 
unul negativ (avem mai multe decese decât naşteri 
(Institutul National de Statistică, 2012). Îmbătrânirea 
populaţiei, şi alte probleme care derivă de aici, intră în 
atenţia specialiştilor din zona ştiinţelor sociale, care 
încearcă să dezvolte o serie de politici în acest sens. 
Stimularea natalității este o astfel de direcţie pe care o 
urmăresc cu precădere statele dezvoltate. Dacă mergem 
însă în China, spre exemplu, observăm că aici lucrurile 
stau altfel şi că preocupările specialiştilor merg în zona 
reducerii natalității, ajungându-se pana la aplicarea de 
sancţiuni financiare pentru cei care au mai mult de un 


copil. 

În anul 2011, in România, 21682 de copii au rămas 
într-o familie monoparentală în urma divorţului părinţilor 
iar numărul este aproximativ acelaşi, anual, din 2006 
(Institutul National de Statistică, 2012). Familia 
monoparentală devine un model tot mai frecvent întâlnit şi 
recunoscut ca fiind funcţional între anumite limite. Pentru 
a reduce disfunctionalitatea acestui model specialiştii din 
zona ştiinţelor sociale propun guvernelor politici care să 
acopere neajunsurile implicate. Sociologi, asistenţi sociali, 
psihologi, cercetători sau practicieni, propun înfiinţarea 
sau chiar dezvoltă structuri de tipul ONG-urilor care să 
vină în sprijinul membrilor familiilor monoparentale. O 
atenţie deosebită trebuie să i se acorde în acest context 
cadrului legislativ în care va funcţiona această structură. 

lată aşadar câteva transformări ce ţin strict de 
familie şi care justifică de ce familia arată altfel astăzi. Fac 
parte dintr-un lanţ întreg de schimbări care contribuie 
fiecare la construirea unor noi realităţi sociale. 

De ce ne căsătorim mai greu şi divortam mai uşor 

Un tânăr (34 ani) aflat într-o relaţie de 15 ani, 
motivează amânarea căsătoriei prin teama de a divorța. Îşi 
justifică teama printr-un argument empiric: a observat în 
mediul său că majoritatea prietenilor care se căsătoresc 
divorţează într-un timp destul de scurt. Divorțul a devenit 
un gând reflex în momentul în care ne gândim la căsătorie. 
In acest caz, cei care se căsătoresc nu se gândesc la copii, 
la cum vor îmbătrâni împreună, ci mai degrabă la divorţ. 

Când vorbim însă de căsătorie şi de durabilitatea 
acesteia tot mai important devine contextul social, stilul de 
viaţă al celor care decid să „încerce” această experienţă. 

Dacă luăm spre exemplu cazul tinerilor cu ocupaţii 
gen antreprenori, manageri de firme mici s.a. care oferă 
un control mai mare asupra timpului şi spaţiului de lucru, 
situaţia este cât se poate de specială. Sunt ocupaţii destul 
de flexibile şi pot fi asociate cu un stil de viaţă altfel 
structurat. Astfel de tineri preferă ieşirile cu prietenii în 
oraş în orice zi a săptămânii şi la orice oră pentru că 


activitatile ce tin de zona profesionala nu le cer prezenta la 
ora fixa la serviciu si pot gestiona afacerea de acasa, la 
orele pranzului. 

Un astfel de stil de viata nu este compatibil cu 
modelele promovate de familie ca institutie traditionala: 
ordine, adaptare la programul celorlalti membri ai familiei, 
sacrificarea unor preferinte, a unor activitati in favoarea 
celorlalti. 

In acest context, principiul homogamiei (asemănării) 
sociale devine si mai restrictiv pentru ca modelele de stil 
de viata sunt mult mai variate si va fi destul de dificil sa 
întâlnim persoane cu care să „semănăm”. Experienţa ne 
arată că nu putem coopera decât cu persoane care se 
înscriu în modele pe care şi noi le urmăm, în care noi ne 
încadrăm. În lipsa acestor apropieri lucrurile vor funcţiona 
destul de greu: cineva preferă să îşi petreacă timpul liber 
mai mult acasă, celălalt preferă alte medii; partenerul 
preferă alimentaţia tip fast-food, celălalt preferă mâncarea 
gătită; unul preferă să facă economii altul să cheltuiască; 
unul se simte împlinit prin familie, altul prin carieră etc. 
Toate acestea sunt surse potenţiale de conflict şi pot bloca 
interacţiunea. 

Un alt element care subminează coeziunea, unitatea 
familiei în prezent sunt activităţile de timp liber, si nu 
numai, tot mai specializate: copiii au activităţile lor, adulţii 
au activităţile lor. Se întâlnesc destul de puţin pe „terenul 
de joacă” dar şi acasă. Un copil îşi întreba mama de fiecare 
dată când îl lua de la grădiniţă: „Astăzi unde merg?” Este 
semnul unei vieţi mai puţin organizate, puţin previzibilă şi 
care îi conturează copilului o schemă de percepţie, un 
model pe care îl va perpetua şi ca adult. 

Şi când ne alegem partenerul (ca şi atunci când ne 
alegem profesia) trebuie să fim foarte atenţi la stilul de 
viaţă pe care îl avem, dacă este „compatibil” cu exigenţele, 
valorile, principiile viitorului partener (viitoarei profesii). 
Şansa de a ne potrivi devine o provocare foarte mare care 
se supune teoriei probabilităților: cu cât combinaţiile sunt 
mai multe, cu atât probabilitatea de a nimeri varianta 


potrivita este mai mica. 

Elementul cheie al schimbării îl reprezintă numărul 
mare de opţiuni, de alternative pe care le avem. Stilul de 
viaţă devine atât de individualizat, încât să găsim pe 
cineva cu care să împărtăşim aceleaşi valori, modele, 
principii, reprezintă o mare provocare. Pentru a rezista 
într-o astfel de relaţie trebuie să renuntam la o parte din 
principiile noastre, situaţie care, din nou, nu se regăseşte 
în felul de a fi al omului modern. 

Analizând problematica din perspectiva conflictului, 
putem afirma ca dacă nu există niciun fel de 
„constrângere” indivizii nu rămân într-o relaţie. Pot fi 
lucruri foarte simple, dar care contribuie la conturarea 
unui tot: obisnuinta de a bea cafeaua de dimineaţă 
împreună, de a-şi împărtăşi nemulţumirile de la sfârşitul 
zilei etc. În lipsa unor obiceiuri comune, a unor ritualuri, 
relaţia se dezintegrează în timp. Oamenii nu rămân decât 
în acele relaţii care le aduc ceva (teoria schimbului social): 
un confort fizic sau emotional. Trebuie să fim ,obligati" 
constrânşi cumva să rămânem într-o relaţie. Această 
constrângere a fost asigurată de material, moral, 
emoţional în diferite etape ale evoluţiei societăţilor. Astăzi 
ele însă au suferit transformări. Nimeni nu mai este dispus 
să îşi sacrifice din confortul personal pentru a putea trăi cu 
ceilalţi. Nu mai există rezistenţă la frustrare şi răbdare 
pentru că multe dintre dorinţele noastre pot fi îndeplinite 
instantaneu încă din copilărie. 

Curentul feminist, mişcarea egalităţii dintre sexe 
subminează şi acestea, relaţiile din familia tradiţională. 
Tendinţa de dominare a soţilor va fi prezentă întotdeauna 
pentru că unele situaţii chiar sunt promovate de femei: de 
exemplu soţul trebuie să fie mai înalt şi mai puternic (nu 
neapărat sub aspect fizic, când vorbim de putere) 
(Bourdieu, 2003). Astfel, ideea de egalitate perfectă este 
imposibil de regăsit şi de construit, iar dacă, totuşi, ţinem 
foarte mult la ea, sfârşim prin a nu ne mai căsători. 

Printre variabilele importante care au contribuit la 
transformarea familiei se numără şi nivelul de instrucţie 


tot mai ridicat al populatiei tinere, cu precadere, daca 
vorbim de România. Scoala este o sursă importantă de 
capital cultural, iar cei cu un nivel de instrucţie mai ridicat 
sunt mult mai deschişi să îşi modifice atitudinea şi 
comportamentul faţă de familie. Indivizii vor adopta acele 
atitudini care îi vor ajuta să îşi îndeplinească scopurile, 
obiectivele personale (Cunningham, 2008: 4-5). 

Situaţia economică şi nivelul de educaţie sunt factorii 
care influenţează cel mai mult tranziţia timpurie către 
viata adultă, în cazul bărbaţilor, în special. Cei 
dezavantajati economic au tendinţa de a deveni mai 
devreme părinţi şi de a nu-şi asuma responsabilitatea 
creşterii acestora (Goldscheider et al, 2009: 18), în timp ce 
un nivel economic mai crescut favorizează amânarea 
experienţelor legate de familie. 

Astăzi insecuritatea locului de muncă determină 
nevoia de schimbare şi adaptare, în timp ce familia cere 
stabilitate şi continuitate (Orrange, 2003). Statusul de 
angajat este important în conturarea unui set de atitudini 
faţă de familie. Modificările care apar la nivelul 
comportamentului familial sub presiunea locului de muncă 
(renunţarea la un anumit tip de alimentaţie, de exemplu, 
datorită lipsei timpului sau renunţarea la anumite activităţi 
desfăşurate împreună cu familia) determină modificarea 
atitudinii conform comportamentului, pentru a reduce 
disonanta cognitivă, pentru a reduce acel conflict între 
ceea ce gândeşti şi ceea ce faci. 

Până nu demult singura în măsură să se ocupe de 
copii era mama. In cazul divorturilor copiii erau 
incredintati mamelor in virtutea normelor tradiţionale, 
lăsând deoparte condiţiile socio-economice. Astăzi o mamă 
activă pe piaţa muncii are la fel de multe dificultăţi în a se 
îngriji de copil ca şi un tată. Din nou, este misiunea 
specialiştilor din zona ştiinţelor sociale să vină cu soluţii de 
reducere a acestor dificultăţi, sub forma unor programe de 
supraveghere a copiilor (gen after-school şi nu numai) dar 
şi prin dezvoltarea de servicii de suport pentru părinţi. 

Atunci când vorbim de durata unei căsnicii, ideea lui 


Bauman „până la noi dispoziţii” (pana ce apar noi 
provocări, noi opţiuni) si a lui Fukuyama „As long as we 
are happy” sunt foarte relevante si spun foarte mult. Iar 
fericirea este destul de greu de atins pentru ca astazi 
asteptarile sunt foarte mari atat in plan material, cat si 
emotional. Vedem ca la altii se poate mult mai bine dar nu 
intelegem, de multe ori, pe cate sacrificii este construit 
acel „bine”. 

Concluzii 

Ne aflăm în faţa a ceea ce astăzi se numeşte familia 
postmodernă, cu o mulţime de modele acceptate şi 
preferate de unii sau de alţii. Nu mai avem un singur 
model în care trebuie să ne încadrăm, în caz contrar 
atrăgând oprobriul public, şi nici funcţii pe care numai 
familia le poate îndeplini. Copiii sunt familiarizați de mici 
şi cu alte tipuri de familii. O fetiţă (4-5 ani) întreba foarte 
firesc o doamnă şi un copil de aproximativ aceeaşi vârstă: 
„Voi aveţi tată?”. Devine o situaţie firească să ai sau nu 
tată. Numărul divorturilor este tot mai mare, tinerii se 
căsătoresc târziu sau deloc iar numărul copiilor născuţi în 
afara căsătoriei este în creştere. Cuplurile consensuale 
sunt tot mai frecvente şi sunt cel mai puţin „costisitoare” 
emotional si economic, dar numai la nivelul simțului 
comun, căci studiile arată contrariul (Meadows et al, 
2008). 

Complexitatea familiei creşte şi datorită ratelor mai 
crescute de recăsătorire (Carlson & Meyer, 2014). 
Schimbările la nivelul familiei dezechilibrează situaţia 
materială, creează o anumită dezordine la nivelul vieţii 
copiilor dar şi a adulţilor şi are o serie de implicaţii la 
nivelul politicilor sociale. Este nevoie de intervenţia 
statului pentru ca problemele tot mai numeroase din zona 
familiei să fie cât mai bine gestionate, pentru că efectele 
sunt la nivelul întregii societăţi. Putem puncta aici 
dificultăţile cu care se confruntă unele familii în asigurarea 
celor mai bune condiţii pentru o bună dezvoltare fizică şi 
intelectuală a copiilor, de a se implica cât mai activ în 
orientarea acestora, violența domestica, familiile 


monoparentale, abandonul copiilor etc. 

Barbatii asteapta ca sotiile sa contribuie la bugetul 
familiei, ba chiar uneori se multumesc cu pozitia de 
intretinut. Accepta sa ramana in concediu de paternitate, 
chiar daca sunt de parere ca ingrijirea copilului este 
considerata o activitate specific feminina. La aceasta 
decizie se ajunge atunci cand bugetul familiei are mai 
putin de suferit daca ramane sotul in concediu. Sesizam 
aici importanța materialului, singura busolă care 
orientează astăzi comportamentul indivizilor o buna 
perioadă din viaţă. 

Numărul de copii şi calitatea acestora sunt foarte 
importante. Stilul de viata la care se aspiră pentru aceştia: 
cameră proprie, televizor, telefon, calculator, vacante, tot 
felul de cursuri, şcoli cât mai prestigioase schimbă 
misiunea familiei în raport cu copiii. Dacă în familia clasică 
investiţiile necesare în copii erau minime, şcoala, în 
general, fiind cea care putea să le asigure reuşita, astăzi 
lucrurile se schimbă. Diferenţa nu o mai face şcoala, ci o 
anumită şcoală, şi tot ceea ce se întâmplă pe lângă şcoală: 
cursuri diverse, de la limbi străine până la muzică şi arte 
marţiale, petreceri în medii cât mai în acord cu 
preocupările lor, excursii, tabere etc. Vorbim astfel de 
preocuparea părinţilor de a oferi copiilor o experienţă cât 
mai bogată şi variată care să le asigure o bună integrare 
socială şi profesională ulterioară. 

Viaţa de familie, sau familia ca atare este cea care 
leagă relaţii sociale şi facilitează legăturile sociale, 
produce capital social. Persoanele care au copii 
interacționează mult mai uşor în spaţiul social. Copiii 
facilitează, provoacă interacţiunea socială. Transformările 
la acest nivel au efect şi asupra comunităţii şi societăţii în 
general. 

Sensul vieţii este legat însă de multe ori de ideea de 
familie, indiferent de forma sub care se prezintă. Cu toţii 
ne vom retrage la un moment dat din viaţa profesională, 
într-un fel sau altul, iar succesul profesional are sens într- 
un context familial anume. Multe personalităţi îşi leagă 


reuşita sau eşecul in viata de un membru al familiei, 
indiferent de tipul acesteia. Forma familiei se schimbă, şi 
este firesc să fie aşa, dar ideea de familie, cu toate trăirile 
pe care aceasta le presupune, va rămâne şi va fi pusă în 
practică tot mai variat de fiecare categorie de indivizi în 
parte. 

In acest context, specialiştii preocupaţi de studiul 
familiei ca instituţie şi grup social, sociologii cu precădere, 
se află în faţa unor provocări de tipul: care este noua 
definiţie a familiei, care este sistemul de norme şi valori 
care stă sau va sta pe viitor la baza familiei, care este 
modelul unei familii funcţionale, ce trebuie făcut pentru ca 
acest sistem, indiferent de structură, să funcţioneze sau, 
dacă se dovedeşte a fi unul greu de adaptat, cu ce poate fi 
înlocuit? Sunt aspecte ce trebuie clarificate pentru a 
construi acea ordine necesară care să facă posibilă şi să 
dea sens activităţii de cercetare ştiinţifică. 

Dacă sociologia clasică punea accent pe 
functionalism si structuralism, ca teorii esenţiale în studiul 
familiei, astăzi feminismul, teoria alegerii raţionale devin 
cadrele de analiza cele mai frecvente. Atenţia 
cercetătorilor se îndreaptă mai mult spre problema 
egalitatii de gen si spre noile situatii create de implicarea 
tot mai crescuta a femeilor pe piata muncii. Modificarea 
relatiilor din familie, transformarea intimitatii (Giddens, 
1992), valorile individualiste, conflictul dintre rolul 
profesional şi cel familial, preocuparea pentru copii sunt 
teme de mare actualitate. Sunt variabile de care depind 
starea de bine a individului, relaţiile cu cei din jur, 
performanţa la locul de muncă, starea de sănătate fizică şi 
nu numai, implicarea în rezolvarea problemelor societăţii 
şi în dezvoltarea acesteia. 

Temele de analiză amintite mai sus sunt de 
actualitate si pentru sociologii romani. Societatea 
românească se înscrie în aceleaşi tendinţe de evoluţie ca şi 
ţările occidentale. A urmat un ritm mai lent, din cauza 
istoriei specifice, dar în ansamblu, şi mai ales când vorbim 
de provocările din zona familiei, se înscrie în aceeaşi logică 


a dezvoltarii ca si statele occidentale. Cresterea varstei la 
casatorie, reducerea numarului de copii, numarul mare de 
divorturi dar si de cupluri consensuale, diversitatea 
modelelor de familie, conflictele in cuplu s.a.m.d. sunt 
situatii aparent noi pentru Romania dar si un prilej pentru 
oamenii de stiinta de a le studia, cunoaste, intelege si de a 
dezvolta strategii care sa le atenueze eventualele efecte 
negative, fara a limita insa libertatea individului. 

Despre prieteni, familie si gestiunea timpului 

Bogdan Voicu 

Societatile umane nu au stat niciodata pe loc. Ele 
sunt dinamice, iar schimbări imperceptibile apar 
permanent. Daca te uiti inapoi cu 20-30 de ani, si iei in 
considerare cifre precum numarul de copii intr-o familie, 
varsta la prima casatorie observi schimbari fundamentale. 
Pentru multi acestea sunt surprinzatoare. Varsta la prima 
casatorie nu a urcat peste noapte cu 4-5 ani, iar familiile 
fara copii nu au devenit nici ele dintr-o data asa de multe 
ca in prezent. Sunt schimbari pe care nu le realizezi 
imediat. Un prieten imi spune ca tatal sotie sale a avut 
cinci fraţi, la rândul său a avut două fiice, niciunul dintre 
fraţii săi nu a avut mai mult de doi copii, iar fiecare fiică a 
socrului prietenului meu are câte un copil. Schimbarea 
este evidentă. Pe de altă parte, şi socrul şi soacra 
prietenului meu au divorţat, iar fiicele socrului cu pricina, 
provenite fiecare din câte o căsătorie, au divorţat la rândul 
lor. Ceea ce indică şi o anumită stabilitate în timp. 

Nu aduc în prim plan întâmplător astfel de exemple. 
Capitolul acesta caută să explice care e rolul prietenilor în 
societăţile de astăzi. Aşa cum o să explic însă, prietenii 
sunt strâns legaţi de familii, iar motivul este unul simplu: 
cel puţin momentan, oamenii se confruntă permanent cu o 
limitare naturală fundamentală: timpul nu este infinit. Nu 


poti face prea multe lucruri simultan, iar intretinerea 
relatiilor interumane necesita timp si multa atentie. Sunt 
oameni care pentru a se implica într-o relaţie au nevoie de 
toată atenţia celuilalt, aşa cum îmi explica prietenul 
amintit despre soţia sa. Sunt oameni care preferă relaţii 
mai puţin profunde, cu mai puţine contacte, dar nevoia de 
contact rămâne imuabilă. lar contactul presupune timp. 
Intr-o lume în care timpul este limitat, în care a munci, a 
creşte copii, a întreţine relaţii, a te relaxa etc. implică 
costuri importante de timp, rezultă că interacţiunea cu 
aproape orice tert este la concurenţă cu interacţiunea cu 
alţi terţi, iar numărul real de relaţii este finit, indiferent 
dacă acestea implică interacţiune directă sau virtuală. 

Acest lucru face ca o familie mare, cu multe relaţii 
între fraţi, surori, verişoare şi veri, unchi şi mătuşi de 
diferite grade, să rişte a reduce capacitatea celui implicat 
într-o astfel de reţea familială să dezvolte prea multe 
conexiuni în afara ei. Există însă astfel de reţele familiale? 
Sunt ele diferite fată de trecut? La acest lucru caut să 
răspund în continuare, sugerând şi câteva căi în care 
societăţile umane se pot transforma pe viitor. 

Familia şi prietenii: ieri, azi şi mâine 

În urmă cu 200 de ani, oamenii trăiau puţin şi aveau 
numeroase rude cu care împărțeau un spaţiu locativ infim 
conform standardelor contemporane. A avea opt surori şi 
fraţi, spre exemplu, nu era un lucru rar. Cum părinţii aveau 
şi ei la fel de mulţi fraţi şi surori, numărul de veri şi 
verişoare devenea enorm. Interacțiunea se petrecea prin 
urmare în principal în interiorul familiei, iar familia 
reprezenta şi plasa de siguranţă la care indivizii făceau 
recurs în caz de nevoie. Era o vreme când ajutorul de 
şomaj nu exista, fiindcă munca era prin definiţie una 
familială. Pensiile nu aveau sens, fiindcă nimeni nu 
ajungea să fie pensionar. Dacă aveai putere de muncă, 
munceai. Dacă nu mai puteai, familia se îngrijea să ai 
minimul necesar. Asta pentru cei ce depăşeau o speranţă 
de viaţă mult inferioară celei de azi. 

Inghesuiti in locuinţe mici, oamenii se nasteau, 


cresteau, se maturizau si isi întemeiau familii în interiorul 
unei familii ce le satisfacea din plin nevoile de socializare 
si le asigura servicii legate de bunastare. Prietenii nu 
aveau prea multe oportunitati in care sa isi gaseasca un rol 
important. Nu doar convietuirea in familii extinse, ci si 
resursele de timp liber impiedicau relatiile in afara 
familiei. A munci, intr-un fel sau altul, era o activitate 
continua. Somnul, cresterea copiilor, nesfarsitele treburi 
casnice ocupau restul zilei. 

Lucrurile aveau sa se schimbe treptat. Aparitia 
manufacturilor şi apoi a industriei schimbau fata oraşelor. 
Oamenii se mutau în locuinţe mai mici, pentru a lucra în 
spaţii urbane. Aici nu mai locuiau la fel de mult în familii 
extinse. Mai mult, progresele medicinei făceau ca speranţa 
de viaţă să crească, dar, şi mai important, determinau o 
scădere a mortalităţii infantile. Tot mai mulţi copii 
supravietuiau primelor zile şi apoi ani de viata. Fertilitatea 
începea uşor-uşor să nu mai fie una în regim natural. 
Rezulta o diminuare a dimensiunii familiei extinse, 
suprapusă peste mutarea la oraş. Anii 1880 aduc cu ei 
apariţia sistemelor de pensii obligatorii. Momentul este 
extrem de important pentru că marchează apariţia unui 
proces nou: foştii fermieri mutaţi la oraş lucrează în mici 
fabricute, darde la un punct încolo nu mai găsesc cerere 
pentru forţa lor de muncă sleită de bătrâneţe şi depăşită 
tehnologic. Acest lucru este semnul că oamenii trăiesc deja 
suficient de mult şi fac acest lucru în număr suficient de 
mare pentru ca mulţi dintre ei să aibă nevoi ce nu mai pot 
fi satisfăcute de traiul în familia extinsă. Aceasta, aşa cum 
spuneam, este deja redusă numeric şi tinde, ca model 
locativ, să fie înlocuită de familia nucleară, ce implică doar 
două generaţii: părinţii şi copii. Astfel apar contribuţiile 
obligatorii la pensii, impuse mai întâi de Bismarck în noul 
stat german, modelul fiind replicat rapid în alte ţări 
occidentale. Este semnul că familia extinsă predă din 
funcţiile sale unor instituţii noi. Sistemul de asigurări este 
o astfel de instituţie. 

Dar nevoile de socializare sunt preluate subtil de 


grupul de prieteni. Colegii de fabrica ies impreuna la pub- 
ul local, profitand de faptul ca traiul in locuinte comune 
(,la bloc”) reduce sarcinile domestice, munca continua din 
gospodarie. Migratia catre oras subtiaza relatiile cu verii, 
si lasa loc de dezvoltare a relatiilor cu prietenii. Numarul 
fratilor, asa cum am spus, se diminueaza si el. 

Pentru a simplifica lucrurile, in aceasta scurtă 
incursiune în istoria socială am tratat până acum 
umanitatea reductionist, ca şi cum toate societăţile ar fi 
fost organizate la fel. Să notăm însă că diferenţele erau 
enorme încă de la începutul evului mediu şi se reflectau 
deja în relaţiile dintre oameni, cu precădere în relaţiile cu 
prietenii. Oarecum neaşteptat, unul dintre factorii 
interesanti este legat de modul de exploatare al 
pământului. Dacă ne referim doar la Europa, două modele 
radical diferite opuneau de pe atunci Estul şi Vestul (vezi 
Rosener, 2003). În Est, nobilii locali acumulau treptat 
posesia asupra pământurilor, fie prin cucerire, fie prin 
cumpărare. Spre exemplu, în perioada cât a fost ban al 
Olteniei şi apoi domn al Valahiei, Mihai Viteazu a fost 
principalul cumpărător de sate, fiind cel ce a cumpărat 
majoritatea posesiilor colective ale acestora şi ale ţăranilor 
individuali (Chirot, 2002). În cazul acestor ţărani, apariţia 
imperiului otoman în sud blocase rutele comerciale dintre 
Bizanţ şi Occident ce treceau pe teritoriul Olteniei sau 
Munteniei, lipsindu-i de resursele derivate din taxarea 
negustorilor, dar şi din schimbul pe care aceştia îl realizau 
cu produsele pământului. Scapatati, indivizi si sate întregi, 
vindeau pe preţuri mici pământul, adesea şi la presiunea 
nobilului. Astfel, proprietatea agricolă se concentra treptat 
în mâna unor mari latifundiari ce decideau totul în 
legătură cu exploatarea acestuia. 

Cu cât mergeai mai la Vest, modelul era diferit. Mici 
proprietari mențineau posesia sau cel putin aveau drept de 
utilizare asupra pământului, fiind taxati de către nobili ce 
le ofereau în schimb servicii de protecţie, asigurau 
judecata etc. Efectele la nivelul relaţiilor interumane 
derivau din micile detalii. În Anglia, spre exemplu, regula 


rotatiei culturilor, forta micii proprietari sa colaboreze 
pentru a realiza o agricultura eficienta si o protectie 
adecvată împotriva dáunátorilor Colaborarea implica 
intalniri constante, discutii in pub-ul satului despre 
problemele comunităţii şi nu numai, constituind o bază 
solidă pentru dezvoltarea de relaţii de prietenie şi pentru 
construirea încrederii în alţii (Voicu, 2010). 

Cele două modele de exploatare a pământului, cu 
implicaţiile lor sociale, nu au existat nicăieri în stare pură, 
ci pretutindeni au fost mici proprietari şi mari latifundiari, 
însă cu cât mergeai mai la vest de Elba, numărul primilor 
creştea, în timp ce spre est numărul marilor proprietari 
era covârşitor. Astăzi, acest lucru se suprapune bine cu 
hărţile ce înfăţişează frecvenţa întâlnirilor cu prietenii şi 
încrederea în oameni. Mai la est, oamenii dedică mai puţin 
timp prietenilor, au mai puţină încredere în oameni, 
consideră familia mai importantă. Mai la vest lucrurile se 
schimbă. Un decalaj similar se adaugă pe axa Nord-Sud, cu 
nordicii mai încrezători în semeni şi mai prietenoşi, în 
ciuda stereotipurilor despre faptul că ar fi mai reci (Voicu, 
2005). 

Capacitatea de a coopera cu alţii, de a beneficia de 
pe urma relaţiilor existente prin accesarea resurselor şi 
informaţiilor controlate de cei din cercul de prieteni, 
abilitatea de a dezvolta activităţi de producere a bunului 
comun, a ceea ce este important pentru colectivitate, fără 
o intervenţie a autorităţilor, toate acestea sunt parte a unui 
concept intens promovat în ultimele decenii. Este vorba de 
capitalul social, un concept adesea vag definit, dar care 
poate fi operationalizat prin densitatea şi calitatea 
relaţiilor sociale ale unui individ sau grup şi prin 
încrederea în oameni şi instituţii (Putnam, 2000, Paxton, 
1999). 

Astfel de rădăcini istorice au condus la consolidarea 
unor culturi ale capitalului social (Pichler & Wallace, 2007; 
Voicu, 2013). Acestea sunt spaţii largi de socializare, în 
care indivizii învaţă inca din copilărie valori si 
comportamente legate de participare socială şi inter- 


relationare, invata daca si cat de mult sa se increada in 
oameni, cat de des sa isi intalneasca prietenii si ce fel de 
actiuni sa faca impreuna. La mutarea in alta cultura, de 
exemplu prin migratie, oamenii iau cu ei bagajul acestor 
comportamente si valori dobandite in comunitatea de 
origine si le imbina cu cele pe care le gasesc in 
comunitatea de destinatie (Voicu, 2013). 

Acest lucru inseamna ca modul in care ne raportam 
la prieteni este unul puternic modelat social. Avem 
tendinţa să reproducem comportamente acceptate social şi 
la rândul nostru să le susţinem. Este greu de crezut că 
într-o societate în care familia este pretuita infinit mai mult 
decât prietenii, aceştia vor avea o importanţă reală majoră 
pentru oricare din indivizii din societatea respectivă. Pe de 
altă parte, o presiune a grupului de prieteni către disoluția 
familiei, într-un grup în care prietenii sunt definiti drept 
importanţi, poate determina individul să opteze pentru 
separare sau divorţ chiar şi după 20 de ani de trai laolaltă 
cu partenerul. Norma socială este cea care devine 
prevalentă în ambele situaţii, uneori trecând peste 
sentimente şi calcul economic raţional. 

Acest lucru asigură stabilitatea şi coerenţa 
societatilor, reduce viteza schimbărilor sociale, si face ca 
diferenţele istorice observate mai sus să se reproducă şi 
astăzi. Mai mult decât atât, acest lucru permite să 
întrezărim posibile tendinţe în ceea ce prietenii şi familia 
vor reprezenta în viitor. Societăţile europene au trecut 
începând cu anii 1960 printr-un proces de scădere rapidă a 
fertilităţii şi, implicit a numărului de copii ai unui cuplu. 
Procesul a apărut mai întâi şi în Vest, Sudul urmând cu un 
decalaj de aproape un deceniu, iar Estul cunoscând 
tendinţe similare mai ales după dispariţia regimurilor 
comuniste. Asta face ca, mai ales în Vest, să avem deja 
generaţii adulte în care prietenii sunt la fel de importanţi 
ca familia. Familiile monoparentale devin mai numeroase, 
precum şi cuplurile separate şi reconstituite cu alţi 
parteneri ce au propriilor lor copii din relaţii anterioare. 
Cum speranţa de viaţă continuă să crească, este de 


aşteptat ca astfel de fenomene de reaşezare şi 
recombinare a indivizilor sa devina din ce in ce mai 
frecvente, conducand in fapt la o diversificare a relatiilor 
familiale prin combinarea lor cu relaţiile non-sanguine 
între fraţii vitregi care nu au părinţi comuni. 

Un alt proces important este prezenţa din ce înc e 
mai importantă a femeii pe piaţa muncii. În societăţile 
tradiţional mai puţin prietenoase pentru egalitatea de gen, 
precum Malta, Germania, Elveţia, independenţa femeilor 
creşte, ele nemaifiind captive într-o relaţie dependentă de 
capacitatea soţului de a produce venit. Mai mult, prezente 
în viaţa publică, ele dezvoltă relaţii sociale mai frecvente şi 
în afara familiei, ceea ce, din nou, creşte importanţa 
prietenilor. Prietenii pot aduce valori şi comportamente 
noi, moduri noi de a face, transformând familia şi relaţiile 
dintre soţi sau parteneri. 

Pe de altă parte, există o tendinţă bine structurată de 
a creşte numărul celor care lucrează de acasă, fără a avea 
nevoie să se deplaseze la un loc de muncă. Firme mari, 
precum KPMG au anunţat recent (martie 2014) că îşi 
diminuează din nou spaţiile alocate pentru birouri, 
deplasând o bună parte din activitate către angajaţi sau 
subcontractori ce lucrează de acasă. Site-uri precum 
Elance.com sau Freelancer.com intermediaza de ani buni 
contactul intre liber profesionisti ce isi ofera serviciile si 
companii care apeleaza la acestia pentru activitati de mai 
scurta sau mai lunga durata. Numarul de cereri si oferte 
de joburi pe astfel de platforme este in crestere simtitoare. 
Ele privesc mai ales sectorul serviciilor, dar proliferarea 
tehnologiei de imprimare 3D si a distribuţiei fara 
intermediari (precum cea realizata pe ebay.com, ebay. de 
etc.) creste numarul celor care prefera un loc de munca ce 
le permite să lucreze de acasă. Acest lucru lasă mai mult 
timp liber la dispoziţie, dar, paradoxal, poate şi reduce 
oportunităţile de interacţiune în afara familiei. Adesea 
prietenii sunt recrutaţi la locul de muncă, mai ales în 
societăţi în care timpul liber nu este o resursă abundentă. 
Locul de muncă comun dispărând, se pierde şi o potenţială 


sursa de prieteni. 

Pe de altă parte însă, rămâne mai mult timp liber, 
care poate fi petrecut in cluburi in care oamenii au 
aceleaşi pasiuni, in grupuri de hobby, in asociaţii 
voluntare. In astfel de spatii mai putin formale, oamenii se 
pot simti mai liberi si pot dezvolta relatii de prietenie mai 
solide, mai diverse, mai multe. 

Totul rămâne o chestiune de gestiune a timpului. 
Progresul tehnologic şi creşterea aproape continuă (la 
scară istorică) a productivităţii muncii şi, implicit, a puterii 
de cumpărare a veniturilor, lasă însă şi mai mult timp liber 
la dispoziţie. Salariile bune fac din ce în ce mai atractive 
opţiunea pentru a lucra part-time si downshifting-ul 
(preferința pentru un job mai prost plătit dar cu mult mai 
mult control asupra timpului). 

Dar timpul poate fi petrecut în varii feluri. Oamenii îl 
pot aloca activităţilor de timp liber, prietenilor, dar şi 
creşterii numerice a familiei. Spre exemplu, în ţările 
scandinave sau în Olanda, de mai mulţi ani există o 
tendinţă de re-vigorare a fertilităţii la cuplurile native în 
ţările respective, deci nu rezultată din venirea unor valuri 
de imigranţi. La fel de bine, timpul poate fi alocat educaţiei 
recurente (alternarea unor ani de studiu cu ani mulţi în 
afara sistemului educaţional, în funcţie de preferinţele 
personale în privinţa cursului vieţii). Sistemele de învăţare 
la distanţă au devenit din ce în ce mai prezente în ultimii 
ani, cu universităţi recunoscute unanim drept lideri 
mondiali (precum MIT) promovând oferte tip MOOC 
(Massive Open Online Course). Aceste cursuri, care îşi 
propun adesea să furnizeze gratuit, prin Internet, educaţie 
de calitate sunt axate însă pe cooperarea şi feedback-ul 
reciproc dintre cursanţi. Ceea ce, în ultimă instanţă, 
presupune tot o extindere a reţelei sociale şi o colaborare 
cu potenţiali prieteni. 

Pe ansamblu, luând în considerare toate trendurile 
schitate de mai sus, cred că asistăm la o transformare 
tăcută dar fundamentală a societăţilor umane, în care rolul 
prietenilor devine predominant. Familia, fără a dispare, are 


nevoie sa isi gaseasca forme in care partenerii au mai 
multa libertate, in care colaborarea in cresterea copiilor 
trebuie sa lase spatiu partenerilor pentru a dezvolta si 
independent, pentru a aduce mereu energie si lucruri noi 
în relaţia de cuplu, astfel încât sa poată garanta 
stabilitatea acesteia. Speranţa lungă de viaţă face ca 
numărul de prieteni relevanti să devină din ce în ce mai 
mare, evitând erodarea relaţiei cu aceştia şi garantând 
felul în care aceştia devin un soi de rude ne-consanguine. 
Fi preiau rolul de plasă de siguranţă pe care familia 
extinsă îl juca odinioară. 

Sociologia şi prietenii: despre capital social 

Discutia despre capital social este veche şi nouă în 
acelaşi timp (pentru o descriere detaliată a istoriei 
conceptului vezi Voicu, 2010). Pe la începutul secolului al 
nouăsprezecelea, Alexis de Tocqueville, un francez, a 
vizitat America şi a rămas impresionat de multitudinea de 
mici grupuri în care locuitorii lumii noi îşi agregau 
interesele. Aceste grupuri promovau apoi varii proiecte, 
căutau sa îi convingă pe ceilalţi de justetea lor si 
contribuiau astfel la formarea bunului public. Ca să luăm 
un exemplu contemporan, să presupunem că într-o 
localitate rurală oarecare un grup de tinere mame decide 
că ar fi util ca terenul viran din spatele primăriei, aflat în 
proprietate publică să devină un spaţiu de joacă îngrădit 
destinat copiilor preşcolari. Ele discută despre acest lucru 
în câteva din întâlnirile grupului de dansuri al şcolii, din 
care fac parte de pe când urmau studiile la şcoala din sat. 
Grupul şi-a menţinut activitatea, a atras şi alte tinere 
venite între timp în sat şi acum acţionează ca o asociaţie 
formal înregistrată ce promovează dansul amator. Acţiunile 
sale presupun colaborarea cu şcoala pentru a menţine 
lecţiile de dans extracurriculare, atragerea de donaţii 
pentru participarea la concursuri de amatori, mini 
spectacole oferite sătenilor de două-trei ori pe an. O parte 
dintre componentele grupului au participat şi la o emisiune 
concurs la televiziune, cum ar fi de exemplu Românii au 
talent. Multe dintre mamele implicate în grup simt acum 


ca ar avea nevoie de acel spatiu de joaca, in care copii sa 
se afle in siguranta in timp ce lele discuta despre 
subiectele lor de interes. Grupul incepe prin urmare sa 
faca lobby in acest sens, convingand primarul si trei dinte 
consilierii locali, atrăgând sponsorizarea unei mici brutării 
aflate în sat, determinând mai mulţi voluntari să participe 
la amenajarea spaţiului respectiv. Aşa funcţionează 
capitalul social la nivel comunitar. Interesul grupului 
pentru dans a condus la stabilirea unor relaţii de prietenie 
între membrii. Aceştia, cunoscându-se suficient de bine pe 
baza hobby-ului comun, au descoperit şi alte interese 
comune pe care le-au promovat împreună, ca grup. 
Informaţii deţinute de membrii grupului şi conexiuni 
preexistente ale acestora au fost agregate astfel încât între 
susţinătorii proiectului să poată fi atraşi reprezentanţi ai 
administraţiei locale, să poată fi obţinută sponsorizarea de 
la brutărie, să fie convinşi câţiva voluntari etc. Fiecare 
membru al grupului a adus în sprijinul proiectului o 
cunoştinţă proprie, informaţii pe care le avea, mici detalii 
ce au contribuit la făurirea întregului. Astfel a fost produs 
un bun public: locul de joacă la care accesul nu este 
îngrădit nimănui, ci este un bun în folosul întregii 
comunităţi. 

Tot acest mod de a face lucruri sau mai exact 
resursele care stau în spatele său (relaţiile şi încrederea) 
au fost etichetate începând cu anii 1980 drept capital 
social. Sub imboldul Social Capital Initiative, un 
departament în cadrul Băncii Mondiale, capitalul social a 
început să fie utilizat extrem de frecvent în proiecte de 
dezvoltare comunitară şi socială. Ideea centrală a acestora 
a fost ca orice proiect ce rezultă în promovarea sau 
dezvoltarea de bunuri publice, pentru a fi sutenabil şi a 
produce efecte pe termen lung ar trebui să aibă la bază 
implicarea comunităţii căruia îi este destinat, să pună în 
mişcare capitalul social existent la nivel local şi, ca efect 
secundar, să favorizeze dezvoltarea acestuia. 

Literatura dedicată capitalului social este astăzi 
extrem de bogată. Apar anual sute de articole numai în 


jurnale din primele fluxuri academice. Se opereaza o 
distincţie clară între capitalul social de tip bonding şi cel 
de tip bridging. Primul se referă la încredere şi relaţii 
dezvoltate în interiorul unui grup de indivizi foarte similari 
ca status social.. De regulă acesta priveşte familia, dar 
poate însemna, spre exemplu, şi grupul de co-etnici într-o 
comunitate multietnică. Capitalul social tip bridging este 
cel mai productiv şi presupune dezvoltarea de relaţii şi 
încredere dincolo de grupurile de apartenenţă primară, 
asigurând celor ce dezvoltă astfel de capital accesul la 
informaţii deţinute şi resurse controlate de oamenii 
diferiţi, din afara grupurilor de rudenie, de vecinătate 
imediată etc. Capitalul social tip bridging este astfel cel 
care este promovat ca element central în proiectele de 
dezvoltare. 

Economia, sociologia, ştiinţa politică şi asistenţa 
socială exploatează astăzi intens conceptul de capital 
social. Sunt dezvoltate permanent metodologii de analiză, 
moduri de inserare a acestuia în politicile de dezvoltare, 
moduri de măsurare. Caracterul mai degrabă vag al 
termenului, ce poate fi extins până la a include norme de 
reciprocitate între manifestări, creează un vast teritoriu 
dedicat cercetării. Ulterior, informaţia produsă în acest 
câmp este valorificată în proiecte şi programe de 
intervenţie socială. Ştiinţa socială impune astfel un 
element important în mixul dezvoltării, alături de resursele 
financiare şi materiale, şi de capitalul uman. Capitalul 
social şi recunoaşterea sa ca element esenţial al 
progresului face ca importanţa ştiinţei sociale şi însăşi 
acceptarea sa ca ştiinţă să fie subliniată. 

Este România altfel? 

Am discutat până acum despre importanţa prietenilor 
şi apoi despre capitalul social în general, particularizând 
doar puţin cu exemple din interiorul spaţiului european. A 
venit momentul să amintesc trei idei legate de România. 
Stereotipul nostru este că românii sunt primitori şi foarte 
prietenoşi. Datele statistice reci spun însă că stereotipul se 
poate aplica dacă ne comparăm cu ţările subdezvoltate. 


Altfel, in comparaţie cu restul Europei, românii sunt între 
cei care se întâlnesc rar cu prietenii, iar acest lucru nu 
este datorat resurselor mai reduse. Români sunt de 
asemenea între europenii cei mai puţin încrezători în 
semeni şi cei mai puţin de încredere. 

Pe de altă parte, românii nu diferă de alţi europeni. 
Şi la noi, ca oriunde în lume de altfel, cei care au mai mulţi 
prieteni sunt cei care au ce împărţi cu ei: sunt mai bine 
educati, mai deschişi, mai educati, au un loc de muncă. La 
fel se întâmplă şi cu încrederea în oameni. La fel şi cu cei 
care desfăşoară acţiuni de voluntariat, cu cei care 
participă în asociaţii ş.a.m.d. Prin urmare, România nu 
este altfel, ci doar se află într-un stagiu al dezvoltării în 
care prietenii încă nu şi-au arătat pe deplin importanţa. 

Ştiinţa socială de mâine: schimbă prietenii regula 
jocului? 

Tendinţa pe care am descris-o în capitolul acesta este 
de a muta treptat o bună parte din accentul vieţii sociale 
înspre relaţiile de prietenie care le înlocuiesc pe cele din 
interiorul familiei. O astfel de tendinţă se manifestă în 
toate societăţile si tinde a restructura complet modul în 
care este organizată societatea. Cu alte cuvinte, asistăm la 
o redefinire a însăşi obiectului de studiu al ştiinţelor 
sociale. Intrăm într-o lume în care timpul este alocat diferit 
şi în care relaţiile sociale sunt mult mai complexe ca în 
trecut. Păienjenişul lor lasă un teritoriu vast de cercetat, 
înţeles şi explicat, în care ştiinţa socială abia a făcut primii 
paşi. Implicatiile acestor schimbări sunt poate încă departe 
de a fi intuite pe deplin. Prin urmare mă aştept ca studiul 
prieteniei şi al capitalului social la modul general să fie un 
teritoriu extrem de fertil în cercetarea din următorii 20-30 
de ani. 

Organizaţia: o scurtă călătorie dincolo de aparente 

Radu-loan Popa 

Expresii de tipul Human Resources, target sau team- 
building au intrat de mult în limbajul românesc, devenind 
adevărate clişee, utilizate zi de zi, de noi toţi. Fiecare a 
postat cel puţin o dată un CV online sau a devenit 
subiectul unei testări online, fiecare a auzit de 
teleconferinta şi poate a comandat măcar o dată un produs 
de pe Internet, apelând la serviciile unei firme virtuale. 
Uzuale sau nu, sofisticate sau la ordinea zilei, aceste 
schimbări in societatea românească şi peisajul 
organizational clasic au survenit şi continuă să apară, 
modificând constant modul cum ne raportăm la muncă, 
parteneri, colegi, şefi, performanță. Din aceasta 


perspectiva, ne putem pune intrebarea: suntem oare 
constienti de cat de mult se schimba contextul si 
structurile organizationale in care trăim sau de cele mai 
multe ori acceptam automat schimbarea, comportandu-ne 
mecanic in functie de trend? 

Perspectiva organizaţională asupra funcționării 
societăţii umane continuă în prezent mai mult decât 
oricând să ridice numeroase întrebări asupra „succesului” 
sau „insuccesului” mecanismelor dinamice, de 
transformare şi adaptare a societăţii la provocările actuale 
pe care le ridică noile structuri de organizare locală, 
regională, naţională şi internaţională a lumii în care trăim. 

Tematica în sine aduce în discuţie cele mai 
controversate teorii, cele mai oponente perspective asupra 
organizării societăţii, reuşind să strângă astfel o colecţie 
impresionantă atât de susţinători acerbi cât şi de critici 
ferventi. Societatea, prin definiţie, solicită o forma de 
organizare, o formă logică de vietuire, in care cel putin 
membrii acesteia o consideră adecvată şi normală pentru 
funcţionarea lor şi raportarea la lume în general. 

În secolul „vitezei” şi organizaţiile s-au adaptat la 
aceste noi valuri sau trenduri de „a fi sau a exista” în 
societate, schimbările fiind radicale în ceea ce priveşte 
relaţiile profesionale, performanţa la locul de muncă, 
structura unei organizaţii, competiţia pe piaţa muncii şi 
„Supravieţuirea” in timp a acesteia cu adaptarea 
permanentă şi constantă la toate provocările actuale. 

În literatura de specialitate se vorbeşte adesea de 
organizaţiile fără frontiere, un termen cât se poate de 
adecvat pentru noua structură de organizare şi funcţionare 
a muncii în care ne aflăm în ultimii 20 de ani. În acest caz 
nu discutăm despre o simplă deschidere spre parteneriate 
internaţionale şi colaborări de succes între companii din 
medii diferite şi locaţii geografice aparte, ci mai degrabă la 
schimbarea de paradigmă în mediul organizational, acolo 
unde structurile clasice de organizare a unei companii lasă 
încet-încet locul unor noi forme adaptabile şi dinamice de 
organizaţii, care pot ţine pasul cu o lume aflată în continuă 


schimbare, elementul principal fiind activitatea bazata pe 
proiecte, acolo unde se poate forma rapid şi eficient o 
echipa care dupa atingerea obiectivului poate la fel de bine 
sa isi redirectioneze efortul si resursele spre urmatoarea 
sarcina. 

Aceasta disparitie a frontierelor in organizatii a fost 
posibilă şi datorită progreselor tehnologice şi 
informaţionale din ultimul deceniu, acolo unde tehnologia 
a apropiat companiile, a optimizat modul de relationare a 
angajaţilor, a simplificat transmiterea de informaţii, 
procesele de recrutare şi selecţie, a adus mai aproape de 
angajat actul muncii şi lumea organizaţională, cum s-ar 
spune în limbaj tehnic anglo-saxon „the world now is just 
one click away”. 

Desigur ca aceasta tehnologizare a mediului 
organizational a ridicat pe lângă o serie de avantaje si 
numeroase bariere şi problematici în ariile amintite 
anterior. În acest sens, merită amintit fenomenul 
comunicării via internet atât de drag spre analiză 
sociologilor si psihologilor deopotrivă. Acest mod de 
interacţiune creat pentru a apropia, pentru a oferi 
posibilitatea video-conferintelor si altor numeroase 
oportunităţi, distanțează în acelaşi timp persoanele în mod 
paradoxal. Numeroşi specialisti in domeniu susţin 
numeroasele dezavantaje pe care acest tip de comunicare 
le posedă: de la imposibilitatea transmiterii stărilor 
emotionale reale si perceperii corecte a dispoziţiei 
interlocutorului, pana la trunchierea mesajelor şi 
interpretării eronate a acestora, aspecte care ar fi mai 
simplu de depistat într-o convorbire faţă în faţă. 

Cu toate acestea schimbarea este un fenomen 
inevitabil ce domină mediul organizational. Schimbările 
din interiorul societății afectează in mod direct 
organizaţia, definită ca fenomen social. Organizaţia nu 
poate exista în afara societăţii iar orice modificare trebuie 
tratată nu separat ci în interiorul structurii sociale cu toate 
legăturile şi interacţiunile care există între societate şi 
organizaţiile din interiorul acesteia. 


Schimbarile in mediul organizational nu au aparut 
ieri sau azi, ele sunt un proces continuu, aparut odata cu 
transformările naturale a structurii societăţii umane, 
având un traseu istoric normal de dezvoltare şi adaptare la 
noile cerinţe ale vieţii umane. Cu toate acestea, resimtim 
în ultimii ani o intensificare sau mai bine zis o acutizare a 
schimbărilor în societate şi organizaţii, într-un ritm mult 
mai alert. Din aceste considerente persoanele percep 
aceste modificări ca fiind mult mai radicale, rapide şi 
numeroase într-o perioadă scurtă de timp. 

Capitolul de faţă îşi propune să prezinte câteva 
direcţii actuale în mediul organizational în raport cu 
societatea, să traseze posibile provocări pentru viitorul 
apropiat şi nu numai, urmărind mereu fenomenul din 
perspectiva ştiinţelor sociale pentru ca în final să atragem 
atenţia asupra contextului organizational românesc, cu 
implicarea sociologiei şi psihologiei în acest mediu. 

Organizaţia: trecut şi prezent 

Inca de la managementul ştiinţific al lui Taylor, 
psihotehnica lui Munsterberg, statistica matematica a lui 
Giese si până la paradigma culturală aparţinând lui 
Hofstede, tematica leadership-ului după Lewin, Lippit şi 
White sau Bass şi Avolio sau teoria managementului bazat 
pe principii a lui Covey, perspectivele organizaționale 
asupra societăţii au trecut printr-un lung proces de 
finisare, abordări şi analize conforme cu perioadele 
istorice pe care le-au traversat. Pe alocuri, în anumite 
momente istorice, procesul modernizării a însemnat pentru 
abordarea organizaţională un moment de stagnare sau 
rigidizare a proceselor de analiză şi diagnoză, desigur 
urmate aproape întotdeauna de un episod de relansare şi 
reconfigurare atât teoretică cât şi practică. 

Dacă până în 1900 primele încercări de teoretizare şi 
sistematizare a mediului organizational au fost de 
pionierat, odată cu Primul Război Mondial şi mai ales cu 
cel de-al Doilea Război Mondial, abordările organizaționale 
şi cercetările de teren cunosc o dezvoltare susţinută, 
pentru a se pregăti astfel terenul marilor teorii în domeniu 


apartinand anilor 50, 60 si 70 (Cooper & Robertson, 2003). 

În prezent, mai mult decât oricând asistăm la 
fenomenul globalizării în interiorul organizaţiilor ce 
compun până la urmă cadrul societăţii în care trăim cu 
toţii. După Mcquarrie & Marwell (2009) organizaţiile 
creează, restructurează şi configurează la rândul lor relaţii 
şi rețele sociale, condiţii de climat şi cultură 
organizaţională, influențând rezultatele individuale şi 
identitatea membrilor ei. Pe de altă parte, suntem şi 
spectatori in ultimii ani la anumite tendințe de recastigare 
a individualitatii nationale si regionale, fenomen ce vine 
insotit de atitudini ce se opun procesului de aderare la 
,satul planetar”, euroscepticism si de ce nu o incercare de 
revenire la fostele state natiune. 

Nu de putine ori se accepta perspectiva conform 
căreia o apropiere atât de mare prin dispariţia graniţelor 
atât culturale, sociale, cât şi geografice, tehnice şi 
economice într-un timp relativ scurt creează scenarii 
negative, ce cauzează apariţia amenințărilor imaginate, 
reacţia membrilor in-grupului fiind adesea cea de 
respingere a elementelor din out-grup, conform teoriilor 
sociale, acolo unde tot ce este nou şi mai ales diferit sperie 
şi trebuie evitat sau îndepărtat. Cu alte cuvinte teoria 
amenințărilor sociale între grupuri este mai prezentă decât 
oricând, transformările societăţii atât de dese şi radicale 
generând piedici împotriva unei adaptări optime si 
adecvate a indivizilor la mediul si noua cultura 
organizaţională, şi implicit la noua configuraţie a societăţii 
şi relaţiilor interpersonale prestabilite. 

Pe lângă fenomenele sociale majore puse în discuţie 
anterior, precum globalizarea, modernizarea şi 
individualizarea societăţii, există câteva mecanisme 
prezente care afectează în mod specific perspectiva 
organizaţională asupra acesteia. 

Caseta 10. Recrutare şi selecţie fără frontiere 

În acest sens, putem face un scurt exerciţiu de 
analiză asupra unui caz inspirat din realitate - un candidat 
român pe un post la o companie multinațională cu sediul 


principal în Franţa îşi trimite CV-ul către aceştia; cv-urile 
sunt procesate de un evaluator etnic algerian şi trimise 
spre centralizare centrului de resurse umane localizat în 
Marea Britanie; cv-urile sunt trimise iniţial în limba 
engleză, traducerea în limba franceză fiind făcută de un 
rezident belgian; postul scos la concurs va fi localizat în 
Africa de Sud unde majoritatea viitorilor colegi sunt fie 
olandezi, mexicani sau indieni. 

Dacă până acum a fost simplu, să mergem puţin mai 
departe şi să ne gândim la etapa de testare şi evaluare a 
candidaţilor unde lucrurile se complică şi mai mult. Una 
din probe e un test de aptitudini, creat în Statele Unite ale 
Americii, adaptat pe populaţia din Europa de către o firmă 
din Danemarca; compania franceză îl trimite în România 
după ce iniţial proba a fost tradusă în limba franceză 
pentru uzul intern; în România este tradus în limba 
română şi aplicat candidatului; rezultatele sunt traduse 
înapoi în limba engleză şi trimise spre procesare în Marea 
Britanie, unde un evaluator scoţian trimite raportul final 
către sediul central din Franţa, de unde întreg dosarul şi 
recomandările pleacă spre Africa de Sud în limba franceză, 
unde se regăseşte şi postul de concurs. 

lată aşadar o mică incursiune, un exemplu de 
structură fara frontiere din lumea  ,incálcitá" a 
organizaţiilor din prezent, acolo unde majoritatea 
serviciilor de consultanţă, testare şi evaluare, recrutare şi 
selecţie de personal sunt fie externalizate fie localizate în 
multiple zone geografice în funcţie de interesele şi 
resursele companiei. Exemplul de mai sus prezintă o 
realitate cu care se confruntă organizaţiile în secolul 21 şi 
nu trebuie privită ca o piedică în procesul de management 
al resurselor umane ci ca un fenomen natural care trebuie 
gestionat în noile structuri şi relaţii ale societăţii actuale în 
care trăim. 

Acest fenomen al organizaţiilor fără frontiere va 
continua să se accentueze în următorii ani, societăţile fiind 
nevoite să se adapteze la noile forme de structurare şi 
realizare a actului de muncă si relationare profesională. 


Un fenomen specific aparut si dezvoltat in ultimii ani, 
care completeaza modificarile sociale mentionate anterior, 
se manifesta sub conceptul de ,teleworking", parte din 
procesul organizatiilor fara frontiere. Teleworking nu este 
altceva decat munca la distanta pentru diferite companii, 
acolo unde angajatul fie lucreaza de acasa, fie se afla la o 
distanta considerabila de sediul principal, neexistand un 
contact direct între aceştia sau un „birou clasic” cu 
program fix de munca. 

Tot in cadrul acestui fenomen intra si asa-zisele 
organizaţii „virtuale” care operează spre exemplu cu 
vânzarea de produse în mediul online, fie direct prin site-ul 
propriu, fie prin angajaţi aflaţi la distanţă, care 
promovează şi vând produse de acasă. În această situaţie 
nu există decât un magazin virtual, fără angajaţi, fără 
vitrine şi sedii poate doar depozitul de unde se livrează 
produsele dar pe care oricum clientul nu îl va vedea 
niciodată şi o armată de curieri care livrează mai devreme 
sau mai târziu produsul cumpărat la domiciliu. 

Fără doar şi poate în secolul 19 sau 20, ideea unui 
post virtual plătit era de neconceput dar iată că asistăm la 
o veritabilă transformare şi reconfigurare a acestora, după 
cum organizaţiile clasice sunt înlocuite de noile structuri 
de tip modular sau centrate pe proiecte, aşa şi posturile 
fixe, cu sarcini rigid delimitate, locaţii fixe, program de 
lucru fix şi delimitare geografică sunt încet-încet devansate 
de noile forme fără frontiere, fără proximitate, cu 
parteneri şi angajaţi la distanţă, cu birouri virtuale şi 
comunicare exclusivă via internet, cu plăţi direct în cont şi 
mai ales şefi cunoscuţi de angajaţi prin teleconferinte sau 
emailuri. 

În prezent, organizaţiile moderne uzează mult mai 
mult de o ierarhie complexă, în care simplul angajat se află 
în legătură cu şeful său direct sau indirect, cu responsabilii 
din departamentele de resurse umane şi cei care 
coordonează activitatea de pregătire profesională, cu 
instructorii din firmele subcontractate pentru evaluare şi 
instruire profesională şi consultantii de specialitate. In 


acest sens, desi autoritatea poate parea mai laxa decat in 
cazul organizatiilor de tip virtual, dobandeste multiple 
fatete iar angajatul trebuie sa se raporteze la poli diferiti 
de conducere, stiluri diferite de conducere, raspunzand in 
functie de solicitari celor care ii coordoneaza activitatea, 
celor care ii orienteaza cariera si celor care ii asigura 
pregătirea. Ideea de companie multinațională oferă 
angajaţilor săi un spaţiu mai mare de control asupra 
propriei activităţi, o participare mai activă în luarea 
deciziilor şi în viaţa structurii, implicându-i şi valorizându-i 
pe aceştia în direcţia conturárii individualitatii spre 
deosebire de organizaţia clasică în care individul era doar 
o piesă din angrenajul imens de funcţionare, element de 
producţie, cu control limitat şi fără capacitate decizională, 
ce reprezenta o simplă cifră în ecuaţia de costuri, beneficii, 
producţie şi profit. 

Desigur că aceste schimbări ce se produc în 
organizaţiile de astăzi au şi părţi negative. În ultimii ani, o 
serie de cercetări din sociologie şi psihologia 
organizaţională au prezentat dezavantajele pe care acest 
tip nou de funcţionare a organizaţiilor îl importă: 
comunicarea între angajaţi este adesea bruiată în mediul 
virtual, mesajul fiind adesea interpretat greşit, fără a 
exista posibilitatea confruntării ideilor cu interlocutorul 
care nu este prezent decât în mediul virtual; comunicarea 
şi relationarea între angajaţi, parteneri sau colaboratori 
este puternic afectată de absenţa componentei emoţionale 
din mediul virtual, comunicarea fiind adesea neutră, seacă, 
mecanică şi extrem de artificială, emoticoanele neputând 
tine loc de un zâmbet real şi un mulţumesc sincer din 
partea conducerii; gestionarea stărilor de criză sau conflict 
în organizaţie este îngreunată de absenţa unui contact 
direct între membrii echipei sau grupului de lucru, în acest 
sens fiind îngreunată inclusiv activitatea echipei de 
management de a gestiona angajaţii; recompensarea, 
sancţionarea sau feedback-ul sunt de asemenea afectate 
de absenţa unor repere concrete şi detaliate în analiză, 
evaluarea fiind generală, fără explicaţii, fără personalizări 


si pe alocuri fara continut. 

Daca in trecut invatamantul superior viza doar 
anumiti reprezentanti ai unor paturi sociale favorizate, 
fiind un domeniu rezervat exclusiv elitelor atât intelectuale 
cât şi financiare, astăzi învăţământul din mediul academic 
a căpătat un caracter de masă, fenomen adesea criticat de 
susţinătorii curentului calitativ în detrimentul 
argumentului cantitativ. Părerile sunt împărţite în această 
problematică, accesul la educaţie trebuie să fie liber fără 
doar şi poate, dar în acelaşi timp rezultatele inadaptării 
sociale şi profesionale ne indică mult prea des că pregătim 
tinerii pentru o piaţă a muncii care nu e gata sa ii 
primească, adesea existând o prăpastie neprietenoasă 
între cererea de pe piaţa muncii şi oferta de specialişti din 
mediul academic. 

În ultimii ani, în mediul internaţional de la care 
România nu face rabat, acest fenomen a luat amploare, de 
la cursurile de masterat care se pot face din nou exclusiv 
online până la facultăţile private cu module de predare la 
distanţă şi care eliberează în cel mai scurt timp o diplomă. 
În această direcţie controlul calităţii se face tot mai dificil 
şi nimeni nu „garantează” pentru noii specialişti ce apar 
foarte rapid pe piaţa muncii. În acest context ne întrebăm, 
în calitate de dascăli, pregătim oare pe cine trebuie şi cum 
trebuie pentru noile provocări ale societăţii. Acest 
fenomen social deja începe să ridice o serie de probleme 
privind adaptarea pe piaţa muncii a viitorilor lucrători. Pe 
de altă parte o serie de instituţii de învăţământ au început 
să adapteze oferta educaţională la cererea de pe piaţa 
muncii, oferind specializări de nişă, expertiză din mediul 
practicienilor, module de training şi internship la 
companiile partenere care devin parte a actului 
educaţional, promovarea unui învăţământ de tip dual şi 
mai ales focalizarea pe direcționarea elevilor încă din cele 
mai mici clase, în funcţie de aptitudini spre un domeniu de 
specializare sau altul. 

De asemenea, în raport cu acest fenomen putem 
aminti şi nevoia de formare continuă a adulţilor, o 


solicitare cat se poate de acuta si reala a zilelor pe care le 
parcurgem. Daca pana acum in mediul organizational 
nevoia de formare continua si reconversie profesionala 
erau niste problematici tabu, lasate la cheremul celor care 
instruiau sau nu personalul, in prezent aceste practici sunt 
valorizate atat de echipa manageriala cat si de angajati in 
calitate de beneficiari ai pregatirii. Oferta de pregatire 
profesională a devenit atât de vitală, încât ajunge să fie 
prezentată drept beneficiu suplimentar în ofertele de 
angajare şi în politica de management a firmei. Acest 
proces există de ceva timp în cultura organizaţională din 
mediul internaţional. Mai mult, fenomenul a fost diseminat 
şi interiorizat de către angajaţii lumii prezente, care fie la 
angajare fie în desfăşurarea activităţii pe post caută 
oportunităţile de formare continuă, ce implică 
binecunoscuta dezvoltare profesională dar şi personală. 
Indiferent ca discutăm de training, mentoring sau 
coaching, nevoia de formare există iar companiile deja o 
valorifică, acest mecanism de valorizare devenind un real 
instrument de recompensare alături de clasicul „salariu 
motivant”. 

În ceea ce priveşte următorii 30 de ani, ne putem 
aştepta aşadar la transformări radicale ale spaţiului de 
lucru, proces deja început prin fenomenul de teleworking 
şi organizaţiile fără frontiere, alături de organizaţiile 
virtuale şi reţele de muncă şi interacţiune localizate în 
mediul cibernetic. Numeroase companii îşi coordonează 
deja activitatea echipelor de la distanţă, pot primi şi 
monitoriza situaţii în timp real, se trimit fişiere, se 
semnează şi se autentifică documente, se încheie contracte 
şi se discută strategii pe termen lung fără ca participanţii 
să fie prezenţi fizic. Un medic poate observa la distanţă, 
prin aplicaţiile electronice aferente, starea pacientului său 
şi să conducă o intervenţie medicală în timp real, 
coordonând echipa din teren. 

Alături de aceste metamorfoze cu consecinţe directe 
în procesele sociale, angajaţii vor continua seria formării 
continue la locul de munca. In acest caz, societatea peste 


30 de ani va avea nevoie de indivizi usor adaptabili si 
permanent pregatiti pentru a face fata transformarilor pe 
care le impune mediul organizational si piata economica, 
educatia continua a adultilor si orientarea profesionala 
devenind vitale. 

In urmatorii anii conlucrarea dintre om si masina se 
va accentua. Daca pana nu demult in cadrul unei linii de 
asamblare componente auto activau 200 de angajati, in 
prezent pot opera 20 de angajati cu ajutorul robotilor 
industriali. Din aceste cauze, tehnologizarea nu trebuie 
vazuta drept amenintare, ci optimizare a actului de munca, 
acolo unde angajatul va trebui instruit nu numai asupra 
activităţii in sine ci şi asupra instrumentelor de lucru si 
tehnologiei specifice. În acest sens, gradul de pregătire 
profesională, modalităţile de reconversie şi orientare 
vocationala, adaptarea angajatului la instrumente digitale 
de lucru pretentioase vor constitui următoarele provocări 
pe termen mediu. 

Un alt aspect de luat în seamă pentru viitorul 
organizational apropiat, va fi reprezentat de piaţa 
financiară şi modalităţile de remunerare şi recompensare a 
individului. Dacă până acum se discuta despre un post 
stabil, cu un salariu fix şi o pensie pe măsură, în prezent 
angajaţii sunt tentaţi să urmărească alte forme de 
valorizare: de la oportunitatea dezvoltării personale şi 
profesionale, mobilitate în post până la activitatea pe 
proiecte şi creşterea ariei de control asupra propriei 
activităţi. Aceste tendinţe se vor intensifica, odată cu 
solicitarea tot mai acerbă a dezvoltării si imbogatirii 
posturilor, a diversificării actului de muncă şi cine ştie, 
poate pe viitor, vom asista la remunerarea membrilor unei 
companii cu bani digitali („bitcoin”) - o realitate deja 
prezentă în mediul virtual şi aflată în teste. 

Drept concluzie, întregul retetar de fenomene 
prezentate anterior, în mediul organizational, de ieri şi de 
azi, creează câteva premise cel puţin interesante pentru 
viitorul apropiat, în care angajaţii de mâine vor trebui să 
se adapteze la o mobilitate accentuată a posturilor, un 


transfer ametitor de know-how din diferite parti geografice 
ale lumii, adaptarea, toleranta si deschiderea spre noi 
experiente fiind solutiile pentru supravietuirea pe piata 
muncii. 

Relatiile profesionale de colaborare, subordonare si 
conducere se metamorfozeaza, indivizii interactioneaza 
mai uşor dar mai tehnic, organizaţiile au o acoperire 
globală şi se interconectează, funcţionând fără graniţe 
geografice, lingvistice, tehnologice, culturale sau de 
identitate. Resursa umană rămâne veriga centrală în 
funcţionare organizaţiei, dar în acelaşi timp tehnologizarea 
şi virtualizarea excesivă a actului muncii creează alienări 
funcţionale in relationarea interpersonala într-o lume care 
ar trebui sa apropie nu sa distanteze. Specialistii din 
domeniul ştiinţelor sociale monitorizează aceste 
transformări pas cu pas, fiind cu toţii interesaţi să vedem 
în perioada următoare încotro se îndreaptă organizaţiile 
societăţii de mâine. 

Ştiinţele sociale şi organizaţiile: despre mituri şi 
realităţi 

În noul context organizational, ştiinţele sociale sunt 
mai solicitate ca oricand in diagnosticarea, evaluarea si 
solutionarea diferitelor problematici care apar in acest 
mediu dinamic. 

In prezent, sociologii si psihologii organizationali se 
ocupa cel mai intens de tematici precum cultura 
organizaţională, gestionarea conflictelor de munca, 


pregătirea continuă a angajaţilor, evaluarea 
performanţelor, recrutare şi selecţie de personal, 
pregătirea liderilor, consultanţă şi diagnoza 


organizaţională, schimbare organizaţională etc. 

În multitudinea de subiecte mai mult sau mai puţin 
controversate, un fenomen actual se detaşează interesant 
de restul şi anume procesul schimbării organizaționale. 
Dacă tot am discutat anterior despre noile transformări 
prin care trec organizaţiile secolului 21 şi provocările 
pentru viitorul apropiat, nu puteam să evităm subiectul 
schimbării organizaționale. Collins (1998) amintea într-o 


lucrare de specialitate de cele 3 elemente necesare pentru 
o tranzitie optima a organizatiilor, o adaptare adecvata la 
piata muncii si o gestionare eficienta a resurselor umane, 
între care: angajament, calitate si flexibilitate. Spre 
exemplu, atunci când există angajament din partea 
personalului sau membrilor organizaţiei, acesta va asigura 
continuitatea actului muncii şi obţinerea de rezultate chiar 
şi în context conflictual sau de criză a structurii. Totodată 
asigurarea angajamentului şi interiorizarea sa de către 
membrii unui grup creează premisele necesare pentru 
consolidarea loialității în companie, o caracteristică atât de 
râvnită de echipa managerială şi poate una din puţinele 
soluţii la una din cele mai spinoase probleme ale 
companiilor - gradul ridicat al fluctuatiei forţei de muncă - 
acolo unde se pot pierde specialişti, experţi, exodul de 
„know-how” şi forţă umană fiind nişte realităţi dureroase. 

În ceea ce priveşte calitatea, aceasta este un apanaj 
al prezentului. Dacă în trecut se afla la finalul listei de 
priorităţi a organizaţiei, azi companiile îşi construiesc 
politicile de management în jurul acestei valori. Principiul 
calităţii merge mână în mână cu cel al angajamentului şi 
libertăţii de implicare din partea membrilor organizaţiei, 
acolo unde cu cât aceştia vor fi responsabilizati mai mult, 
cu drept de decizie, monitorizati mai putin, recompensati 
personalizat şi motivaţi să îmbunătăţească calitatea prin 
iniţiative personale, cu atât vor participa mai activ în 
dezvoltarea şi obţinerea de rezultate net superioare 
calitativ. 

Mai mult, procesul de luare al deciziei trebuie să 
aparţină într-o oarecare măsură şi membrilor organizaţiei 
din care provin aceştia şi să nu fie privilegiul exclusiv al 
echipei de conducere. La fel şi într-o societate, 
participarea membrilor ei şi co-interesarea lor depinde de 
gradul de implicare al acestora în funcţionarea şi bunul 
mers al societăţii în sine. Deopotrivă sociologii şi psihologii 
sunt de acord că sentimentul de apreciere pentru un 
rezultat urmărit este important, dar sentimentul că ai 
participat la decizia pentru stabilirea acelui rezultat este 


capital, valorizarea si implicarea generand beneficii atat 
pentru individ cat si pentru echipa de coordonare. 

Ultimul element, flexibilitatea nu face decat sa aduca 
in prim plan o idee mai veche a adaptarii sociale in 
conditiile oferite de context. Noile perspective ale 
perioadei pe care o traversam cu totii pune in evidenta 
aceasta caracteristica a organizatiilor de a se adapta rapid 
si eficient la o piata economica in continua schimbare. 
Ceea ce este mai interesant, dupa cum observa si 
reprezentantii stiintelor sociale, aceasta trasatura se 
rasfrange de la nivel macro la nivel micro, de la 
organizatie spre individ, functionand si in sens invers, pe 
plafonul unei relatii circulare. La nivel individual, angajatul 
trebuie sa fie capabil sa se adapteze la roluri multiple, 
solicitari care nu intra in fisa sa de post, un program care 
cel mai des nu respecta norma de 8 ore, sa tolereze si sa 
se adapteze la o lume tot mai diferita, eterogena cultural, 
etnic, religios, sexual etc. 

In lumina acestor perspective respectarea acestor 3 
elemente detroneaza oarecum existenta unor vechi mituri 
organizationale si sociale pana la urma, precum: tot ce 
este nou este amenintator si rau; principiul „nu fa valuri”; 
mitul liderului salvator sau erou, capabil sa schimbe singur 
cu puteri supra-omenesti mersul companiei; existenta 
consultantilor ,magici” care pot ,vindeca” organizatia de 
orice „afecţiune tehnică sau umană” etc. 

Dacă este să le exemplificăm pe scurt, putem spune 
despre fiecare dintre aceste mituri că tot ştiinţele sociale 
au dinamitat misterul care trona în jurul acestora oferind 
explicaţii consistente şi instrumentele necesare pentru 
gestionarea lor. 

Mitul că „tot ce este nou este amenintator si rău” 
rezidă din teoria grupurilor sociale, care specifică clar că 
membrii unui grup, definit ca in-grup, vor respinge în 
proporţia covârşitoare un individ din afara grupului, 
membru al unui out-grup, pe simplul considerent că 
provine din afara grupului (Neculau, 2007). Din aceste 
motive si în mediul organizational, echipa managerială 


trebuie să acorde o atenţie sporită mecanismului de 
acceptare a unui nou membru în echipa sau grupul de 
lucru. Acceptarea sau respingerea cuiva în echipă ca şi în 
orice altă structură socială necesită acomodare treptată, 
cunoaştere reciprocă, tatonare şi proximitate, la care se 
adaugă o perioadă de aşa-zisă probă în care individul face 
dovada implicării sale în grup sau dimpotrivă evită lucrul 
cu membrii deja existenţi riscând marginalizarea şi 
excluderea din această formaţiune. Riscul major în 
propagarea acestui mit este inserarea de membrii noi într- 
un timp extrem de scurt, cu arderea etapelor necesare 
acomodării, ceea ce conduce la disfunctionalitati majore în 
interiorul structurii. Printre alţii, Hofstede (apud Collins, 
1998: 115) explica acest fenomen prin una din 
dimensiunile analizate în teza sa despre culturile 
organizaționale şi anume evitarea incertitudinii. 

În cazul mitului „nu fă valuri - do not rock the boat”, 
organizaţia devine un fort închis la schimbările din afară, 
crezând că odată cu izolarea nimic nu o mai poate atinge, 
rezistând în carantină pe piaţa de concurenţă (Perrot et al, 
2014; Avram, 2008; Bogathy, 2007). Acest mit este 
propagat adesea de managerii care nu doresc schimbarea 
organizaţională şi se opun acesteia chiar cu preţul 
sacrificării organizaţiei, a pierderii de personal şi adaptării 
pe piaţă, văzând tranziţia şi inovaţia ca o ameninţare şi nu 
ca o oportunitate sau proces natural şi până la urmă 
inevitabil. Bătălia pentru  reconfigurarea structurilor 
organizaționale clasice este începută de câţiva ani buni dar 
rezistentele continuă să apară, împiedicând o adaptare 
armonioasă la noua configuraţie a actului de muncă, 
victime fiind tot angajaţii care înmulţesc rândurile 
şomerilor din societatea în care trăim. Din această 
privinţă, poate principiul „adapt or die” are mai multă 
semnificaţie azi decât oricând. 

Adesea aceste rezistenţe provin din teama de 
necunoscut şi incapacitatea factorilor de schimbare de a 
explica pe înţelesul tuturor ce înseamnă schimbarea 
organizaţională, ce presupune dezvoltarea companiei, cum 


va fi ea afectată împreună cu angajaţii ei şi ce soluţii sunt 
propuse pentru tranziţie. In prezent, inclusiv cuvântul 
„tranziţie” ca să nu mai vorbim de „schimbare” provoacă 
reacţii de rezistenţă si temeri nefondate în rândul 
angajaţilor. 

Un alt mit „al liderului salvator sau erou” vine să 
explice ideea conform căreia acolo unde indivizii nu sunt 
responsabilizati suficient şi motivaţi să se implice, vor 
aştepta mereu ca cineva din afară să le rezolve problemele 
(Gavreliuc, 2003; Avram, 2008; Bogathy, 2007). Mai mult, 
din practică, există numeroase cazuri de manageri care 
preferă să se încarce până la refuz cu sarcini care nu le 
aparţin, evitând delegarea, tocmai din teama că angajaţii 
nu sunt capabili să le îndeplinească. Acest tip de 
comportament nu va face decât să sprijine dezvoltarea 
acestui mit, destul de perfid care anulează oportunităţile 
de dezvoltare profesionale şi personale ale indivizilor, 
sabotând indirect organizaţia şi pe membrii ei. 

In cazul consultantilor „magici” este o discuţie mult 
mai vastă în domeniu. În ultimii ani, aceste noi profesii de 
trainer, coach sau mentor au fost îndelung utilizate dar şi 
mediatizate. Ca orice nişă nouă de profesionalizare, 
domeniul a fost adesea atacat de reprezentanţi ai lumii 
economice, inginereşti, sociale sau culturale, 
reprezentanţii acestora construind un adevărat Babilon al 
muncii de consultanţă, fiecare cu opinii, paradigme, teorii 
şi practici din cele mai diverse. Mai mult decât atât, în 
ultimii ani asistăm şi la o deprofesionalizare a acestor 
consultanţi, care importa mai nou reprezentanţi 
autodidacti, care aparent creează curente noi de gândire, 
abordarea lor exclusiv empirică, departe de orice suport 
ştiinţific (Connor & Pokora, 2007; Holliday, 2001; Clements 
& Jones, 2008). Folosirea acestor non-specialişti este pe 
cât de periculoasă pe cât de nocivă pentru organizaţii. 
Mitul de faţă, este explicat de ştiinţele sociale şi printr-o 
altă fateta a profesiei de consultant. De data aceasta daca 
este să urmărim aşteptările echipei manageriale şi ale 
angajaţilor de la un astfel de specialist, vom putea spune 


ca ele sunt cel putin de domeniul stiintifico-fantasticului. 
Astfel, presiunea ce apasa asupra specialistului, ce trebuie 
Sa evalueze corect organizatia si sa propuna anumite 
planuri de interventie, este destul de intensa. In acest caz 
reprezentantii stiintelor sociale trebuie sa explice pe 
înţelesul tuturor caracteristicile acestei profesii, 
instrumentarul de lucru şi să disipeze misterul ce învăluie 
această meserie. Va fi bineînţeles o luptă pe mai multe 
planuri, în următorii ani, pentru certificarea profesiei, 
legitimitatea ei şi scoatere acesteia de sub ameninţarea 
profanului şi empiricului inadecvat. 

În loc de concluzie, putem afirma că reprezentanţii 
ştiinţelor sociale şi nu numai vor avea în următorii ani de 
clarificat, corectat şi validat o serie de mecanisme sociale 
ce funcționează astăzi în organizații, coroborand 
rezultatele cercetărilor stiintifice cu implementarea de 
politici sociale. Tendința prezentă de emitere a unor simple 
concluzii si publicării acestora in jurnale de specialitate va 
fi surclasată de nevoia de focalizare pe construirea de 
politici, dezvoltare şi implementarea acestora, cu 
abordarea unei laturi aplicative generalizate, cu orientare 
către oferirea de soluții si strategii de intervenție. Toate 
acestea vor constitui punctele de pornire pentru fabricarea 
şi modelarea societății de mâine. 

România încotro: studiu de caz sau aliniere la trend? 

Dacă până acum au fost analizate succint realitățile 
şi problemele ce animă mediul organizational din 
perspectiva stiintelor sociale, să aruncam o privire in 
continuare asupra situației României pe aceleaşi 
considerente discutate in capitol. 

Nici România nu face rabat de la miturile prezentate 
anterior. În cazul nostru, interesant din nou, este că 
importăm caracteristici atât din culturile organizaționale 
de tip individualist cât si din cele de tip colectivist daca ar 
fi să ne luăm după perspectiva lui Hofstede (apud Collins, 
1998). 

În schimb, ar trebui să ne concentrăm tocmai pe 
aceste particularități si cum pot ele fi valorificate pentru o 


mai buna functionare a societatii romanesti. Suntem destul 
de rezistenti la schimbare dar in acelasi timp ne place sa 
testam noul si nu de putine ori am importat fara filtrare de 
la alţii tot ceea ce am considerat interesant. Pe viitor, 
societatea românească are premisele să păstreze ceea ce 
este autohton, cu selectarea atentă şi calitativă a ceea ce 
este oportun şi adecvat din mediul internaţional, în ceea 
priveşte atitudinile faţă de muncă, organizarea companiilor 
locale, politicile de personal, educaţia continuă, spiritul 
civic si individualizarea. In acest sens, stoparea 
fenomenului de  macdonaldizare (Davis, 2010) a 
structurilor organizationale si a societatii in general ar fi 
un bun inceput. 

Mecanismul de plasare a responsabilităţii altei 
persoane si în special şefului, prezent uneori în 
organizaţiile româneşti, vine să sugereze din nou poate o 
consecinţă a vechilor obiceiuri şi mituri sociale preluate 
înainte de anii 1990 şi de ce nu să trădeze influenţe 
binecunoscute ale unei culturi de tip colectivist. Ca şi în 
cazul altor ţări din fostul bloc comunist, cultura liderului 
suprem sau a directionarii de la centru a determinat 
apariţia şi propagarea acestui mit al salvatorului, adoptat 
la un nivel destul de profund în mentalul colectiv şi 
societatea românească (Gavreliuc, 2003). Pe viitor, cadrul 
organizational românesc şi societatea noastră trebuie sa 
recupereze mecanismul asumării atât a rezultatelor 
pozitive cât şi negative, a responsabilitatii sociale atât de 
necesare (Avram, 2008). Consolidarea implicării şi 
angajamentul faţă de actul muncii, nu doar pe hârtie sau în 
discurs, atât de des vehiculate şi dezbătute, merită o şansă 
de manifestare în acţiune. De aici şi până la asumarea 
responsabilitatii de către angajatul român, implicarea sa 
activă, participarea la decizii şi iniţiativă nu e o distanţă 
atât de mare. Momentul aşteptării unei soluţii din partea 
altora a cam trecut iar acest fond e numai propice pentru 
dezvoltarea iniţiativei, comportamentului participativ si 
adoptarea unei atitudini pro-actiune pentru o societate 
care abia aşteaptă să se dezvolte, să se relanseze fără 


imbolduri din afara si elemente ajutatoare, un mecanism 
deja inceput prin incurajarea descentralizarii si largirii 
orizontului de control al angajatului asupra propriului 
traseu profesional şi activităţii prestate. 

In acelaşi timp, ca şi în restul Europei, se încearcă 
depăşirea mitului „nu fă valuri” şi în România, prezent ca 
şi ancoră în anumite organizaţii şi la nivelul anumitor 
echipe manageriale (Avram, 2008; Bogathy, 2007). Acest 
aspect poate împiedica adaptarea la noile cerinţe europene 
şi pieţe internaţionale. Adesea angajaţii sau noi veniţi se 
tem de schimbare şi vor încerca în interiorul organizaţiei 
să nu iasă în evidenţă, să se conformeze expectantelor 
organizaționale (Perrot et al, 2014). Fiecare dintre noi a 
auzit cel puţin o dată la locul de muncă propriu sau în 
echipele de lucru sintagma: „lasă că merge şi aşa”. 
Această expresie trădează printre altele existenţa mitului 
„nu fă valuri”, acolo unde membrii grupului crezând că 
dacă nu schimbă nimic, dacă nu ies în evidenţă, dacă vor fi 
mereu aceeaşi masă tăcută de executanti, dacă nu au idei 
(amintind aici un alt mit pus în practică - „dacă ai idei nu e 
bine, dacă le propui te vor pune să le faci” - desprins din 
„folclorul” organizational românesc), dacă nu au iniţiativă, 
lucrurile vor merge normal şi perfect pentru organizaţie. 
Mai devreme sau mai târziu acest fenomen nu va face 
decât să stopeze dezvoltarea echipei, a companiei şi 
oamenilor care o compun, grăbind mai mult apariţia 
disfunctionalitatilor organizaționale. 

In ceea ce priveşte reprezentanţii mediului de 
consultanţă din România, aceştia există doar trebuie 
solicitati. Incet-incet misterul din jurul acestor profesii se 
disipează, iar mediul organizational apelează tot mai des la 
serviciile acestora. Lupta pentru stoparea 
deprofesionalizării acestui domeniu se va duce şi în 
România, exact ca în contextul global, cu tente ceva mai 
acerbe local, având în vedere istoria relativ tânără şi 
recuperată a managementului resurselor umane. Aceasta a 
fost reîncepută în anii 90, după o lungă perioadă de 
absenţă din peisaj, când în perioada comunistă ştiinţele 


sociale, interzise pe atunci, erau condamnate fiind 
considerate drept un apanaj al burgheziei şi imperialiştilor 
„periculoşi”. 

Companiile cu capital străin au deja o tradiţie şi o 
cultură organizaţională în direcţia utilizării serviciilor de 
consultanţă, externalizarii serviciilor de recrutare si 
selecţie, precum şi a utilizării perfecţionării continue a 
angajaţilor. În ultimii, anumite companii româneşti au 
început să uzeze de aceste servicii, copiind modelul 
occidental care se pare că dă roade. Peste toate acestea 
criza economico-financiară care a lovit piaţa globală, a 
determinat o mai mare atenţie şi implicare în 
managementul resurselor umane în contextul 
organizational românesc, acolo unde echipele manageriale 
au fost nevoite să refacă politicile de personal, să realoce 
şi să redistribuie resursele materiale şi umane, să 
găsească strategii pentru supravieţuire şi pentru pierderea 
de personal, să identifice căile necesare pentru asigurarea 
unei continuitati a companiei în plină recesiune. 

Ştiinţele sociale: ultima frontieră? 

Cum a fost prezentat şi anterior, domeniul ştiinţelor 
sociale vine în întâmpinarea problematicilor 
organizaționale discutate. Dintre aceste ştiinţe, psihologia 
şi sociologia se detaşează în mod vădit, interesul 
specialiştilor, a practicienilor şi cercetătorilor în domeniu 
fiind unul accentuat. Tot aceste discipline au oferit din anii 
20 încoace cele mai interesante rezultate, aplicaţii, 
explicaţii, publicaţii şi soluţii la dilemele societăţii de azi, 
din perspectivă organizaţională. 

Mediul organizational fiind un tărâm extrem de 
dinamic, reprezentanţii domeniului de cercetare socială 
sunt obligaţi ca permanent să îşi adapteze instrumentarul 
de observaţie, analiză şi intervenţie, cu elucidarea şi 
stoparea scenariilor si fenomenelor negative care 
afectează organizația, cu menţinerea, dezvoltarea şi 
propagarea bunelor practici care guvernează acest mediu. 

În următorii ani accentul se va pune pe noile 
structuri de funcţionare şi organizare a individului în 


societate si la locul de munca, cu configuratii inedite de 
relationare profesionala si identitate, noi moduri de a 
realiza actul muncii si de a obtine performante. In acest 
sens, cercetările ştiinţifice sunt doar la început, 
organizaţia surprinzând mereu, iar prin complexitatea ei 
pregătind numeroase si interesante surprize pentru 
specialiştii din domeniu în următorii ani. 

Studiul sociologic al antreprenoriatului 

Alin Croitoru 

De-a lungul istoriei, oamenii au fost intotdeauna 
interesati de acumularea bunurilor materiale care sa le 
asigure o viata cat mai imbelsugata şi o poziţie socială cat 
mai apreciată. Totodată, trebuie să acceptăm că şansele 
pentru a obţine o astfel de viaţă nu au fost niciodată (şi nu 
sunt nici astăzi) egal distribuite într-o societate. Matricea 
de condiţionare economică, culturală şi socială are o 
importantă componentă intergenerationala, iar din acest 
punct de vedere mediul familial şi comunitar în care ne 
formăm pune o amprentă semnificativă asupra vieţii 
noastre. Dacă nu ai avut şansa să moşteneşti un stoc de 
resurse semnificativ, atunci trebuie să le dobândeşti printr- 
o serie de eforturi individuale. Una dintre cele mai rapide 
variante de acumulare rapidă a capitalului economic este 
asociată statutului de antreprenor. Aşa cum este de 
aşteptat, antreprenoriatul nu este legat doar de câştigarea 
banilor, iar aria de motivații din spatele activităţilor de 
acest tip este mult mai eterogenă, incluzând dorinţa de 
putere, de recunoaştere socială, curiozitatea şi dorinţa de 
a schimba ceva în societate (Drucker, 2006). Pentru multă 
vreme, iniţierea unor comportamente de tip antreprenorial 
a fost asociată calităţilor individuale, promovându-se ideea 
potrivit căreia pentru a deveni un om de afaceri de succes 
este suficient ca individul să aibă anumite calităţi precum 
spirit de iniţiativă, curaj (sau o toleranţă crescută la risc) şi 
capacitatea de a anticipa şi gândi strategic. Secţiunea de 
faţă propune cititorului o examinare sumară a câtorva 
dintre principalele concepte teoretice utilizate în studiul 
sociologic al comportamentelor antreprenoriale şi a 
modului în care aparatul conceptual a evoluat în acest 
domeniu. Ulterior ne vom uita la specificul naţional al 
antreprenoriatului românesc, iar în final vom expune 


cateva repere in ceea ce priveste dezvoltarea viitoare a 
antreprenoriatului si a studierii sale dintr-o perspectiva 
sociologica. 

Sociologia şi studiul antreprenoriatului 

Din punct de vedere teoretic această secţiune 
propune o expunere comparativă a câtorva dintre 
principalele perspective utilizate în analiza sociologică a 
antreprenoriatului. Pe de o parte, ne vom uita spre teoria 
lui Joseph Schumpeter şi la una dintre teoriile elaborate în 
linia sa de analiză - Peter Druker. Pe de altă parte, vom 
expune sumar perspectiva lui Max Weber asupra 
antreprenoriatului. În partea finală a secţiunii ne vom 
concentra atenţia spre unul dintre cele mai dinamice 
segmente de teoretizare contemporană a 
antreprenoriatului, respectiv reprezentanții curentului 
Austrian Economics şi vom vedea prin ce diferă acest 
curent teoretic de alte teorii sociologice contemporane 
precum teoria golurilor structurale şi teoria legăturilor 
slabe. 

Antreprenorul a fost aşezat în centrul vieţii 
economice capitaliste în analizele clasice elaborate de 
Joseph Schumpeter în prima jumătate a secolului al XX-lea. 
Sistemul schumpeterian de analiză a capitalismului a fost 
construit astfel încât să reprezinte o simbioza a 
elementelor economice, politice, istorice şi sociale. 
Conceptul de “combinaţii noi’ este folosit de către 
Schumpeter pentru a acoperi o arie largă de 
comportamente antreprenoriale, incluzând introducerea 
unui nou bun de consum, a unei metode noi de producţie, 
deschiderea unei noi pieţe de desfacere, folosirea unui nou 
tip de materie primă, şi acţiunile de reorganizare a 
actorilor economici relevanti într-o piaţă (Schumpeter, 
2008: 66). Practic, inovaţia de tip schumpeterian poate să 
apară în oricare dintre punctele procesului de producţie, 
dar trebuie să reținem că din acest punct de vedere forţa 
de modelare a pieţei (deci inclusiv a cererii) este atribuită 
actorilor economici care produc şi oferă spre consum 
bunuri şi servicii. Antreprenorul este investit cu puterea de 


a schimba fundamental piata prin actiunile sale inovative, 
dar pentru a avea o astfel de putere acesta necesita 
finantare. Ideea inovativa este esentiala, dar nu suficienta, 
iar pentru ca aceasta sa fie introdusa in piata si sa devina 
relevanta din punct de vedere economic este necesar ca 
cineva să-şi asume riscurile asociate. Riscul, din punct de 
vedere schumpeterian, trebuie tratat pe două dimensiuni 
distincte: prima dintre ele este dimensiunea tehnică şi este 
asociată activităţii de producţie, iar cea de-a doua are o 
natură comercială şi este legată de activitatea de 
tranzacţionare pe piaţă a bunurilor şi serviciilor produse. 
Pe de o parte, vorbim de analizarea strategică a costurilor 
şi variantelor tehnice existente la un moment dat pe piaţă 
- rezultatul direct al acestei dimensiuni este obţinerea 
unor bunuri de calitate la preţuri de producţie competitive, 
iar pe de altă parte este necesară modelarea cererii de 
bunuri şi servicii astfel încât antreprenorul să obţină profit 
economic din activitatea comercială. Ideile 
schumpeteriene au influenţat semnificativ aria de analiză a 
antreprenoriatului, iar dintre teoriile recente elaborate pe 
fundamentele sale teoretice considerăm că ar fi util să 
menţionăm teoria inovării sistematice elaborată de Peter 
Drucker (2006). Antreprenorul nu este dator doar să 
inoveze, ci acesta trebuie să urmărească în mod sistematic 
inovarea - nu sclipirile de geniu sunt cele care contează, ci 
sistematizarea procesului de inovare (în principal în 
organizaţii). 

Una dintre principalele teorii clasice alternative de 
analiză a antreprenoriatului a fost elaborată de către Max 
Weber. Faimoasa analiza a apariţiei si dezvoltării 
sistemului capitalist pe care Weber a publicat-o la 
începutul secolului al XX-lea (Etica protestantă şi spiritul 
capitalismului) oferă o imagine diferită asupra modului în 
care comportamentele antreprenoriale se impun pe piaţă. 
Din această perspectivă, ceea ce conta cu adevărat era 
dimensiunea spirituală aşezată la baza iniţierii si 
menţinerii practicilor economice antreprenoriale. Motorul 
vieţii economice capitaliste era asociat moralei creştine 


protestante - în perioada incipientă capitalismului, 
antreprenorul era individul care ducea o viaţă austeră, era 
condus de principii morale creştine, iar acţiunile sale 
economice şi profitul asociat acestora erau interpretate ca 
semne ale providentei. Un reper esenţial în dezvoltarea 
activităţii antreprenoriale îl reprezintă ruperea unităţii 
economice de unitatea individuală/ familială de consum. 
Complementar, bilanţul ţinut separat pentru unitatea 
economică asigura predictibilitatea şi posibilitatea 
reinvestirii profitului (în locul ducerii acestuia spre consum 
ca in sistemul economic traditional). In interpretarea 
weberiană, succesul în afaceri era considerat de indivizi ca 
fiind semnul vizibil al legăturii transcendentale privilegiate 
pe care, aleşii? o aveau cu divinitatea. Calvinismul, 
pietismul, sectele anabaptiste ş.a. sunt printre principalele 
confesiuni religioase care au asigurat dezvoltarea rapidă si 
statornică a capitalismului. Weber afirmă că ulterior 
sistemul capitalist a fost capabil să-şi dezvolte propriile 
mecanisme care să-i asigure persistenta si supremația in 
plan economic. Etica protestantă a fost gradual înlocuită 
cu valorile pragmatismului aflat în natura sistemului 
capitalist, ceea ce a făcut ca treptat activitatea de tip 
antreprenorial să poată apărea si sa fie susținută în lipsa 
trăsăturilor eticii creştine protestante. 

Perspectivele teoretice reunite sub eticheta Austrian 
economics sunt fundamentate pe abordările subiectiviste 
creionate de Carl Menger, Eugen von Bohm-Bawerk si 
Friedrich von Wieser la cumpana dintre secolele al XIX-lea 
si al XX-lea. De asemenea, 0 amprenta semnificativa in 
dezvoltarea acestei scoli de gandire a fost lasata de 
Ludwig von Mises si Friedrich von Hayek, iar printre cei 
mai importanţi reprezentanţi recenti am putea să-i 
menţionăm pe Israel Kirzner, Ludwig Lachmann ş.a. În 
esenţă, analiza antreprenoriatului din perspectiva Austrian 
economics este centrată pe antreprenor ca individ şi pe 
relationarea pe care acesta o are cu ceilalţi participanţi în 
piaţă. Antreprenorul se află în piaţă într-o situaţie de 
incertitudine, ea sau el nu poate fi sigur/ă pe acţiunile sale 


pentru ca piata este intr-o continua schimbare. Indivizii 
invata prin experimentarea situatiilor de piata, iar gradul 
de adaptabilitate pe care acestia il manifesta asigura 
succesul sau esecul actiunilor antreprenoriale. 
Interpretarea subiectivă pe care indivizii o au asupra 
oportunităţilor existente în piaţă este factorul esenţial în 
înţelegerea surselor incertitudinii şi a riscurilor pe care 
antreprenorii şi le asumă, deoarece informaţia pe care 
aceştia o au asupra mediului în care operează este 
limitată. Din acest punct de vedere, este util să facem o 
distincţie între persoanele legate de o afacere specifică şi 
cele legate de ideea de a face afaceri (în cea de-a doua 
categorie îi includem pe cei care trec de la o afacere la 
alta, în funcţie de fluctuațiile pieţei sau cei care investesc 
concomitent în mai multe afaceri). 

Teoria golurilor structurale (Burt, 2001; 2002) şi 
teoria legăturilor slabe (Granovetter, 1983; 2002) reuşesc 
să evidentieze importanţa capitalului social si a reţelelor 
sociale în desfăşurarea activităţilor antreprenoriale. Dacă 
până în acest moment ne-am uitat în principal la calităţile 
individuale pe care antreprenorul trebuie să le aibă, cele 
două teorii menţionate analizează rolul pe care îl joacă 
reţele sociale din care individul face parte. Antreprenorul 
are acces la informaţii si identifică oportunități 
investitionale prin contactele şi legăturile pe care acesta le 
cultivă. Teoria golurilor structurale pune accentul pe rolul 
de liant între reţele pe care antreprenorul îl poate asuma - 
acesta fiind chemat să identifice potentialele noduri 
informaţionale şi să completeze golurile. Acesta trebuie să 
identifice oportunităţile de a lega persoane diferite şi să 
anticipeze profitul posibil. Pe de altă parte, teoria 
legăturilor slabe utilizată de Granovetter accentuează 
diversitatea informaţiilor pe care antreprenorul le poate 
accesa prin conectarea la multiple reţele, iar din acest 
punct de vedere cunoştinţele (legăturile slabe) devin mai 
importante decât prietenii sau rudele (legături puternice). 
Ambele teorii pot fi transpuse în termenii capitalului 
relational şi a importanţei acestuia în situaţii de piaţă, iar 


un rol esenţial îl joacă investirea mutuală cu încredere a 
partenerilor. 

Există un caracter specific al antreprenoriatului din 
România? 

Răspunsul la această întrebare poate fi anticipat cu 
uşurinţă dacă luam în considerare perioada regimului 
comunist în care economia României a funcţionat 
centralizat şi planificat. Intervenţia brutală a statului 
comunist în toate ramurile economiei româneşti a lăsat o 
amprentă puternică asupra configurării mecanismelor de 
piaţă şi a modului în care antreprenoriatul din România 
arată astăzi. Nationalizarea întreprinderilor economice, a 
mijloacelor de producție, colectivizarea activităților 
agricole şi prigoana începută la începutul perioadei 
comuniste împotriva oricăror reprezentanți ai burgheziei 
reprezintă elemente care trebuie luate în considerare chiar 
si într-o analiză a antreprenoriatului românesc elaborată la 
25 de ani după căderea regimului comunist. În paralel, 
această perioadă a favorizat dezvoltarea atitudinii de 
pasivitate şi dependență individuală față de structurile 
statului. Bineînțeles, aceste lucruri nu sunt valabile 
exclusiv pentru spațiul românesc, ci mai degrabă pentru 
statele est-europene foste comuniste. Asa cum arată Eyal, 
Szelenyi si Townsley (2001), există nuante pe care tranziția 
postcomunistă le are in funcție de tara pe care o analizăm. 
Fiecare stat est-european a avut propria variantă de 
comunism, iar daca este sa ne uităm la acest lucru din 
perspectiva teoriei dependenței de cale ar trebui să 
spunem ca punctele de plecare pe drumul democrației si al 
economiei de piață au fost diferite. Gradul de maturitate la 
care a ajuns fiecare dintre aceste economii este influențat 
de istoria pe care o are la bază, într-o dependenţă de cale 
destul de des discutată în ştiinţele sociale (R6na-Tas, 1998; 
Sandu, 1999; Stark, 1992). De asemenea, un rol important 
în modelarea noilor realități economice si sociale l-a avut 
tipul de strategie aplicat în procesul de privatizare 
(Simoneti, 1993) si ritmul in care acesta s-a desfăşurat 
(Spicer et al, 2000), iar din acest punct ne putem uita si la 


rolul pe care l-au jucat investitorii din afara tarii si la 
politicile diferite pe care tarile cu trecut comunist le-au 
implementat in ceea ce priveşte restituirea unor 
proprietăţi. 

În România, începând cu anul 1990 libertatea pieţei 
economice corelată cu dezvoltarea instituţiilor politice 
democratice a asigurat un mediu favorabil dezvoltării 
antreprenoriatului. Pe de o parte, vorbim de 
restructurarea vechilor întreprinderi economice comuniste 
- prin privatizare, restructurare, reprofilare sau închidere, 
iar pe de altă parte vorbim de iniţiativele antreprenoriale 
noi (de cele mai multe ori la scala mică sau medie). In 
primul caz, probabil că unul dintre termenii de care s-a 
abuzat cel mai mult este cel de reformă - trecerea 
facilitatilor economice din proprietatea statului in 
proprietate privată a fost adesea mascată de acest termen 
pompos care a ajuns astăzi să fie perceput în linii mai 
degrabă negative. Şi în cel de-al doilea caz există un 
termen folosit mai des decât ar fi justificat, în discursul 
public asupra micului antreprenoriat -inovatia este văzută 
ca fiind omniprezentă şi omnipotentă. Termenul a ajuns să 
ascundă mai mult şi spună cât mai puţin despre mersul 
unei afaceri, iar biografiile cosmetizate ale antreprenorilor 
români prezentaţi ca modele de succes fac referire la 
unison la rolul inovator pe care aceştia îl joacă. 

Privatizarea întreprinderilor comuniste s-a dovedit în 
cele mai multe cazuri un eşec, iar cauzele pentru o astfel 
de situaţie sunt multiple. Dincolo de mult invocata corupţie 
şi lipsă de viziune a clasei politice trebuie să ţinem cont că 
mulţi dintre coloşii industriali erau depăşiţi din punct de 
vedere tehnologic şi erau departe de a fi adaptati nevoilor 
pieţei (Voicu, 2005). Aceştia produceau scump şi la 
standarde inferioare de calitate, iar deschiderea graniţelor 
pentru importuri nu puteau decât să falimenteze aceste 
facilităţi industriale gândite într-o altă logică economică 
decât cea capitalistă. Complementar, transformarea forţei 
de muncă industriale (educată şi calificată în perioada 
comunistă) într-o categorie dinamică de antreprenori nu 


putea sa fie viabila. Adesea, platile compensatorii au fost 
prezentate ca fiind adevarate stimulente pentru initierea 
unor mici afaceri, dar asa cum am vazut in scurta 
introducere teoretica a sectiunii, antreprenoriatul necesita 
mult mai mult decat resurse de tip economic. Neobisnuiti 
cu separarea activitatii economice de investire de cea de 
consum, disponibilizatii au epuizat rapid aceste resurse 
fără a-şi asigura posibilitatea dezvoltării economice 
ulterioare la nivel individual sau comunitar. Ca o 
consecinţă, la nivel individual antreprenoriatul a fost 
înlocuit cu migraţia internaţională, aceasta fiind văzută ca 
opţiune pentru indivizii a căror forme de capital rămase 
erau cele de tip uman (calificarea profesională) şi social (în 
termeni de reţele sociale). Pe de alta parte, noii deținători 
ai vechiului capital de stat se prezintă în spaţiul public 
drept veritabile modele de antreprenori, mulţi dintre ei 
minimalizând rolul afacerilor pe care aceştia le-au făcut/le 
fac cu statul?. 

În paralel cu privatizarea întreprinderilor de stat 
antreprenoriatul românesc s-a dezvoltat prin ceea ce 
numim în continuare antreprenoriatul de mici dimensiuni. 
Antreprenoriat românesc de mici dimensiuni reuneşte 
persoanele juridice (in ceea ce priveşte numărul 
angajaţilor şi/ sau cifra de afaceri) şi entităţile economice 
înregistrate sub forma persoanelor fizice autorizate. In 
anul, 2012 în România erau înregistrate 472187 firme 


2 Documentarul lui Alexandru Solomon - "Kapitalism - reţeta noastră 
secretă" oferă o excelentă imagine asupra unor persoanje foarte vizibile 
ale tranziţiei româneşti. Interviurile realizate cu 'câştigătorii tranziţiei! 
reprezintă un exemplu elocvent în ceea ce priveşte diferenţa dintre 
modul în care aceste persoane prezintă procesul de acumulare a 
averilor şi modul în care alte surse prezintă istoriile lor de viaţă şi 
implicit acumularea averilor acestora. Reprezentanţi importanţi ai 
regimului comunist accentuează în poveştile lor de success know-how 
ul pe care îl aveau asupra modului în care funcţionează o piaţă liberă şi 
trec sub tăcere accesul direct pe care l-au avut în perioada 
postcomunistă la resursele deţinute de stat (mai multe informaţii la 
http://www.kapitalism.ro/). 


active? (din care 88% aveau intre O-9 angajati), 261099 
persoane independente si 16979 intreprinderi familiale. 
Ierarhia principalelor domenii de activitate in care aceste 
firme activeaza este deschisa de comert si repararea 
autovehiculelor (36%), activitati profesionale, stiintifice si 
tehnice (11%), industria prelucrătoare şi construcţii 
(fiecare cu aproximativ 10%). În perioada de criză 
economică (2008 - 2012) numărul firmelor active din 
România s-a redus cu 82780 unităţi, ajungându-se de la 
554967 la 472187 (INS baza online TEMPO). Una dintre 
principalele dificultăţi pe care firmele le-au resimţit în 
această perioadă a fost lipsa lichiditatilor şi funcţionarea 
deficitară a sistemului de creditare bancară. Din acest 
punct de vedere, statul - prin O.U.G. nr. 92/2013 - a creat 
cadrul legislativ pentru iniţierea unui mecanism de 
creditare în parteneriat cu sistemul bancar prin care se 
estimează că aproximativ 6000 de IMM-uri vor avea acces 
la credite de afaceri. La fel ca în multe alte cazuri, o astfel 
de intervenţie a statului în funcţionarea pieţei este 
chestionabilă, în principal pentru că doar anumite firme 
vor avea acces la aceste mecanisme de creditare ceea ce 
poate genera situaţii avantajoase pe piaţă pentru aceştia. 
Mediul de rezidenţă şi genul par să determine 
şansele ca o persoană să fie antreprenor în România. 
Pentru anul 2013, datele statistice publice ale INS ne arată 
că din totalul persoanelor care aveau statutul profesional 
de patron, doar 21% aveau reşedinţa în mediul rural (în 
perioada 1996 -2013 ponderea patronilor cu reşedinţă în 
mediul rural din totalul patronilor a crescut cu trei puncte 
procentuale. Analiza pe genuri pentru aceeaşi categorie de 
persoane ne arată că din totalul celor înregistraţi cu 
statutul profesional de patron, doar 27,5% sunt de gen 
feminin, dar procentul a crescut în perioada 1996 -2013 cu 
patru puncte procentuale. Ambele trenduri sunt pozitive şi 
par să conducă spre o situaţie mai echilibrată, dar viteza 


3 Pentru o analiză în profil teritorial a activităţii antreprenoriale din 
România cititorul poate vedea studiul semnat de Mihalache şi Croitoru 
(2011). 


cu care aceste schimbari se produc ar putea fi considerata 
de multi dintre romani ca fiind nesatisfacatoare. 

Dupa configurarea acestei imagini la nivel national se 
pune firesc întrebarea - care este situația 
antreprenoriatului din România comparativ cu cea din alte 
state europene? În acest sens, vom apela la două cercetări 
(Sondajul forţei de munca din 2013 şi Eurobarometrul 
special din 2012), iar datele pe care acestea le oferă 
asigură o mai bună înţelegere a poziționării României in 
ceea ce priveşte orientările şi comportamentele 
antreprenoriale. Din totalul celor 28 de state membre ale 
UE, am ales o serie eterogenă care să cuprindă state din 
nordul, centrul, sudul şi estul Europei. O privire asupra 
datelor din prima coloană a tabelului 1 ne poate lăsa 
impresia că asumarea unei cariere antreprenoriale este un 
fapt relativ întâlnit în România, deoarece 18,3% din totalul 
populaţiei ocupate cu vârsta între 15 şi 64 ani se declară 
ca având statutul de lucrător pe cont propriu sau 
angajator. Această valoare ne poziţionează peste media UE 
28 şi peste state precum Polonia, Spania, Marea Britanie, 
Ungaria, Germania şi Danemarca. De fapt, dacă luăm în 
considerare că o mare parte din acest segment de 
populaţie este ocupat în agricultura de subzistență, atunci 
ar trebui să excludem aceste persoane dintr-o analiză a 
antreprenoriatului pentru că acţiunile lor nu sunt orientate 
spre piaţă. Astfel, ponderea persoanelor cu statutul de 
antreprenor în România scade la puţin peste 6%, ceea ce 
ne conduce pe ultimul loc în ierarhia celor 28 de state UE 
(conform datelor LFS, 2013). Statele din sudul Europei 
înregistrează valori mult peste media UE indiferent dacă 
luăm în calcul sau nu sectorul agricol. Până la un punct, 
România şi Polonia prezintă un pattern asemănător - cele 
două înregistrează valori relativ similare pentru ponderea 
persoanelor cu statut de angajator sau lucrător pe cont 
propriu din totalul populaţiei ocupate şi un prag 
semnificativ în momentul în care excludem persoanele 
care lucrează pe cont propriu în agricultură, dar diferenţa 
dintre Polonia şi România în acest din urmă caz nu poate fi 


ignorata (pentru Polonia valoarea ramasa se apropie de 
media UE 28, in timp ce pentru Romania aceasta scade la 
aproximativ jumatate din valoarea mediei europene). 

Tabelul 1. Ponderea persoanelor cu statutul de 
angajator sau lucrător pe cont propriu din totalul 
populaţiei ocupate (cu vârsta între 15 şi 64 ani) 


Din totalul Din totalul populaţiei 
populaţiei ocupateocupate -excluzând sectorul 
(%) agricol (%) 
UE 28 14,4 12,1 
Grecia 31,5 21,5 
Italia 22,4 21 
Spania 16,8 15,1 
Marea 13,6 13.2 
Britanie 
Polonia 17,9 10,4 
Germani 9,9 9,4 
a 
Ungaria 10,2 8,9 
Danema 8 7 
rca 
România 18,3 6,2 


Sursa: Eurostat - Labour Force Survey, 2013 (Q4) 

Eurobarometrul special“ din 2012 centrat asupra 
antreprenoriatului ne ajută să vedem in ce măsură 
România are un profil de tara diferit de media Uniunii 
Europene. Unul dintre primele lucruri pe care-l putem 
remarca din acest punct de vedere este ponderea mai 
ridicată în rândul populației din România a celor care 
declară că ar opta pentru statutul de lucrător pe cont 
propriu în defavoarea celui de angajat (în cazul României 
avem 48% din opțiuni pentru auto-angajat, iar media UE 
este de 37%). Principalele motive pentru această opțiune 
sunt asociate împlinirii si libertății personale (RO - 54% si 
UE - 62%) libertății de a alege locul şi programul de 
muncă (RO - 26% si UE 30%) si perspectivei unor câştiguri 


4 FLASH EUROBAROMETER 354 about "Entrepreneurship" (2012). 


financiare sporite (RO - 26% si UE 

— 16%). Dintre cele trei motive care ocupa primele 
trei locuri in aceasta ierarhie, romanii au valori mai 
ridicate decat media europeana doar in ceea ce priveste 
optiunea pentru o cariera antreprenoriala pentru a castiga 
mai mult - ceea ce ne arata ca in Romania antreprenorii 
sunt perceputi ca avand venituri mai ridicate decat 
angajatii. Procentul celor care considera fezabil ca in 
urmatorii 5 ani sa devina antreprenori este similar in 
Romania si in Uniunea Europeana si este de aproximativ 
30%. Principala piedica declarata in calea fezabilitatii unei 
initiative antreprenoriale este lipsa resurselor financiare 
(RO- 48% si UE 21%). In urmatorii 5 ani, cariera de tip 
antreprenorial este considerata mult mai dezirabila in 
Romania comparativ cu media statelor UE (RO 

— 58% si UE 32%), iar principalele riscuri legate de 
initierea unei afaceri sunt: posibilitatea de a da faliment 
(RO- 56% si UE - 43%), veniturile inconstante (RO - 26% si 
UE - 33%) si riscul de a pierde locuinta (RO - 25% si UE - 
37%). Din acest punct de vedere, putem observa ca 
romanii se tem in mai mare masura de faliment si in mai 
mica masura ca isi vor pierde locuinta in comparatie cu 
ceilalti cetateni europeni. Imaginea conturata de romanii 
antreprenorilor ne spune ca acestia sunt vazuti ca 
persoane care creeaza locuri de munca (RO -85% si UE - 
87%), ca producatori de bunuri si servicii (RO - 85% si UE 
79%), Ca persoane care profita de munca altor oameni (RO 
- 61% si UE - 57%) si ca oameni care se gandesc doar la 
propriul buzunar (RO - 65% si UE -52%). Daca in ceea ce 
priveste rolul pozitiv jucat de antreprenori in societate 
diferentele dintre romani si ceilalti cetateni UE nu sunt 
foarte ridicate, momentul aducerii in discutie a aspectelor 
negative asociate antreprenoriatului ne diferentiaza de 
ceilalti cetateni europeni - in Romania antreprenorii sunt 
vazuti intr-o mai mare masura ca fiind preocupati doar de 
propriul câştig financiar. Sintetizând, cetăţenii romani 
doresc într-o mai mare măsură decât ceilalţi europeni să 
devină antreprenori, în principal pentru că acest statut 


este vazut ca fiind unul mai profitabil decat cel de angajat. 
Imaginea antreprenorilor romani este ceva mai 
defavorabilă în populaţia generală, iar acest lucru poate fi 
influenţat şi de modul în care procesul tranziţiei sa 
desfăşurat în România. 

Poate fi antreprenoriatul învăţat? 

Pentru a răspunde la această întrebare propun să 
pornim de la realitatea românească şi să examinăm pe 
scurt trei tipuri diferite de formare antreprenorială. Primul 
este legat de ideea comunităţilor de antreprenori, cel de-al 
doilea este asociat deprinderii competenţelor 
antreprenoriale în sistemul de învăţământ, iar ultimul şi 
poate cel mai semnificativ din punct de vedere al 
impactului este antreprenoriatul asociat experienţelor de 
migraţie internaţională. 

Una dintre direcţiile actuale în ceea ce priveşte 
dezvoltarea antreprenoriatului este dată de incubatoarelor 
de afaceri (hub-uri sau acceleratoare de afaceri). Acestea 
sunt funcţionale in multe dintre sistemele cu tradiţie 
capitalistă şi au apărut relativ recent şi în spaţiul economic 
românesc (în general, în nişe de piaţă foarte dinamice 
precum cele high tech). Ele pot asigura schimbul 
informaţional de calitate şi dezvoltarea reţelelor de oameni 
de afaceri prin conectarea unor nişe diferite de piaţă. In 
plus, facilitează creşterea rapidă a micilor afaceri şi 
transferul unor reţete de succes dintr-un domeniu spre 
altul (modele de bune practici în afaceri). 

Din multe puncte de vedere astfel de elemente se 
apropie de ceea ce Lave & Wenger (1991) 
conceptualizează ca fiind comunităţile de practică. In 
interiorul acestor comunităţi, oportunităţile 
antreprenoriale primesc un nou înţeles, iar din punct de 
vedere analitic acestea pot reprezenta un teren fertil de 
aplicare a studiilor sociologice bazate pe teoria golurilor 
structurale sau/ şi teoria legăturilor slabe. De asemenea, 
apariţia comunităţilor de antreprenori generează o 
clusterizare a oportunităţilor antreprenoriale, caracterul 
difuz al existenţei acestora pe piaţă fiind direct afectat. O 


astfel de descriere idilica a rolului pe care incubatoarele 
de afaceri il joaca trebuie sa fie nuantata de rezervele 
referitoare la modul in care mediul de afaceri evolueaza. 
Autoselectia persoanelor care iau parte la activităţile 
comune asociate acestor organizatii este un proces relativ 
costisitor in termenii de timp, energie si resurse, iar 
profitul din participarea in aceste retele semi-formalizate 
poate aparea dupa un timp prea indelungat (perioada in 
care antreprenorul trebuie să  canalizeze resursele 
menţionate spre desfăşurarea acestor activităţi). 

Un al doilea aspect ce merita a fi menţionat în ceea 
ce priveşte dezvoltarea actuală a antreprenoriatului 
românesc şi al gradului de alfabetizare economică a 
populaţiei tinere ţine de introducerea unor discipline 
dedicate antreprenoriatului în sistemul public de educaţie. 
Rolul pe care educarea antreprenorială a elevilor de liceu 
îl poate juca este mai degrabă unul de familiarizarea a 
acestora cu câteva dintre noţiunile de business (prin 
simularea unor situaţii de piaţă şi însuşirea unor noţiuni 
teoretice). Eurobarometrul special din 2012 focalizat 
asupra antreprenoriatului arata ca numarul de persoane 
care au luat parte in timpul scolii la cursuri despre 
antreprenoriat este de aproximativ 23% atat in Romania, 
cat si la nivelul Uniunii Europene. Surprinzător, acest 
lucru arată că sistemul de educaţie românesc a recuperat 
destul de rapid decalajul faţă de celelalte sisteme 
europene. Rolul pe care sociologia l-ar putea asuma din 
acest punct de vedere ţine de măsurarea impactului real 
pe care aceste cursuri îl au asupra viitorului statut pe 
piaţa muncii în cazul elevilor care au participat vs. elevi 
care n-au participat la aceste ore de educaţie 
antreprenorială. Transpunerea unor noţiuni abstracte în 
aplicaţii simulative de piaţă poate să faciliteze 
propensiunea spre antreprenoriat în cazul tinerilor educati 
în acest spirit. 

Migraţia internaţională poate reprezenta o a treia 
cale spre antreprenoriat pentru că în multe cazuri decizia 
de emigrare presupune asumarea unor riscuri şi poate 


asigura acumularea acelor resurse economice necesare 
finantarii initiativelor antreprenoriale. Evolutia viitoare a 
economiei României si a antreprenoriatului depinde într-o 
măsură semnificativă şi de disponibilitatea de investire a 
persoanelor cu experienţă de migraţie internaţională. Din 
acest punct de vedere, putem vorbi despre forme de 
antreprenoriat transnationale in care migrantii români din 
Spania, Italia, Germania etc. investesc în activităţi 
antreprenoriale în ţara de origine continuând să locuiască 
în străinătate sau de situaţii în care după acumularea 
resurselor necesare, aceştia se întorc în România şi îşi 
deschid propriile afaceri. Un rol aparte în studiile care 
aprofundează relaţia dintre migraţie şi antreprenoriat îl 
ocupă acei migranti care reuşesc sa lege cele două pieţe, 
respectiv cea a ţării de origine cu cea de destinaţie (nu 
este vorba de simple activităţi de import-export de bunuri, 
ci într-o măsură similară de transferul de practici sau idei). 
Dacă România se modernizează prin migraţie (Sandu, 
2010), atunci şi economia acesteia este remodelată de 
infuzia de capital şi de forţă de muncă (recalificată în 
logica sistemului capitalist) pe care persoanele cu 
experienţa strainatatii o pot asigura. Transferul de 
tehnologie, de resurse materiale şi de know-how dinspre 
ţările vestice si România este intermediat şi de migrantii 
români cu orientare antreprenorială. Pe de altă parte, 
România poate să devină o opţiune atractivă pentru 
atragerea de imigranţi cu orientări antreprenoriale (în 
prezent, ponderea imigranţilor cu activităţi 
antreprenoriale din totalul imigranţilor din România este 
relativ crescută pentru cei care vin din Orientul Mijlociu şi 
China - conform datelor prezentate de Inspectoratul 
General pentru Imigrări). 

În încheierea acestei secţiuni ar trebui să menţionăm 
că eforturi de creştere a capacităţilor antreprenoriale 
individuale sunt prezente şi în gândirea strategică 
europeană. În acest sens, încă din anul 

2006 Comisia Europeană prin implementarea 
strategiei Lisabona a accentuat rolul important pe care îl 


poate avea consolidarea competentelor antreprenoriale 
prin procesul de educare si invatare (Comisia Europeana, 
2006) in obtinerea unei dezvoltari sustenabile a statelor 
membre UE. 

Se schimbă rolului sociologiei in studiul 
antreprenoriatului? 

Văzut în multe cazuri ca un domeniu de studiu aflat 
în sfera ştiinţelor economice, antreprenoriatul a devenit 
de-a lungul timpului din ce in ce mai prezent în studiile 
sociologice. Tipul de cunoaştere pe care sociologia şi 
stiintele aflate la granița dintre sociologie şi economie o 
pot oferi asupra comportamentelor antreprenoriale este 
diferită de cea pur economică sau psihologică. 
Introducerea noțiunilor de rețele sociale, goluri 
structurale, învățarea prin participarea în piață sau prin 
comunitățile de practici nu poate decât sa imbogateasca 
cunoaşterea existentă in acest domeniu. 

Pornind de la cadrul teoretic prezentat succint în 
prima parte a acestui text ne putem întreba in ce direcţie 
se îndreaptă analiza antreprenoriatului şi cât de pliabile 
sunt marile curente teoretice realitatilor specifice din 
România. Perioada contemporană a reuşit să echilibreze 
balanța dintre economic, psihologic şi sociologic în 
analizarea antreprenoriatului. Piața este în continuare în 
centrul demersului analitic, dar elementele pe care se 
pune accentul se modifică dinspre individual spre colectiv. 
Nu trebuie să cădem prin aceasta în păcatul 
determinismului structural pentru că antreprenoriatul 
rămâne în esenţă văzut ca un act individual, dar modul în 
care individul este perceput şi încadrat s-a schimbat prin 
luarea în calcul a reţelelor sociale din care acesta face 
parte. Evoluţia rapidă a pieţelor de bunuri şi servicii face 
ca ceea ce contează pentru succesul unei afaceri să ţină în 
mai mare măsură de adaptabilitatea şi flexibilizarea 
activităţilor antreprenoriale şi mai puţin de caracterul 
inovativ al acestora. Individul trebuie să reacționeze la 
modul în care piaţa se schimbă, iar coordonatele pieţelor 
au devenit globale într-o măsură ce nu mai poate fi 


ignorata. Pentru Romania, in paralel cu procesul de 
globalizare exista si un proces de europenizare ale carui 
consecinte trebuie analizate cu atentie. Este de asteptat ca 
ambele procese sa influenţeze semnificativ evoluția 
viitoare a antreprenoriatului din România. Pe de o parte, 
vorbim de creşterea în intensitate a schimburilor 
comerciale, culturale şi sociale între ţările UE (şi nu 
numai) şi de o mai bună conectare a pieţelor de bunuri şi 
servicii existente în acest spaţiu - văzută din această 
perspectivă, experimentarea strainatatii prin migraţie va 
avea o importanţă sporită în noile tipuri de activităţi 
antreprenoriale. Pe de altă parte, atât în România, cât şi în 
UE se urmăreşte creşterea ponderii populaţiei cu un nivel 
ridicat de educaţie, iar acest lucru va conduce la o mai 
bună reprezentare a segmentului de antreprenoriat asociat 
activităţilor profesionale, ştiinţifice şi tehnice. Ambele 
direcţii de dezvoltare a antreprenoriatului pot reprezenta 
un teren privilegiat de studiu pentru sociologi pentru că 
rolul formelor de capital uman şi social creşte. 

Despre beneficiarii asistenţei sociale 

Sorina Corman 

Într-o lume în care se pun întrebări despre cum s-a 
născut universul, dacă timpul este reversibil şi spaţiul 
nemărginit sau dacă există şi alte dimensiuni spaţiale care 
scapă percepţiei noastre, o întrebare precum „cine sunt 
beneficiarii asistenţei sociale”, ar putea să pară banală. Şi 
tocmai această aparentă banalitate a fost principalul motiv 
al alegerii acestei teme. Nota particulară impregnată 
timpului şi spaţiului de către umanitate, se apropie cu o 
dinamică colosală de cel care „colorează o lume”: omul, cu 
toate dimensiunile sale, cu nevoile şi resursele sale. 
Plasăm omul între provocările futuriste şi rezistenţa 
tradiţiei şi încercăm să-i definim vulnerabilitatea. Folosim 
ca instrumente, culorile şi sunetele, destul de neobişnuite 
pentru abordarea tehnică interdisciplinară (sociologie - 
asistenţă socială), pe care ne-o propunem, dar mai 
potrivită şi mai accesibilă sensibilităţii umane. Alegem 
totuşi ca în demersul ştiinţific pe care vi-l propunem să fim 
realişti, să respectăm autenticul semnificativ din faptele 
oamenilor” într-un triplu raport al intensității, calităţii si 
tonalitatii. 

Demersul propus de noi se vrea a fi unul inedit care 
sa împletească măreţia istorică cu fabulosul geografic 
construind socialul. 

În prima parte a lucrării, vom argumenta de ce 


consideram sociologia in masura sa ne calauzeasca in 
cunoasterea beneficiarului asistentei sociale accentuand 
importanta investigarii socialului si a modului rational de 
abordare a fenomenelor sociale. Sociologia oferă o 
„filosofie socială” (Heraud, 1970) în măsurarea sinceritatii 
durerii sau a efectelor asupra constiintelor, construind 
vizionar cu culori, sunete şi tonalități. In continuare, tot 
calauziti de sociologie, vom enumera şi descrie succint 
câteva elemente identitare ale beneficiarilor asistenţei 
sociale în dinamica timpului şi spaţiului. Această parte a 
lucrării propune o incursiune istorică, construită din 
elemente sonore şi imagistice ale dezvoltării umane sub 
influenţe religioase, politice si sociale. Provocarea 
continuă cu tema „Construcţia rol - statusului de 
beneficiar al asistenţei sociale": beneficiarul/ clientul 
asistenţei sociale, nu există; există doar procesul, 
evenimentul de a deveni client şi starea de client (Kirsi et 
al, 2003). Controlul, consensul şi conflictul, sunt câteva 
problematici evidenţiate in abordarea beneficiarului 
asistenţei sociale, fie prin prisma principiului 
autodeterminării, fie prin prisma orientării paternaliste. În 
ultima temă propusă în acest capitol („Europa 2020: 
clienţii asistenţei sociale in dezvoltarea durabilă”), 
provocările futuriste aduc elemente vizionare în abordarea 
beneficiarului asistenţei sociale, cu rol clar în dezvoltarea 
durabilă. 

De ce sociologia beneficiarului de asistenţă socială? 

Relevanta sociologiei în demersul de configurare a 
ceea ce înseamnă beneficiarii asistenţei sociale, derivă din 
relevanta sociologiei pentru asistenţa socială: atrage 
atenţia asupra structurilor sociale şi influențelor exercitate 
de acestea asupra experienţei de viaţă şi şanselor pe care 
le deţin beneficiarii de asistenţă socială (clasa socială, 
procesul de socializare, educaţia, sexul, rasa, religia) 
importante fiind şi perspectivele sociologice explicative ale 
societăţii (functionalismul, marxismul, interactionismul 
simbolic şi postmodernismul). „Sociologia a apărut şi 
evoluat ca teorie despre societate, fiind considerată, în 


sens larg, ca stiinta a societatii, a formelor de viata sociala, 
a fenomenelor si proceselor sociale” (Miftode, 2010). 

Sociologia oferă actorilor sociali şi mai ales 
specialiştilor care activează în domeniul asistenţei sociale, 
un portofoliu bogat de idei, concepte, teorii cu şi despre 
beneficiarii asistenţei sociale. Aceasta are un rol central în 
colectarea, gestionarea şi interpretarea documentelor 
sociale, dovezilor în legătură cu persoana vulnerabilă, cu 
istoricul familial, cu experienţa de viaţă, cu comunitatea 
căreia îi aparţine 

(Heraud, 1970). 

Operationalizarea sistemelor relationale, atitudinale 
şi comportamentale ale beneficiarului se fundamentează 
tot pe metodologia sociologică (Heraud, 1970). Un 
diagnostic social corect al beneficiarului care reflectă cu 
obiectivitate realitatea este rezultatul unei arhitecturi 
structurale sociologice bine determinate. Rezultatul 
evaluărilor cu instrumentele sociologice este planul 
individualizat de servicii/ de intervenţie. Planul oferă 
detalii cu privire la ceea ce ar trebui să aibă loc pentru a 
ajunge la rezultatul dorit. El oferă o hartă vizuală a 
elementelor componente şi o viziune privind rezultatul. 
Planurile de asistenţă socială sunt” hărţi”, bazate pe 
negocieri prealabile, prezente sau în curs de desfăşurare 
cu cei implicaţi. Un plan de asistenţă socială cuprinde mai 
mult de atât: oferă o imagine detaliată a unei situaţii, a 
unor persoane implicate şi a măsurilor ce ar putea sau pot 
fi luate în scopul de a satisface nevoile evaluate sau 
identificate (Parker & Bradley, 2010). 

Poziţia socială a beneficiarului este ilustrată tot de 
analiza sociologică. Raporturile de putere şi autoritate în 
care este implicat acelaşi beneficiar, pot fi şi sunt expresia 
interpretărilor sociologice. Conflictele în care beneficiarul 
asistenţei sociale este implicat pot avea în cele mai multe 
cazuri, rezultate catastrofale. Sociologia conflictelor poate 
clarifica situaţii deviante şi poate oferii strategii de 
intervenţie ce pot schimba traiectorii comportamentale în 
direcţii pozitive. 


Importanta sociologiei deriva din faptul ca ofera 
perspective explicative pentru probleme ale beneficiarilor 
asistenţei sociale precum sărăcia, marginalizarea şi 
excluziunea socială, şomajul, dezavantajele educaţionale 
etc. Rolul sociologiei este unul major în analiza 
determinantilor semnificativi precum etnia, clasa socială 
etc. pentru comportamentul beneficiarilor de asistenţă 
socială ca grup vulnerabil. Sociologia nu poate găsi 
răspunsurile la toate problemele sociale, dar permite 
înţelegerea acestor probleme şi facilitează dezvoltarea 
imaginaţiei sociologice. In interacţiunea cu beneficiarii 
asistenţei sociale, indivizi si grupuri de persoane 
vulnerabile, marginalizate este foarte important să putem 
vedea dincolo de aparente, de stereotipuri şi reprezentări 
inexacte care constituie obstacole în identificarea cauzelor 
sociale ale vulnerabilitatii, iar sociologia ne poate ajuta să 
facem asta. 

Sociologia oferă „materialul de bază pentru 
dezvoltarea unei filosofii sociale de către actorii sociali” 
(Heraud, 1970). Ea include clientul în definirea situaţiei 
(clarifică valorile implicate în definirea situaţiei). Pe de-o 
parte, sociologia facilitează analizele interacțiunilor 
interpersonale in cazurile sociale, pe de alta parte susține 
eforturile de intervenție ale asistentilor sociali pentru 
rezolvarea problemelor la nivelul comunităților. 
Administrarea organizațiilor furnizoare de servicii şi 
beneficii de asistență socială se bazează pe pleiada de 
informații din domeniul sociologiei organizațiilor. Un rol 
semnificativ revine sociologiei organizaționale în 
abordarea structurii şi problemelor beneficiarilor de 
asistență socială sub aspect administrativ. Sociologia 
politica si sociologia migraţiilor vin să completeze tabloul 
informațional din sfera sistemului politicilor sociale 
(bunăstarea socială poate fi definită ca un răspuns direct 
sau indirect la nevoile umane), beneficiarii fiind în centrul 
acestui sistem. 

Apartenența beneficiarilor asistenței sociale la o 
clasă socială cu un stil specific de viata si un anumit model 


cultural se reflectă în modul de gândire şi acţiune al 
acestora (creşterea copiilor, educaţia, munca). Sociologia 
are un rol central în constituirea şi testarea ipotezelor cu 
privire comportamentul beneficiarilor. Studiul schimbărilor 
sociale din sfera sociologică dă culoare şi sens analizelor 
contextuale şi de mediu al clienţilor asistenţei sociale. 
„Modul în care oamenii se apropie de problemele lor 
derivă din sistemul social din care fac parte” (Heraud, 
1970). Sociologia oferă modalităţi de diminuare a 
dificultăţilor de modificare a modelelor de comportament. 
„Oamenii sunt tacuti, greu de urnit, incapatanati in 
prejudecatile si obiceiurile lor, dar sunt mai dezghetati in 
gandirea colectiva decat in cea individuala” (Calinescu, 
2001). 

Cercetarile si analizele sociologice ale fenomenelor 
sociale permit abordarea cu obiectivitate a problematicilor 
cu care se confruntă beneficiarii asistenţei sociale. 
Sociologia este generoasă în contribuţii teoretice asupra 
dezvoltării conceptului beneficiar al asistenţei sociale, 
caracterizate prin diversitate, caracter problematic, 
contextualitate, relevanţă istorică şi contemporană. 

Beneficiarul asistenţei sociale în dinamica timpului şi 
spaţiului: elemente identitare 

Definirea identității beneficiarului de asistență 
socială este legată de valorile şi mecanismele comunitare 
tradiționale. ^ Asistarea sau intervenţia empirică 
(fundamentată pe caracterul reactiv, prompt al acţiuni 
umane), prima etapă în fundamentarea şi evoluţia 
asistenţei sociale propriu-zise (Stan, 2011) aborda 
persoana aflată în nevoie, prin prima unor valori precum 
afectivitatea, altruismul şi spiritul comunitar (Miftode, 
2010). Sheldon şi Mcdonald (2009) pun în discuţie tendinţa 
umană „de a încerca să-i ajutăm pe alţii mai puţin norocoşi 
decât noi” într-un mod organizat prin cooperare socială. 

Dacă asistenţa socială îşi are originea în ideea veche 
de secole de caritate, şi beneficiarul, persoana ajutată este 
creionat de istorie cu elemente specifice vremii, culturii, 
nivelului de dezvoltare. Elementele de identitate ale 


persoanei in nevoie sunt creionate de principii religioase 
care evidentiaza importanta faptelor bune ale celor care 
implinesc aceste principii, nu transformarea statusului lor. 

Caseta 10. Forme tradiţionale de abordare a 
beneficiarilor 

„De aş grăi în limbile oamenilor şi ale îngerilor, iar 
dragoste nu am, făcutu-m-am aramă sunătoare şi chimval 
răsunător. 

Şi de-aş avea darul proorociei şi tainele toate le-aş 
cunoaşte şi orice ştiinţă, şi de aş avea atâta credinţă încât 
să mut şi munţii, iar dragoste nu am, nimic nu sunt. 

Şi de aş împărţi toată avutia mea şi de aş da trupul 
meu ca să fie ars, iar dragoste nu am, nimic nu-mi 
foloseşte. 

Corinteni cap 13.) 

Şi Coranul menţionează importanţa ajutorului dat 
orfanilor, nevoiaşilor, călătorilor, cerşetorilor doar pentru a 
împlini un principiu religios, nu pentru a le schimba 
statutul. 

Cărţile religioase, dar şi povestirile din acest 
domeniu pomenesc „omul sărac şi omul bogat”, fiecare cu 
locul său (Sheldon & Macdonald, 2009: 7). 

Relaţia dintre cei care ajută şi cei ajutaţi a fost 
stabilită cu claritate (Sheldon & Macdonald 2009: 8): Omul 
bogat în castelul său, /Omul sărac, la poarta sa, / 
Dumnezeu a făcut pe unul puternic şi pe altul umil/ Şi a 
ordonat starea lor (Alexander, 1818: 95). 

Multe dintre marile mişcări de voluntariat şi de 
caritate (asociaţiile Bisericii Catolice, Armata Salvării, 
Serviciul de probaţiune, Societăţile Diecezane etc.) au fost 
fondate pe principii religioase precum iubirea, bunăvoința 
şi binefacerea. 

Aceste elemente specifice de definire şi abordare a 
beneficiarilor asistenţei sociale din formele tradiţionale de 
protecţie si asistenţă socială se vor regăsi si în 
următoarele etape de dezvoltare a asistenţei sociale: 
perioada interbelică, perioada comunistă şi post comunistă 
(Stan, 2011). 


Cu alte cuvinte putem considera valorile traditionale 
care definesc beneficiarii asistentei sociale ca fundamente 
pentru modalităţile moderne de definire a clientului 
asistenţei sociale. Analiza comparativă a caracteristicilor 
identitare ale beneficiarului asistenţei sociale relevă faptul 
că există similitudini traduse prin ideea de continuitate 
între devenirea beneficiarului asistenței sociale 
tradiționale şi definirea beneficiarului asistenței sociale 
moderne şi postmoderne. Sunt preluate elemente de 
conținut manifestate în forme diferite la care se adaugă 
noi forme dictate de evoluția societății în ansamblu 
(Miftode, 2010). 

Caseta 11. Elemente de continuitate în devenirea 
beneficiarului asistenței sociale 

— Ajutorul si asistarea celor in nevoie erau norme de 
viata socială si in sistemele culturale tradiționale; 

— Si in vechime se urmărea protecția familiei si a 
celor aflați în situație de „criză” cu focalizare pe familie, 
vecinătate şi comunitate în sensul altruismului şi 
solidarității umane; 

— De exemplu, „prostul satului”, „nebunul satului”, 
„săracul satului” beneficiau de înțelegere, toleranță si 
îngrijire, uneori contra prestării unor activități în 
beneficiul comunității rurale, dar fara ca aceştia sa fie 
etichetati, stigmatizati; 

— Sprijinul sau interventia se realiza la nivel local in 
mod concret si specific de catre actorii sociali din 
administratia locala, scoala, biserica, dispensar, vecinatate 
etc. In sistemele moderne se remarcă tendinţa de 
descentralizare a serviciilor şi aplicarea unor soluţii 
specifice fiecărei zone. 

— Prioritatea grupului faţă de individ în acţiunile de 
ajutor şi asistare în sensul că individul trebuie să se 
integreze grupului ca să poată beneficia de sprijin şi 
avantajele vieţii în comun; 

(Adaptare: Miftode et al, 2010) 

Elemente precum necesitatea de a oferi ajutor celor 
în nevoie, din iubire, altruism, credinţă etc. care 


configureaza portretul beneficiarului asistentei sociale, isi 
au originea in ideea veche de secole, de caritate, dar 
definirea beneficiarului de asistenţă socială într-un sistem 
organizat sub aspect politic şi social, este un produs al 
revoluţiei industriale. 

„Câtă vreme ajutorarea persoanelor aflate in 
dificultate s-a realizat din perspectiva caritatii creştine sau 
din cea a asistenţei represive (menite să pună la adăpost 
ordinea socială instituită), asistatii au fost numiţi în 
diferite moduri (săraci, nenorociti sau mizerabili), in 
funcţie de situaţia lor materială sau de tipul de prestație 
de care beneficiau” (Bocancea & Neamţu, 1999: 85). 

Asistenţă socială îşi are originea în ideea veche de 
secole de caritate, dar în forme organizate sub aspect 
politic şi social cu impact asupra sănătăţii publice, este un 
produs al Revoluţiei industriale. Asistenţa socială şi 
politicul nu au fost nicio dată departe unul de altul. Istoria 
ne arată că bunăstarea este şi va rămâne un obiectiv 
politic, iar politica socială are nevoie de interpretări şi de 
experţi care să le pună în practică (Barclay Report, 1982). 

La începutul secolului XX, asistenţa socială a fost 
asociată cu asistenţa medicală, iar în această perioadă, 
beneficiarii asistenței socială erau caracterizați ca 
persoane bolnave, comunităţile din care veneau erau 
comunităţi bolnave, statutul lor era de ,pacienti" care 
aveau nevoie de asistenta medicala si socialá. Omul 
problema, familiile problema, „aceste familii erau 
considerate inadecvate si imature si, desi mai târziu 
impactul condiţiilor economice dificile, nu a mai putut fi 
negat, rămânea opinia că familiile purtau vina pentru 
problemele pe care le aveau. Răspunsul asistenţei sociale 
era, astfel, tratamentul” (Corrigan & Leonard, 1978: 101) 

Odată cu implementarea Managementului de caz în 
asistenţă socială, beneficiarii asistenţei sociale dobândesc 
caracteristicile clienţilor asistenţei sociale, conceptul de 
client fiind considerat ca cel care „ilustrează cel mai bine 
statutul asistatului” (Bocancea & Neamţu, 1999: 85). 

Asistenţa socială nu mai presupune doar intervenţie 


la nivel individual, grupul si comunitatea devin actori cu 
rol esenţial in definirea beneficiarilor asistenţei sociale. În 
grup, clienţii beneficiază de sprijinul altora, au sentimentul 
că nu sunt singuri în problemele şi necazurile lor, au 
sentimentul apartenenței la grup. Grupul oferă 
oportunitatea de a încerca noi comportamente, de a învăţa 
de la alţii şi de a oferi ajutor în schimb (Dorfman, 1996). În 
context social, beneficiarul este acea persoană care 
primeşte ajutor voluntar sau involuntar într-o formă 
organizată, numită asistenţă socială (Tropp, 

1974). 

Una din problemele omenirii este îmbătrânirea: 
bătrânii nu produc, nu contribuie la menţinerea economiei, 
ei doar consumă. Puterea lor de muncă a fost epuizată. 
Sunt secatuiti de resurse fizice şi psihice (Howe, 2000). 
Există o diversitate de opinii. Emitem ipoteze legate de 
situaţiile de vulnerabilitate, cu privire la comportamentul 
celor care se află în aceste situaţii, la modul lor de a privi 
şi înţelege lumea, la modul în care sunt luaţi în 
considerare de către societate. De la persoane în nevoie, la 
persoane aflate în dificultate, în prezent se utilizează tot 
mai mult termenul de persoane vulnerabile. 

Ştefan Cojocaru combină definirea vulnerabilitatii ca 
formă de pasivitate socială cu taxonomia tipurilor de 
acţiuni a lui Weber (acţiuni raţionale în sens teleologic; 
acţiuni raţionale în sens axiologic; acţiuni tradiţionale; 
acţiuni afective), continuată si fixată şi de Boudon 
(Boudon, 1997) (acţiuni utilitare, acţiuni teleologice, 
acţiuni axiologice, acţiuni tradiţionale şi acţiuni bazate pe 
cunoaştere) şi ajunge să identifice cinci tipuri de 
vulnerabilitate: 

1. Când individul, grupul nu sesizează propriul 
interes sau acţiunile pe care le întreprinde, nu sunt 
adaptate acestuia (vulnerabilitatea utilitarista); 

2. Când mijloacele nu sunt adecvate atingerii 
scopului nu sunt adecvate atingerii scopului propus, sau 
scopul propus este inadecvat resurselor disponibile 
(vulnerabilitatea teleologică); 


3. Cand individul, grupul nu poate desfăşura o 
acţiune deoarece principiul normativ, nu este adecvat 
credințelor proprii sau sistemul de valori personale nu este 
compatibil cu cel al sistemului societal (vulnerabilitatea 
axiologica); 

4. Cand individul/ grupul acţionează in virtutea 
obisnuintei sau starea de pasivitate sociala, se transmite 
datorită influenţei mediului (vulnerabilitatea tradiţională); 

5. Când situaţia în care se găseşte grupul este 
generată de inexistenţa unei teorii eficiente sau de faptul 
că individul nu crede într-o teorie deja verificată 
(vulnerabilitatea cognitivă) (Cojocaru, 2002: 131). 

Howe (2000) evidenţiază orientările subiectiviste 
care vin să întregească imaginea beneficiarului de 
asistenţă socială. Avem abilitatea „de a anticipa reacţiile 
celorlalţi”, de a ghici intenţiile acestora, de a ne pune în 
locul celorlalţi. este ca şi cum am avea fiecare „un ochi 
intern” care analizează şi vede comportamentul fiecăruia. 

Există oameni care îi acceptă pe cei vulnerabili „aşa 
cum sunt” şi încearcă să îi ajute, oferindu-le „măsura 
respectului şi siguranţei” (Goldstein, 1984: 278). Măsurăm 
oamenii reducându-i la nişte măsuri cuantificabile (Wilkes, 
1981: 75). Empatia este mult mai importantă decât 
tehnologia. Practicienii umanişti consideră că oamenii nu 
sunt maşini, iar modul în care oamenii ar trebui să îi 
înţeleagă este diferit de modul în care înţeleg funcţionarea 
maşinilor. Trebuie să îi înţelegem pe oameni din interior 
(Howe, 2000). Se vorbeşte apoi de „arta de a ajuta”, adică 
de atitudinea neposesivă care să lase omul în nevoie să îşi 
aleagă drumul (Wilkes, 1981: 92-93). „Cunoaşterea 
subiectivă nu înseamnă a cunoaşte despre, ci a fi conştient 
de viaţă în mod direct, a comunica direct, a fi treaz, a 
vedea oamenii aşa cum sunt şi a-i pretui pentru ceea ce 
sunt”. (Brandon, 1979: 19). Înțelegerea interumană se 
fundamentează pe subiectivitatea proprie, cat si a 
celorlalţi. Ceea ce facem din viaţa noastră depinde de cum 
definim (Goldstein, 1984: 28), de semnificaţia dată faptelor 
noastre si ale celorlalți. Comunicarea experienței 


vulnerabilitatii este foarte importanta, considera England 
(1986, inspirat de „Lunga Revoluţie” (1965) a lui Raymond 
Williams). „Pentru oricine este important sa să-şi poată 
descrie experienţa, pentru că este o recreare de sine, o 
schimbare creativă în organizarea sa personală... Impulsul 
de a comunica este un răspuns învăţat care se produce ca 
răspuns la stimuli exteriori. Pentru individ problema este 
de a comunica bine, de a descrie adecvat, pentru că fără o 
descriere adecvată, nu există comunicare” (Williams, 1965: 
42). Perceptiile pot fi modificate şi extinse (England, 1986: 
7; Goldstein, 1984: 45). Modul în care se autopercepe o 
soţie abuzată fizic de soţ sau un pacient aflat în stadiul 
terminal al unei boli se pot modifica dacă le acordăm alte 
semnificaţii. Asemenea modificare este produsă în cadrul 
procesului de înţelegere a problemei desfăşurat între 
asistent si client. Calitatea înțelegerii este strict 
determinată de calitatea relaţiei dintre cei doi: cel care se 
confruntă cu situaţia şi cel care observă această situaţie 
(Howe, 2000: 87). 

Pe de altă parte, Umaniştii radicali consideră că 
individul este creatorul lumii, totuşi lumea este dominată 
de inechitate. „a vorbi despre individ înseamnă, de fapt, a 
vorbi despre societate”. Marx consideră că „societatea în 
care trăia domina existenţa umană; creaţia socială se 
dovedea a fi o forţă de alienare a individului” (Burrell & 
Morgan, 1979: 281-282). Programul de acţiune al tuturor 
umaniştilor radicali este acelaşi. oamenii ar trebui să 
devină conştienţi de modul în care experienţa socială, mai 
ales în societatea capitalistă, le limitează gândirea, le 
modelează percepțiile, le canalizează dorinţele. Toate 
fenomenele sociale care ţin de religie, justiţie, politică, 
sunt creaţiile omului, chiar dacă unele îl domină şi îl 
oprimă (Howe, 2000: 91). 

Indivizii depăşiţi de situaţiile in care se află, 
nemulţumiţi la locul de muncă, străini în propriile lor 
familii, deosebiți de restul membrilor societăţii au, pe 
scurt, probleme. Dacă aceste probleme le afectează 
comportamentul, iar ei devin violenti, dificili pentru 


ceilalti, sunt definiti ca indivizi -problema. Depresia, lipsa 
de scopuri, presiunea asteptarilor celorlalti, obligatiile de 
tot felul, reduc viata la o experienta searbada (Howe, 92). 

Practica radicala are doua scopuri. Primul este sa 
ridice gradul de constientizare si de intelegere al celor 
care fac parte din grupuri defavorizate, supuse unor forme 
de subjugare. Ei trebuie sa invete sa recunoasca modul in 
care ceilalti care detin puterea le influenteaza viata. Ei 
trebuie sa recapete controlul asupra vieţii, asupra 
propriului destin. Cel de-al doilea scop, este de a-i ajuta pe 
membrii acestor grupuri să capete controlul asupra 
serviciilor şi resurselor, pentru ca acestea să le vină în 
întâmpinarea nevoilor reale. Clienţii nu trebuie să fie 
recipienti pasivi ai serviciilor, ci producători activi si 
consumatori de resurse (Howe, 2000: 94). 

Incheiem acest  subcapitol cu concluzia că 
beneficiarul tradiţional, în nevoie (săracul, orbul, ciungul), 
se transforma în beneficiarul vulnerabil, lipsit de 
bunăstare, utilizatorul sau clientul asistenţei sociale. 
Modalitatea de sprijin pentru acesta şi implicit cea de 
definire a lui nu se mai bazează” pe bunul simţ” ci pe 
studii şi analize documentate economice şi sociale. Statul 
bunăstării este cel care configurează elementele identitare 
ala beneficiarilor asistenţei sociale: nivel de trai, acces şi 
drepturi egale, bunăstare socială. 

Construcţia rol-statusului de beneficiar al asistenţei 
sociale 

Tema aleasă este una provocatoare dar şi complexă: 
beneficiarul asistenței sociale. Se considera că 
beneficiarul, indiferent că este numit client, asistat, 
utilizator sau beneficiar este (potrivit politicilor sociale în 
domeniu11) sau ar trebui să fie, în centrul sistemului de 
asistenţă socială. 

Orice alegere facem din pleiada de teme pe domeniul 
asistenţei sociale (etică profesională, politici sociale, 
cercetare), cetăţeanul vulnerabil este luat în considerare, 
analizat, prezentat, evaluat ca element central ce asigură 
interconexiunile necesare functionalitatii sistemice. 


Personal, consider ca este cel care poate determina 
omul de ştiinţă să coboare din „turnul de fildeş” în 
vâltoarea vieţii. Clientul/ beneficiarul este considerat, 
„dacă nu unicul, atunci principalul motiv al acordării 
asistenţei sociale” (Juhila et al, 2003). 

Practicile, metodele, tehnicile de lucru în asistenţă 
socială pot fi definite prin intermediul cetăţeanului 
vulnerabil/ clientului, pornind chiar de la regula, că ar 
trebui să fie „centrate pe clienţi” 

Continuám tematicile abordate în capitolele 
anterioare (rolul sociologiei în definirea beneficiarului 
asistenţei sociale si elemente de identitate ale 
beneficiarului asistenţei sociale în spaţiu şi timp) cu 
construcţia rol-statusului de beneficiar al asistenţei 
sociale. 

Există în câmpul social tendinţa de a aborda 
asistenţa socială cu aspectele sale pozitive şi negative, 
atrăgând atenţia asupra poziţiei acesteia în relaţie cu 
clientul, omitand să se problematizeze întrebarea „ce” sau 
„cine este acest client” într-o terminologie specifică (Juhila 
et al, 2003). 

„Oamenii nu pot crea lumea naturală şi mecanismele 
ei, dar creează lumea socială. Ei creează această lume prin 
acţiuni şi interacțiuni responsabile, şi concomitent 
încearcă, pe cât posibil, să înţeleagă realitatea astfel 
creată” (Howe, 2000: 17). Când cineva şi cu atât mai mult 
asistenții sociali, se raportează la beneficiarii serviciilor 
sociale, e imperios necesar să înţeleagă complexitatea 
acestei arii de implicare: „omul”, ,bucática de lume", 
,omul in impas existential”, ,omul in nevoie", ,omul cu 
probleme sau care, el insusi reprezintá o problema” 
(Howe, 2000: 18). 

Aprecierile individuale nu determina lumea sociala. 
Pentru ,ochiul obiectiv, aceasta este independenta de 
aprecierile fiecărui individ, există apriori, acesta 
determinând dezvoltarea individului” (Burrel & Morgan, 
1979: 4). Fie că vorbim de lumea socială ca fiind 
„exterioară individului”, cu structuri reale şi concrete 


(Howe, 2000: 27), asistenta sociala si cei care beneficiaza 
de aceasta, nu pot fi trecuti cu vederea de nicio structura a 
lumii sociale. „Faptele sociale” din viziunea Durkheimiana 
sunt la fel de reale prin efectele pe care le produc, ca şi 
obiectele fizice. Examinarea faptelor sociale ar trebui să fie 
asemenea examinării, studiului şi analizei acestor obiecte 
fizice, a plantelor, a animalelor sau chiar a pietrelor. O 
abordare a beneficiarilor asistenţei sociale din perspectiva 
„ochiului obiectiv” ne încurajează să căutăm pattern-uri de 
comportament. „Este, de fapt căutarea ordinii, a 

11 A se vedea legea 292 /2011 a asistenţei sociale, 
publicată în Monitorul Oficial al Romaniei, Partea I, Nr. 
905, din 20 decembrie 2011. 

regularitatii, a  cauzalitátii, legăturilor dintre 
fenomenele sociale care sunt considerate externe şi reale”. 
„Omul de plastic” (Hollis, 1977),  îngemănarea 
naturalismului si  determinismului, este rezultatul 
influențelor genetice, a predispoziţiilor biologice si a 
experienţelor individuale acumulate de-a lungul existenţei, 
este „un produs al unui mediu favorabil sau nefavorabil în 
care trăieşte” (Howe, 2000: 26). Ceea ce vedem, cu alte 
cuvinte, la beneficiarii asistenţei sociale, este rezultatul 
mediului în care trăim. 

Pentru subiectivisti, „cunoaşterea se dobândeşte 
numai prin experienţă personală”. Potrivit acestora, 
beneficiarii asistenţei sociale şi lumea lor, poate fi 
înţeleasă numai din punctul de vedere al celor direct 
implicaţi în ea. Înțelegerea e doar a celor care „ocupă 
cadrul de referinţă al celui ce participă la acţiune”. 
Semnificaţia acordată beneficiarilor asistenţei sociale este 
rezultatul relationarii şi interacțiunii cu aceştia: 
„comportamentul omului este creat în mintea sa” (Howe, 
2000: 27). Semnificaţia evenimentelor sociale este în 
concordanţă cu semnificaţia acordată acestora de către cei 
implicaţi (Atkinson, 1971: 1978). Sub semnul 
subiectivitatii, voinţa liberă conduce natura umană. „Omul 
autonom” (Hollis, 1977) este cel care caută cauza 
lucrurilor, interpretează efecte, reflectează, planifică, 


decide, acţionează responsabil. „Pentru a înţelege o alta 
persoană, trebuie mai întâi să-i învăţăm modul de a privi 
lumea, pentru a schimba ceva în viaţa unei persoane, 
trebuie să planificăm împreună cu ea şi nu pentru ea”. 
Situaţia este definită doar de oamenii care se confruntă cu 
ea. Beneficiarii trebuie văzuţi, analizati şi sprijiniți în 
direcţia pe care ei şi-o stabilesc şi o urmează. 

La modul abstract, „clientul/ beneficiarul”, nu există, 
dar putem să vorbim de „procesul sau evenimentul” de a 
deveni  client/ beneficiar al asistenţei sociale cu 
determinanti sociali, culturali si economici. Aici, 
sociologia, pare a fi soluţia ideală de a analiza 
mecanismele şi procesele care construiesc „clientul”. Ca şi 
construct social, clientul reuneşte o serie de factori cum 
sunt sexul, rasa, etnia, clasa socială, vârsta (Leonard, 
1997). Starea de client este doar un factor determinant în 
viaţa individului, dar în viaţa acestuia există multe poziţii 
sau acţiuni mai mult sau mai puţin semnificative în 
procesul devenirii client/ beneficiar. Acest proces trebuie 
înţeles şi interpretat în relaţie cu viaţa anterioară a 
clientului. Statusul de client, nu este acceptat ca un lucru 
dat, care nu se poate schimba, ci ca o stare situationala, 
narată şi interpretată care este supusă schimbării. 
Multitudinea aspectelor legate de statusul de client este 
vizibilă şi în mediul instituţional şi administrativ al 
asistenţei sociale. Identitatea asistenţei sociale moderne a 
fost puternic legată de statul bunăstării, iar accentele şi 
schimbările au fost numeroase în aceste sisteme, cu 
puternice reflecţii în abordarea clienţilor asistenţei sociale 
(Chambon & Irving, 1999). De exemplu, în protecţia 
copilului, clientul este definit diferit de clientul din 
asistenţa socială a persoanelor sărace. 

În asistenţa socială, atât la nivel individual, cât şi 
comunitar, este foarte important punctul de vedere al 
beneficiarilor, al celor care sunt consumatorii si 
destinatarii serviciilor şi prestatiilor sociale cu privire la 
actul asistential. „Pentru a oferi servicii potrivite şi 
eficiente, trebuie să luăm în considerare ceea ce simt şi 


inteleg clientii, atunci cand intra in procesul de asistenta” 
(Howe, 2000: 8). 

Intre „omul de plastic”, asemeni obiectelor din 
natură şi „omul autonom”, care gândeşte asupra situaţiei 
sale, o determină şi îi influenţează efectele, beneficiarul de 
asistenţă socială îşi primeşte serviciile şi prestațiile, dar 
este perceput, influenţat şi analizat, atât de „ochiul 
obiectiv”, cât şi de cel „subiectiv”. Unde se situează fiecare 
cetăţean în raport cu aceştia, este „o mare alegere”. 

Europa 2020: clienţii asistenţei sociale în dezvoltarea 
durabilă 

Intr-o Europă a anului 2020, cu o creştere economică 
inteligentă, durabilă şi favorabilă incluziunii sociale, 
beneficiarii asistenţei sociale devin clienţi ai asistenţei 
sociale cu autonomie, demnitate, abilităţi de integrare 
psihosocială si cu mai puţine elemente din zona 
precaritatii materiale şi a sărăciei. 

Clienţii, potrivit Strategiei Europa 2020, sunt cei 
care joacă şi vor juca un rol activ în creşterea economică, 
fapt ce va determina „reducerea numărului de persoane 
expuse riscului sărăciei, scăderea nivelului de precaritate 
materială severă şi scăderea numărului de persoane din 
zone cu un grad extrem de scăzut de ocupare a forţei de 
muncă” 12. 

Scăderea riscului de excluziune socială pentru copii, 
persoane vârstnice, femei singure, familii monoparentale, 
persoane cu calificare redusă, fără loc de muncă, de vârstă 
inactivă, persoane cu dizabilităţi, persoane din mediul 
rural si migranti, minorităţi etnice (inclusiv romi) va 
configura un tablou al clienţilor asistenţei sociale capabili 
să contribuie la rezolvarea problemelor personale, 
comunitare şi sociale. Statusul acestora se va schimba din 
persoane asistate în clienţi care cumpără servicii sociale 
într-o societate accesibilizată la un nivel ridicat: sisteme 
alternative si dispozitive destinate persoanelor cu 
dizabilităţi; implementarea unui sistem solid de învăţare pe 
tot parcursul vieţii; intervenţii şi învăţământ diferențiat; 
Accesul adaptat şi generalizat la informaţiile publice va fi; 


etc. 

În contextul în care se va realiza o măsurare mai 
exacta a sărăciei, a excluziunii de pe piaţa forţei de muncă 
şi a impactului sistemelor fiscal si de prestații sociale, 
clienţii asistenţei sociale vor fi mai uşor de sprijinit în 
dobândirea capacităţilor personale de integrare socială. 
Elementele care vor configura identitatea clientului, vor fi 
constituite din resursele acestora: potenţial, capacităţi, 
deprinderi etc. Nu putem să lăsăm deoparte şi riscurile 
previzionate precum: dependenţa de droguri si de 
computer, îmbătrânirea populaţiei, criminalitatea şi 
terorismul. 

Reducerea gradului de sărăcie până în 2020, va 
îmbunătăţi oportunităţile de angajare ale cetăţenilor şi 
şansele la performanţe şcolare ale copiilor. În 2020 
„Îmbunătăţirea nivelurilor de educaţie şi asigurarea 
accesului la învăţare pe tot parcursul vieţii vor ajuta la 
reducerea sărăciei pe termen mediu şi lung”. Anticipăm 
faptul că sistemele de protecţie socială vor încuraja 
activitatea şi incluziunea şi aceasta va fi şi caracteristica 
esenţială a beneficiarilor: „strategii care combină ajutorul 
pentru un venit adecvat, accesul pe piaţa forţei de muncă, 
în special pentru acele persoane aflate la marginea 
societăţii, precum şi servicii de calitate”5. 

În loc de concluzii 

Dacă la debutul acestui capitol consideram că într-o 
lume în care se pun întrebări despre cum s-a născut 
universul, dacă timpul este reversibil şi spaţiul nemărginit 
sau dacă există şi alte dimensiuni spaţiale care scapă 
percepţiei noastre, o întrebare precum „cine sunt 
beneficiarii asistenţei sociale”, ar putea să pară banală, 
insistăm la final pe importanţa acestei întrebări. Cel care 
„colorează o lume”, omul, cu toate dimensiunile sale, cu 
nevoile şi resursele sale, cu măreţia sa poate defini, 
clarifica şi depăşi situaţii de vulnerabilitate împletind 


5 http://ec.europa.eu/social/main.jsp? 
catld=956&langld=ro&publd=6024&type=2&furtherPubs=yes, accesat 
la data de 14.10.2014. 


maretia istorica cu fabulosul geografic si construind 
durabil socialul. 

Am evidentiat importanta si rolul sociologiei de 
calauza in cunoasterea beneficiarului asistentei sociale 
prin investigarea socialului si abordarea rationala a 
fenomenelor sociale. Am enumerat şi descris succint 
câteva elemente identitare ale beneficiarilor asistenţei 
sociale în dinamica timpului şi spaţiului, fără a avea 
pretenţia că sunt singulare sau cele mai importante, dar cu 
conştiinţa 

12 http://ec.europa.eu/social/main.jsp? 
catid=956&langid=ro&pubid=6024&type=2 &furtherpubs 
=yes, accesat la data de 14.10.2014. 

ca exemplele pot ghida si pot oferi lectii de viata. 
Rolul acestor lectii a fost accentuat si de incursiunea 
istorică, construită din elemente sonore şi imagistice ale 
dezvoltării umane sub influenţe religioase, politice si 
sociale. Am provocat cititorul cu tema construcţiei rol - 
statusului de beneficiar al asistenţei sociale şi am încheiat 
cu tema „Europa 2020: clienţii asistenţei sociale în 
dezvoltarea durabilă” accentuând provocările futuriste ce 
aduc elemente vizionare în abordarea beneficiarului 
asistenţei sociale, cu rol clar în dezvoltarea durabilă. Toate 
acestea le-am realizat pentru a trezi interesul cititorilor 
pentru omul măreț în ciuda vulnerabilitatii sale. 

Privind în viitor beneficiarul asistenţei sociale, vedem 
clientul cu resurse şi potenţial de integrare/ reintegrare 
socială. Toţi actorii sistemului de asistenţă socială vor 
conlucra pe harta socialului în configurarea unor elemente 
integrate, individualizate, personalizate ce implică situaţii 
concrete, persoane şi măsuri. Prestatiile care acum fac 
beneficiarul dependent de ajutorul statului se vor acorda 
corelat cu serviciile sociale fundamentate pe principii 
precum concurenţa, parteneriatul, responsabilitatea 
socială. Viaţa economică şi culturală vor asigura cadrul de 
dezvoltare a unei societăţi incluzive şi coezive. 

Educaţia şi munca vor fi pilonii asistenţei sociale ce 
vor ghida clientul spre autonomie şi independenţă. 


Dezvoltarea asistentei sociale se va realiza corelat cu 
dezvoltarea economică, dezvoltarea mediului şi 
dezvoltarea culturală, iar beneficiarul asistenţei sociale va 
fi susţinut şi stimulat în dobândirea capacităţilor personale 
de rezolvare a problemelor sale în cadrul unui sistem 
unitar. Sistemul de asistenţă socială va asigura protecţie şi 
securitate socială promovând acces egal la drepturi pentru 
toţi. Societatea civilă îşi va consolida poziţia pe piaţa 
socială şi se va implica activ atât în politicile sociale, cât şi 
în furnizarea serviciilor sociale, iar cetăţenii vor fi cei care 
vor construi societatea coezivă pe principiul 
responsabilitatii sociale. Măsurile de asistenţă socială vor 
fi individualizate, personalizate şi acordate integrat cu 
respectarea demnităţii umane. Vor fi implementate mări 
care să atenueze riscuri precum: dependenţa de droguri şi 
de computer, îmbătrânirea populaţiei, criminalitatea si 
terorismul. 

Alte tendinţe ce vor caracteriza viitorul clientului 
asistenţei sociale ţin de: învăţarea pe tot parcursul vieţii; 
dezvoltarea economiei sociale; creşterea ratei ocupaţionale 
pentru populaţia feminină; îmbunătăţirea accesului şi 
participării grupurilor vulnerabile pe piaţa muncii; 
promovarea egalităţii de şanse; evitarea unei emigratii 
importante ca dimensiune; reconcilierea vieţii de familie 
cu cea profesională; Initiative transnationale pentru o 
piaţă incluzivă a muncii; susţinerea societăţii civile în 
vederea dezvoltării de servicii sociale; măsuri pro-active, 
pe principiile dezvoltării durabile si cu respectarea 
drepturilor fundamentale ale omului. 

La ce serveste sociologia? 

Publicare, aplicativitate, masificare, rolul ştiinţei, 
schimbarea metodei, viitor 

Bogdan Voicu 

Este sociologia cu adevărat ştiinţă? Oricât ar părea 
de ciudat, această întrebare este una cât se poate de 
legitimă. A-i răspunde atent înseamnă să precizezi clar ce 
face sociologia să fie cu adevărat ştiinţă şi să identifici 
căile prin care poţi separa producţia sociologica de calitate 
de ideile ad-hoc pe care le emitem stând cu prietenii la un 
pahar de vorbă. 

Pentru a răspunde la întrebare am ales să folosesc un 
limbaj pe care mulţi îl consideră non-academic. Fac acest 
lucru pentru a sublinia faptul că nu limbajul de lemn, lipsit 
de viaţă, este cel ce face ştiinţă să fie ştiinţă. Dimpotrivă, 
abilitatea de a comunica plastic, fără a face rabat la 
calitate, este cea care caracterizează un produs cu 
adevărat bun. Voi porni explicaţia de la aplicativitatea 
sociologiei, a ştiinţelor sociale în general. Fără a intra în 


prea multe detalii, arat cum se construieste explicatia 
sociologica, si mai ales cum este ea validata. Discutia 
despre validitate ma poarta in trei directii. Prima cale este 
cea a validitatii formale, prin apelul la opinia comunitatii 
academice sau profesionale. Ajung astfel sa discut despre 
calitatea publicarii si despre cum se publica azi. De aici, 
trec repede către rolul sociologiei ca disciplină 
universitară şi discut vrând-nevrând despre câteva procese 
sociale esenţiale pentru învăţământul superior de azi. A 
treia direcţie în care nevoia de validitate ne poartă este 
cea despre metodele de analiză folosite şi despre 
schimbarea perpetuă a acestora. 

Dar schimbarea este tocmai esenţa ştiinţelor sociale. 
De la apariţia sa şi până azi, sociologia s-a reinventat 
permanent. Lucrul era firesc: dacă societatea se schimbă 
permanent, cum ar putea ştiinţă care o studiază să fie 
altfel? 

În mod amuzant, au fost încercări de a nega însăşi 
esenţa acestei afirmaţii. Spre exemplu, statul comunist 
român a decretat că există o explicaţie unică şi adevărată a 
socialului - marxismul. Prin urmare orice altă explicaţie nu 
avea niciun rost. Astfel au dispărut din universităţile 
româneşti, ca domenii de studiu, sociologia şi ştiinţa 
politică, pentru a reveni abia după 19896. Asistentii sociali 
nu erau nici ei necesari, comunismul fiind societatea celor 
lipsiţi de sărăci, celor lipsiţi de nevoie de consiliere, fără 
şomeri, fără nevoi de reconversie. 

La începutul anilor 1990, făcea vâlvă teoria 
filosofului social Francis Fukuyama ce anunţa sfârşitul 
istoriei. Mai exact, într-un articol din 1989 extins apoi într- 
o carte apărută în 1992, autorul american afirma că 
ascensiunea democraţiei liberale pune capăt evoluţiei 


6 În fapt, sociologia are o existenţă mai zbuciumată în comunism: este 
desfiinţată oficial în 1948 (Larionescu, 2003). Este subsumată apoi ca 
specializare în cadrul filosofiei (anii 1960). În anii 1970 dispare din nou 
din universităţi, cu mici excepţii, precum cursuri de sociologie 
organizaţională susţinute la specializări tehnice, cursuri de metode în 
cadrul Academiei Ştefan Gheorghiu, predarea socialismului ştiinţific etc. 


socioculturale a umanitatii. Intocmai lui Marx, Fukuyama 
decreta faptul ca lumea si-a gasit forma suprema de 
organizare, doar ca aceasta nu era comunismul, ci 
democratia. Implicatia era simpla: o buna parte din stiinta 
politica si din sociologie puteau sa dispara sau sa se 
redefineasca. 

In aceeasi perioada discutia despre postmodernitate 
părea şi ea a conduce la întrebarea dacă nu cumva 
sociologia şi-a atins deja apogeul (Brym, 1990), aşa cum, 
20 de ani mai târziu, Rodriguez şi colegii săi (2012) se 
pronuntau pentru o sociologie diversă, care să iasă din 
paradigma eurocentristă care în a lor opinie sufoca ştiinţa 
socială. 

Dar tocmai aici este întrebarea, repetată obsesiv, 
inclusiv ca şi titlu de carte (Lahire, 2002): la ce serveşte de 
fapt sociologia? Şi cum faci să te asiguri că sociologii şi 
asistenții sociali sunt cu adevărat productivi. Întrebarea se 
pune fără îndoială şi pentru cei din ştiinţele politice. 

La ce serveşte sociologia? 

Cu douăzeci de ani în urmă eram student la 
Cibernetică şi Previziune Economică, în cadrul Academiei 
de Studii Economice din Bucureşti. Pe la jumătatea 
studiilor fusesem admis şi la Sociologie, la Universitatea 
din Bucureşti. Mămaia mea mi-a spus, cu aproximaţie: 
„Maică, la ce iti trebuie tie sociologia asta. Abia invatasem 
şi eu cum se zice corect Ci-ber-ne-ti-că, acum iar te-ai 
apucat de ceva ce nu se ştie la ce foloseşte?” Mă întreb 
câţi dintre sociologii români nu şi-ar fi dorit ca eu să mă fi 
făcut cibernetician. Dar cum aceasta este altă mâncare de 
peşte, să revenim la oile noastre. 

Mămaia nu a apărut însă întâmplător în context. 
Cuvintele ei reflectă o nedumerire firească. Ele ilustrează 
o întrebare la care e greu să răspunzi. Sociologia este 
ştiinţa despre cum societatea influenţează indivizii şi cum 
indivizii influenţează societatea. Ceea ce înseamnă cá e un 
soi de filosofie. Adică este inutilă, nu-i aşa? Adică nu are un 
output pragmatic, ci doar un soi de vorbărie despre cum 
arată societăţile. 


Volumul acesta a explicat, pas cu pas, ca nu este 
tocmai asa. Ca de fapt sociologia cauta mereu explicatii la 
felul cum arata societatea, la felul cum decurg relatiile 
dintre oameni, la modul de structurare a lumii şi vieţii. Dar 
întrebarea mămaiei rezistă în timp. Este întrebarea pe 
care şi-a pus-o John S. Reed, un bancher ce a sfârşit prin a 
scrie o carte despre utilitatea ştiinţelor sociale împreună 
cu unul dintre numele majore ale sociologiei americane: 
Neil J. Smelser (Smerlser & Reed, 2012). 

Ştiinţele sociale au  aplicativitate imediată, iar 
sociologia nu face exceptie. E suficient sa spunem cá azi 
oamenii cautá mai ales o calitate ridicatá a vietii, iar 
aceasta nu se mai rezumá la avea, ci include in mare 
másurá a cunoaste si a te autoexprima, prin urmare au 
nevoie de conditii personalizate de dezvoltare. Ei bine, 
aceasta simpla frazá constituie rezultatul cunoasterii 
sociologice, a intelegerii modului de organizare a lumii 
contemporane. Plecánd de la ea, analize relativ sofisticate 
pot furniza cunoastere despre cum sá creezi aceste conditii 
specifice si cum se vor modifica dorintele oamenilor in 
timp. Iar aceasta implicá un numár mare de consecinte, 
asupra modului in care vor fi organizate relatiile la locul de 
munca, relaţiile dintre pacienţi si medici, sistemele de 
învăţământ, sistemele de furnizare a bunăstării sociale, 
site-urile de socializare, familiile, rolul religiei, 
restaurantele, sălile de fitness, oraşele, autobuzele, orice 
spaţiu in care oamenii întâlnesc oameni, la modul general. 

Problema centrală a stiintelor sociale, în general, sia 
sociologiei în particular, este dată de numărul mare de căi 
prin care poți explica una şi aceeaşi realitate. Indivizii au 
încredere in oameni pentru ca au fost socializati într-un 
mediu in care viata era armonioasă si oamenii erau de 
încredere. Dar au încredere si pentru că au avut 
experienţe de viata pozitive. Dar au încredere si pentru că 
sunt mai educați. Dar au încredere si pentru că 
interacționează des cu alti oameni. Dar au încredere si 
pentru ca traiesc intr-un mediu care genereaza incredere. 
Am oferit deja cinci explicatii diferite pentru un singur 


fenomen, nu foarte complex. Patru dintre explicatii fac 
trimitere la caracteristici ale individului. A cincea se refera 
la contextul in care traieste. Ca lucrurile sa fie si mai 
complicate as fi putut vorbi separat de grupul de prieteni, 
de cei de la locul de munca, de localitatea in care traieste 
sau de societatea sau tara in care se afla. Fiecare ar fi 
putut avea o contributie la construirea increderii’. Cu alte 
cuvinte, avem de a face cu o sumedenie de explicaţii, 
fiecare identificând o anume cauză pentru unul şi acelaşi 
rezultat - încrederea mai mare sau mai mică pe care 
cineva o are în oameni. Soluţia simplă este de a accepta 
multicauzalitatea: fiecare dintre cauze contribuie la efect 
şi prin urmare trebuie analizat ansamblul cauzelor şi nu 
relaţia dintre câte o cauză şi câte un efect. 

Cu alte cuvinte ne uităm la o explicaţie precum cea 
din Figura 1. Am schiţat aceleaşi explicaţii pe care le-am 
listat mai sus. Ca să simplific am luat în calcul doar factorii 
care apar la nivelul individului, nu şi mediul în care 
trăieşte. În prima imagine din figură, aceşti sunt numiţi în 
mod specific. În cea de-a doua am abstractizat un pic. 
Acum am putea înlocui „efect” cu orice alt obiect pe care 
vrem să îl studiem, modificând şi factorii în mod 
corespunzător. De exemplu am putea spune că Efectul este 
traiectoria unui satelit artificial în jurul planetei pe care o 
orbitează. A zis cineva că modelul este diferit de cel din 
alte stiinte?? Ca Factori am alege forţa gravitaţională a 
planetei, prezenţa unor sateliți naturali (şi aceştia au forţă 
gravitaţională), distanţa faţă de planeta orbitată, forţa 
gravitaţională a stelei în jurul căreia orbitează planeta. La 
fel de bine efectul poate fi durata de viaţă a unui cauciuc, 
iar cauzele ce o influenţează ar fi numărul de kilometri 
rulaţi, starea şoselelor, viteza de rulare, temperatura 
exterioară ş.a.m.d. 

Figura 1. Determinanti ai încrederii în oameni 


7 Vezi Hardin (2006) sau Voicu (2014) pentru discuţii despre factorii ce 
conduc la apariţia încrederii în oameni. 

Problemele abia acum apar. Daca sunt mai multe 
cauze, intrebarea este cum aflám care anume dintre ele 
influenteazá cu adevárat efectul studiat (in cazul nostru 
increderea) si care de fapt nu are niciun impact, fiind doar 
aparent legatà de rezultatul conjugat al mai multor factori. 
In fizicá si chimie, unde problema apare cam in aceeasi 
forma, răspunsul este dat experimental.  Repeti 
experimentul variind putin cate putin conditiile observarii, 
apoi foloseşti un aparat statistic pentru a identifica 
impactul exact al fiecărui factor. Rezultatul este în bună 
măsură probabilistic. Poţi controla anumiţi factori, dar 
niciodată pe toţi. Influenţa unora va rămâne mereu 
insuficient cunoscută. Spre exemplu, ce te faci dacă un 
meteorit mititel, cât o pietricică, loveşte satelitul tau 
artificial? Aici apar varii probleme de cunoaştere: cât de 
mare este meteoritul, din ce direcţie vine, cu ce viteză, ce 
consistenţă are materialul din care este alcătuit, ce 
temperatură etc. 

La fel se petrec lucrurile şi în epidemiologie. Aici a 
tine sub control contextul este încă şi mai complicat. 
Influenţa unui anumit medicament, spre exemplu, va fi 
influentata de prezenţa altor medicamente, a altor boli, de 
alimentaţie, de vârsta pacientului, de stilul de viaţă, de 
stres, de un complex atât de mare de factori încât orice 
studiu va fi mai degrabă probabilistic. Ca şi în fizică sau 
inginerie, concluzia pe care o tragi este una provizorie: ea 
constituţie cea mai bună explicaţie până apare una mai 
bună. Dar ea este în acelaşi timp cea pe care se bazează 


dezvoltarea stiintei, constituind un adevar de moment. 
Exemplul cel mai bun care sa ilustreze aceasta realitate 
ştiinţifică relativă, este poate felul în care mecanica 
newtoniană a funcţionat ca fundament al cunoaşterii din 
fizică până când a fost modificată prin teoria restrânsă a 
relativităţii, în aşa fel încât a devenit practic cu totul 
altceva. Acest lucru nu înseamnă că mecanica newtoniană 
nu a fundamentat o dezvoltare tehnologică fără precedent 
pana la apariţia sa! Tocmai această dezvoltare a permis 
însă accesul la modalităţi noi de analiză, a condus la 
adoptarea unor perspective diferite şi a permis apariţia 
teoriei relativităţii ce a constituit o lungă vreme standardul 
de cunoaştere în fizică. 

Dar să revenim la modelul încrederii din Figura 1. 
Fără îndoială, sunt numeroşi alti determinanti pe care 
explicaţia respectivă îi ignoră. Factorul care îmi vine 
imediat în minte este cel dintr-un studiu la care lucrez în 
prezent: apariţia unui divorţ. Acesta tinde să rupă măcar 
parţial reţelele sociale în care este cuprins individul, poate 
scade încrederea în relaţia cea mai semnificativă din viaţa 
acestuia, poate scurtcircuita încrederea in sine. Dar 
divorţul poate fi benefic dacă reţeaua socială proprie 
compensează dispariţia mariajului, dacă prietenii îţi redau 
încrederea în tine, dacă relaţia era dureroasă pentru 
partenerul de care discutăm. Astfel de cauze necunoscute 
vor putea mereu apărea, indiferent cât de bine este 
specificat modelul iniţial. De aceea, ar fi mai corect să 
desemnăm grafic modelul ca în Figura 2. Acele cauze 
necontrolate fac ca explicaţia oferită de sociologie, la fel ca 
cea din fizică sau medicină, să fie una probabilistică: este 
probabil ca încrederea în oameni să fie determinată de 
factorii pe care i-am inclus în model, conform explicatiilor 
legate de importanţa socializării primare şi a influenţei 
evenimentelor din viaţa adulă. Până la apariţia unei 
explicaţii mai bune, sau a unui control mai precis asupra 
cauzelor neobservate, acesta poate fi modelul explicativ al 
încrederii. 

Figura 2. Determinanti ai încrederii în oameni: Un 

Evident, trebuie spus ca pana si aceasta perspectiva 
este una ingusta, care nu a luat in considerare elementele 
de context social, asociate ipotezei institutionalizarii. 
Conform acesteia, expusi la o anumita norma sociala, 
indivizii incep usor-usor sa o interiorizeze, adoptand-o ca 
valoare proprie, ce se reflectă în atitudini si 
comportamente. În cazul încrederii, te aştepţi ca, atunci 
când evoluează în mediii ale încrederii, indivizii să tindă a 
deveni mai încrezători şi a se purta în consecinţă. Relaţia a 
fost testată pentru emigranţi (Voicu, 2014): în Europa 
există o variaţie importantă a încrederii în oameni, cu 
ţările estice şi sudice având o cultură mai pronunţată a 
neîncrederii. Trebuie spus că România este plasată 
deopotrivă mai la est şi mai la sud.... Sub 20% dintre 
români spun că au încredere în oameni, în timp ce în ţările 
scandinave sau Olanda cifra urcă la 50-60%. Plecând de la 
aceste diferenţe, te poţi uita la ce se întâmplă cu cei care 
migrează dintr-un mediu cu încredere scăzută în unul cu 
încredere ridicată sau invers. Răspunsul este simplu: 
migrantul tinde să îşi adapteze încrederea la mediul în 
care ajunge. Suedezul ce ajunge la Moscova devine mai 
neîncrezător decât cel ce rămâne în Suedia, dar are o 
probabilitate mai mare de a fi încrezător în oameni în 
comparaţie cu rusul. Românca migrată în Olanda va tinde 
să fie mai puţin încrezătoare decât olandezele localnice, 
dar îşi creşte nivelul de încredere în raport cu româncele 
rămase în România. 


Modelul din Figura 3 este cel ce ilustrează 
dependenta de mediul in care individul traieste. Evident, si 
el este unul incomplet. „Mediul social” din figura poate fi o 
localitate, iar acestea sunt la rândul lor părţi ale unor 
colectivităţi mai mari, cum ar fi spre exemplu ţările. 

Mă pregătesc să revin însă asupra argumentului 
principal a acestei secţiuni. Studiul încrederii sociale a 
devenit esenţial pentru sociologia contemporană dintr-un 
motiv pragmatic. Având încredere în ceilalţi, oamenii sunt 
capabili să lucreze împreună pentru a construi bunuri 
comune, au tendinţa de a face mai des voluntariat, ating o 
calitate mai ridicată a vieţii. Cu alte cuvinte, este 
important să afli ce anume conduce la o încredere mai 
ridicată şi cum poţi influenţa încrederea să devină mai 
ridicată. 

Figura 3. Determinanti ai încrederii în oameni: Un 
model şi mai complicat 

Aceasta este parte a menirii sociologiei. Să explice 
modul în care oamenii modelează societățile şi în care 
societățile modelează oamenii. Să identifice factorii asupra 
cărora se poate acționa astfel încât să  influentezi 
colectivitatile spre a atinge ceea ce standardul 


contemporan defineste ca dezirabil. Sa identifice acel 
dezirabil. Sa spuna cat dintr-un anumit efect se datoreaza 
unui anumit factor. 

Toate acestea fundamenteaza politici la nivel local, 
regional, national, supranational, global sau in cadrul unor 
organizatii, dar la fel de bine servesc ca si cunoastere pe 
care indivizii o pot folosi in viata de zi cu Zi. 

Dupa cum am aratat, modul de abordare este similar 
celui din ştiinţele naturii, celui din ştiinţele experimentale. 
Ce diferentiaza insa sociologia este dificultatea de a 
observa efectele. Acestea nu sunt imediate, ca in cazul 
stiintelor experimentale. Obiectul exemplului la care am 
apelat, increderea, nu se modifica la fel de usor precum se 
toceste un cauciuc, se schimbă traiectoria unui satelit sau 
se vad efectele unei medicament. Poate dura ani pana sa 
observi schimbări. Atunci este esenţial să furnizezi 
explicaţii coerente, în conformitate cu cunoaşterea 
ştiinţifică existentă, si sa reusesti sa le validezi cu 
elemente empirice convingátoare. Acesta este scopul 
sectiunilor urmátoare: cum poti sà te asiguri cà ceea ce 
produci ca si explicatie sociologica este valid. 

Ce fac sociologii si cum rezultatelor lor sunt validate 

Pentru un inginer sau un arhitect, rezultatul muncii 
este palpabil. Dar pentru un sociolog? Fara a fi exhaustiv, 
identific cinci câmpuri mari in care sociologii isi 
concretizeazá expertiza. Cel mai usor de evaluat este cel 
legat de consiliere si asistenta sociala, un domeniu? in care 
lucrurile sunt aparent simple: se lucreazá direct cu 
indivizii, urmandu-se pattern-uri prestabilite, si obiectivul 
clar este integrarea sociala. Efectele interventiei se pot 
vedea cu ochiul liber, chiar dacá atribuirea cauzalitátii este 
dificila (poate cei asistati ar fi reusit sa se integreze si fara 
interventia asistentului social). 

Al doilea domeniu, marginal desi foarte vizibil, il 


8 Privesc aici lucrurile intr-un sens reductionist, definind asistenta 
socială ca latură aplicată a sociologiei, Fără îndoială domeniul este mai 
mult decât atât, însă pentru a nu complica discuţia am decis să mă 
refer la el doar în acest mod simplificator. 


constituie colectarea de date. De exemplu, poate fi vorba 
de estimarea votului prin exit-poll-uri. Acesta este un 
teritoriu in care rezultatele se pot valida imediat doar daca 
este vorba de exit-poll. Altfel, în cazul unui studiu calitativ 
sau a unui sondaj, corespondenţa dintre rezultatele 
raportate şi realitate se realizează făcând apel la un 
arsenal de metode ce nu au legătură decât parţial cu 
colectarea în sine. Pe de o parte este vorba de respectarea 
anumitor standarde metodologice. Pe de altă parte e vorba 
de testarea relaţiilor dintre variabile şi comparatia cu 
aşteptările teoretice validate în alte contexte. De exemplu, 
dacă datele sugerează o legătură negativă între educaţie şi 
încredere după ce este eliminat efectul celorlalte cauze 
despre care am discutat în paginile anterioare, atunci este 
cazul să ne punem întrebări legate de calitatea acelor 
date. Fără îndoială, poate fi o situaţie specioasă în care 
acţiunea acelor „cauze necunoscute” este una deosebit de 
puternică. In cazul acesta ar trebui izolate acele explicaţii 
care sunt atât de puternice, încât să mascheze relaţia 
cauzală deja cunoscută. 

Spre exemplu, să zicem că am discutat cu zece 
oameni oarecare, dintr-o comunitate îngustă. Cei trei care 
au studii superioare se dovedesc a avea o încredere mai 
redusă decât cei cinci cu liceu sau şcoală profesională, dar 
un pic mai ridicată decât cei doi care au cel mult opt clase. 
Concluzia imediată ar fi că am descoperit o comunitate în 
care relaţia dintre încredere şi educaţie nu este una 
pozitivă, ceea ce ar contrazice teoria şi rezultatele 
anterioare existente (vezi Hardin, 2006 sau Voicu, 2010, 
capitolul 4). O privire mai atentă asupra restului factorilor 
incluşi în modelele expuse în secţiunea anterioară ne poate 
releva că cei doi dintre cei trei intervievaţi cu studii 
superioare sunt fraţi ce au experimentat divorţul părinţilor 
în copilărie, iar unul dintre ei tocmai a avut parte de un 
conflict deschis la locul de muncă. Al treilea absolvent de 
universitate este la rândul său născut în urma unui viol şi a 
purtat stigma respectivă asupra sa în copilărie. Ceilalţi 
şapte intervievaţi nu au astfel de istorii personale. Când ai 


de a face cu astfel de esantioane mici, este foarte posibil 
ca o situaţie precum cea descrisă să apară. Ceea ce am 
făcut în descrierea din frazele anterioare a fost să izolez 
cauzele ce generau încredere mai redusă. Acum, dacă mă 
gândesc la contribuţia acelor factori (divorţul parental, 
conflictul la locul de muncă, stigma datorată violului 
iniţial), aş putea să observ că în absenţa lor cei trei 
absolvenţi de studii superioare ar avea încrederea cea mai 
ridicată din grupul de zece. Cu alte cuvinte datele sunt 
valide, corespunzând teoriei existente. Atunci pot trece la 
analiza lor. 

Acesta este demersul folosit în mod standard în 
ştiinţă pentru a valida datele: legile deja cunoscute şi 
universal acceptate ar trebui să acţioneze şi să fie ca atare 
observate. Altfel apare suspiciunea unor erori de 
observare şi analiza rezultatelor poate conduce la orice fel 
de concluzie, conform bine-cunoscutului principiu din 
logică: a-ţi baza argumentatia pe o dovadă falsă poate 
implica orice. 

Am făcut această destul de lungă paranteză pentru a 
arăta că evaluarea colectării datelor poate depinde nu doar 
de calitatea în sine a informaţiei furnizate, ci şi de ce se 
întâmplă cu datele în etapa următoare. Această următoare 
etapă, cea a analizei, este cea în care munca sociologului 
este cea mai importantă, fie că e vorba de cercetarea 
adresată pieţei, fie de cea destinată guvernelor, fie de cea 
academică. 

În cel de-a treilea domeniu în care sunt prezenţi 
sociologii, cercetarea aplicată - destinată pieţei si 
guvernelor, produsul muncii este aparent uşor de evaluat. 
Dacă rezultatele soluţiilor propuse conduc la creşteri ale 
vânzărilor, la o productivitate a muncii mai bună, la politici 
de succes, aduc mai multe voturi ş.a.m.d., atunci e clar că 
avem de a face cu o muncă de calitate. Sau poate nu e aşa? 
Dacă de fapt nu recomandările sociologilor au condus la 
succes sau la eşec, ci acele „cauze necunoscute” asupra 
cărora am tot insistat în acest capitol? Modelele 
sociologice explică rar mai mult de 20-30% din diferenţele 


între indivizi. Restul care în sarcina acelor cauze 
necunoscute, a erorilor de măsurare, a unor influenţe 
aleatorii. Există prin urmare o relativitate mare în ce 
priveşte output-ul cercetării sociologice. El poate fi bun 
sau rău în funcţie de modul în care este folosit, în funcţie 
de „ochiul” celui care îl citeşte, în funcţie de calităţile 
persuasive ale autorului, de prestigiul acestuia. Nu piaţa 
este principalul cumpărător al produselor, ci guvernele. Iar 
produsele sunt folosite ca fundament pentru politici 
(inclusiv de către firme - spre exemplu politici de 
organizare a locului de muncă sau de structurare a 
beneficiilor salariale non-financiare). Efectul politicilor se 
vede arareori imediat, ci e nevoie de luni, dacă nu cumva 
chiar ani pentru a sesiza efectul. Experimentele sunt la fel 
de complicate ca în medicină: nu poţi simula o politică 
oarecare pe populaţia ţintă fără a risca să o afectezi 
iremediabil. 

La fel de complicat este cu al patrulea domeniu în 
care sunt activi (şi foarte vizibili) sociologii: dezbaterea 
publică. Aici munca de popularizare a rezultatelor este cea 
esenţială şi depinde enorm de capacitatea de înţelegere a 
expertului solicitat. În opinia mea două categorii de experţi 
sunt prezenţi în dezbaterea publică: experţii de profesie şi 
cei care îşi exprimă opinia ocazional. Prima categorie este 
cea care adesea mă îngrozeşte prin lipsa de deontologie 
profesională. Teoretic, ei sunt cei care îşi dau cu părerea 
despre orice, la un nivel nu foarte sofisticat, servind drept 
pârghie prin care cunoaşterea despre viaţa social, produsă 
în contracte adresate pieţei şi guvernelor sau în cercetarea 
academică, ajunge la publicul larg. Teoretic ei sunt cei 
care se documentează cât de cât serios înaintea oricărei 
apariţii publice, citind şi înțelegând ce s-a scris despre 
subiectul aflat în dezbatere. Ceea ce înseamnă că depind 
în mod esenţial de două lucruri: calitatea cunoaşterii din 
domeniu şi capacitatea proprie de a se documenta. Al 
doilea element, capacitatea de a te documenta este cel 
care mă lasă adesea cu un sentiment neplăcut după ce 
observ vorbitori în spaţiul public. Surprind experti, 


etichetati drept analisti sociali, care vorbesc despre orice, 
spunand lucruri interesante, dar si banalitati (acestea sunt 
inevitabile), pe care le combina cu afirmatii din care se 
deduce completa lipsa de documentare, ignorarea totala a 
ceea ce s-a descoperit in domeniul abordat. Problematic 
este cand aceasta vine din partea celor care de fapt produc 
si cunoastere, nu doar o difuzeaza catre public. 

Am afirmat ca sunt cinci domenii mari de activitate in 
care regasim sociologi. Acestea nu sunt singurele, dar sunt 
cele ce atrag cei mai multi dintre absolventii facultatilor de 
stiinte sociale ce practica meseria dupa absolvire. A fost 
vorba de asistenta sociala, colectarea de date, cercetarea 
de piata si consultanta pentru guverne, vulgarizarea prin 
dezbateri publice. Al cincilea domeniu este sociologia 
academică. Cum producerea de cunoaştere despre 
societate se realizează mai putin în afara cercetării 
academice, am lăsat acest domeniu la urmă şi îi dedic două 
secţiuni speciale. Ambele se referă la validarea 
rezultatelor. Pe de o parte discut despre publicaţii ca 
indicator sintetic de evaluare a producţiei sociologice. Pe 
de alta mă ocup de modul în care se structurează şi se 
modifică învăţământul superior astăzi. Ambele teme îmi 
oferă prilejul de a aborda, pe scurt, teme contemporane 
majore ale sociologiei schimbării sociale, aria mea de 
specializare primară. 

Publicaţiile în sociologie: scripta manent? 

Secţiunea aceasta se poate referi la fel de bine la 
orice disciplină. Ideea ei centrală este că atunci când ai 
dubii în privinţa valabilitatii a ceva, soluţia simplă este sa 
întrebi un expert. Este foarte simplu: dacă vrei să ştii dacă 
o soluţie oarecare va da rezultate bune, mergi şi întrebi pe 
cel ce se pricepe la aşa ceva. Dacă e vorba de un tratament 
medical, întrebi un doctor. Dacă e vorba de o maşină, 
întrebi un mecanic. Dacă e vorba de relaţia dintre două 
fenomene sociale, întrebi un sociolog. Alternativa este să 
te uiţi la rezultatele anterioare ale persoanei respective. 

În lumea academică, principalul produs este ceea ce 
ai publicat în trecut. Pentru miturile sociale româneşti, 


afirmatia poate parea paradoxala. Lumea academica este 
cea prezentă în universităţi, iar la noi se crede ca 
universităţile sunt locuri unde se predă, iar activitatea 
angajaţilor constă în a pregăti ore şi a ţine prelegeri la ore. 
Numai că ideea îmbinării cercetării cu predarea este însăşi 
esenţa universităţii moderne, humboldiene, promovat de la 
începutul secolului al XIX-lea (Teichler, 2014). Ea a fost 
întărită puternic după  institutionalizarea modelului 
promovat de John Hopkins University, cea care a dezvoltat 
începând cu 1876 primul program post-universitar şi a 
impus universitatea ca o „casă a ştiinţei” (Oleson & Voss, 
1979). Profesia academică s-a transformat spectaculos, 
menirea principală fiind azi cea de producător de 
cunoaştere (Arimoto, 2014). 

În aceste condiţii, calitatea esenţială a outputului 
academic este dată de calitatea cunoaşterii generate. lar 
măsura sintetică cea mai clară este dată de publicaţii. 
Activitatea publicistică în ştiinţă este diferită de cea din 
jurnalism sau literatură. Universitarii produc cercetare, iar 
rezultatele acesteia se convertesc în articole ştiinţifice. 
Articolele merg către reviste ştiinţifice. Editorii acestor 
jurnale academice decid dacă articol merită sau nu atenţia 
revistei. Dacă răspunsul este pozitiv, materialul este trimis 
către doi -trei sau mai mulţi experţi în domeniu. Aceştia nu 
cunosc numele autorului studiului pe care îl citesc. Autorul 
nu va cunoaşte nici el numele referentilor. Referentii 
formulează o evaluare globală a articolului şi includ şi 
puncte de vedere specifice. Adesea un articol de 20 de 
pagini primeşte comentarii de trei-patru pagini. Sunt 
evaluate originalitatea ideii (nimeni nu vrea să reinventeze 
de t ori aceeaşi roată), măsura in care cunoştinţele deja 
existente (şi incluse în ce s-a publicat anterior) au fost 
luate în seamă, acurateţea argumentatiei, adecvarea 
metodei, corectitudinea interpretărilor şi generalizărilor, 
utilitatea studiului. 

Fiecare referent recomandă editorului fie publicarea 
imediată, publicarea cu modificări minore, recomandarea 
de a cere autorului o revizie majoră (revise and resubmit) 


sau respingerea propunerii de articol. Editorul evaluează 
aceste recomandări şi ia o decizie pe care o comunică 
autorului studiului. De regulă aceasta include măcar 
cererea de modificări minore. Jurnalele influente însă au 
rate de respingere a propunerilor de articole primite care 
depăşesc 50% şi pot merge şi până la 95% respingeri. 
Acceptarea condiționată de modificări presupune 
refacerea studiului, rescrierea sa parţială, retrimiterea la 
revistă, de aici la referenti ş.a.m.d. Procesul de publicare 
poate presupune mai multe astfel de iterații. Versiunea 
acceptată final este produsul unei activităţi în care sunt 
implicaţi prin urmare autorii materialului, referentii şi 
editorul. La final, editura este cea care asigură partea de 
formatare şi publicare efectivă, incluzând aici 
popularizarea studiului. Dintre toate aceste părţi implicate 
doar editura este de regulă plătită pentru activitatea 
realizată. Editorul şi referentii depun muncă voluntară. 
Autorii nu primesc drepturi de autor. Motivația lor este de 
a face un serviciu adus comunităţii şi de a asigura o cale 
rezonabilă de a asigura calitatea producţiei academice. 
Întreg procesul constituie în fapt o cale de a certifica 
corectitudinea celor publicate. Referentii verifică in ce 
măsură lucrarea propusă spre publicare aduce ceva nou 
fată de ceea ce exista, daca nu au loc plagiate, dacă sunt 
îndeplinite condiţiile de calitate standard în ştiinţă, atât cu 
privire la dezvoltările conceptuale, cât şi la validările 
empirice. O lucrare acceptabilă trebuie să fie replicabilă 
cu alte cuvinte este important cum sunt atinse rezultatele 
raportate. Procesul, axat pe consultarea experţilor din 
domeniu, poartă numele de peer-reviewing. 

Tot acest aranjament financiar a condus în ultimii ani 
la dezbateri aprinse. De fapt universităţile plătesc salarii 
cercetătorilor, iar aceştia dedică o parte din timp lucrând 
pe gratis, pentru edituri ce realizează profituri adesea 
impresionante (vezi celebrul caz Elsevier şi boicotarea 
editurii olandeze şi a revistelor publicate de către aceasta 
începând cu 2012 de către o parte a lumii academice, 
iniţiat de către matematicieni - detalii la 


http://thecostofknowledge.com/). 

Dar lucrurile sunt mult mai complicate. Exista multe 
jurnale academice. Unele acceptă mai multe articole, 
altele mai puţine. Unele practică un proces de peer- 
reviewing mai lax, altele mai sever. Atunci ai nevoie de 
clasificări, de indicatori care să îţi spună ce jurnale sunt 
mai de încredere. Cel mai bine pus la punct astfel de 
indicator este factorul de impact, calculat de Thomson 
Reuters în cadrul ISI Web of Science (cunoscut în România 
după acronimul ISI, de la International Scientific 
Indexing)”. Ideea din spatele factorului de impact este 
foarte simplă: să urmăreşti numărul mediu de citări ale 
articolelor din fiecare revistă. Se ia prin urmare un interval 
de timp, de exemplu ultimii doi ani, se numără câte 
articole s-au publicat în fiecare jurnal şi câte citări a 
acumulat fiecare din acestea. Se face apoi raportul între 
citări şi numărul de articole din jurnal. Acesta este factorul 
de impact. 

Citările dau de fapt o măsură a importanţei pe care 
comunitatea academică o atribuie unui articol în parte. 
Dacă acesta este mediocru, nu contribuie prea mult la 
ştiinţă şi este probabil ca să fie ignorat de către alţi 
cercetători. Dacă aduce însă ceva valoros, va fi imediat 
folosit de alte lucrări ca element important în construcţia 
explicatiei pe care acestea o promovează. Este acelaşi 
principiu enunțat cu mai multe paragrafe în urmă: „dacă 
vrei să ştii dacă o soluţie oarecare va da rezultate bune, 
mergi şi întrebi pe cel ce se pricepe la aşa ceva”. În cazul 
de faţă „cel ce se pricepe” este comunitate academică în 
ansamblul său, iar aceasta îşi exprimă permanent opinia 
faţă de produsele fiecărui membru, prin citare. 

Problema însă e departe de a fi într-atât de simplă. 
Este practic imposibil să iei în calculul toate jurnalele 
academice, să vezi ce articole apar în fiecare dintre ele şi 
să studiezi articolele pe care la randu-le le citează. Prin 


9 Alternativa cea mai cunoscută este Scopus, de la Elsevier 
(www.scopus.com). Cum principiul este acelaşi, în cele ce urmează mă 
concentrez pe exemplul ISI. 


urmare, Thompson Reuters accepta sa indexeze in ISI un 
numar ,restrans” de jurnale, teoretic cele mai bune din 
domeniul respectiv. Am pus restrâns între ghilimele 
deoarece e vorba totuşi de câteva zeci sau chiar câteva 
sute de jurnale în fiecare domeniu în parte. De exemplu, 
ediţia 2013 a Journal Citation Report al Thompson Reuters 
include 138 de jurnale în categoria sociology. Pentru toate 
ştiinţele sociale, numărul jurnalelor este 3080. Iar citările 
sunt cele din aceste jurnale sau din jurnalele pe care 
Thomson Reuters le evaluează în anul respectiv pentru a le 
îngloba (sau nu) în lista de jurnale indexate. 

Factorul de impact calculat pentru aceste jurnale 
depinde însă de ştiinţa despre care e vorba. Unele ştiinţe 
au ca normă de publicare articole scurte, de câteva pagini, 
semnate de colective mari de autori. Uneori pot fi şi zece 
autori la un articol. E cazul psihologiei, dar şi al economiei. 
In sociologie, articolele sunt de regula mai lungi, si sunt 
semnate mai rar de colective de mai mult de trei autori. 
Cel mai adesea e vorba de unul sau doi autori. Acest lucru 
face ca şi numărul potenţial de citări să fie mai mare acolo 
unde mai mulţi autori produc un articol mai scurt: numărul 
de articole produse în ştiinţă respectivă va fi automat mai 
mare. Acest lucru se reflectă în factorul de impact calculat 
de Thomson Reuters. Intre cele 3080 de jurnale ISI din 
ştiinţele sociale, două jurnale au factori de impact mai 
mari de 20 (acest lucru înseamnă că numărul mediu de 
citări a articolelor apărute în aceste jurnale în anul de 
referinţă este mai mare de 20). Ambele jurnale amintite 
sunt din psihologie. Alte opt jurnale au factor de impact 
mai mare ca 10. Şapte sunt din psihologie, iar unul din 
ecologie. Primele două jurnale din sociologie (American 
Journal of Sociology şi American Sociological Review) au 
factor de impact puţin peste 4 şi sunt precedate de alte 70 
de jurnale care publică în categoria social sciences. Este 
motivul pentru care Thomson Reuters realizează şi 
clasificări pe domenii mai înguste (inclusiv mai înguste 
decât sociology). În România, agenţiile din subordinea 
Ministerului Educaţiei, dar şi universităţile folosesc şi ele 


aceste clasificări mai înguste in evaluarea activităţii de 
cercetare. 

Problema centrală a factorului de impact ISI este că 
ia în considerare doar citări în jurnale, nu şi în cărţi. În 
plus, dacă un jurnal nu este în baza de date ISI, el practic 
nu există, iar citările din afara bazei de date nu contribuie 
la validarea importanţei rezultatelor. Pe de altă parte, 
acest lucru nu e chiar într-atât de rău. ISI oferă doar un 
instrument de evaluare. El se constituie ca standard în 
ştiinţă, dar poate fi utilizat complementar cu altele. De 
exemplu, Google Scholar (numit şi Academic Google) 
furnizează un scor de impact al autorului. Bazat tot pe 
citări, indicele H calculează câte articole are un autor şi 
câte citări are fiecare dintre ele!0. Citările luate in 
considerare sunt cele prezente în materiale prezente 
online, indiferent că e vorba de articole, rapoarte sau cărţi. 
Scorul H este dat de numărul de articole care are cel puţin 
atâtea citări câte este scorul H. Să zicem că autorul 
Popescu are un articol citat de 130 de ori, o carte citat de 
şapte ori, un articol citat de 3 ori şi încă un articol citat de 
2 ori. Atunci indicele său H va fi 3 (3 articole cu minim 3 
citări). Dacă ar fi avut citările 130-7-2-2, scorul H era 2. 

Factorul H calculat de Google Scholar este util 
pentru a indica cât de influent este un autor. Majoritatea 
sociologilor de calitate despre care am citit sau pe care i- 
am cunoscut au propria pagină configurată pe Google 
Scholar. Majoritatea analiştilor sociali pe care îi vad 
rostind apăsat opinii la posturile de televiziune româneşti 
şi care predau în universităţi româneşti nu au astfel de 
pagini. De altfel numărul lor de citări este extrem de 
scăzut. 

În sociologia europeană, profesorii universitari (nu 
conferentiarii sau lectorii, ci cei care au atins nivelul 
maxim pe scara academica) au de regula scoruri H de 
peste 20, iar citarile se numara in mii. La noi, sunt putini 
sociologi ce au scoruri mai mari de 10. Eu am identificat 


10 H vine de la numele lui Jorge E. Hirsch, fizicianul care l-a propus în 
2005. 


opt cu indice H mai mare de 10 si unul singur cu mai mult 
de o mie de citari. 

Google Scholar are avantajul de a fi gratuit. 
Dezavantajul sau este de a fi manipulabil. In momentul 
constituirii propriei pagini in sistem, exista posibilitatea de 
a indica ca produse proprii si unele ce nu iti apartin, 
umflând astfel artificial scorul H. De exemplu poţi spune ca 
citările pentru o carte la care ai contribuit cu un capitol 
sunt ale tale. Aceasta este o practică pe care am observat- 
o la unii dintre sociologii români, şi care apare firească 
într-o ţară şi într-o epocă în care prim ministrul este 
declarat plagiator de către universitatea unde şi-a 
desfăşurat studiile doctorale. 

O alternativă la Google Scholar este Publish or 
Perish, un software gratuit capabil să estimeze scorul H 
pornind fie de la Google Scholar, fie de la Microsoft 
Academic Search (Harzing, 2007). 

Thompson Reuters calculează şi ei un indice H, dar 
bazat exclusiv pe citări ISI. Acesta este un factor de impact 
mai elitist, reflectând mai ales citarea în jurnalele de top. 
În România este criticat adesea, chiar dacă nu neapărat în 
poziţii publice formale, pentru că ar fi părtinitor dând 
prioritate revistelor de limbă engleză, şi nedreptatind pe 
cei ce publică în limba română. 

Fără îndoială, critica pare indreptatita. Jurnalele de 
limbă română având o circulaţie redusă nu pot fi influente 
în ştiinţă. Prin urmare cei incluşi în calculele ISI nu vor fi 
cei ce publică predominant în aceste jurnale, ci cei care 
publică în reviste academice de top. Thomson Reuters ia 
de altfel în calcul şi jurnale în limba franceză, germană, 
spaniolă, slovacă, cehă, ca să dau doar câteva exemple din 
sociologie. Din România, singura revistă de sociologie 
inclusă în acest top se numeşte Revista de Cercetare şi 
Intervenţie Socială, publicată la Iaşi. Acest lucru indică şi 
faptul că ştiinţa este globală, iar a te ascunde în spatele 
publicării în jurnale cu un peer-reviewing deficitar nu 
constituie deloc o scuză, ci un simplu artificiu pentru a 
face rabat la calitate. 


Iar calitatea si evaluarea ei era scopul acestei 
secţiuni. Am arătat până acum cum se asigură calitatea in 
jurnale şi cum identifici produsele de calitate. Sunt două 
modalităţi pe care le-am descris, Una este legată de 
calitatea autorului, dată de indicele H (mai sunt alţi câţiva 
indicatori similari, care au la bază acelaşi principiu de 
calcul). A doua este legată de calitatea jurnalului. In 
această direcţie mai sunt câteva aspecte ce merită 
subliniate. 

Sunt astăzi mai multe căi de a asigura calitatea 
ştiinţifică. Scandalul legat de profitul mare realizat de 
Elsevier şi alte case de editură folosind munca voluntară a 
comunităţilor academice s-a suprapus peste încercarea de 
a găsi forme alternative de publicare. Traditional, costul 
publicării şi profitul editurii vine de la cititor. Cum cititorul 
este student într-o universitate sau cercetător într-o 
universitate sau institut de cercetare, acestea sunt cele ce 
fac abonamente şi furnizează acces online la revistele 
respective. Cu alte cuvinte, universităţile produc 
cunoaşterea, ele garantează calitatea acesteia prin 
procesul de peer-reviewing, şi apoi sunt taxate pentru a 
accesa cunoaşterea. 

Cum majoritatea cercetătorilor şi studenţilor nu au 
mai văzut de mult versiuni tipărite ale jurnalelor, forma 
alternativă de publicare ce a apărut este cea a accesului 
liber la cele publicate. Standardul open access presupune 
însă taxarea producătorului de cunoaştere. Dacă doreşte 
ca studiul său să fie tipărit, autorul plăteşte. Sunt ştiinţe 
(precum medicina) unde procesul de peer-reviewing este 
oricum plătit de autor. Câteva jurnale (mai toate 
americane) au această practică si în sociologie. Insă open 
access nu se referă la peer-reviewing, ci la faptul că 
autorul plăteşte pentru formatarea articolului, includerea 
sa pe site-ul jurnalului, distribuţia deschisă către cei 
interesaţi, legăturile către cei ce îl citează sau către 
lucrările citate etc. Acest lucru nu rezolvă însă problema 
universitarilor de a plăti pentru propria lor muncă. În plus, 
există temerea că, autorul plătind, calitatea peer- 


reviewing-ul scade. Pe de alta parte, jurnalele open access 
atinsesera in 2011 o rata de 8% din totalul mondial, iar 
ritmul de crestere era accelerat (Laakso et al, 2011). 
Literatura existenta este impartita, o parte sustinand ca 
sunt dovezi arătând cum open access conduce la o creştere 
a impactului lucrărilor publicate (Gourgani et al, 2010), 
alta susţinând că nu există o astfel de cauzalitate (Craig et 
al, 2007) sau că în cazul jurnalelor mai vechi lucrurile stau 
chiar pe dos (Bjork şi Solomon, 2012). 

O altă posibilitate este de a beneficia şi mai mult de 
publicarea online. Public Library of Science (Plos), 
promotorul publicării open access, a optat pentru 
dispariţia numerelor clasice de revistă şi publică articolele 
de îndată ce sunt acceptate de către editori, ca orişice 
publicaţie online. Jurnalele tradiţionale fac azi acelaşi 
lucru, publicând articolele acceptate online, dar alocându- 
le unui număr de revistă (tipărită) abia după vreme. Este 
exact acelaşi procedeu la care recurg săptămânalele şi 
ziarele, presa scrisă la modul general. 

Încă şi mai revoluţionar ar fi a se renunţa complet la 
peer-reviewing-ul făcut înainte de publicare, şi a avea doar 
comentarii după publicare, deschise pentru oricine, aşa 
cum se petrece de exemplu pe Facebook. Aceasta ar 
elimina complet timpul de la realizarea primei versiuni la 
publicare, ar putea exclude editurile ca intermediari ai 
procesului publicistic (acesta poate fi realizat de 
universităţi în sine), şi ar fi o posibilă soluţie la creşterea 
continuă a numărului de articole, ce pune presiune pe 
referenti ce au din ce în ce mai multă muncă voluntară de 
făcut (Arns, 2014). O astfel de soluţie riscă însă să elimine 
complet controlul calităţii care este valența principală a 
procesului de peer-reviewing. 

Pe de altă parte, lumea academică este confruntată 
în ultimii 2-3 ani cu o invazie de e-mailuri primite zilnic, ce 
fac publicitate unor jurnale aparent academice, ce te invită 
să trimiti spre publicare articolul pe care încă nu l-ai scris. 
Din observaţiile mele, iniţial majoritatea acestora era 
localizată în ţări precum India şi Nigeria. În ultimele lumi, 


am sesizat tot mai multe ce indica apartenenţa la 
continentul american, in SUA si Canada. Buhannon (2013) 
observa ca si in astfel de cazuri, adresele de IP de unde 
editorii trimit mesajele de acceptare a articolelor indica 
alte aparente geografice. Astfel de jurnale exploateaza 
tocmai nisa modului în care se evaluează: aproape 
pretutindeni în ţări mai puţin dezvoltate, precum România, 
se puncteaza publicarea in alte tari, în jurnale 
internationale. Prin urmare eşti încurajat să trimiti 
articolul la editura căreia i se face publicitate, şi să platesti 
taxele aferente standardului Open Access. Este cunoscut 
faptul că astfel de publicaţii practică în mai mică măsură 
sau chiar deloc peer-reviewing (Buhannon, 2013). 
Calitatea articolului poate fi prin urmarea în orice fel, aşa 
cum explic în continuare, fără a împiedica publicarea. Mai 
întâi trebuie punctat că fenomenul poate fi regăsit şi în 
cazul jurnalelor clasice, în care accesul la articol este 
suportat de cititor. 

Exemplele sunt numeroase. Poate cel mai cunoscut în 
România este articolul publicat de Metalurgia 
International şi semnat de trei autori sârbi. Jurnalul, 
publicat în România, era cotat ISI la vremea respectivă. În 
ciuda numelui, publica materiale din aproape orice 
domeniu. Duiric şi colegii săi (2013) au dorit sa 
demonstreze calitatea procesului editorial. Au redactat un 
material intitulat pompos dar complet lipsit de sens 
Evaluation of transformative hermeneutic heuristics for 
processing random data. Textul, întins pe mai multe 
pagini, combina la întâmplare fraze, înşira non-sensuri, nu 
făcea parte în principiu din niciun domeniu al ştiinţei. Erau 
citate articole imaginare, publicate în jurnale imaginare, 
de autori care ar fi putut fi reali. Spre exemplu, un anume 
B. Laplace ce ar fi scris prin 2012 (!) dupa ce ar fi 
participat la o conferinţă în... Somalia (! — Proceedings of 
the Joint Somalia Conference on Potential Theory and 
Pragmatic Practice). Titluri amuzante precum 
„Epistemiologia zarurilor’ sau ,Deconstructia arborilor 
argotic” completau bibliografia. Textul in sine, abunda în 


erori gramaticale si de ortografiere, si includea afirmatii 
bizare. La un moment dat afirma scopul real al articolului, 
acela de a demasca pseudo-stiinta promovata de jurnale 
precum Metalurgica International: „Following the usual 
and by now well-spread practice in many academic circles 
of producing insignificant research papers of great 
importance to pseudo science, our research aims at 
identifying’ ground truth „for undecidability, and, 
however, this research is principled. Rather that rely on 
the overly-reasoned, wide-spread use of scientific 
apparatus, without consideration of randomness, we 
invent the following architecture”. (p.99). Pentru a face 
lucrurile si mai clare, fapte ce se băteau cap in cap erau 
aruncate in aceeaşi frază: „It could be possibly said that 
TV exposure with high wife education and low spouse 
education, influences a positive opinion on the EU”. (p. 
100). Totul seamănă mai degrabă cu parodia din Caseta 
12. Cei trei autori au plătit taxa de procesare iar articolul 
a fot publicat fără niciun comentariu. Au primit probabil o 
scrisoare în care editorul spunea că referentii au remarcat 
calitatea excelentă a textului. Apoi totul a devenit public, 
făcând carieră în presa internaţională. Experimentul 
pornise de la faptul că astfel de publicaţii fundamentau 
promovarea pe poziţii de profesor în Serbia. În România se 
petrecea şi încă se petrece la fel. Metalurgia International 
a fost eliminată de pe lista ISI. Ea a continuat să fie însă 
prezentă în criteriile de evaluare o vreme. Chiar şi azi, 
sunt profesori universitari care au câştigat titlul şi poziția 
exclusiv datorită unor publicaţii | ín Metalurgia 
International. 

Caseta 12. Parodia unui articol academic 

Sursa: 
https://news.cs.washington.edu/2013/08/14/chicken- 

Acest argument ultim pe care l-am adus chestioneaza 
calitatea revistelor indexate. Asa este sociologia de azi: 
reflexivă. Pentru orice afirmaţie cauţi şi aduci imediat 
dovezi care a putea-o invalida. In acest caz, exemplu 
Metalurgia International este în fapt unul pozitiv: 
comunitatea academică în sine a reacţionat şi a corectat 
fisura apărută în calitatea modului de evaluare. Au exista 
însă pârghiile instituţionale de a realiza corectia. Problema 
devine complicată în cazul absenței peer-reviewing sau a 
exploziei numărului de jurnale. Aşa cum sugera Bohannon 
(2013: 65), „open access has multiplied that underclass of 
journals, and the number of papers they publish”. Acest 
lucru este excelent: concurenţa contribuie la creştere. Dar 
trebuie găsite căile prin care să asiguri calitatea 
produselor, exact la fel cu standardele de calitate, ISO spre 
exemplu, fac acest lucru în orice domeniu. 

Lumea academică şi masificarea educaţiei superioare 

Nu am alocat întâmplător un spaţiu atât de mare 
modului în care se publică şi cum garantezi calitatea 

publicatiilor. Lumea in care traim se schimba permanent. 
Speranta de viata aproape s-a dublat in ultimii doua sute 
de ani. Productivitatea muncii s-a multiplicat de zeci, daca 
nu cumva de sute de ori. Oamenii traiesc azi mai mult si 
mai bine, muncesc mai putine ore pe zi si pe saptamana si 
pot petrece mult mai multa vreme in educatie (Voicu, 
2008). Inaintea celui de-al doilea razboi mondial, a absolvi 
un liceu era inca rezervat doar pentru clasa mijlocie, daca 
nu cumva si aceasta avea dificultati de acces la studiile 
secundare. Astazi discutam despre generalizarea studiilor 
de licenta, fiind deja tari (Finlanda de exemplu), unde trei 
sferturi dintr-o generatie face facultate. Masini complexe 
trebuie operate in aproape orice job, a sti engleza este 
deja obligatoriu, iar cunoasterea in sine este un deziderat 
al tuturor. Acest lucru inseamna ca oamenii petrec mai 
mult timp in educatie si este firesc ca societatile sa fie 
preocupate de modul in care se desfasoara lucrurile acolo, 
de calitatea serviciului oferit. 

Schimbarea adusă de masificarea accesului la 
educaţie este una profundă. Dacă în anii 1970 se discuta 
mai mult despre cum să te asiguri că şi copii din familiile 
mai nevoiaşe ajung la liceu (Hatos, 2006), discuţia în anii 
1990 şi 2000 se purta în termeni daţi de diferenţele de 
acces la universitate (Voicu & Vasile, 2010). Mai mult 
decât atât, nu e vorba doar de acces, ci şi de tipul de 
universitate accesată. Diploma universitară generalizându- 
se în mai toate ţările europene (excepţia notabilă este 
Germania), e important ce fel de universitate faci. Piaţa 
universitară este una globală şi în acest context se poată o 
dezbatere destul de intensă despre cum să clasifici 
universităţile la nivel mondial (Shin et al, 2011). Soluţia 
tipică este de a lua în calcul deopotrivă producţia 
academică, de care deja am discutat, dar şi angajabilitatea 
absolvenţilor. Aceasta este greu de estimat, prin urmare se 
recurge de regulă la reprezentări ale angajatorilor asupra 
fiecărei universităţi în parte. Astfel, în Germania şi Anglia, 
spre exemplu, sunt realizate sondaje de opinie (anuale) cu 
angajatori prin care se determină imaginea pe care fiecare 


din universităţile din Regatul Unit o are în reprezentarea 
acestora. Topurile mondiale ale universităţilor includ 
adesea şi reprezentări ale profesorilor universitari despre 
universităţile din lume. Tot un sondaj fundamentează şi 
acest tip de informaţie. Clasificările rezultate combină 
producţia academică, opiniile angajatorilor, opiniile 
universitarilor şi, mai rar, opiniile studenţilor. Destul de 
des clasamentul general este dublat de clasamente pe 
domenii înguste de studiu. Există şi o discuţie întreagă 
despre menirea antreprenorială a universităţii, atragerea 
de contracte şi generarea de patente. Nu intru în tematica 
respectivă, ea fiind ceva mai îndepărtată de interesul 
direct al ştiinţei sociale. 

Universitățile româneşti sunt foarte departe de a se 
afla în vârful ierarhiilor mondiale. Cvasimajoritatea lor nici 
măcar nu sunt luate în calcul în astfel de clasificări. 
Problema a fost însă abordată în plan intern, Ministerul 
Educaţiei propunând în 2011 o ierarhie a universităţilor, ce 
urma să funcţioneze drept criteriu de alocare a resurselor 
financiare. Ca multe alte proiecte româneşti şi acesta a 
rămas în suspans. 

Dincolo de orice clasificare, rămâne însă realitatea 
de fapt. Structura socială se reproducea cândva prin 
modul de acces la liceu şi apoi la universitate. Cei din 
păturile sociale mai dezavantajate aveau un acces limitat 
la educaţie, găseau locuri de muncă mai prost plătite, copii 
lor aveau la fel de putin acces la educaţie, iar inegalitatile 
sociale se adânceau. Astăzi, aceste inegalităţi verticale s- 
au transformat în inegalităţi orizontale (Voicu & Vasile, 
2010). Cei din păturile sociale avantajate accesează mai 
degrabă universităţi bune, iar cei ce provin din familii mai 
puţin educate şi avute merg la universităţi mai slab cotate. 
Angajatorii fac deja diferenţa între universităţile absolvite 
(nu neapărat în România, deşi şi aici încep să apară semne 
în acest sens). Prin urmare apar automat diferenţe de venit 
între absolvenţi, ce reproduc structura socială originară: 
cei din păturile sociale mai avute merg la universităţi 
bune, apoi accesează joburi mai bine plătite şi astfel 


inegalitatea se reproduce. Poate ca acesta poate fi un lucru 
bun, fiind la urma urmei un semn al efectelor pietei 
educationale libere. Pe de alta parte, sa nu uitam legitatea 
simplă ca inegalitatea este unul dintre principalele 
motoare ale corupţiei (Uslaner, 2008). 

Mai mult decât atât, apar diferenţe în interiorul 
universităţilor: facultăţile au la rândul lor prestigiu diferit, 
în funcţie de profesiile pe care le pregătesc. De exemplu, 
prestigiul profesiei de sociolog este mult mai redus decât 
cea a inginerului. Diferenţele de salarizare între 
absolvenţii din aceste domenii sunt şi ele evidente. Prin 
urmare, ingineria va fi mult mai atrăgătoare pentru cei din 
pătura superioară decât sociologia. Pe ansamblu, 
facultăţile de ştiinţe socio-umane adună studenţi mai slab 
pregătiţi decât alte specializări. Mai ales în condiţiile 
masificării, acest lucru înseamnă că majoritatea celor ce 
devin studenţi la sociologie provin din familii mai puţin 
înstărite, au urmat licee mai puţin prestigioase. Din rândul 
lor se vor recruta la un moment dat noi cadre universitare, 
ceea ce pe termen va asigura şi un relativ dezavantaj în ce 
priveşte calitatea personalului din aceste departamente în 
comparaţie cu alte departamente. lar acest personal va 
pregăti în continuare studenţi care vor proiecta strategii 
de dezvoltare, moduri de organizare novatoare ale 
societăţii, noi aranjamente la locul de muncă. 

Răspunsul la o astfel de provocare rezidă tot în 
asigurarea calităţii şi, mai ales, în dezvoltarea nivelurilor 
postgraduale de învăţământ superior. La finalul anului 
2014, guvernul britanic a luat o serie de măsuri prin care 
să reducă inegalitatea de acces la studii de master. Măsura 
nu este surprinzătoare, încadrându-se în argumentatia de 
mai sus privind modul în care s-au schimbat societăţile şi 
creşterea duratei petrecute de oameni în sisteme ce 
învăţământ. Este vorba însă de o măsură extrem de 
relevantă dat fiind că a fost luată de un guvern de dreapta, 
nu de unul de stânga. Iar guvernele de dreapta sunt destul 
de rar cele care să lupte cu inegalitatea. 

Dar generalizarea accesului la master înseamnă mai 


mult decât atât. Înseamnă de fapt o schimbare majoră de 
paradigmă în ce priveşte cei trei ani de facultate, 
schimbare prezentă în însăşi esenţa procesului Bologna. 
Procesul Bologna este acel proiect european de a face 
compatibile sistemele universitare din ţările UE. Procesul, 
declanşat formal la începutul anilor 2000, include mai 
multe elemente, precum încurajarea mobilităţii, colaborării 
între universităţii, schimburilor interacademice de studenţi 
sau cadre didactice, crearea sistemului european de 
credite transferabile. Intre altele, procesul a adus cu sine 
scurtarea programelor de licenţă (sau bachelor - BA) în 
ştiinţele sociale, de la 4 la 3 ani. România scurtase cu 
câţiva ani în urmă durata BA-ului cu un an. Eu fac parte 
din prima generaţie ce a terminat sociologie după cursuri 
de doar patru ani şi din penultima ce a terminat economie 
urmând cursuri de 5 ani. Noua diminuare a redus aparent 
durata de şcolarizare de la 5 la 3 ani. Cum însă masterul s- 
a generalizat rapid, de fapt a constituit o revenire subtilă 
la studii universitare de 5 ani, de astă dată adresate unei 
întregi generaţii şi nu doar la cei 1012% ce ajungeau 
cândva la facultate. 

Spargerea studiilor universitare în trei bucăţi (cea 
de-a treia este doctoratul) are principalul merit de a oferi 
mai multă flexibilitate studenţilor. După cei trei ani de BA 
(sau 4 în cazul ingineriei), aceştia pot realiza că meseria cu 
pricina nu li se potriveşte. Şi atunci se pot specializa, la 
master, în ceva ce este conform preferințelor proprii. Acela 
poate fi momentul în care facultăţile de ştiinţe socio- 
umane pot recupera din deficitul rezultat din proliferarea 
inegalitatilor orizontale de care vorbeam. 

In fine, revenind la clasificările mondiale, sa 
remarcăm şi faptul că acestea au un efect neintentionat de 
a genera excluziune socială (Amsler şi Bolsmann, 2012). 
Excluziunea se referă în acest caz şi la perpetuarea 
inegalitatilor dintre naţiuni... Cum principalul lor rol 
rămâne acela de a certifica calitatea, problema guvernelor 
şi a comunităţilor devine de a rezolva calitatea în 
universităţile slab cotate simultan cu promovarea 


politicilor care sa reduca inegalitatile orizontale de acces. 

Accentul pe calitate este direct legat de capacitatea 
de a genera cunoastere. Or, asa cum am aratat, in epoca in 
care traim, aceasta este menirea centrala a universitatii 
(Arimoto, 2014). Modul de organizare a invatamantului 
superior reflecta aceasta realitate. Spre exemplu, in 
Germania, numarul celor aflati pe pozitiile de varf in 
sistemul universitar (profesorii universitari) este mult mai 
mic decat cel al echivalentului a ce sunt lectorii sau 
conferentiarii în sistemul românesc (Teichler, 2014). În 
jurul profesorilor există numeroşi cercetători 
postdoctorali, cu atribuţii legate aproape exclusiv de 
cercetare, de generarea de cunoaştere, sub îndrumarea 
profesorilor. Predarea revine mai ales acestor din urmă, 
dar ponderea sa în totalul orelor de muncă este una 
redusă, accentul căzând pe generarea de cunoaştere şi pe 
lucrul direct cu studenţii, doctoranzii şi postdoctoranzii, pe 
îndrumare. Modelul este unul urmat în bună măsură de 
alte sisteme educaţionale din lume. Sunt însă ţări, precum 
România, unde lucrurile stau altfel. Predarea continuă să 
ocupe majoritatea dacă nu tot timpul de lucru, şi este mai 
degrabă atributul celor aflaţi la început de carieră decât al 
celor ce deja au acumulat o cantitate semnificativă de 
cunoaştere. Colaborarea în publicare, mai ales cea inter- 
departamentală (Hâncean et al, 2014) este redusă ceea ce 
contribuie la o slabă circulaţie a informaţiei în interiorul 
comunităţii profesionale. Nu este exclus ca de aici să 
provină şi o parte din deficitul de calitate al universităţilor 
româneşti, reflectat în absenţa din primele sute de 
universităţi liste de ierarhiile mondiale. 

Accentul pe metodă? 

În acest peisaj, sociologia îşi face loc în varii feluri. 
Pe de o parte cele de mai sus constituie câmpul său de 
studiu. Pe de altă parte, evaluarea calităţii producţiei 
sociologice se face, aşa cum am arătat, pe criterii strâns 
legate de mediul academic. Validarea competenţelor prin 
publicaţii în jurnale de top, prin derularea unui învăţământ 
decent sunt elemente ce pot da încredere beneficiarilor 


expertizei din domeniul social, precum si a angajatorilor, 
dar si a studenţilor in căutarea unei facultăţi unde sa 
invete cu adevarat ceva. 

Dincolo de imaginea publica, mai exista un mod in 
care validarea competenţelor si a rezultatelor este 
important. Este vorba de accentul pus pe metodă. 
Spuneam ca sociologia are dificultati de validare empirica 
date de posibilitatile reduse de a organiza experimente in 
care conditiile sa poata fi variate de numeroase ori, iar 
simularile sa permita sa deduci reguli sociale aplicabile 
unor populatii diverse. Prin urmare, pentru asi valida 
capacitatea de a produce cunoastere, se impune un accent 
pe rigoare. Este ceea ce se petrece continuu de multe 
decenii, in care aplecarea reflexivá asupra calităţii 
metodologice a modului de producere a rezultatelor 
raportate s-a intensificat, ajungând să fie subiect de 
dezbatere inclusiv in revistele dedicate dezvoltarilor 
exclusiv teoretice (Savage, 2013). 

Problema centrală este în opinia mea una de a 
perfecționa continuu precizia analizelor empirice, fie ca ele 
sunt de natură calitativă sau cantitativă. Când spun 
calitativ mă refer la acele date culese de la un număr mic 
de respondenţi sau prin observaţie directă, sau prin 
analiza documentelor sociale. Interviul individual sau 
focus-grup-ul sunt probabil metodele calitative cele mai 
cunoscute. Ele permit analiza în profunzime a unui subiect 
oarecare, întoarcerea sa pe toate părţile, verificarea 
tuturor aspectelor sale. Rezultatele cercetării sunt de 
regulă însoţite de ceea ce englezii numesc verbatim: 
prezentarea de extrase din interviuri. În urmă cu mulţi ani 
metoda standard de analiză a acestor date era una 
intuitivă: cercetătorul citea interviurile, extrăgea din ele ce 
i se părea relevant, şi apoi generaliza. Astăzi lucrurile s-au 
complicat. Pachete software aplică metode statistice de 
investigare a transcrierii exacte a interviurilor şi caută să 
identifice relaţii între variabile, întocmai ca în cazul 
analizei cantitative. 

Analiza cantitativă este acel mod de a investiga 


realitatea in care este colectata informatie de la un numar 
mare de cazuri. In sociologie, de regula e vorba de 
esantioane mari de indivizi, care raspund la intrebari 
standardizate in chestionare. Datele sunt folosite mai apoi 
pentru a pune în evidenţă relaţiile între fenomene şi 
procese diferite, pentru a valida dezvoltările teoretice şi a 
explica socialul. Metodele statistice sunt instrumentul ce 
facilitează acest lucru. 

Aud în continuare colegi spunând că de fapt 
chestionarele acestea nu spun nimic şi oricum realitatea 
este alta. Răspunsul dur, cinic, dar necesar ar fi că datele 
provenite din chestionare măsoară mai mult sau mai puţin 
bine, după cum cel ce a proiectat cercetarea a fost sau nu 
capabil să o proiecteze. Standardele contemporane, dar şi 
cele trecute sunt legate de verificarea atentă a fidelității si 
validității modului in care întrebările din chestionare 
măsoară conceptele pe care se presupune că le-ar măsura. 
Ca să ofer un singur exemplu, termeni precum testarea 
invariantei măsurării sau analiza factorială confirmatorie 
etc. au înlocuit tradiționalul alpha-Cronbach şi sunt de 
ceva timp locuri comune în ştiinţa socială. Apar cărţi 
întregi care discută doar despre măsura în care întrebările 
din chestionare sunt chiar aplicabile şi dacă datele culese 
chiar măsoară ce era de măsurat (vezi de exemplu Blasius 
şi Thiesen, 2012). Si sunt voci care spun că includ 
concentrarea pe metodă ca potenţial mod prin care 
sociologia va continua să existe şi să se dezvolte (Savage şi 
Burrows, 2009). 

Sunt adesea surprins observând că sunt sociologi 
care cred că e bine să foloseşti interviuri de profunzime 
după ce ai realizat o anchetă pe bază de chestionar. 
Ordinea firească este însă cea inversă. Interviurile de 
profunzime sunt mai utile în momentul în care explorezi 
domeniul în care generezi ipoteze, pe care le vrei apoi 
testate într-o mulţime de contexte. Iar ancheta pe bază de 
chestionar tocmai acest lucru ţi-l furnizează: mulţimea de 
contexte în care să testezi relaţia sau relaţiile tale de 
interes. Să nu fiu înţeles greşit: nu metodele conduc 


cercetarea, ci lucrurile stau pe dos. Metodele sunt 
selectate in functie de specificitatea a ceea ce studiezi. Dar 
daca ai de generalizat o relatie observata si pe care vrei sa 
arati ca se aplica intr-o varietate de situatii, atunci ai 
nevoie de varietatea aceea de situaţii. 

Observatia că interviurile sunt mai potrivite pentru a 
descrie realitatea se aplică (parţial!) într-o singură situaţie: 
atunci când ai de făcut o descriere. Numai că sociologia nu 
mai este de multă vreme despre descrieri, ci se ocupă cu 
explicaţii, şi caută să ofere predicții despre viitor. Adică 
modelează viata socială aşa cum am arătat în figurile 1-3 şi 
caută să identifice legi general aplicabile, care să te ajute 
să prezici ce se va întâmpla atunci când schimbi un 
element sau altul din context. lar metodele sunt cele care 
te ajută să studiezi obiectul de studiat, nu cele care îţi 
definesc acest obiect. Şi atunci ele sunt mai potrivite sau 
nu în funcţie de ceea ce studiezi. Esenţial este să îţi 
colectezi datele aşa cum trebuie, respectând standardele 
din domeniu. lar apoi să scoţi maximul din ele, folosind ce 
este mai adecvat dintre metodele de analiză existente. 

In loc de concluzie: viitorul este deja prezent 

Nu cred că este nevoie de a propune o concluzie prea 
sofisticată. De altfel, acest capitol lung şi care trimite în 
poate prea multe direcţii, nu şi-a propus mai mult decât să 
ofere elementele prin care sociologia se autodefineşte ca 
ştiinţă, iar sociologii pot garanta validitatea a ceea ce fac. 
Dar majoritatea lucrurilor pe care le-am spus în acest text 
se pot aplica oricărei ştiinţe. Prin urmare, a fi sociolog nu e 
mare lucru, nu e cu nimic deosebit de alte profesii. Singura 
obligaţie este să o faci profesionist. În rest, e vorba de o 
profesie în lumina reflectoarelor, despre cum funcţionează 
lumea şi cum trăiesc oamenii laolaltă, adică despre lucruri 
la care se pricepe toată lumea. 

